
१०, दरियागंज, 
दिल्ली 


प्रकाशकीय 


इस पुस्तक में हम श्री जवाहरलाल नेहरू के उन लेखों और भाषणों 
का संग्रह प्रकाशित कर रहे है, जिनमें उन्होंने राष्ट्रपिता महात्मा गांधी 
के प्रति केवल श्रद्धांजलि ही अपित नहीं की हैँ, अपितु उनके व्यक्तित्व 
और उनकी विविध प्रवृत्तियों पर अपनी भावनाएं एवं मानसिक प्रति- 
क्रियाएं भी व्यक्त की है । पुस्तक में अनेक सजीब चित्र हैं। कही भावुक 
कवि की कल्पना मिलती हैं तो कहीं एक तटस्थ अन्वेषक की सुद्ष्म दृष्टि 
और उसके गहरे अध्ययन का पता चलता है। निस्सन्देह इस पुस्तक को 
हम बापू के मानवीय और राजनेतिक जीवन का संक्षिप्त इतिहास कह 
सकते हैं । 

हमें हपे है कि नेहरूजी के कई भाषण मूल रूप मे प्राप्त हो गये 
हैं । उन्हें यथासम्भव ज्यों-का-त्यों दिया गया है, जैसे बापु के अस्थि- 
विसजन के समय त्रिवेणी पर और पहली बरसी के अवसर पर राजघाट 
पर दिये गए भाषण । स्वोदिय प्रदर्शनी (राजघाट) का उद्घाटन-भाषण 
भी उन्हींकी बोली में दिया गया हैं । 

पुस्तक की तैयारी में इन तथा जिन अन्य बन्धुओं से हमे मदद मिली 
हैं, उन सबके हम हृदय से आभारी है । 


चोथा संस्करण 


पुस्तक का चौथा संस्करण पाठकों के सामने रखते हुए बड़ी प्रसन्नता 
होती है । थोड़े समय में किसी पुस्तक के चार संस्करण हो जाना उसकी 
लोकप्रियता का द्योतक है । हम आशा करते हैं कि आगे यह पुस्तक और 
भी अधिक चाव से पढ़ी जायगी । 


--मंत्री 


क्या लिख ! 
॥ “आई 


(इस पुस्तक के लिए हिन्दी में कुछ शब्द लिख देने के लिए जब हमने 
श्री जवाहरलालजी से अनुरोध किया तो उन्होंने अपनी झिझक प्रकट करते 
हुए लगभग वही भावनाएं व्यक्त कीं, जो उन्होंने कई वर्ष पहले श्री सर्वपल्ली 
राधाकृष्णन द्वारा सम्पाह्ित गांधी-अभिनन्दन-ग्रंथ”/ के हिन्दी संस्करण 
के लिए विशेष रूप से लिंखित इन पंक्तियों में की है । नेहरूजी की और 
दुनिया फी निगाह में बाप का क्या स्थान था और है, इसका अनुमान पाठकों 
को इन चब्ंट पंक्तियों खरे भलीभाँति हो जाँथधगा ।--सम्पादक ) 


महानभ्टुए श्रो राधाकृष्णन ने मुझे लिखा था कि वह गांधी- 
जयन्ती' के लिए एक किताब तैयार कर रहे हे, जिसमे दुनिया के बहुत 
सारे बड़े आदमी गांधीज़ीं के बारे में लिखेगे । मझे भी उन्होंने इस किताब 
के लिए एक लेख हक : कु) | कट्टा था । में कुछ राजी हुआ; लेकिन फिर 
भी एक झिझक-सी थी । गौछ्लीज़ी के बार मं कुछ लिखना मेरे लिए आसान 
बात नहीं थी । फिर में ऐसी परेशानियों में फसला कि लिखना और भी 
कठिन हो गया और आखिर मैने-क्लोई मजमन नही लिखा । 






में यों अक्सर कुछ-न-कुछ लिखा करता ह और लिखने में दिलचस्पी 
भी है । फिर यह झिल्कक कैसी ? कभी-कभी गांधीजी पर लिखा हैं । 
लेकिन जितना मैने सोचा, यह मजमन मेरे काबू से बाहर निकला | हा, 
यह कुछ आसान था कि में कुछ ऊपरी बाते जो दुनिया जानती हैं उनको 
दोहराऊ । लेकिन उससे फायदा क्‍या ” अक्सर उनकी बातें मेरी समझ 
में नहीं आई, कुछ बातो में उनसे मतभेद भी हुआ । एक जमाने से उनका 
साथ रहा । उनकी निगरानी में काम किया, उनका छापा मेरे ऊपर पड़ा, 
मेरे खयाल बदले और रहने का ढग भी बदला । जिन्दगी ने एक करवट 
ली, दिल बढ़ा, कुछ-कुछ ऊचा हुआ, आंखों म॑ रोशनी आई, नये रास्ते देखे 
और उन रास्तों पर लाखों और करोड़ो के साथ हम कदम होकर चला । 


हब ७ 
९ ७ 


क्या में ऐसे शख्स के निग्बत लिख जो कि हिंदुस्तान का और मेरा जज 
हो गया और जिसने जमाने को अपना बनाया ? 

हम, जो इस जमाने में बढ़े और उसके असर में पछे, उसका कंसे 
अन्दाजा करें ? हमारे रग और रेशे में उसकी मोहर पड़ी और हम सब 
उसके टुकड़े हैं । 

जहां-जहां में हिन्दुस्तान के बाहर गया, चाहे यूरोप का कोई देश हो 
या चीन या कोई और मुल्क, पहला सवाल मुझसे यही हुआ---गांधीजी 
कैसे हें ? अब कया करते है ? हर जगह गांधीजी का नाम पहुँचा था, 
गांधीजी की शोहरत पहुंची थी। गैरों के लिए गांधी हिन्दुस्तान था और हिदु- 
सस्‍्तान गांधी । हमारे देश की इज्जत बढ़ी, हेसियत बढ़ी । दुनिया; ने तस- 
लीम किया कि एक अजीब ऊचे दर्जे का आदमी हिदुस्तान में पैदा हुआ, 
फिर अंधेरे में रोशनी आई। जो सवाल लाखों के दिल में थे और उनको परे- 
शान करते थे, उनके जवाबों की कुछ झलक नजर आई । आज उस जवाब 
पर अमल न हो तो कल होगा । उस जवाब में और जवाब भी मिलेंगे, और 
भी अंधेरे में रोशनी पड़ेगी; छेकिन वह बुनियाद पक्‍की हैँ और उसी पर 
इमारत खड़ी होगी । 


०4८६१ </ ले कर 


संदेश 

“हिंदुस्तान अपनी आजादी के लिए पीढ़ियों से जो लड़ाई लड़ता 
आया है, उसमें उसे दुःख भी उठाने पड़े और कामयाबी भी मिली--- 
कितनी ही बार उसकी जीत हुई और कितनी ही बार उसे हार का 
सामना करना पड़ा, लेकिन राष्ट्रपिता बाप ने हमे जिस खबी के साथ 
रास्ता दिखाया उससे वह दुःख दुःख नहीं रह गया, उसने जनता को 
पवित्र और शुद्ध किया और हर हार दुगने उत्साह के साथ काम करने 
की प्रेरणा और जीत की भूमिका मे बदल गई । 


“हाल के वर्ष हमारे लिए परीक्षा और कठिनाई के वर्ष थे, लेकिन 
उनमे भी गांधीजी के संदेश ने कौम का उत्साह बढ़ाया । इन वर्षो में 
हमें कुछ हृद तक कामयाबी मिली और जिस आजादी के लिए हम लड़ते 
और दु:ख उठाते आये थे, वह हासिल हो गई । लेकिन इस कामयाबी के 
लिए हमें सचमुच बड़ी भारी कीमत चुकानी पड़ी; क्योकि मातृभूमि के दो 
टुकड़े हो भए और उस अभागी घटना के बाद जनता पर पागलपन छा 
गया और कुछ समय के लिए ऐसा लगा कि वे सब बड़े आदश, जिनके 
गांधीजी हामी थे, अंधेरे में छिप गये । उस अंधेरे मे गांधीजी के 
उत्साह दिलाने वाले संदेश की रोशनी दिखाई दी और शोक से भरे हुए 
अनगिनत लोगों को उससे ताकत और तसलल्‍ली मिली । 


“और उसके बाद मुल्क को सबसे बडा धक्‍का लगा--उस महापुरुष 
की हत्या हुई थी, जो कि प्रेम का अवतार था और था कौम की सरल व न 
जीती जा सकने वाली आत्मा की मूरति | इसलिए वह कामयाबी, जिसके 
लिए जनता ने इतनी तपस्या की थी और जो इतनी लड़ाई के बाद मिली 
थी, हमारे लिए आजादी की चमक नहीं, बल्कि दुःख और निराशा 
लेकर आई। 


“गांधीजी की पवित्र याद में और उनके उपदेशों का आदर करने के 
लिए कौम ने इन जबदेस्त खतरों का सामना किया । इनमें सबसे बड़ा 
खतरा उस भावना का था जो कि लोगों के दिमाग पर छा गई थी और 
जिसकी वजह से कुछ समय के लिए वे महान्‌ उपदेश भुला दिये गए थे, 
जो उन गुरुदेव ने हमें दिये थे । 


कक हब 
जहा हा 


“जिसने कौम को आजादी दिलाई और उसे जीवन दिया, उसकी 
बरसी पर हम उस महात्माशक््थौर उसके महान संदेश को श्रद्धांजलि अपित 
करते हैं और इस बात का पक्का इरादा करते हैं कि जीवन देने वाले उस 
संदेश की रोशनी में हम अपने देश की जनता की और मानवता की सेवा 
जारी रखेंगे । 

गांधीजी के नेतृत्व में मलक के लिए अहिसक तरीकों पर राज- 
नेतिक आजादी हासिल कर चकने के बाद अब हमें सामाजिक और 
आथ्थिक आजादी के लिए मेहनत करनी है, ताकि हिन्दुस्तान के सभी 
आदमी बिना किसी मजहब के भेदभाव के, आगे बढ़ सकें और उन्हें 
उन्नति का बराबर मौका मिले। इस काम के लिए एक बिलकुल नये 
रास्ते की जरूरत हें और यह भी जरूरी हैँ कि हम रचनात्मक भावना 
के साथ मातृभूमि की सेवा में अपने को समपित कर दें । 

“हिंदुस्तान की जनता आजादी पा चुकी है, लेकिन इसके मीठे फलों 
का स्वाद चखने के लिए उसे अपनी जिम्मेदारियां पूरी करनी होंगी । 
हमें यह याद रखना चाहिए कि जनता की सेवा करना और अपनी 
जिम्मेदारियों को पुरा करना ही हमारा सबसे बड़ा सौभाग्य है और 
आइन्दा भी होना चाहिए । जो लोग इन जिम्मेदारियों को भूलकर नौकरी 
पाने या ताकत हासिल करने की धन में रहते है, वे मल्क का ब्रा कर 
रहे ह 

गांबीजी ने हमें खास तौर से शिक्षा दी थी कि हमें अपनी सेवा 
विशेष रूप से देश की जनता में एकता और सद्भावना बढ़ाने, छोटे-बड़े 
का ही भेद-भाव नहीं बल्कि जन्म, जाति या धर्म के नाम पर किये जाने 
वाले सभी तरह के भेद-भावों को मिटाने और शांतिपूर्ण तरीकों से वर्ग 
हीन जनतनन्‍त्रीय समाज स्थापित करने में लूंगानी चाहिए । इन सबसे भी 
बड़ी उनकी शिक्षा थी कि चाहे कितनी भी कीमत देनी पड़े और 
जसी भी स्थिति हो, हमें उन नैतिक सिद्धान्तों का पालन करना चाहिए 
जिनसे जीवन सार्थक बनता हैं । 

« इस संदेश की रोशनी में हम पूरी सचाई के साथ आज की सारी-- 
राष्ट्रीय और अन्तर्राष्ट्रीय--कठिनाइयों और संकटों का सामना करने 
की चेष्टा करेंगे जिससे कि देश की आजादी बढ़े, उसकी नैतिक मर्यादा 
ऊंची उठे और वे महान्‌ उद्देश्य पूरे हों, जिनके गांधीजी हामी थे ।” 

; १: 
गांधी ओर टेगोर 
बीसवीं शताब्दी के पूर्वार््ध में टेगोर और गांधी निस्संदेह भारत के 
दो प्रमुख और प्रभावशालो व्यक्ति थे । उनकी तुलना करना और साथ 
ही उनके भेदों को देखना शिक्षाप्रद होगा । स्वभाव और आकार-प्रकार में 
जितने ये दोनों एक दूसरे-से भिन्न थे उतने शायद ही कोई दो व्यक्ति होंगे । 
टैगोर एक राजसी कलाकार थे, बाद में उनके विचार जनतंत्रीय बने और 
श्रमहारा श्रेणी के लोगों के साथ उनकी सहानुभूति हो गई । वह मुख्यतः 
भारत की उस सांस्कृतिक परम्परा के प्रतिनिधि थे जो जीवन को उसके 
पुर्ण वेभव के साथ स्वीकार करती हैं और उसे कलापूर्ण ढंग से बिताने में 
विदवास करती है । गांधीजी प्रधानत: जनता के आदमी थे, वह एक 
प्रकार से भारतीय किसान की प्रति-मूर्ति थे और भारत की एक दूसरी 
पुरातन परम्परा का प्रतिनिधित्व करते थे--त्याग और संन्यास की पर- 
म्परा । फिर भी टैगोर प्रधानतः एक विचारक थे और गांधीजी एकाग्र व 
सतत क्रियाशीलता के हामी । अपने-अपने ढंग पर दोनों कें विचार अन्तर्रा- 
ब्ट्रीय थे, फिर भी दोनों कट्टर भारतीय थे। वे भारत के दो अलग-अलग, पर 
सामंजस्यपूर्ण पहलुओं का प्रतिनिधित्व करते थे और एक-दूसरे के पूरक थे । 
पहली बड़ी लड़ाई से पहले (अर्थात्‌ सन्‌ १९१४ से पूर्व) जबकि 
भारत में कोई राजनंतिक चेतना नहीं थी, एक सुदूर देश में भारत की 
मर्यादा के लिए एक वीरतापूर्ण और अद्वितीय 
हब कप लड़ाई छिड़ी । वह देश दक्षिण अफ्रीका था, जहाँ 
भारत के बहुत-से मजदूर और कुछ व्यापारी भी 
जा बसे थे। वहाँ उनका बड़ा अनादर होता था और उनके साथ तरह- 
तरह का बरा बर्ताव किया जाता था, क्योंकि उन दिनों वहाँ जातीय 

अहंकार का बोलबाला था। तभी ऐसा हुआ कि भारत का एक नौजवान 
बेरिस्टर एक मुकदमे की पैरवी करने के लिए दक्षिण अफ्रीका ले जाया 
गया । वहाँ उसने अपने देश के भाईबंदों की दु्देशा देखी और इससे वह 
बड़ा अपमानित और दु:खी हुआ । उसने उनकी सहायता में अपना तन 
मन, धन---सब कुछ लगा देने का संकल्प कर लिया । कई वर्ष तक वह 
चुपचाप काम करता रहा, उसने अपना वकालत का पेशा छोड़ दिया, 
उसके पास जो कुछ भी था सब त्याग दिया और जिस ध्येय को लेकर वह 
आगे बढ़ा था उसीमें पूरी तरह से लीन रहा । 

यह आदमी मोहनदास करमचन्द गांधी था । आज भारत का बच्चा- 
बच्चा उसे जानता और प्यार करता है, कितु उन दिनों उसे दक्षिण अफ्रीका 
से बाहर बहुत ही कम लोग जानते थे । एकाएक उसका नाम बिजली की 
तरह कौंध कर भारत तक पहुँच गया और लोग उसकी तथा उसके वीरता- 
पूर्ण संघर्ष की आइचर्य, प्रशंसा और गर्व के साथ चर्चा करने लछगे। दक्षिण 
अफ्रोका की सरकार ने वहाँ के भारतीयों को और भी अधिक अपमानित 
करने की चेष्टा की, पर भारतीयों ने गांधी के नेतृत्व में सिर झुकाने से 
इन्कार कर दिया । यह एक ताज्जुब की बात थी कि गरीब, पद-दलित, 
और अज्ञानी मजदूरों ने और उनके साथ कुछ मोटे-मोटे व्यापारियों ने, 
स्वदेश से इतनी दूर रहते हुए भी, ऐसा साहस दिखलाया । 

इससे भी अधिक आइचर्यजनक था वह तरीका, जिसे इन लोगों ने 
अपनाया था और जो एक राजनैतिक हथियार के रूप में विश्व के इति- 
हास में बिलकुल नया प्रयोग था । तब से हम उसका नाम अक्सर सुनते 
आये हैं। वह था गांधी का सत्याग्रह--जिसका अर्थ है सत्य पर डटे रहना । 
कभी-कभी वही “निष्क्रिय प्रतिरोध' के नाम से भी पुकारा जाता है, कितु 
यह उसका शुद्ध अनुवाद नहीं है, क्योंकि उसमें काफी क्रियाशीलता होती 
हैं । यद्यपि अहिसा उसका एक मुख्य अंग है, तथापि वह केवल विरोध का 
अभाव मात्र नहीं हैं । गांधी ने अपने इस अहिसात्मक युद्ध से भारत और 
दक्षिण अफ्रीका को चकित कर दिया और भारतवासियों को यह जानकर 
बड़ा हर्ष और गौरव अनुभव हुआ कि दक्षिण अफ्रीका में हमारे हजारों 
भाई-बहन हँसते-हँसते जेल जा रहे हैं । अपने देश की गुलामी और नपुं- 


गांधी और टेंगोर ११ 


सकता पर हम मन-ही-मन बड़े लज्जित थे और अब अपने ही भाई-बहनों 
द्वारा दी गई इस साहसपूर्ण चुनौती का नमूना देख कर हमारा आत्म- 
सम्मान ऊँचा उठ गया । एकाएक इस प्रश्न पर सारे भारतवष में राज- 
नतिक चेतना जाग उठी और रुपया धड़ाधड़ दक्षिण अफ्रीका पहुँचने लगा । 
यह संघर्ष तबतक बन्द नहीं हुआ जबतक कि गांधीजी और दक्षिण 
अफ्रीका की सरकार में समझोता नहीं हो लिया । 

गांधीजी से मेरी पहली मुलाकात लखनऊ कांग्रेस के समय सन्‌ १९१६ 
में बड़े दिनों में हुई । जिस बहादुरी के साथ वह दक्षिण अफ्रीका में लड़े 
थे उसके लिए हम सब उनकी प्रशंसा करते थे; 
कितु हममें से बहुत-से नौजवानों को वह अपने 
से बहुत दूर, बिलकुल भिन्न और अराजनैतिक मालम पड़ते थे। उन दिनों 
उन्होंने कांग्रेस या राष्ट्रीय राजनीति में भाग लेने से इन्कार कर दिया था 
और अपने को दक्षिण अफ्रीका के भारतीयों के प्रशन तक ही सीमित रखा 
था । इसके कुछ ही दिनों बाद उन्होंने चम्पारन में किसानों की ओर से 
जो साहसिक कार्य किये और इन कार्यो में उन्हें जो विजय मिली उससे 
हममे उत्साह की एक लहर दौड़ गई । हमने देखा कि वह अपने तरीकों 
का भारत में भी प्रयोग करने को तेयार हैं और उन तरीकों में हमें सफ- 
लता की आशा दिखाई दी । 

महायुद्ध के बाद भारतवासी उत्सुकता के साथ प्रतीक्षा करते रहे 
कि देखें अब हमें क्या मिलता है । उनके मन में क्रोध था, वे लड़ने को 
उतारू दिखाई देते थे, उन्हें, कुछ आशा भी नहीं थी, फिर भी वे प्रतीक्षा 
में थे। कुछ ही महीनों में नई ब्रिटिश नीति का पहला फूल, जिसका कि 
इतनी उत्सुकता के साथ इन्तजार किया जा रहा था, एक ऐसे प्रस्ताव के 
रूप में दिखाई दिया, जिसमें क्रान्तिकारी आन्दोलन को दबाने के लिए 
खास कानून पास करने की व्यवस्था की गई थी । अधिक स्वतन्त्रता के 
बदले अधिक दमन होने वाला था । इन कानूनों का प्रस्ताव एक कमेटी 
की रिपोर्ट के आधार पर तैयार किया गया था और वे रौलट बिल' कह- 
लाते थे। कुछ ही दिनों में ये बिल देश के कोने-कोने में काले-बिल' कह 
कर पुकारे जाने लगे और सब जगह सब वर्गों के भारतवासियों ने, जिनमें 

नरम-से-नरम विचार वाले भी शामिल थे, उनकी निन्‍्दा की । इन बिलों 
में सरकार को बड़े-बड़े अधिकार दिये गए थे और पुलिस को लोगों को 
गिरफ्तार करने, अदालत में पेश किये . बिना ही जेल में रखने या जिस 
किसी को वह पसन्द नहीं करती थी व शक की नजर से देखती थी, उस 
पर गुप्त अदालती कारंवाई करने का हक दिया गया था। उन दिनों इन 
बिलों का वर्णन आम तौर पर इन दाब्दों में किया जाता था : न वकील, 
न अपील, न दलील'। जैसे-जैसे इन बिलों का विरोध जोर पकड़ता गया, 
वैसे-बैसे एक नई वस्तु प्रकट होती गई--देश के राजनैतिक आकाश में 
बादल का एक छोटा टुकड़ा दिखाई दिया जो बड़ी तेजी से बढ़ा और 
फैलते-फंलते सारे आकाश में छा गया । 

यह नया तत्त्व था मोहनदास करमचन्द गांधी । लड़ाई के दिनों में ही 
वह दक्षिण अफ्रीका से लौट आया था और साबरमती के आश्रम में अपने 
साथियों को लेकर जा बसा था । अब तक वह राजनीति से अलग रहा 
था । उसने सरकार को युद्ध के लिए रंगरूटों की भरती तक करने में 
सहायता दी थी । दक्षिण अफ्रीका के अपने सत्याग्रह संघर्ष के बाद से वह 
भारत में काफी ख्याति पा चुका था । सन्‌ १९१७ में उसने बिहार के 
चम्पारन जिले के यूरोपियन निलहे गोरों के दुखी और पद-दलित किसानों 
के पक्ष का बड़ी सफलता के साथ समर्थन किया था । बाद में वह गुजरात 
में खेड़ा के किसानों का पक्ष लेकर खड़ा हुआ था । सन्‌ १९१९ के आरम्भ 
में वह बहुत बीमार पड़ गया और अभी वह स्वस्थ भी न हो पाया था 
कि रोलट बिल के विरोध से देश का कोना-कोना गूंज उठा । इस व्यापक 
ऋन्‍्दन में उसने भी आवाज मिला दी । 

किन्तु उसकी आवाज औरों की आवाज से कुछ जुदा थी | वह एक 
शांत और धीमी आवाज थी, लेकिन जन-समुदाय की चीख से ऊपर सुनाई 
देती थी । वह आवाज कोमल और मधुर थी, किन्तु उसमें कहीं-न-कहीं 
फोलादी स्वर छिपा दिखाई देता था । उस आवाज में शील था और वह 
हृदय को छ जाती थी, फिर भी उसमें कोई ऐसा तत्त्व था जो कठोर और 
भय उत्पन्न करनेवाला था । उस आवाज का एक-एक शब्द अथ्थंपूर्ण था 
और उसमें एक तीत्र आत्मीयता का अनुभव होता था। शांति और मित्रता 

की उस भाषा में शक्ति व कर्म की काँपती हुई छाया थी और था अन्याय 
के सामने सिर न झुकाने का संकल्प । अब हम उस आवाज से परिचित 
हो चुके हैं, पिछले १४ वर्षो में हम उसे काफी क्रम चुके हें। किन्तु सन्‌ 
१९१९ की फरवरी और माच के महीनों में वह हमारे लिए एक बिलकुल 
नई आवाज थी । उस समय हमारी समझ में नहीं आता था कि हम उसका 
क्या करें, फिर भी हम उसे सुन-सुन कर रोमांचित हो उठते थे । वह 
हमारी उस राजनीति से बिलकुल भिन्न थी, जिसमें शोरगुल बहुत होता 
था और निदा करने के सिवा और कुछ नहीं किया जाता था । वह उन 
लम्बे-लम्बे भाषणों से भी बिलकुल अलग थी, जिनके अन्त में विरोध के 
ऐसे निरर्थक और निष्फल प्रस्ताव पास होते थे, जिन्हें कोई अधिक महत्व 
नहीं देता था । गांधीजी की राजनीति कर्म की राजनीति थी, बात की 
नहीं। ., 

महात्मा गांधी ने ऐसे लोगों की एक सत्याग्रह-सभा बनाई जो कुंछ 
चुने हुए कानूनों को भंग कर अपने आपको गिरफ्तार कराने को तैयार थे। 
उस समय यह एक बिलकुल नया विचार था 
और हममें से बहुत-से लोग उससे उत्तेजित 
हुए, यद्यपि बहुत-से पीछे भी हटे । आज वही सत्याग्रह एक रोजमर्रा की 
घटना बन गया है और हममें से अधिकांश के लिए तो वह जीवन का एक 
नियमित और स्थायी अंग हो गया हैं । जैसा कि गांधीजी किया करते थे, 
पहले उन्होंने वाइसराय के पास एक नम्प्र अपील और चेतावनी भेजी, 
लेकिन जब उन्होंने देखा कि भारत के सभी वर्गों के विरोध के बावजूद 
ब्रिटिश सरकार रौलट बिलों को कानून का रूप देने पर तुली हैं तो उन्होंने 
कानून बनने के बाद पहले इतवार को ही सारे देश में शोक मनाने, हड़- 
ताल करने, हर तरह का काम बन्द रखने और सभाएँ करने की अपील 
की । यह सत्याग्रह आन्दोलन का श्रीगणेश करने के लिए किया गया था 
और इसी अपील के अनुसार रविवार, ६ अप्रैल, १९१९ को सारे देश में 
--गाँव-गाँव और शहर-शहर में--सत्याग्रह दिवस मनाया गया । अपने 
ढंग का यह पहला अखिल भारतीय प्रदर्शन था । उसका लोगों पर जब- 
देस्त प्रभाव पड़ा और उसमें सभी प्रकार के लोगों और जातियों ने भाग 


सत्याग्रह-आन्दोलन 

लिया । हममें से जिन लोगों ने इस हड़ताल के लिए कार्य किया था, वे 
उसकी सफलता पर स्तंभित रह गये । हम शहरों के बहुत ही कम लोगों 
तक पहुंच पाये थे, किन्हँ देश में एक नई फिजा छाई हुईं थी और किसी- 
न-किसी तरह हमारा सन्देश लम्बे-चौड़े देश के दूर-दूर के गाँवों तक पहुँच 
गया था । यह पहला अवसर था जब गांव और शहरवालों ने साथ-साथ 
एक जन-व्यापक राजनैतिक प्रदशेन में भाग लिया । 

दिल्ली में तारीख की भूल से हड़ताल एक सप्ताह पहले अर्थात्‌ ३१ 
मार्च १९१९ ही को मना ली गई थी । उन दिनों दिल्‍ली के हिन्दुओं और 
मुसलमानों में गजब का भाईचारा और प्यार था और वह दृश्य कितना 
रोमांचकारी था जबकि आयंसमाज के महान्‌ नेता स्वामी श्रद्धानन्द ने 
दिल्ली की प्रसिद्ध जामा मस्जिद में जाकर एक बहुत बड़े मजमे के सामने 
भाषण दिया था । उस ३१ मार्च को पुलिस और फौज ने गलियों में जमा 
हुई बड़ी-बड़ी भीड़ों को तितर-बितर करने की चेष्टा की और उन पर 
गोलियां तक चलाई, जिससे कई लोग मारे गये । स्वामी श्रद्धानन्द ने, 
जिनका लम्बा शरीर संन्‍्यासियों के वस्त्रों में बड़ा भव्य दिखाई देता था, 
चाँदनी चौक में गुरखों की संगीनों का निश्चल दृष्टि और खुली हुई छाती 
के साथ सामना किया । ये संगीनें उनका कुछ नहीं बिगाड़ सकीं और इस 
घटना से सारे भारतवर्ष में रोमांच हो गया; किन्तु दुर्भाग्य की बात हैं 
कि आठ साल भी नहीं बीतने पाये थे कि एक मतवाले मुसलमान ने धोखे 
से रोग शैय्या पर ही उनकी हत्या कर डाली । 

६ अप्रेल को सत्याग्रह-दिवस मनाने के बाद घटनाएं बड़ी तेजी से 
आगे बढ़ीं । १० अप्रेछ को अमृतसर में गड़बड़ी हुई जबकि अपने नेता 
डाक्टर किचल और, डाक्टर सत्यपाल की गिरफ्तारी पर शोक मनाती हुई 
निःशस्त्र और नंगे सिरवाली भीड़ फौज की गोलियों का शिकार बनी और 
उसमें से कई लोग मारे गये | इस पर भीड़ ने बदले के उन्माद में दफ्तरों 
में बैठे हुए पांच. या छः निर्दोष अंग्रेजों को मार डाला और बैंकों की 
इमारतें फूंक डालीं । इसके बाद मानो पंजाब पर एक परदा पड़ गया । 
वहाँ कड़ा सेन्सर बैठा दिया गया और पंजाब शेष भारत से बिलकुल कट- 
सा गया । वहाँ से शायद ही कोई खबर आ पाती थी और लोगों का वहाँ 

आना-जाना मुश्किल था। वहां फौजी कानून भी जारी कर दिया गया था, 
जिसका कष्ट जनता को कई महीनों तक उठाना पड़ा । धीरे-धीरे हफ्तों 
और महीनों की यातनापूर्ण प्रतीक्षा के पश्चात्‌ परदा उठा और वहाँ के 
भीषण सत्य का पता चला | 

१३ अप्रैछ को अमृतसर के जलियांवाला बाग में जो कत्ले-आम हुआ 
था उसे सारी दुनिया जानती है । मौत के उस फंदे में फेंसकर, जिससे" 

अमृतसर-ह॒त्याकांड निकलने का कोई रास्ता नहीं था, हजारों 9 
न्‍ जानें गई और हजारों घायल हुए । अमृतसर 

शब्द ही नरसंहार का पर्यायवाची बन गया । वहां की घटना तो 
भयंकर थी ही, उससे भी अधिक लज्जाजनक घटनाएं सारे पंजाब 
में घटीं । 

यह एक अजीब संयोग की बात थी कि उसी साल, दिसम्बर के महीने 
में, कांग्रेस का अधिवेशन भी अमृतसर में हुआ । इस अधिवेशन में कोई 
महत्त्वपूर्ण निणंय नहीं किया गया, क्योंकि बहुत-सी बातों की जाँच की 
गई थी और उसके परिणाम का इन्तजार था । फिर भी एक बात साफ 
दिखाई देती थी--वह यह कि कांग्रेस अब पहले वाली कांग्रेस नहीं रह 
गई थी । उसमें अब सामूहिकता या जन-व्यापकता आ गई थी और एक 
नई--कुछ पुराने कांग्रेसियों की समझ में एक चिताजनक---जीवनी-शक्ति 
आ गई थी । उस अधिवेशन में लोकमान्य तिरूक उपस्थित थे, जो सदा 
की भांति समझौते के लिए तैयार नहीं थे । वह आखिरी अधिवेशन था, 
जिसमें उन्होंने भाग लिया था, क्योंकि अगले अधिवेशन से पहले ही उनकी 
मृत्यु हो गई | उसमें गांधीजी भी थे, जो जनता के प्रिय बन गये थे और 
कांग्रेस तथा भारतीय राजनीति पर अपनी दीघंकालीन प्रभुता का आरम्भ 
ही कर रहे थे। उसी कांग्रेस में सीधे जेल से ऐसे बहुत से नेता आये थे 
जिनका फौजी कानून के दिनों में बड़े भयंकर षड़यन्त्रों से संबंध रहा था 
और जिन्हें लम्बी-लम्बी कैद की सजा हुई थी, किन्तु जिन्हें अब क्षमा कर 
दिया गया था। प्रसिद्ध अली-बंधु भी कई साल तक नजरबन्द रहने के 
बाद ठीक समय छूट कर आये थे । 


अगले साल कांग्रेस मैदान में कूद पड़ी और गांधीजी का असहयोग 

का कार्यक्रम अपना लिया गया । यह निणंय कलकत्ते के विशेष अधिवेशन 
में किया गया और नागपुर के वाधिक अधि- 
वेशन में इसकी पुष्टि की गई । संघर्ष की यह 
प्रणाली बिलकुल शांत या जैसा कि उसे नाम दिया गया था, अहिसात्मक 
थी । उसका बुनियादी सिद्धांत यह था कि ब्रिटिश सरकार को उसके 
शासन-कार्य ओर भारत के शोषण में सहायता देने से इन्कार कर दिया 
जाय । श्रीगणेश कई प्रकार से बहिष्कारों से किया जाने वाला था--- 
विदेशी सरकार द्वारा दी गई उपाधियों का बहिष्कार, सरकारी उत्सवों 
का बहिष्कार, वकीलों और मुवक्किलों द्वारा अदालतों का बहिष्कार, सर- 
कारी स्कूलों और कालेजों का बहिष्कार और मांटेग्यू-चेम्सफोर्ड सुधार के 
अन्तगंत बनाई गई नई कौन्सिलों का बहिष्कार ! बाद में सिविल और 
फोजी नौकरियों और टैक्‍्सों का भी बहिष्कार किया जाने वाला था । 
रचनात्मक दिशा में हाथ से सूत कातने, खह्दर पहनने और अदालतों के 
बदले पंचायती न्यायालयों की स्थापना पर जोर दिया जाता था। इनके 
अलावा कांग्रेस कार्यक्रम के दो और मुख्य स्तम्भ थे--(१) हिन्दू-मुस्लिम 
एकता और (२) हिन्दुओं में से छआ-छत की भावना का निवारण । 

कांग्रेस ने अपना विधान भी बदल दिया और वह एक कार्य-क्षम 
संस्था बन गई । साथ ही उसने अपने सामने जनता की सामूहिक सद- 
स्यता का ध्येय भी रखा । 

कांग्रेस का यह कार्यक्रम उसके अबतक के कार्य से बिलकुल भिन्न 
था। निस्संदेह यह इस संसार में एक निराली योजना थी, क्योंकि दक्षिण 
अफ्रीका के सत्याग्रह का कार्यक्षेत्र बहुत ही सीमित था । परिणाम यह 
हुआ कि कुछ वर्ग के लोगों को तत्काल बड़े-बड़े त्याग करने पड़े । उदा- 
हरण के लिए, वकीलों से वकालत छोड़ने के लिए कहा गया और विद्या- 
थियों को सरकारी कालिजों का बहिष्कार करने का आदेश दिया गया । 
इस महान्‌ प्रयोग के मूल्य को आंकना बड़ा मुश्किल था, क्योंकि और कोई 
ऐसी वस्तु नहीं थी जिससे उसकी तुलना की जाती । इसलिए कोई ताज्जुब 
नहीं कि पुराने और अनुभवी कांग्रेसी नेता झिझके और उन्हें नये कार्यक्रम 
की सफलता पर संदेह हुआ । उस समय के सबसे बड़े नेता लोकमान्य 


कांग्रेस मेदान में 

तिलक कुछ पहले ही मर चुके थे । दूसरे प्रमुख नेताओं में से शुरू-शुरू में 
केवल एक मोतीलाल नेहरू ने गांधीजी का समर्थन किया, किन्तु आम 
कांग्रेसियों और जन-साधारण की प्रवृत्ति के संबंध में कोई संदेह नहीं 
रह गया । उन पर गांधीजी का बड़ा जबर्दस्त प्रभाव पड़ा । ऐसा रुगता 
था जैसे गांधीजी ने उन पर कोई जादू कर दिया है और उन्होंने महात्मा 
गांधी की जय' के ऊचे-ऊंचे नारे लगाते हुए उनके अहिसात्मक असहयोग 
के नये सिद्धान्त को अपनी स्वीकृति प्रदान की । मुसलमानों ने भी कम 
उत्साह नहीं दिखाया । सच पूछिये तो अली-बंधुओं के नेतृत्व में खिला- 
फत कमेटी ने इस कार्यक्रम को कांग्रेस से पहले ही अपना लिया था ॥ 
थोड़े ही दिनों बाद जनता के उत्साह और असहयोग आंदोलन की प्रार- 
म्भिक सफलताओं ने अधिकांश पुराने कांग्रेसी नेताओं को भी अपनी ओर 
खींच लिया । 

राष्ट्रीयता के विकास ने जनता का ध्यान राजनैतिक स्वतंत्रता की 
आवश्यकता की ओर आकर्षित किया । यह आवश्यकता केवल इसलिए 
नहीं थी कि निर्भर और दास बने रहना अपमानजनक था, या जैसा कि 
तिलक ने कहा था, स्वराज्य हमारा जन्मसिद्ध अधिकार था और उसे 
प्राप्त करना हमारे लिए अनिवाय था, बल्कि इसलिए भी कि जनता पर 
से निर्धनेता का बोझ कम करना था। आखिर यह स्वतन्त्रता कैसे मिल 
सकती थी ? स्पष्ट ही वह हमारे चुपचाप बैठकर प्रतीक्षा करते रहने से 
नहीं मिल सकती थी । यह भी स्पष्ट हो गया था कि केवल विरोध करने 
और भीख मांगने की नीति, जिसका अनुकरण अब तक कांग्रेस न्यूनाधिक 
उत्साह से करती आई थी, न केवल असम्मानजनक, बल्कि निरर्थक और 
निष्फल भी थी । विश्व के इतिहास में ऐसी नीति भी कभी सफल नहीं 
हुई थी और न उससे प्रभावित होकर किसी शासक या शक्तिशाली वर्ग 
ने अपने अधिकारों का त्याग ही किया था । इसके विपरीत, इतिहास ने 
हमें सिखाया था कि गुलाम बनाये गए लोगों और देशों ने हिसात्मक 
विद्रोह और विप्लव से ही अपनी स्वाधीनता प्राप्त की है । 

भारतव।सियों के लिए सशस्त्र विद्रोह का तो कोई प्रश्न ही नहीं 
उठता था । हमारे पास न शस्त्र थे और न हममें से अधिकांश लोगों को 

शस्त्र चलाना ही आता था। इसके अलावा हिसात्मक संघर्ष के लिए हम 
ब्रिटिश-सरकार के विरुद्ध चाहे कितनी भी शक्ति संग्रहीत क्‍यों न करते, 
उसके संगठित बल की बराबरी किसी तरह भी नहीं कर सकते थे । फौजें 
तो विद्रोह कर सकती थीं, किन्तु निरशस्त्र जनता विद्रोह कर सशस्त्र 
शक्ति का सामना कंसे कर सकती थी ? इसके अलावा व्यक्तिगत रूप से 
आतंक फैलाना या बम और पिस्तौल से किसी अफसर को मारना मानो 
अपना दिवालियापन दिखाना था। वह जनता के आचार को भ्रष्ट करने 
वाली बात थी और यह सोचना बिलकुल उपहासास्पद था कि उससे किसी 
शक्तिशाली और संगठित सरकार की जड़ हिलाई जा सकती .थी, चाहे 

व्यक्तिगत रूप से उससे लोग कितने ही आतंकित क्‍यों न हो जाते । 
अत: ये सब रास्ते बन्द थे और अपमानजनक दासता की उस असह्य 
अवस्था से कोई छुटकारा नहीं दिखाई देता था । जिन लोगों में थोड़ी- 
बहुत भी भावुकता थी वे बड़े ही दुःखी और असहाय-से हो रहे थे | यही 
वह अवसर था जब गांधीजी ने अपना असहयोग का कार्यक्रम लोगों के 
सामने रखा । आयरलैण्ड के शिन फैन१ की भांति इस कार्यक्रम ने हमें 
अपने पर भरोसा रखना और अपनी शक्ति बढ़ाना सिखाया और निस्सं- 
देह वह सरकार पर दबाव डालने का एक बड़ा ही कारगर तरीका था । 
बहुत हद तक सरकार भारतवासियों के सहयोग पर ही निर्भर थी--चाहे 
यह सहयोग इच्छा से हो, चाहे अनिच्छा से---और यदि इस सहयोग को 
हटाकर सरकार का बहिष्कार किया जाता तो बहुत सम्भव था कि सैद्धां- 
तिक रूप से उसकी सारी इमारत ही ढह जाती । यदि असहयोग से इतना 
न भी हो पाता तो इसमें तो सन्देह ही नहीं था कि उससे सरकार पर 
बड़ा जबरदस्त दबाव पड़ सकता था और साथ ही जनता की शक्ति भी 
१ आर्थर प्रिफिथ नामक आयरिश युवक हारा प्रवतित एक नवीन 
नीति, जिसके माननेवालों का कहना था कि सहायता के लिए आयर- 
लण्ड को इंगलूण्ड का मुंह नहों ताकना चाहिए, बल्कि अपने राष्ट्र को ही 

डजाक्तिशाली बनाना चाहिए । 

“-संपादक 

बढ़ सकती थी । इस आंदोलन की रूप-रेखा पूर्ण रूप से शांतिपूर्ण थी, 
फिर भी वह केवल विरोधहीन नहीं था । वह अन्याय के विरोध का एक 
निश्चित किन्तु अहिंसात्मक रूप था । वस्तुतः वह एक शांतिपूर्ण विद्रोह 
था, युद्ध का सभ्य-से-सभ्य तरीका था, फिर भी शासक संस्था के स्थायित्व 
के लिए खतरनाक था । जन-साधारण को क्रियाशील बनाने का वह एक 
बड़ा ही सफल साधन था और भारतीय जनता की विदश्ञेष प्रतिभा के 
बिलकुल अनुकूल प्रतीत होता था । उससे हमारा व्यवहार निर्मेल बन 
गया और शत्रु बगलें झांकने लगा । जिस भय ने हमें दबोच रखा था वह 
जाता रहा और हम निडर होकर लोगों की आंखों-से-आंखें मिलाने छगे, 
जैसा कि हमने पहले कभी नहीं किया था और अपने मन की बातें साफ- 
साफ और पुरी तरह से कहने लगे । ऐसा मालम होता था जैसे हमारे 
दिमाग पर से एक बड़ा भारी बोझ उतर गया हैं । बोलने और कार्य कर 
सकने की इस नई स्वतन्त्रता ने हममें विश्वास और बल भर दिया । इसके 
अलावा बहुत हद तक इस शान्तिपूर्ण युक्ति ने, उन भयंकर और कड़वी 
जातीय व राष्ट्रीय घुणाओं को बढ़ने से रोका, जो तबतक के ऐसे संघर्षों 
में सदा दिखाई देती रही थीं और इस प्रकार अंतिम समझौते का मार्ग 
सरल बन गया। 

इसलिए आइचये नहीं कि असहयोग के इस कार्यक्रम ने महात्मा गांधी 
के दिव्य व्यक्तित्व से आलोकित होकर देश का ध्यान अपनी ओर आक- 
षित किया और उसे आशा से भर दिया । यह आशा बढ़ी और उसके 
साथ-ही-साथ हमारा पुराना नैतिक पतन समाप्त हो गया । नई कांग्रेस ने 
देश के अधिकांश महत्त्वपूर्ण तत्त्तों को अपनी ओर खींचा और दिन-पर- 
दिन उनकी शक्ति और मर्यादा बढ़ती गई। 

१९२० में राजनेतिक और खिलाफत आंदोलन साथ-साथ चलते रहे । 
दोनों की एक दिशा थी और अन्त में जब कांग्रेस ने गांधीजी के अहिसा- 
त्मक असहयोग को अपनाया तो दोनों एक में 
एक मुस्लिम सभा मिल गये । असहयोग के कार्यक्रम को पहले 


खिलाफत कमेटी ने ही अपनाया और उसके श्रीगणेश के लिए पहली 
अगस्त निदिचित की गई। 

उसी वर्ष कुछ पहले इस कार्यक्रम पर विचार करने के लिए इलाहा- 
बाद में एक मुस्लिम सभा हुई थी (में समझता हूं कि वह मुस्लिम लीग 
की कौंसिल थी) । बैठक सैयद रज़ा अली के घर पर हुई । मौलाना 
मुहम्मद अली उस समय यूरोप में थे ; किन्तु मौलाना शौकत अली बैठक 
में मौजूद थे । मुझे उस बैठक की याद है, क्योंकि उससे मुझे पूरी-पूरी 
निराशा हुई थी | मौलाना शौकत अली में तो उत्साह था, किन्तु करीब- 
करीब और सब लोग बड़े ही दुःखी और परेशान थे । उनमें असहमत 
होने का तो साहस ही नहीं था फिर भी यह साफ मालूम होता था किवे 
कोई काम जल्दबाजी में नहीं करना चाहते । मैंने सोचा कि क्या ये ही वे 
लोग हैं जो क्रांतिकारी आंदोलन का नेतृत्व करेंगे और ब्रिटिश साम्राज्य 
को चुनौती देंगे ? गांधीजी ने उनके बीच भाषण दिया और उनकी बातें 
सुनने के बाद सभा में भाग लेनेवाले पहले से भी अधिक भयभीत दिखाई 
देने लगे । अपने आदेशात्मक स्वर में गांधीजी खूब अच्छी तरह बोले । वह 
विनीत किन्तु हीरे की तरह साफ और कठोर थे । उनकी बातें मीठी 
किन्तु दृढ़ और हृदय के अन्तरतम से निकली हुई थीं। उनकी आँखें 
नम््र और गहरी थीं, फिर भी उनमें गजब की शक्ति और संकल्प की 
वमक थी । 

उन्होंने चेतावनी दी कि यह लड़ाई एक अत्यन्त शक्तिशाली शत्रु से 
हड़ी जानेव्राली बहुत बड़ी लड़ाई होगी। अगर आप इसे लड़ना चाहते 
हैँ,तो आप॑फो५सब कुछ खोने ओर साथ ही कड़ी-से-कड़ी अहिंसा और 
राहत का पालन करने के लिए तैयार रहना चाहिए। उन्होंने यह भी 
ता अमित तरह युद्ध की घोषणा होने पर फौजी कानून जारी किया 
जाता हैं उसी तर 









त तरह यदि हम जीतना चाहते हैं तो हमें भी अपनी अहिंसा- 
त्मक लड़ाई में. तानाशाही और फौजी कानून का प्रयोग करना होगा । 
आपको इस बात का पूरा अधिकार है कि आप मुझे ठोकर मार कर 
निकाल दें, मेरा सिर माँग,लें और जब चाहें या जैसे चाहें मुझे दंड दें । 
किन्तु जब तक आप मुझे अपना नेता बनाकर रखना चाहते हैं, आप्रको 
मेरी शर्ते माननी होंगी और तानाशाही तथा फौजी कानन के अनुशासन 
को स्तरीकार करना होगा । किन्तु बहू तानाशाही सदा क्रापकी सदभावना, 

आपकी स्वीकृति और आपके सहयोग पर निर्भर होगी । जैसे ही आप यह 
समझें कि आपको मेरी जरूरत नहीं रह गई, आप मुझे निकाल फेकें, मुझे 
पैरों तले कुचल दें, में रत्ती भर भी शिकायत नहीं करूँगा । 

उन्होंने कुछ ऐसी ही ब्ातें कहीं और बीच-बीच में जो सैनिक उपमाएँ 
दीं व जिस दृढ़तापूर्ण सच्चाई से अपने विचार प्रकट किये उससे अधिकांश 
श्रोताओं के रोंगटे खड़े हो गये । किन्तु शौकत अली वहाँ ढिल-मिल लोगों 
को सम्हालने के लिए मौजूद थे और जब राय देने का समय आया तो 
अधिकांश लोगों ने चुपचाप और शर्म से मुंह छिपाते हुए गांधीजी के 
युद्ध-प्रस्ताव का समर्थन किया । 

सभा से घर लौटते समय मैंने गांधीजी से पूछा कि क्‍या एक बड़े 
संघर्ष को आरम्भ करने का यही ढंग है ? मैंने उम्मीद की थी कि वहाँ 
बड़ा उत्साह दिखाई देगा, बड़े-बड़े जोशीले भाषण होंगे और लोगों की 
आंखें चमक उठेंगी, किन्तु इनके बजाय वहाँ डरपोक और अधेड़ उम्र के 
लोगों की एक शिथिल-सी भीड़ दिखाई दी । फिर भी जनमत का इतना 
दबाव था कि इन लोगों को संघर्ष का समर्थन करना पड़ा । 

हमारी जनता, उत्तेजना, पीड़ा और संशय से भरे हुए कुछ इने-गिने 
वर्षों से नहीं, बल्कि पीढ़ियों से अपना खून और पसीना बहाती आई थी, 
और यह्‌ क्रिया भारत की रग-रग में, घुसती हुई 
इतनी गहरी पहुँच चुकी थी कि उससे हमारे 
सामाजिक जीवन का एक-एक पहल विषाक्त हो गया था--ठीक उसी 
भयंकर रोग की तरह जो फेफड़ों के तंतुओं को खा जाता है और मनुष्य 
का धीरे-धीरे किन्तु निश्चित रूप से अन्त कर देता है । कभी-कभी तो 
हम सोचा करते थे कि ज्यादा अच्छा यह होता कि हैजे या ष्लेग की तरह 
हमारी मृत्यु का कोई अधिक तीक़ और स्पष्ट साधन मिल जाता । लेकिन 
वह एक क्षणिक भावना थी, क्योंकि इस प्रकार की साहसिकता से कुछ 
हाथ नहीं आता । गहरी बीमारियों का नीम हकीमों से इलाज कराने से 
कोई लाभ नहीं होता । 

और तब गांधी आये । वह ताजी हवा के एक जबर्दस्त झोंके की 
तरह थे, जिसके स्पर्श का अनुभव होते ही हमने अपनी छातियाँ फैलाकर 


भ्रय का अन्त 

गहरी सांसें लीं। वह रोशनी की एक किरण जैसे थे, जिसने अंधकार को 
वेध दिया और हमारी आँखों पर से परदा हटा दिया । वह एक तूफान 
की त॑रह थे, जिसके झोंके में सब चीजें अस्त-व्यस्त हो गई---सबसे अधिक 
लोगों की मानसिक क्रिया । वह किसी चोटी से नहीं उतरे, बल्कि भारत 
के करोड़ों जन में से ही प्रकट होते दिखाई दिये--उन्हींकी भाषा बोलते 
हुए, सदा उन्हींकी ओर संकेत करते हुए और उनके हृदय को दहला देने 
वाली स्थिति की ओर लोगों का ध्यान आकर्षित करते हुए उन्होंने हमसे 
कहा कि जो लोग किसानों और मजदूरों का शोषण करके जीवित रहते 
हैं वे उन पर से अपना बोझ हटा लें और उस कुरीति को मिटा दें, जो 
उनकी निर्धनता और विपदा को जन्म देती है । 

इसके बाद राजनैतिक स्वतन्त्रता ने एक नया रूप ग्रहण किया और 
उसमें नये-नये विषयों का प्रवेश होने लगा । जो कुछ भी गांधीजी ने कहा 
उसमें से अधिकांश को हमने या तो केवल अंशतः स्वीकार किया, या 
कभी-कभी बिलकुल स्वीकार नहीं किया । कितु यह सब गौण था। उनके 
आदेश का सार यह था कि सदा जनता के कल्याण को दृष्टि में रखते हुए 
अभय और सत्य से काम करो। हमें पुराने ग्रन्थों में सिखाया गया था कि 
अभय व्यक्ति या राष्ट्र की सबसे बड़ी निधि है और उसका अभिप्राय 
केवल शारीरिक साहस से ही नहीं, बल्कि मानसिक निर्भयता से भी है । 
हमारे इतिहास के आरम्भ में ही चाणक्य और याज्ञवल्क्यथ ने कहा था कि 
जन-नेताओं का कत्तंव्य जनता को अभय-दान देना है । कितु ब्रिटिश राज्य 
में भारत में सबसे प्रमुख भावना भय की थी--एक सर्वव्यापी, दुःखदायी 
ओर गला घोंटने वाला भय--फौज का भय, पुलिस का भय, कोने-कोने 
में फैली हुई खुफिया पुलिस का भय, अफसरों का भय, दमनकारी कानूनों 
का भय, कद का भय, जमींदार के गुमाइते का भय, महाजन का भय और 
उस बेकारी तथा भूख का भय जो हर समय मुँह बाये खड़ी रहती थी । 
गांधीजी ने अपनी शान्त कितु दृढ़ आवाज इसी सर्वेब्यापी भय के विरुद्ध 
बुलन्द की । उन्होंने कहा--डरो मत ! ” 

किन्तु क्या यह बात इतनी सरल थी ? नहीं । भय के भूत खड़े हो 
जाते हैं, जो असली भय से भी अधिक डरावने होते हैं। जहाँ लक असली 

भय का सवाल है, जब शान्ति के साथ उसका विद्लेषण किया जाता है 
और उसके परिणामों को स्वेच्छा से स्वीकार कर लिया जाता है तो उसका 
बहुत कुछ डरावनापन नष्ट हो जाता है । 

इस तरह भय का मानो काला परदा जनता की आँखों से एकाएक 
उतर गया--पूरा तो नहीं, किन्तु इतना अधिक कि आइचये होता था । 
जिस तरह भय और झूठ में घनिष्ठ मित्रता है, उसी तरह सत्य और अभय 
में भी । यह तो ठीक हैं कि भारत की जनता पहले से बहुत अधिक सत्य- 
वादी नहीं बन गई और न रातों-रात उसके असली स्वभाव में ही 
परिवततंन हुआ, लेकिन जैसे-जैसे झूठ और चोरों जैसे व्यवहार की आव- 
इहयकता कम होती गई बैसे-बैसे परिवर्तत का एक समुद्र-सा लहराता दिखाई 
दिया । यह एक मनोवैज्ञानिक परिवर्तन था, ऐसा मालम होता था जैसे 
मनोवैज्ञानिक विइलेषण करने वाले किसी विश्ञेषज्ञ ने रोगी के अतीत में 
गहरे उतर कर उसकी कमियों के उद्गम का पता लगा लिया हो और 
उन्हें उसकी दृष्टि के सामने ला-खड़ा कर उसके मन पर से उसका बोझ 
उतार दिया हो। 

इसके अलावा हममें एक मनोवैज्ञानिक प्रतिक्रिया भी हुई | जिस 
विदेशी शासन ने हमारा पतन और अपमान किया था उसके सामने इतने 
दिनों तक घुटने टेके रखने के कारण हमें लज्जा आई और यह इच्छा 
उत्पन्न हुई कि अब चाहे कुछ भी हो, हम उसके आगे सिर नहीं झुकायेंगे । 
जितना सच हम पहले बोलते थे शायद उससे अधिक सच बोलना हमें 
नहीं आया, गांधीजी कट्टर सत्य के प्रतीक बने सदा हमें सहारा देते 
रहे और लज्जित कर-करके हममें सत्य बोलने की आदत डालते रहे । 

सत्य कया हैं ? में इसकी परिभाषा ठीक-ठीक नहीं जानता । शायद 
सत्य एक तुलनात्मक वस्तु है और सम्पूर्ण सत्य हमारी पहुँच से बाहर है । 
सत्य के सम्बन्ध में अलग-अलग लोगों की अलरूग- 
अलग धारणाएँ हो सकती हैं, और प्रत्येक व्यक्ति 
पर उसकी अपनी पृष्ठभूमि, अपनी शिक्षा ओर अपनी भावनाओं का गहरा 
प्रभाव पड़ता है । यही बात गांधीजी के साथ थी । फिर भी जहाँ तक 
किसी एक व्यक्ति का सवाल है, कम-से-कम उसके लिए सत्य वही हैं, 


सत्य कया है ? 

जिसका वह स्वयं अनुभव करता है और जिसे वह जानता हैँ कि यह सच 
है । इस परिभाषा के अनुसार मेरी समझ में शायद ही कोई आदमी सत्य 
का इतना पालन करता हो जितना गांधीजी करते थे । राजनीतिज्ञ के लिए 
सत्य एक खतरनाक गुण है, क्योंकि वह अपने मन की सारी बातें बता 
देतां है और जनता को उसके बदलते हुए रूप तक दिखा देता हैं । 
गांधीजी ने भारत के छाखों व्यक्तियों को भिन्न-भिन्न सीमा तक 
प्रभावित किया । कुछ लोगों ने अपने जीवन की सारी रूप-रेखा ही बदल 
डाली और कुछ लोगों पर उनका केवल आंशिक प्रभाव पड़ा । कुछ लोग 
ऐसे भी थे जिन पर से उनका प्रभाव जाता रहा, किन्तु ऐसा पूर्ण रूप से 
नहीं हुआ, क्‍योंकि उनके प्रभाव के कुछ अंश को पूरी तरह से मिटाना 
सम्भव नहीं हो सका । जुदा-जुदा लोगों पर जुदा-जुदा तरह की प्रतिक्रिया 
हुई और प्रत्येक व्यक्ति इस प्रइन का अपना अलग-अलग उत्तर देता था । 
कुछ लोग तो करीब-करीब आल्सीबियाडीज* के ही शब्दों में कहते थे--- 
“इसके अलावा जब कभी हम किसी और को कुछ कहते सुनते हैं तो 
उसकी बातें चाहे जितनी भी जोशीली क्यों न हों, हम इस बात की रत्ती 
भर भी परवा नहीं करते कि वह क्‍या कह रहा है, किन्तु जब हम आपको 
सुनते हैं या किसी और को आपकी बातों को दुहराते सुनते हैं तो चाहे 
वह उनका कितनी ही बुरी तरह से वर्णन क्यों न करता हो और उसको 
सुनने वाला चाहे पुरुष हो, चाहे स्त्री, चाहे बालक, हम बिलकुल स्तम्भित 
और विमुग्ध हो जाते हैं । और महाशयो, जहाँ तक मेरा प्रश्न है, अगर 
मुझे यह भय न हो कि आप कहेंगे कि में बिलकुल मुग्ध हो गया हूँ तो मैं 
दापथ लेकर कह सकता हूं कि उनके शब्दों का मुझ पर कितना अद्वितीय 
प्रभाव पड़ा और अब भी पड़ता है ! जबतक में उनका बोलना सुनता 
रहता हूं मुझमें एक पवित्र रोष भरा रहता है जो कि किसी भी कौरी- 
बेंट* से ब्रा होता है और मेरा हृदय उछलता रहता हैँ और मेरी आँखों 


१ एथेन्स का जनरल और राजनेता । 
* एक भ्रीक देवी की सेविका, जो माना जाता हे कि, अपनी देवी 
के साथ भयंकर मुद्राओं के नृत्य करती जाती थी॥. ---सं० 

से आँसू बहते रहते हैँ--और यह दशा मेरी ही नहीं, बल्कि और बहुत से 
लोगों की भी होती हैं । 

“हां, मैंने पेरिक्लीज* और दूसरे सभी बड़े वक्‍ताओं को सुना हैं और 
में समझा करता था कि वे बड़े ही जोशीले वक्ता हैं, किन्तु उनका मुझ- 
पर कभी ऐसा प्रभाव नहीं पड़ा, उन्होंने कभी मेरी आत्मा में उथल-षुथल 
नहीं मचाई और उन्हें सुनने के बाद में सदा यही अनुभव करता रहा कि 
में नीचों से भी नीच हूँ; कितु इन दिनों मरियाज को सुनने के बाद मुझे 
अक्सर ऐसा लगता रहा है जैसे अब भविष्य में मेरे लिए इस तरह का 
जीवन बिताना बिलकुल असम्भव हूँ । 

“और एक बात ऐसी हैं जो मेने किसी और के साथ कभी अनुभव 
नहीं की और जिसे आप मुझमें भी पाने की आशा नहीं कर सकते---वह 
है लज्जा की भावना । इस संसार में सुकरात की ही एक ऐसी हस्ती है 
जो मुझे लज्जित कर सकती है । चूंकि उससे बचने का कोई रास्ता नहीं, 
इसलिए में सोच लेता हूँ कि वह मुझे जो करने को कहता है उसे मुझे कर 
लेना चाहिए । इतने पर भी जैसे ही में उसकी आंखों से ओझल होता हूँ 
मुझे इस बात की बिलकुल चिता नहीं रह जाती कि मैं जनसाधारण में 
मिले रहने के लिए क्‍या कर रहा हूँ । इसलिए में एक भागे हुए गुलाम 
की तरह तेजी से निकल जाता हूँ और जितनी दूर तक उससे बच सकता 
हैँ बचाता हे । जब उससे फिर कभी मुलाकात होती है तो मुझे वे सब बातें 
याद आती हैं जो वे मुझे पहले अंगीकार करनी पड़ी थीं और स्वभावतः 
मुझे लज्जा आती हैं । 

“मुझे तो साँप से भी ज्यादा घिषले जानवर ने डसा है । सच पुछिये मुझे 
जो डंक लगा हैं वह सबसे अधिक कष्टदायक हैँ । मेरा हृदय डसा गया 
हैं या यों कहिये कि मेरा मस्तिष्क डसा गया है, यों आप जो कहना चाहें 
वही सही ।”९ ह 

गांधीजी ने कांग्रेस में घुसते ही फौरन उसके विधान में पुर्ण परिवर्तेन 


१ एथेन्स का राजनेता और विख्यात वक्ता । 
* स्लेटो की पंचवार्ता (फाइव डाइलौग्स आँब प्लेटो ) 

कर दिया । उन्होंने उसे प्रजावादी और साधारण जनता की संस्था बना 
किसानों दिया । प्रजावादी तो वह पहले भी थी, किंतु 
किसानों का सहयोग अभी तक उसका मताधिकार सीमित था और 
वह उच्च वर्ग के लोगों तक ही परिमित थी । कितु अब उसमें धड़ाधड़ 
किसान प्रवेश करने ऊलूगे और अपने नये रूप में वह एक महान्‌ ग्रामीण 
संस्था जैसी दिखाई देने लगी, जिसमें मध्यम वर्ग के लोगों की बहुलता 
थी । कांग्रेस का यह ग्रामीण रूप अभी और भी विकास पाने वाला था । 
उसमें औद्योगिक मजदूर भी आने लगे--अपनी पृथक संगठित हैसियत में 
नहीं, बल्कि व्यक्तिगत रूप में । 
कर्म इस संस्था का आधार और उद्देश्य माना गया---बह कम जो शांति- 
पूर्ण युक्तियों पर आधारित होता है । अब तक कांग्रेस के सामने केवल दो ही 
विकल्प रहे थे--कोरी बातचीत करना और प्रस्ताव पास करना या फिर 
आतंककारी कारंवाई करना । अब ये दोनों बातें हटा दी गईं । आतंकवाद 
की तो विशेषरूप से निदा की गई और वह कांग्रेस की आधारभूत नीति के 
बिलकुल प्रतिकूल माना गया । कार्य की एक नई प्रणाली निकाली गई, जो थी 
तो पूर्णतः शांतिपूर्ण, कितु जिसमें अन्याय के सामने सिर न झुकाने और, 
फलत:, उसमें निहित पीड़ा और कष्ट को स्वेच्छा से स्वीकार करने का 
आदेश था । गांधीजी एक बड़े ही विलक्षण ढंग के शांतिवादी थे, क्योंकि 
वह विस्फोटक स्फूति से परिपूर्ण कर्मशील व्यक्ति थे । वह भाग्य या किसी 
ऐसे तत्व के सामने, जिसे वह बुरा समझते थे सिर नहीं झुकाते थे । उनमें 
अपार विरोध-शक्ति थी, यद्यपि वह शक्ति शांत और विनम्र थी । गांधीजी 
के कर्म की पुकार दुहेरी थी--एक तो विदेशी शासन को चुनौती देने व 
उनका विरोध करने की, और दूसरी स्वयं अपने देश की सामाजिक बुरा- 
इयों से संघर्ष करने की । देश की स्वाधीनता और शांतिपुर्ण कार्य-प्रणाली 
के आधारभूत लक्ष्य के अतिरिक्त कांग्रेस के दो और भी मुख्य उद्देश्य थे- 
एक राष्ट्रीय एकता, जिसमें अल्पसंख्यकों की समस्या का समाधान निहित 
था ओर दूसरा दलित जातियों का उत्थान तथा अस्पृश्यता के अभिशाप 
का निराकरण । 
गांधीजी ने देखा कि ब्रिटिश राज्य मुख्यतः: इन आधारों पर खड़ा 

हे--भय, मर्यादा, जनता का इच्छित या अनिच्छित सहयोग और कुछ 
वकापितो बरस ऐसे लोग, जिनका स्वार्थ ब्रिटिश राज्य के साथ 
बंधा हुआ था । अतः इन्होंने इन्हीं जड़ों पर 

आघात करना आरंभ किया । उन्होंने कहा, 'उपाधियों का बहिष्कार 
करो ।” और गोकि बहुत ही कम उपाधिधारियों ने उनकी बात मानी, 
तो भी अंग्रेजों द्वारा दी जाने वाली उपाधियों पर से लोगों की आस्था हट 
गई और वे अपमान के चिह्न माने जाने लगे । जीवन की सार्थकता के 
नये-नये मान स्थापित होने लगे और वाइसराय के दरबार और नरेशों 
की जो शान-शौकत लोगों को इतना प्रभावित करती थी, वह चारों ओर 
जनता की गरीबी और मुसीबतों से घिरी होने के कारण एकाएक बहुत 
ही हास्यास्पद, भद्दी और लज्जाजनक मालूम देने लगी । धनी लोगों में 
अब अपने धन का मिथ्या प्रदर्शन करने की उतनी उत्सुकता नहीं दिखाई 
देती थी और कम-से-कम दिखावे के लिए तो उन्होंने सरल जीवन को 
अपना लिया । पोशाक में तो वे साधारण जनता से प्राय: अभिन्न हो गये । 
कांग्रेस के जो पुराने नेता एक बिलकुल और ही तरह की व ज्यादा 
आरामतलब परम्परा में पले थे, उन्होंने ये नई बातें आसानी से नहीं 
अपनाईं और उन्हें जनता की भीड़ को देखकर चिन्ता हुई | फिर भी सारे 
देश को अपने प्रवाह में बहा ले जाने वाली नई विचारधारा की लहर इतनी 
तीज्र थी कि उसका कुछ प्रभाव उन पर भी पड़ा । कुछ लोगों ने उधर से 
मुँह भी मोड़ लिया । उनमें से एक मुहम्मद अली जिन्ना थे। उन्होंने कांग्रेस 
को छोड़ दिया--इसलिए नहीं कि उनका हिन्दू-मुस्लिम प्रइन पर कांग्रेस 
से कोई मतभेद हो गया था, बल्कि इसलिए कि वह अपने को इस नई और 
अधिक उन्नत विचारधारा के अनुकूल नहीं बना पाये । इससे भी अधिक 
इस कारण से कि उन्हें बेढंगे कपड़े पहने हुए और हिन्दुस्तानी बोलने वाले 
लोगों का इस प्रकार झुंड-के-झुंड कांग्रेस में घुसना अच्छा नहीं लगा। उनकी 
समझ में राजनीति एक उच्च कोटि की वस्तु थी और धारा-सभाओं या 
कमेटी के कमरों के लिए अधिक उपयुक्त थी । कुछ वर्ष तक वह अपने 
को बिलकुल अलग समझते रहे और उन्होंने सदा के लिए भारत छोड़कर 
चले जाने का भी निदपचय कर लिया । वह इंग्लेण्ड में जा बसे और वहाँ 

कई साल तक रहे । 

कहा जाता है, और समझता हूं कि ठीक ही कहा जाता है, कि 
भारतवासियों का स्वभाव प्रधानता जांत है । शायद जीवन के प्रति पुरानी 
जाति के लोगों की मनोवृत्ति ऐसी ही हो जाती है और बहुत दिनों से 
चली आई आध्यात्मिक परम्परा का भी कुछ ऐसा ही परिणाम होता है । 
फिर भी गांधीजी भारत के एक आदशें प्रतिनिधि होते हुए भी, शांतिवाद 
के पूरे प्रतिवाद हैं । उनमें गजब की स्फूरति और कर्मण्यता है। वह अपने 
को ही नहीं, बल्कि दूसरों को भी खदेड़ते रहते हैं । भारतवासियों की 
प्रामिक परम्पराओं से युद्ध करने और उसे बदलने के लिए जितना श्रम 
गांधीजी ने किया हैं उतना मेरी जान में किसी और ने नहीं किया । 

उन्होंने हमें गांवों में भेजा और भारत के देहात नये कमं-सिद्धांत के 
अनगिनत संदेश-वाहकों के कार्य-कलाप से गूंज उठे । किसानों की आंखें खुल 
गई और वे आलस्य को तिह्ांजलि देकर बाहर निकलने लगे । हम पर 
कुछ और ही तरह का प्रभाव पड़ा, क्‍योंकि वह भी उतना ही गहरा और 
व्यापक था । हमने, मानो अपने जीवन में पहली बार, गांववालों को पास 
से देखा कि मिट॒टी की झोपड़ियों में सदा भूख की काली छाया उनका 
पीछा किस तरह किये रहती हैं । हमें अपने देश की आ्थिक स्थिति का 
ज्ञान पुस्तकों और विद्वतापूर्ण भाषणों से भी अधिक इन दोरों से हुआ । 
इस प्रकार हमें जो भावुकतापूर्ण अनुभूति हुई वह दिन-पर-दिन बढ़ती 
ओर पुष्ट होती गई और उसके बाद हमारे लिए अपने पुराने ढंग के जीवन 
या उसके पुराने स्तर पर जाने का कोई प्रश्न नहीं रह गया, चाहे उसके 
पदचात्‌ हमारे विचारों में कितना ही परिवतेन क्‍यों न होता । 

आथिक, सामाजिक और दूसरे मामलों में गांधीजी के विचार बड़े 
उग्र थे, कितु उन्होंने कांग्रेस पर अपने सारे विचार लादने नहीं चाहे; यद्यपि 
वे उन्हें विकसित करते रहे और ऐसा करते समय कभी-कभी अपने लेखों 
द्वारा उनमें परिवर्तन भी करते गये । फिर भी अपने कुछ विचारों को 
उन्होंने कांग्रेस में अवश्य घुसाना चाहा । इस दिशा में उन्होंने बड़ी साव- 
धानी से कदम बढ़ाया, क्योंकि वे अपने साथ-साथ जनता को भी ले चलना 
चाहते थे । कभी-कभी वे इतने आगे बढ़ जाते थे कि कांग्रेस वहां तक 

नहीं पहुँच पाती थी और इसलिए उन्हें पीछे लौटना पड़ता था । उनके 
विचारों को पूर्ण रूप से बहुत ही कम लोग मानते थे और कुछ लोग तो 
उनके आधारभूत दृष्टिकोण से असहमत भी थे । कितु तत्कालीन परि- 
स्थितियों के अनुकूल बने रहने के लिए उनके विचार जिस संशोधित रूप में 
कांग्रेस के सामने आते थे उसे बहुत-से लोग स्वीकार कर लेते थे । दो 
बातों में उनके विचारों की पृष्ठभूमि का एक अनिश्चित कितु पर्याप्त 
प्रभाव पड़ता था । हर बात की असली कसौटी यह थी कि उससे जनता 
को कितना लाभ पहुँचता हैँ । साधन को सदा महत्व दिया जाता था 
और साध्य चाहे कितना ही ठीक क्‍यों न हो, साधन की अवहेलना नहीं 
की जाती थी; क्योंकि साधन ही साध्य को संचालित और परिवर्तित 
करता था । 

गांधीजी प्रधानत: एक धामिक व्यक्ति थे । उनके अंग-अंग में हिंदुत्व 
भरा हुआ था। फिर भी उनकी धार्मिक विचारधारा का किसी मत या 
रीति-रिवाज से सम्बन्ध नहीं था ।१* उसका 
आधारभूत सम्बन्ध उनके नैतिक निग्मम में दृढ़ 
विश्वास से था, जिसे वह सत्य या प्रेम का नियम कहते हैं । उनकी दृष्टि 


हिन्दू धर्म 


$ जनवरो, १९२८, में गांधीजी ने 'फेडरेशन आऑब इन्टरनेशनल 
फेलोशिप्स' (अन्तर्राष्ट्रीय मेत्री संघ) के समक्ष कहा था--“बहुत दिनों के 
अध्ययन ओर अनुभव के बाद सें इन निः्कर्षों पर पहुंचा हूं, (१) सभी धर्म 
सत्य होते हैं, (२) सभो धर्मों में कोई-न-कोई भूल या कमी अवदय होती 
है, (३) सभी धर्म मेरे लिए रूगभग उतने ही प्यारे हें, जितना मेरा अपना 
हिंदू धर्म । दूसरे धासिक विश्वासों के लिए भो मेरे सन में उतना ही 
सम्मान है, जितना अपने धाभिक विश्वास के लिए । इसलिए धर्म परि- 
बर्तन की कल्पना असंभव हे । औरों के लिए हमारी प्रार्थना यह नहों 
होनी चाहिए कि है प्रभु, जो प्रकाश तूने हमें दिखाया है वही उन्हें भी 
दिखा, बल्कि हमारी प्रार्थना यह होनी चाहिए कि हे प्रभु, उन्हें अपने 
उच्चतम विकास के लिए जितने भी प्रकाश और सत्य की आवश्यकता है 
वह सब त्‌ उन्हें दे ।” 

में सत्य और अहिसा एक ही वस्तु हैं या एक ही वस्तु के दो पहल हैं; 
इसीलिए वे इन दाब्दों का एक-दूसरे के लिए प्रयोग करते रहते हैं । 

चूंकि गांधीजी हिन्दू धर्म की आत्मा को समझने का दावा करते हैं, 
इसलिए वे इन सब बातों को अस्वीकार कर देते हैं जो उनकी हिंदू धर्मे 
की आदर्श॑वांदी व्याख्या से मेल नहीं खातीं । इन्हें वे क्षेपक या बाद की 
बढ़ाई हुई बातें कह कर पुकारते हैं । उन्होंने कहा है--“मैं किसी भी ऐसे 
पुराने विश्वास या प्रचलन का गुलाम बनने से इन्कार करता हूं जिसे में 
समझ नहीं सकता या जिसका मैं नैतिक आधार पर समर्थन नहीं कर 
सकता ।” इसलिए व्यवहार में गांधीजी अपने चुने हुए मार्ग का अनुकरण 
करने, अपने को परिवर्तित कर परिस्थिति के अनुकूल बनाने और अपने 
जीवन तथा कमं-सम्बन्धी अध्यात्म का विकास करने में पूर्ण स्वतन्त्रता से 
काम लेते हैं। 

ऐसा करते हुए यदि उन्हें किसी बात का ध्यान रहता है तो केवल 
नैतिक नियम का, जैसा कि वह उनकी समझ में होना चाहिए । इस 
अध्यात्म की. शुद्धता-अशुद्धता पर विवाद हो सकता है, कितु वह सभी बातों 
को--विशेषत: अपने को एक ही आधारभूत मापदंड से नापने पर जोर 
देते हैं। इसके फलस्वरूप साधारण व्यक्ति के लिए राजनीति और जीवन 
के अन्य क्षेत्रों में कठिनाई और अक्सर भ्रम उत्पन्न हो जाता है । कितु 
कटिनाइयाँ उन्हें अपने चुने हुए सीधे मार्ग पर चलने से विचलित नहीं 
करतीं, यद्यपि कुछ सीमा तक वह अपने को सदा परिवरतंनशील परिस्थिति 
के अनुकूल बनाते रहते हैं । वह दूसरों के लिए जो कुछ भी सुधार बताते 
हैं या वह दूसरों को जो कुछ भी सलाह देते हैं उसका फौरन अपने आप 
पर प्रयोग करते हैं । वह सदा अपने से ही आरम्भ करते हैं और उनके 
वचन और कर्म सदा एक-दूसरे के अनुकल होते हैं । यही कारण है कि 
कभी उनकी समग्रता नष्ट नहीं होती और उनके जीवन तथा कार्य में सदा 
अभिन्नता रहती हैं । अपनी असफलताओं तक में वह उन्नति की ओर 
बढ़ते दिखाई देते हैं । 

जिस भारत को वह अपनी इच्छा और आददों के अनुकूल बनाना 
चाहते हैं उसके सम्बन्ध में उनकी भावनाएं क्या हैं ? उन्होंने कहा है-- 

“मैं एक ऐसे भारत के लिए प्रयत्न करना चाहता हूं, जिसमें निर्ध न-से 
निर्धन व्यक्ति भी यह अनुभव कर सकेंगे कि यह उनका अपना देश है, 
जिसके निर्माण में उनकी भी सुनी जायगी, जिसमें ऊँच-तीच का भेद- 
भाव नहीं होगा, जिसमें सभी जातियाँ पूर्ण सामंजस्य के साथ जीवन- 
यापन करेंगी । ऐसे भारत में छआछत और मादक पदार्थों का शाप नहीं 
होगा, स्त्रियों को पुरुषों के ही समान अधिकार मिलेंगे . . . यह हैं वह भारत 
जिसके में स्वप्न देखा करता हूँ। 

गांधीजी को हिन्दू जाति में जन्म लेने का गवं था। उन्होंने हिन्दू-धर्म 
को एक प्रकार का विश्व-व्यापक रूप देना चाहा और सत्य की सीमा में 
सभी प्रकार के धर्मों को सम्मिलित कर लिया । उन्होंने अपने पूव॑जों 
से पाई हुई सांस्कृतिक सम्पत्ति को संकुचित करना नहीं चाहा । उन्होंने 
लिखा है--“भारतीय संस्कृति न तो पूर्ण रूप से हिन्दू है, न मुस्लिम, न 
कोई और । वह इन सबका मेल हैं ।” उन्होंने यह भी कहा, “में चाहता 
हंं कि सभी देशों की संस्कृतियां मेरे घर के पास जितनी भी संभव हो 
उतनी स्वतन्त्रता के साथ उड़ती रहें, किन्तु में इस बात के लिए तैयार 
नहीं कि उनमें से कोई मुझे उड़ा ले जाय । में दूसरों के घर में बिना 
अधिकार प्रवेश करने वाले व्यक्ति या भिखारी या दास के रूप में रहने 
को तैयार नहीं ।” आधुनिक विचार-धाराओं में पड़कर गांधीजी ने कभी 
भी अपनी जड़ों को हिलने नहीं दिया और उन्हें मजबती के साथ पकड़े 
रखा। 

इसलिए उन्होंने लोगों की आत्मिक एकता को पुनः स्थापित करने 
परिचमी रंग में रंगे हुए उच्च स्तर के लोगों और जनता के बीच की 
दीवार को गिराने, पुरानी जड़ों के सजीव तत्त्वों 
को ढुंढ़कर उन्हें शक्तिशाली बनाने और जनता 
को उसकी मूर्छा तथा अवरुद्ध अवस्था से निकाल कर कर्मठ बनाने का 
कार्य आरम्भ किया । उनके एकमुखी मार्ग और बहिर्मुखी स्वभाव को 
देख कर लोगों की जो खास धारणा होती थी वह यह थी कि उन्होंने 
अपने को जनता में लीन कर दिया है, उसकी आत्मा के साथ अपनी 
आत्मा को मिला दिया है और केवल भारत ही नहीं, बल्कि समस्त संसार 

के असहायों और निर्धनों के साथ तदात्म्य की उनमें एक आइचर्यजनक 
भावना है। पददलितों के उत्थान की उनमें जो उत्कट अभिलाषा थी 
उसके सामने उनके लिए धर्मं तक गौण बन जाता था। “जिस देश के 
लोग अधभूखे हों उसका न कोई धर्म हो सकता है, न कोई कला, न कोई 
संगठन ।” “जो भी चीज भूखों मरती हुई लाखों जनता के लिए उपयोगी 
हो सकती हैं, वही मेरी दृष्टि में सुन्दर है । उन्हें हमें पहले जीवन की 
सबसे आवद्यक चीजें देनी चाहिए, फिर तो जीवन की सब शोभाएँ और 
अलंकार बाद में आ ही जायंगे ।”....../में ऐसी कला और ऐसा साहित्य 
चाहता हूँ जो लाखों से बोल सके ।” ये लाखों असहाय और अभागे सदा 
उनके मस्तक में चक्‍कर काटते रहते थे और ऐसा लगता था जैसे उनकी 
सारी विचारधारा उन्हींके चारों ओर घूमती रहती है। “लाखों के सामने 
दो ही विकल्प हँ---या तो निरन्तर चौकीदारी या चिर निद्रा ।” वह कहते 
थे कि मेरी आकांक्षा 'हर आँख से हर आंसू को पोंछ डालना है ।” 

इसमें कोई ताज्जुब नहीं कि इस आदचर्यजनक जीवनी-शक्ति वाले 
व्यक्ति ने, जो आत्म-विश्वास और असाधारण ढंग के बल से ओत-प्रोत 
था, और जो प्रत्येक व्यक्ति की समानता तथा स्वाधीनता का हामी था 
ओर जो इन सब बातों को निर्धन-से-निर्धन व्यक्ति की दृष्टि से देखता था, 
भारत के जनसाधारण को मुग्ध कर लिया और उन्हें एक चुम्बक की 
तरह अपनी ओर खींच लिया । लोगों को ऐसा लगता था जैसे यह व्यक्ति 
भूत और भविष्य को जोड़ने वाली एक कड़ी है और उसने नीरस वत्तं मान 
को भावी जीवन और आशज्ञाओं तक पहुँचने की सीढ़ी बना दिया हैं। ऐसा 
केवल जनता को ही नहीं लगा, बल्कि सुशिक्षित विद्वानों और दूसरे लोगों 
को भी अनुभव होता था--यद्यपि उनके चित्त सदा चिता और भ्रम से 
भरे रहते थे और उन्हें जन्म-जन्मान्तर की चली आई परम्पराओं को 
छोड़ना अधिक कठिन था । इस प्रकार उन्होंने केवल अपने अनुबाधियों 
में ही नहीं, बल्कि अपने विरोधियों और उन तटस्थ लोगों में भी, जो यह 
निश्चय ही नहीं कर पाते थे कि उन्हें कया सोचना और क्या करना हैं, 
एक जबरदस्त मनोव॑ज्ञानिक क्रांति उत्पन्न कर दी। 

कांग्रेस पर गांधीजी का प्रभुत्त था और वह एक विचित्र प्रकार का 

प्रभुत्व था, क्योंकि कांग्रेस एक क्रियाशील, विद्रोही और बहिर्मृखी संस्था 
थी, जिसमें जुदे-जुदे मत के लोग थे और जिसे इधर यो उधर ले जाना 
आसान नहीं था । अक्सर गांधीजी दूसरों की इच्छाएं पुरी करने के लिए 
अपना आग्रह कम कर देते थे, और कभी-कभी तो प्रतिकूल निर्णय भी 
स्वीकार कर लेते थे । किसी-किसी महत्त्वपूर्ण विषय पर वे टस-से-मस 
नहीं होते थे और अक्सर उनमें और कांग्रेस में मतभेद हो जाता था ॥ 
फिर भी वे सदा भारत की स्वतन्त्रता और संघर्षशील राष्ट्रीयता के प्रतीक 
थे और जो लोग मातृभूमि को गुलाम बनाये रखने की चेष्टा करते थे, उनके 
वे कट्टर विरोधी थे । इसी प्रतीक के रूप में जनता दूसरी बातों में असह- 
मत होती हुई भी उन्हें घेरे रहती थी और उनका नेतृत्व स्वीकार करती 
थी । जब कोई क्रियात्मक संघर्ष नहीं चलता होता था तब तो कभी-कभी 
लोग उनका नेतृत्व स्वीकार नहीं करते थे, कितु जब संघर्ष अनिवार्य हो 
जाता था तब सबसे अधिक महत्ता उन्हें ही दी जाने लगती थी और 
अन्य बातें गौण बन जाती थीं । 

स्मरण रहे कि भारत का राष्ट्रीय आंदोलन, अन्य सभी राष्ट्रीय 
आन्दोलनों की भाँति, धनिक वर्ग का आंदोलन था। वह उन्नति के एक 
स्वाभाविक और ऐतिहासिक क्रम का द्योप्तक 
था ओर उसे मजदूर वर्ग का आंदोलन कहना 
या इस नाम से उसकी आलोचना करना ठीक नहीं । गांधीजी इस आंदो- 
लन का और उससे संबंधित भारतीय जनता का बड़े ही उत्तम प्रकार से 
प्रतिनिधित्त्व करते थे और इस दृष्टिकोण से वह जन-साधारण की आवाज 
बन गये थे। वह सदा अपने को राष्ट्रीय विचार धारा की सीमा के भीतर 
रखकर ही कार्य किया करते थे, किन्तु जो आग उनके अन्तरतम में हर 
समय जलती रहती थी वह थी जनता को ऊंचा उठाने की आकांक्षा । 
इस दृष्टि से वह सदा राष्ट्रीय आंदोलन से आगे रहे और उसे उन्होंने धीरे- 
धीरे---स्वयं उसीकी विचारधारा की सीमा के भीतर---इस नई दिशा 
में मोड़ा । अकेले भारत ही नहीं, बल्कि समस्त संसार की आथिक घट- 
नाओं ने बड़े जोरों से भारतीय राष्ट्रीयता को महत्त्वपूर्ण सामाजिक 
सुधारों की ओर ढकेला और आज वह एक नई सामाजिक विचारधारा 

के तट पर कुछ-कुछ अनिद्चत-सी खड़ी है । 

कितु गांधीजी ने भारत और भारतीय जनता को जो कुछ मुख्य रूप 
से दिया वह कांग्रेस के जरिये शक्तिशाली आंदोलन चलाकर ही दिया । 
देशव्यापी कारंवाई द्वारा उन्होंने लाखों को नए साँचे में ढालना चाहा 
और इस कार्य में उन्हें बड़ी सफलता मिली । उन्होंने पतित, कायर और 
निराश जनता को, जिसे अपनी-अपनी स्वार्थ-सिद्धि के लिए सभी प्रमुख 
दल पीड़ित और पददलित करते आये थे और जिनमें विरोध की शक्ति 
ही नहीं रह गई थी, ऐसा बना दिया जिसमें आत्म-सम्मान की भावना 
जाग उठी, जिसे अपने पर भरोसा होने लगा, जो अत्याचार का विरोध _ 
करने लगी और जिसमें मिलकर काम करने तथा एक बड़े हित के लिए 
त्याग करने की सामथ्यं आ गई । उन्होंने उसे इस योग्य बना दिया कि वह 
राजनैतिक और आथिक समस्याओं पर विचार कर सके, यहाँ तक कि 
गाँव-गाँव और बाजार-बाजार में इस नई विचार धाराओं और आश्ाओं 
की चर्चाएं होने लगीं। यह एक आइचर्य जनक मनोवैज्ञानिक परिवर्तन था। 
इसके लिए समय भी अनुकूल था और परिस्थितियों तथा विश्व की घट- 
नाओं ने इस परिवततेन को लाने में योग दिया । कितु परिस्थितियों से लाभ 
उठाने के लिए एक महान नेता की आवश्यकता होती हैं । वह नेता हमें 
गांधीजी के रूप में मिला, जिसने हमें उन अनेक बन्धनों से मुक्त कर 
दिया जिन्होंने हमें जकड़ रखा था और हमारे मस्तिष्क को निरथ्थक बना 
दिया था । भारतीय जनता के हृदय पर छा जाने वाली मुक्ति और हषं 
की उस महान्‌ अनुभूति को हममें से जिन लोगों ने भी महसूस किया, वे 
उसे कदापि नहीं भूल सकते । गांधीजी ने भारत के उत्थान में एक बड़ा 
ही महत्त्वपूर्ण ऋंतिकारी भाग लिया, क्योंकि उन्हें पराधीन परिस्थितियों 
से अधिक-से-अधिक लाभ उठाना आता था और वे जनता कै हृदय को 
छ सकते थे । इसके विपरीत बहुत-से अधिक उन्नत विचार वाले दल यों 
ही लटकते रह गये, क्योंकि वे अपने को परिस्थितियों के अनुकूल नहीं 
बना सके और इसलिए जन साधारण में ठोस सहयोग की भावना जाग्रत 
नहीं कर सके । 

यह बिल्कुल सत्य हैँ कि राष्ट्रीय क्षेत्र के धरातल पर कार्य करते समय 

गांधीजी वर्ग-संघर्ष के दृष्टिकोण से कुछ नहीं सोचते, बल्कि वर्गीय मत- 
भेदों को दूर करंने का ही प्रयत्न करते थे । कितु 
उन्होंने जो कुछ भी किया और जनता को जो 
सिखाया उससे सदा ही बड़ी जबदंस्त जन-जाग्रति हुई और सामाजिक 
समस्याओं को महत्ता मिली । इसके अलावा उन्होंने जरूरत पड़ने पर 
कुछ विशेष वर्गों को नुकसान पहुंचाकर भी जनता को ऊपर उठाने पर 
बार-बार जोर दिया, उससे राष्ट्रीय आंदोलन में जन-पक्ष में एक जबर्दस्त 
परिव्तेन हुआ । 

निश्चय ही गांधीजी के नेतृत्व में कांग्रेस साम्राज्यवाद के विरोध में 
एक संयुक्त मोर्चे का काम करती रही है । 

गांधीजी और कौग्रेस का मूल्य उनके द्वारा अपनाई जानेवाली नीतियों 
और किये जाने वाले कार्य के आधार पर ही आंका जाना चाहिए ।। किन्तु 
इसमें व्यक्तित्व काम करता है, इन नीतियों और तथा कामों को अपने रंग में 
रंग देता है। जहां तक गांधीजी जैसे अत्यन्त विशिष्ट व्यक्ति का सवाल है, उन्हें 
समझने और उनका मूल्य आंकने के लिए व्यक्तित्व का प्रश्न विशेष रूप से 
महत्त्वपूर्ण हो जाता है । अंग्रेज पत्रकार श्री जार्ज सलोकम्ब ने, जिन्हें साववे- 
जनिक क्षेत्र में कार्य करने वाले संसार भर के साधारण और असाधारण 
व्यक्तियों का अनुभव है, अपनी एक नई पुस्तक में गांधीजी का उल्लेख 
किया है । वह प्रकरण रोचक और उद्धृत करने योग्य है । उसमें लिखा 
है--- इतना ज्यादा और ईमानदार सच्चा आदमी मैंने अपने जीवन 
में कभी नहीं देखा । आत्म-प्रशंसा, अहंकार, अवसरवादिता और महत्त्वा- 
कांक्षा की ओर बहुत ही कम झुकाव हैं, यद्यपि ये बात अधिक या कम मात्रा 
में इस संसार के अन्य सभी महान्‌ राजनैतिक व्यक्तियों में पाई जाती है ।” 
हमें किसी अंग्रेज पत्रकार के मत से अधिक प्रभावित होने की जरूरत 
नहीं ओर न किसी के हृदय की सचाई के बल पर उसकी अशुद्ध नीति या 
भ्रमपूर्ण विचारों का ही समर्थन किया जा सकता है; कितु स्थिति यह है 
कि यही मत भारत के लाखों व्यक्तियों का हैं। जो शब्द बिना सोचे-समझे 
सभी साधारण राजनीतिज्ञों के लिए प्रयोग में लाये जाते हैं, उन्हीं शब्दों 
में गांधीजी जैसे अनोखे और अद्वितीय व्यक्तित्व का उल्लेख करना एक 

बड़ी ही ऊपरी आलोचना है । हम भारतीयों का गांधीजी से अक्सर मत- 
भेद रहा है, अब भी कई बातों में हम उनसे सहमत नहीं होते और कभी- 
कभी पृथक्‌ मार्ग भी ग्रहण कर लेते है, किन्‍लु उनके साथ और उनकी 
अधीनता में रहकर एक महान्‌ हित के लिए कार्य करना हमारे जीवन का 
सबसे बड़ा सौभाग्य रहा है | हमारे लिए वह भारत की आत्मा और 
मर्यादा के प्रतीक रहे है, लाखों संतप्तों की अपने अनगिनत बोझों से मुक्त 
होने की लालसा की प्रतिमूरतत रहे है और ब्रिटिश सरकार या किसी और 
के द्वारा उनका अपमान किया जाना मानों भारत और भारतीय जनता 
का अपमान रहा है । 

गांधीजी ने हमारे राष्ट्रीय आंदोलन को एक नई दिशा दिखाई जिससे 
हमारी निराशा और कटता की भावनाएं कम हो गईं । ये भावनाएं बिल- 
कुल समाप्त तो नही हुई, लेकिन मेरी जान- 
कारी में ऐसा कोई दूसरा राष्ट्रीय आंदोलन नहीं 
जो घृणा से इतना मुक्त रहा हो जितना कि हमारा राष्ट्रीय आंदोलन रहा 
है । गांधीजी कट्टर राष्ट्रवादी थे, पर साथ ही वह यह भी महसूस करते थे 
कि उन्हें भारत ही नही, बल्कि सारे संसार को सन्देश देना है । उन्हें 
विश्व-शांति की बड़ी उत्कट अभिलाषा थी । इसलिए उनकी राष्ट्रीयता में 
एक प्रकार का अत्तर्राष्ट्रीय दृष्टिकोण था। वह राष्ट्रीयता आक्रमणकारी 
लालसा से पूरी तरह से मुक्त थी। भारत की स्वतन्त्रता के आकांक्षी होने 
के कारण गांधीजी को यह विश्वास हो गया था कि एक-दूसरे पर निर्भर 
रहने वाले राष्ट्रों का विश्व-संघ ही एक-मात्र सच्चा उद्देश्य हैं, चाहे वह 
कितना ही दूर क्‍यों न हो । उन्होंने कहा था--राष्ट्रीयता के सम्बन्ध 
में मेरा विचार यह है कि देश स्वतन्त्र हो जाय, लेकिन अगर जरूरत पड़े 
तो मानव-जाति को जीवित रखने के लिए वह सारा-का-सारा नष्ट हो जाय। 
इसमें जातीय घृणा को कोई स्थान नहीं । हमारी राष्ट्रीयता ऐसी ही होनी 
चाहिए ।” और---'मै सारे विश्व के दृष्टिकोण से सोचना चाहता हूँ । मेरे 
देश-प्रेम में साधारण रूप से सारी मानव-जाति का हित सम्मिलित है । 
इसलिए भारत के प्रति मेरी सेवा में मानव-जाति की सेवा शामिल है ।* * * 
विश्व-राज्यों का लक्ष्य पृथक्‌ स्वतन्त्रता नही, बल्कि स्वेच्छित अन्तर-निर्भ- 

रता हैं । संसार के उन्नत विचार वाले लोग आज एक-दूसरे से लड़नेवाले 
पुर्णतः स्वतन्त्र राष्ट्रों की इच्छा नही रखते, बल्कि मित्रतापूर्ण और एक- 
दूसरे पर निर्भर राज्यों का संघ चाहते है । हो सकता है कि इस आकांक्षा 
की पूर्ति अभी दूर हो । में अपने देश के लिए कोई बहुत बड़ा दावा नही 
करना चाहता, किंतु स्वतन्त्रता के बदले अन्तर्राष्ट्रीय अन्तर्‌-निर्भरता का 
समर्थन करना मेरी समझ में कोई बड़ा अथवा असम्भव काय्ये नही । 
में चाहता हं कि हममें पूर्ण रूप से स्वतन्त्र होने की योग्यता तो हो, छेकिन 
उसकी डोंग हांकने की नहीं 


9.5 
तनातनी का वर्ष 


सन्‌ १९२१ का साल बड़ी ही तनातनी का साल था और अफसरों 
को क्रोधित, परेशान और विचलित करने की बहुत-सी बातें हुईं। जो कुछ 
हो रहा था वह तो बुरा था ही, पर जो कुछ सोचा जा रहा था वह उससे 
भी बुरा था। मुझे एक उदाहरण याद है जिससे इस मानसिक उपद्भव का 
प्रमाण मिलता हैं । मेरी बहन स्वरूप'* वी शादी के लिए १० मई, १९२१ 
की तारीख ते की गई थी । यह शादी इलाहाबाद में होनेवाली थी, और 
जेसा कि ऐसे अवसरों पर हुआ करता हैं, उसकी ठीक-ठीक तारीख पंचांग 
से हिसाब लगाकर निश्चित की गई थी और दिन भी शुभ छाँटा गया था । 
गांधीजी और बहुत-से दूसरे प्रमुख कांग्रेसी, जिनमें अली-बन्धु भी शामिल थे, 
इस अवसर पर आमन्त्रित किये गए थे और उनकी सुविधा के लिए, उन्ही 
दिनों कांग्रेस कार्यसमिति की एक बंठक भी इलाहाबाद में बुला ली गई 
थी । स्थानीय कांग्रेसियों ने बाहर से आनेवाले प्रसिद्ध नेताओं की उप- 
स्थिति से लाभ उठाना चाहा और बड़े पैमाने पर एक जिला कांफ्रेंस का 
आयोजन किया । उन्हें आशा थी कि आसपास के किसान उसमें भाग लेने 
के लिए बहुत बड़ी संख्या में आयेगे । 

इन राजनैतिक सभाओं की वजह से इलाहाबाद में बड़ी चहल-पहल 
और उत्तेजना फैली हुई थी | कुछ लोगों के दिमाग़ पर तो इसका उल्लेख- 
नीय प्रभाव पड़ा । एक दिन मुझे अपने एक बैरिस्टर मित्र से पता चला कि 
अंग्रेज लोग बिलकुल घबरा गए हैं और वे शहर में एक आकस्मिक उपद्रव 
की आशंका कर रहे हैं । उन्हें अपने भारतीय नौकरों पर विश्वास नहीं 
होता था और वे अपनी जेबों में रिवाल्वर लिये फिरते थे । प्राइवेट तौर 
पर तो यहां तक कहा जाता था कि इलाहाबाद के किले को इस बात के 

लिए तैयार रखा गया हैं कि जरूरत पड़ने पर अंग्रेज लोग भागकर वहाँ 
चले जायें । मुझे बड़ा ताज्जुब हुआ और में समझ नही सका कि किसी 
को इलाहाबाद जैसे सुप्त और शांत शहर में एकाएक उपद्रव की संभावना 
की कल्पना क्‍यों हुई और वह भी एक ऐसे समय में जबकि अहिसा का देव- 
दूत ही वहाँ आनेवाला था ! कहा जाता था कि १० मई--जो कि संयोग- 
वश मेरी बहन की शादी के लिए ते हुई थी--सन्‌ १८५७ में मेरठ में 
आरम्भ हुए गदर की वापिक तिथि हैं और वह इलाहाबाद में मनाई 
जायगी । 

गांधीजी सदा राष्ट्रीय आन्दोलन के धामिक और आध्यात्मिक पहल 
पर जोर दिया करते थे । उनका धर्म कोई कट्टरपंथी नही था, फिर भी 
उसमें जीवन के प्रति एक निश्चित धामिक दृष्टि- 
कोण का निर्देश अवश्य था । इसका सारे आंदो- 
लन पर बड़ा गहरा असर पड़ा और जहाँ तक जनता का सवाल है, उसने 
एक सजीव आन्दोलन का रूप धारण कर लिया । स्वभावतः कांग्रेस के 
अधिकांच कार्यकर्ताओं ने अपने को अपने नेता के सांचे में ढालने की चेष्टा 
की और उनके शब्दों तक को दुहराया । फिर भी कार्य समिति में गांधीजी 
के मुख्य-मुख्य साथी--मेरे पिता, देशबन्धु दास, लाला लाजपतराय और 
दूसरे लोग--साधारण अर्थ मे घामिक पुरुष नही थे और वे राजनैतिक 
प्रश्नों का राजनतिक धरातल पर ही विचार किया करते थे । अपने सावे- 
जनिक भाषणों में वे धर्म को नही लपेटते थे, किन्तु वे जो-कुछ भी करते 
थे उसका जनता पर उनके द्वारा उपस्थित किये गये निजी उदाहरण की 
तुलना में बहुत ही कम प्रभाव पड़ता था। यह संसार जिन चीजों को 
बहुमूल्य समझता हैं उनमें से बहुतों का परित्याग करके गांधीजी ने सरल 
जीवन को अपनाया था । उनका यह कार्य भी धर्म की निशानी माना 
जाता था और उससे पुनरुज्जीवन का वातावरण उपस्थित करने में सहा- 
यता मिली । 

हिन्दुओं और मुसलमानों दोनों की ओर से राजनीति में इस प्रकार 
के धामिक तत्त्व का विकास होते देख मुझे दुःख हुआ करता था । मुझे 
यह बिलकुल पसन्द नहीं था । मौलवी, मौलाना, स्वामी और ऐसे ही 

इसरे लोग अपने सार्वजनिक भाषणों में जो कुछ कहा करते थे उसमें से 
अधिकांश मुझे बड़ा दुर्भाग्यपूर्ण प्रतीत होता था । उनका इतिहास, समाज- 
शास्त्र और अर्थज्ञास्त्र सब कुछ मुझे गलत मालूम होता था और हर बात 
को घुमा-फिरा कर धर्म के रग मे रंगने का जो प्रयत्न किया जाता था 
उसके कारण साफ-साफ सोच सकना असम्भव हो जाता था। कभी-कभी 
तो गांधीजी के भी कुछ शब्द मझे बुरे लूगते थे, जैसा कि उनका बार-बार 
रामराज्य का उल्लेख करना और कहना कि वह सुनहरा यग फिर आने- 
सोचकर अपने मन को समझा लिया करता था कि गांधीजी इन शब्दों का 
प्रयोग इसलिए करते है कि जनता उन्हें अच्छी तरह से जानती और सम- 
झती हूं । जनता के हृदय तक पहुँचने की उनमें आश्चर्यजनक योग्यता थी । 

लेकिन में इन बातों की अधिक चिन्ता नही किया करता था । मेरे 
पास अपना ही काम इतना ज्यादा था और आन्दोलन की उन्नति की 
इतनी चिन्ता रहती थी कि इन छोटी-मोटी बातों की ओर ध्यान देने का 
समय ही नही मिलता था--उन दिनों मै इन्हें छोटी बातें ही समझा करता 
था । हमारे बड़े आन्दोलन मे सभी तरह के लोग थे और जब तक हमारे 
कार्य की मुख्य दशा ठीक थी तब तक छोटी-मोटी विपरीत धाराओं से 
कुछ बनता-बिगड़ता नहीं था । जहाँ तक स्वयं गांधीजी का प्रश्न है, उन्हें 
समझना बड़ा कठिन था। कभी-कभी उनकी भाषा आजकल के एक साधा- 
रण व्यक्ति के लिए प्राय: पूर्णतः: अग्राह्म होती थी, किन्तु हम यह अनु- 
भव करते थे कि हम उन्हें इतनी अच्छी तरह जानते है कि इस बात को 
समझ सकते हैँ कि वह एक महान्‌ व निराले पुस्ष व कीतिमान नेता हैं । 
इस प्रकार गांधीजी पर विश्वास कर हमने अपनी ओर से उन्हें, कम-से- 
कम उस समय के लिए सफेद-स्याह करने का पूरा अधिकार दिया था । 
अक्सर हम उनकी झक और विचित्रताओं पर अपने आपमें बहस किया 
करते थे, और हँसी-हँसी में कहा करते थे कि स्वराज्य मिलने पर उनकी 
इन झकों को प्रोत्साहन नहीं मिलना चाहिए । 

फिर भी हममें से बहुत से लोग राजनैतिक और दूसरे मामलों में 
उनसे इतने अधिक प्रभावित थे कि धार्मिक क्षेत्र में भी उस प्रभाव से प्री 

तरह से बच नही सकते थे। जहाँ कि प्रत्यक्ष रूप से आक्रमण करने में 
सफलता नहीं मिल सकती थी वहाँ बहुत-सी परोक्ष युक्तियों से हमारी 
रक्षा-पंक्ति कमजोर बना दी गई थी । धर्म के दिखावटी तरीके मुझे प्रभा- 
वित नहीं करते थे और तथाकथित धर्मात्माओं द्वारा जनता का शोषण 
मुझे बिल्कुल पसन्द नहीं आता था, फिर भी मैं उसकी ओर थोड़ा-बहुत 
झुक ही गया। धार्मिक प्रवृत्ति के जितना निकट में सन्‌ १९२१ में पहुँच 
गया था उतना अपने बचपन से लेकर अबतक कभी नही पहुँचा था। फिर 
भी में उसके बहुत निकट नही गया । 
जो बात मुझे अच्छी लगती थी वह थी हमारे आन्दोलन और सत्या- 
ग्रह की नैतिक दिशा । मैने अहिसा के सिद्धान्त की प्री-प्री अधीनता 
नीतिपूर्ण राजनीति नहीं मानी और न उसे सदा के लिए स्वीकार 
ही किया, किन्तु में उसकी ओर दिन-पर-दिन 
अधिक आकपित होता गया; और मेरे मन में यह विश्वास जड़ पकड़ता 
गया कि अपनी परिस्थिति, पृष्ठभूमि और परम्पराओं के कारण हम भार- 
तीयों के लिए यही ठीक नीति हैँ । राजनीति के आध्यात्मीकरण का 
विचार मुझे बड़ा सुन्दर प्रतीत हुआ । यहाँ आध्यात्मीकरण से मेरा अभि- 
प्राय उसके संकीर्ण धामिक अर्थ से नही है । एक योग्य साध्य तक पहुँचने 
के साधन भी योग्य होने चाहिए । यह बात एक श्रेष्ठ नैतिक सिद्धान्त ही 
नहीं, बल्कि एक स्वस्थ व्यावहारिक राजनीति मालम पड़ती थी, क्योंकि 
जो साधन अच्छे नहीं होते वे अक्सर साध्य का ही अन्त कर देते हैं और 
उससे नई समस्याएँ तथा कठिनाइयाँ उठ खड़ी होती है । और फिर, ऐसे 
साधनों को अंगीकार करना, जो कीचड़ में से होकर गुजरने के समान हैं 
व्यक्ति या राष्ट्र के आत्म-सम्मान के लिए बड़ा अशोभनीय और अपमान- 
जनक मालूम होता हैं । हम उसके दृषित प्रभाव के किस तरह बच सकते 
हैं ? यदि हम झुककर या रेंगकर चलते है तो हमारे लिए तेजी से और 
मर्यादा के साथ चलना कैसे सम्भव हो सकता है ? 
उस समय मेरे विचार ऐसे ही थे और असहयोग आन्दोलन ने मुझे 
वे ही चीजें दीं जो में चाहता था--अर्थात्‌ राष्ट्रीय स्वतन्त्रता का लक्ष्य 
और (जैसा कि में समझता था) पददलितों के शोषण का अन्त । साथ ही 

उसने मुझे एक ऐसा साधन प्रदान किया जिससे मेरी नैतिक जिज्ञासा शान्त 
हो गई और मुझे एक व्यक्तिगत स्वतन्त्रता की अनुभूति हुई । यह व्यक्ति- 
गत सनन्‍्तोष इतना जबरदस्त था कि उसके सामने असफलता की संभावना 
तक नगण्य प्रतीत हुई, क्योंकि इस तरह की असफलता अस्थाई हो सकती 
थी । में भगवदगीता के दाशनिक अंग को नहीं समझ पाता था और न 
उसकी ओर आक्ृष्ट ही होता था, किन्तु मैं उसके उन इलोकों को पढ़ना 
पसन्द करता था जो कि गांधीजी के आश्रम में सायंकालीन प्रार्थना में 
रोज पढ़े जाते थे और जिनमें बताया गया है कि मनृष्य को अपने उद्देश्य 
में शान्‍्त, प्रसन्नचित्त और दृढ़ रहते हुए कतंव्य का पालन करते रहना 
चाहिए और उसके परिणाम की अधिक चिन्ता नहीं करनी चाहिए । चूँकि 
में स्वयं बहुत शान्त और विरक्‍त नहीं था, इसलिए में समझता हूँ कि वह 
आदर्श मुझे और भी भाया। 
सन्‌ १९२१ हमारे लिए एक अद्वितीय साल था । राष्ट्रीयता के साथ 
राजनीति का और धर्म के साथ रहस्यवाद और धामिक उन्माद का एक 
विचित्र मेल चल रहा था । इन सबकी जड़ में 
थोड़ी घृणा. गाँवों की अशान्ति और बड़े शहरों में निद्रि 
| अशा र बड़े शहरों में निद्रित 
अवस्था से जागते हुए मजदूरों का आन्दोलन था । राष्ट्रीयता और सारे 
देश में फली हुई एक अनिद्चित किन्तु तीव्र आदर्शवाद की लहर इन भिन्न- 
भिन्न---और कभी-कभी एक दूसरे के विरोधी---असन्तुष्ट तत्त्वों को एक 
सूत्र में बाँथने का प्रयत्न कर रही थी और इसमें उसे जबरदस्त काम- 
याबी भी हासिल हुई । इतने पर भी वह राष्ट्रीयता स्वयं एक मिश्रित 
प्रेरणा थी और उसमें तीन तरह की राष्ट्रीय. धाराएँ साफ-साफ बहती 
दिखाई दे रही थीं--एक हिन्दू राष्ट्रीयता, दूसरी मुस्लिम राष्ट्रीयता, 
जिसकी दुष्टि कुछ हद तक भारतीय सीमाओं के उस पार लगी हुई थी 
और तीसरी भारतीय राष्ट्रीयता, जो उस समय की विचारधारा के अधिक 
अनुकल थी । कुछ समय के लिए तो वे सब एक दूसरे में मिल गई थीं 
और साथ-साथ जोर रूगा रही थीं । सब जगह 'हिदु-मसलूमान की जय 
सुनाई देती थी । यह एक अदभुत बात थी कि गांधीजी ने मानो सभी 
श्रेणियों के और समूहों के लोगों पर एक मन्त्र-सा फूंक दिया था और 

उन्हें एक ही दिशा में आगे बढ़ने के लिए संघर्ष करती हुई एक सामूहिक 
भीड़ में ला खड़ा किया था। यदि में एक दूसरे नेता के लिए प्रयोग में लाये 
गए शब्दों का उल्लेख करूँ तो कह सकता हूँ कि गांधीजी 'जन-साधारण 
की भ्रमित आकांक्षाओं की एक सांकेतिक अभिव्यक्ति बन गए थे । 

इससे भी ज्यादा मार्के की बात यह थी कि जिन विदेशी शासकों के 
विरुद्ध ये आकांक्षायें और उत्कंठाएँ निदेशित थीं, उनके प्रति उनमें 
घुणा की मात्रा अपेक्षाकृत बहुत ही कम थी । निश्चय ही राष्ट्रीयता एक 
विरोधी भावना हैं और वह दूसरे राष्ट्रीय समूहों--खास तौर से 
गुलाम देश के विदेशी शासकों--के प्रति घृणा और क्रोध का 
पोषण करके ही फूलती-फलती हैं। सन्‌ १९२१ में भारतवासियों 
के हृदय में अंग्रेजों के विरुद्ध घणा और क्रोध की यह भावना 
अवश्य थी, कितु ऐसी ही स्थिति वाले दूसरे देशों की तुलना में 
वह बहुत ही कम थी । निश्चय ही यह गांधीजी के बराबर अहिसा पर 
जोर देने के कारण थी । इसकी एक दूसरी वजह मुक्ति और शक्ति की 
वह भावना भी थी जो असहयोग आंदोलन के आरम्भ होने से सारे देश 
में आ गई थी। उसके साथ ही निकट भविष्य में ही उसके सफल होने का 
व्यापक विश्वास भी था। हम सोचते थे कि जब हमें इतनी सफलता मिल 
रही है और जल्दी ही विजयी होने की आश्ञा हैं तो क्रोध क्‍यों करें और 
अपने हृदय में घुणा को स्थान क्‍यों दें ? हमने यह अनुभव किया कि हम 
दयाल॒ता दिखला सकते हैं । 

इतनी दयालता हमारे हृदय में उन इने-गिने अपने ही भाई-बन्धुओं 
के लिए नहीं थी जो हमारे विपक्ष में थे और राष्ट्रीय आंदोलन का विरोध 
करते थे, यद्यपि उनके प्रति भी हमारा काम सावधानीपूुर्ण और उचित ही 
था । सच पूछियें तो उनसे घृणा और क्रोध करने का कोई प्रश्न ही नहीं 
था, क्योंकि वे बिल्कुल प्रभावशुन्य थे और हम उनकी उपेक्षा कर सकते 
थे । फिर भी उनकी कमजोरी, अवसरवादिता और राष्ट्र की मर्यादा व 
आत्म-सम्मान के साथ धोखा करने के कारण उनके लिए हमारे अन्तः- 
प्रदेश में घृणा भरी हुई थी । 

इस प्रकार हम अपने कार्य के उत्साह में भरकर अनिश्चित ढंग से 

कितु दृढ़तापूवंक चलते रहे, पर हमारे लक्ष्य के सम्बन्ध में कोई भी स्पष्ट 
विचारधारा नहीं थी । अब हमें यह सोचकर आइचर्य होता है कि हमने 
सैद्धांतिक पहलुओं को---अर्थात्‌ अपने आंदोलन के आध्यात्मिक और निश्चित 
लक्ष्य को---किस तरह बिलकुल भुला दिया था। यह तो ठीक है कि स्व- 
राज्य' के सम्बन्ध मे हम सब बड़ी ऊँची-ऊँची बातें करते थे, किन्तु हममें 
से प्रत्येक व्यक्ति इस शब्द की अपनी अलग-अलग व्याख्या करता था । 
अधिकांग नवयुवकों के लिए स्वराज्य का अर्थ था राजनैतिक स्वतन्त्रता 
(या कुछ ऐसी ही चीज़ ) और जनतन्‍्त्रीय शासन-प्रणाली । यह बात हम 
अपने सार्वजनिक भाषणों में कहा भी करते थे । हममे से बहुत से लोग तो 
यहाँ तक सोचते थे कि इससे मजदूरों और किसानों पर से यह बोझ अवश्य 
उतर जायगा जिसके नीचे आज वे दबे हुए हैं । कितु यह स्पष्ट था कि 
अधिकांश नेताओं की दृष्टि में स्वराज्य का अर्थ स्वतन्त्रता से बहुत कम 
था। इस विषय में गांधीजी के विचार भी कुछ अजीब अनिश्चित-से थे 
और वे इस दिशा में स्पष्ट चितन को प्रोत्साहन भी नही देते थे । फिर भी 
वह सदा पद-दलितों की ओर से---अनिश्चित रूप से, कितु दृढ़तापुर्वंक 
बौला करते थे जिससे हममें से बहुतों को बड़ा सन्‍्तोष होता था । लेकिन 
गांधीजी सदा उच्च श्रेणी के लोगों को भी आश्वासन दिया करते थे । वह 
कभी किसी समस्या पर बौद्धिक दृष्टिकोण से विचार करने की आवश्यकता 
पर जोर नहीं देते थे, बल्कि सदा चरित्र और पवित्रता की महिमा गाया 
करते थे। भारतीय जनता की रीढ़ की हड्डी को शक्ति प्रदान करने और 
उसे चरित्रवान्‌ बनाने में उन्हें निस्सन्देह भारी सफलता मिली । 

जनता में इस आइचर्येजनक उत्थान ने ही हममें विश्वास की भावना 
भरी | भ्रष्ट, पिछड़ी हुई और निराश जनता ने एकाएक अपनी पीठ सीधी 
की अपना सिर ऊपर उठाया और वह एक देशव्यापी अनुशासित तथा 
संयुक्त आंदोलन में भाग लेने लूगी। हमें ऐसा लगा कि अकेला यही काम 
जनता में अबाध शक्ति भर देगा । हमने इस बात की चिता नहीं की कि 
काये के पीछे विचारशक्ति भी होनी चाहिएं।हम यह भूल गये कि चेतना- 
पुर्णं विचारधारा और लक्ष के बिना जनता की शक्ति और उत्साह का 
अन्त में अधिकत: ह्वास हो जाता हैं। कुछ सीमा तक हम अपने आंदोलन 

की सजीव भावना के सहारे चलते रहे । हममें यह धारणा बंध गई कि 
राजनैतिक या आर्थिक आंदोलनों को चलाने या अन्याय दूर करने के लिए 
अहिसा की जो कल्पना की गई है उसमें एक नया संदेश है, जिसे संसार 
के कोने-कोने तक पहुंचाने का सौभाग्य हमारी जनता को मिलता है । सभी 
लोगों और सभी राष्ट्रों में यह जो विचित्र भ्रम होता हैं कि वे किसी-न- 
किसी रूप में इस संसार के चुने हुए व्यक्ति है, उसी म्रम के हम भी 
शिकार बन गये । अहिसा-युद्ध और सभी प्रकार के हिसात्मक संघर्ष का 
नतिक पर्यायवाची था। वह केवल नैतिक ही नहीं; बल्कि प्रभावकारी भी 
था । में समझता हुं कि गांधीजी के मशीन और आधुनिक सम्यता-संबंधी 
पुराने विचारों को हममें से बहुत ही कम लोगों ने स्वीकार किया । हम 
सोचते थे कि वह खुद भी इन विचारों को पुराने और आधुनिक स्थितियों 
के अयोग्य समझते थे। निस्सन्देह हममें से अधिकांश लोग आधुनिक सभ्यता 
की सफलताओं को अस्वीकार करने को तैयार नहीं थे, चाहे हमने यह 
क्यों न अनुभव किया हो कि उन्हें भारतीय परिस्थिति के अनुकूल बनाने 
के लिए थोड़ा-बहुत परिवर्तन सम्भव हैं । व्यक्तिगत रूप से मुझे बड़ी-बड़ी 
मशीनों और तेज यात्रा में सदा एक आकर्षण का अनुभव होता रहा 
हैं । फिर भी इसमें कोई सन्देह नहीं कि गांधीजी की विचारधारा का बहुतों 
पर प्रभाव पड़ा और वे लोग मशीन-युग तथा उसके समस्त परिणामों के 
आलोचक बन गये । इस प्रकार जहां कुछ लोग भविष्य की ओर देखते थे 
वहां कुछ अतीत को ओर देखने लगे और आइदचये की बात यह कि दोनों 
ही यह अनुभव करते थे कि वे मिलकर जो काम कर रहे हैं वह करने 
योग्य हैं । इससे त्याग और आत्मोत्सर्ग करना आसान हो गया । 

अनुमान किया जाता हैँ कि असहयोग आंदोलन के सिलसिले में सन्‌ 
१९२१ के दिसम्बर और १९३२ के जनवरी महीनों में लगभग ३० हजार 
भारतवासी गिरफ्तार किये गए । कितु यद्यपि अधिकांश प्रमुख नेता और 
कार्यकर्ता जेल में थे, सारे संघर्ष के नेता महात्मा 
गांधी अभी बाहर ही थे और दिन-प्रति-दिन संदेश 
तथा निर्देश देकर न केवल जनता को प्रेरित 
करते रहते थे, बल्कि उनके अनेक अनुचित कार्यो को रोकते भी रहते थे । 


गांधीजी की पहली 
गिरफ्तारो 

सरकार ने अभी तक उन्हें स्पर्श नहीं किया था, क्योंकि उसे इस बात का 
भय था कि पता नहीं इसका क्‍या परिणाम होगा और भारतीय फौज व 
पुलिस में इसकी कंसी प्रतिक्रिया होगी । 

फरवरी, १९२२ के आरंभ में एकाएक सारा दृश्य बदल गया और 
हमने जेल में आइचये और व्याकुछता के साथ सुना कि गांधीजी ने आंदोलन 
की आक्रमणकारी क्रियाएं बंद करवा दी हैं और सविनय अवज्ञा आंदोलन 
को स्थगित कर दिया हैं । हमने अखबारों में पढ़ा कि यह बात चौरीचौरा 
गाँव के निकट घटी एक घटना के कारण की गई हैं, जहाँ कि गांववालों 
की एक भीड़ ने पुलिस से बदला लेने के लिए थाने में आग लगा दी थी 
और उसमें लगभग आधे दजजन पुलिसमनों को जला दिया था । 

एक ऐसे समय में, जबकि हम अपना पैर जमाते जा रहे थे और 
सभी मोर्चा पर आगे बढ़ रहे थे, संघर्ष के इस तरह बन्द किये जाने का 
समाचार पढ़कर हमें क्रोध आया । कितु जेल में पड़े-पड़े हमारी निराशा 
और हमारे क्रोध से किसी को लाभ नहीं पहुच सकता था । सत्याग्रह बंद 
हो गया और असहयोग भी समाप्त हो गया । कई महीनों के तनाव और 
चिता के बाद सरकार ने फिर आराम की साँस ली और उसे पहली बार 
कदम बढ़ाने का अवसर मिला | कुछ ही हफ्तों बाद गांधीजी गिरफ्तार 
कर लिये गए और उन्हें एक लंबे अरे के लिए जेल में डाल दिया गया । 

में समझता हूं कि चौरीचौरा की घटना के बाद इस आंदोलन का 
इस प्रकार एकाएक स्थगित किया जाना गांधीजी को छोड़कर कांग्रेस के 
प्रायः सभी प्रमुख नेताओं को बुरा लगा । मेरे पिता (जो उस समय जेल 
में थे) इससे बहुत ही विचलित हुए । नवयुवक लोग तो स्वभावतः और 
भी व्यग्र हुए । हमारी बढ़ती हुई आशाएं एकाएक भंग हो गई । यह 
मानसिक प्रतिक्रिया स्वाभाविक ही थी इससे भी अधिक दुःख हमें आंदो- 
लन को स्थगित करने के लिए बताये गये कारणों और उनके फलस्वरूप 
होने वाले परिणामों पर हुआ । संभव हैं कि चौरीचौरा की घटना निद- 
नीय रही हो, जेसी कि वह वस्तुतः थी । यह भी ठीक हैं कि वह घटना 
हमारे अहिसात्मक आंदोलन के सिद्धांत के विरुद्ध थी, कितु क्या हमारे 
राष्ट्र का स्वतन्त्रता-संग्राम एक दूर के गांव और एक अनजान स्थान के 

उत्तेजित किसानों की भीड़ के कारण बन्द होने वाला था ? यदि एक 
आकस्मिक अहिसात्मक घटना का अनिवाये परिणाम ऐसा होना था तो 
निश्चय ही अहिसात्मक संग्राम के दर्शन और कला में कोई कमी थी, 
क्योंकि हमें ऐसा लगता था कि इस प्रकार की अनुचित घटनाओं की पुन- 
रावत्ति न होने देने की गारंटी करना असंभव है । तो कया हमारे लिए 
यह आवद्यक था कि आगे बढ़ने से पहले हम अपने देश के तीस करोड़ 
निवासियों को अहिसा के सिद्धांत और अभ्यास की शिक्षा दें ? और इतना 
होते हुए भी हममे से कितने आदमी यह कह सकते थे कि पुल्सि द्वारा 
अतिशय उत्तेजित किये जाने पर भी वे पूरी तरह से शांत रह सकेंगे ? 
और यदि हमें सफलता मिल भी जाती तो हम उत्तेजना फैलाने वाले उन 
एजेन्टो आदि के लिए क्या करते जो हमारे आंदोलन में घुस आये थे और 
या तो स्वयं हिसात्मक कारंवाइयाँ किया करते थे या दूसरों को ऐसा करने 
के लिए उकसाते थे | यदि अहिसात्मक कार्य-प्रणाली की एकमात्र शर्ते 
यही है, तो इसमे संदेह नहीं कि वह सदा असफल रहेगी । 

हमने अहिसात्मक प्रणाली को अपना लिया था, कांग्रेस ने भी उसे 
अपनी कार्य-प्रणाली के रूप में अंगीकार कर लिया था, क्योंकि हमें उसकी 
कार्यक्षमता में विश्वास था । गांधीजी ने उसे देश के सामने राष्ट्रीय 
उद्देश्य की पूर्ति के लिए केवल उचित ही नही, बल्कि सबसे अधिक कार- 
गर तरीके के रूप में रखा था। अपने नकारात्मक नाम के बावजूद वह 
एक विस्फोटक कार्य-प्रणाली थी--अत्याचारी की इच्छा के सामने नम्र- 
तापूर्वक झुकने की क्रिया के बिलकुल विपरीत । वह किसी कायर की 
काम से बचने की युवित नहीं थी, बल्कि एक बहादुर की बुराई और 
राष्ट्रीय दासता से लड़ाई थी । कितु बहादुरों और बलवानों से लाभ ही 
क्या यदि कुछ थोड़े से आदमी--हो सकता है कि मित्रों के वेश में वे 
हमारे शत्रु ही हों--अपने अविवेकपूर्ण आचार द्वारा हमारे आंदोलन को 
उलट या समाप्त कर देने की क्षमता रखते हों ? 

अहिसा और शांत असहयोग के तरीकों को अपनाने की अपील गांधीजी 
ने अपनी पुरी वाकपटुता और प्रेरक शक्ति के साथ की थी, जिनकी 
कि उनमें बहुलता थी। उनकी भाषा सरल और अलंकारहीन थी, उनकी 

आवाज और उनकी आक्वति ज्ञांत, स्पष्ट तथा भावुकता से शून्य थी, कितु 
उस बाहरी शीतल आवरण के पीछे एक केन्द्रीमृत तीक्ष्ण आकांक्षा की आग 
धधक रही थी और जो शब्द उनके मुख से .निकलते 
थे वे सीधे हमारे मस्तिष्क और हमारे हृदय 
के अन्तरतम के कोने तक पहुँच कर वहां एक विचित्र हलचल पैदा कर देते 
थे । उन्होंने जो रास्ता दिखाया वह कठोर और कठिन था, कितु वह एक 
बहादुरों का रास्ता था और ऐसा प्रतीत होता था कि वह हमें स्वतन्त्रता 
की उस भूमि तक पहुँचा देगा जिसकी कि हमसे , प्रतिज्ञा की गई थी । 
उसी प्रतिज्ञा के कारण हमने उन पर विश्वास किया था और हम आगे बढ़े 
चले जा रहे थे । 'तलवार का सिद्धांत' सम्बन्धी अपने एक प्रसिद्ध लेख में 
उन्होंने १९२० में लिखा था---' मेरा विश्वास हैं कि जब मेरे सामने केवल 
दो विकल्प रह जायंगे---कायरता और हिसा---तो में हिसा के लिए सलाह 
दूगा । इसके बजाय कि भारत कायरतापूर्वक अपने ही असम्मान का शिकार 
बने या बना रहे में यह पसन्द करूंगा कि वह अपने सम्मान की रक्षा के 
लिए हथियार उठाये । किन्तु मेरा विश्वास है कि अहिंसा हिसा से कहीं 
ऊंची है और क्षमादान दण्ड से अधिक वीरतापूर्ण है । 

“क्षमा सिपाही की शोभा हे, किन्तु संयम क्षमा तभी बन सकता हूँ 
जब अपने में दण्ड देने की शक्ति हो । उसका किसी असहाय व्यक्ति द्वारा 
प्रदशित किया जाना निरर्थक है । जब एक चूहा अपने को बिल्ली से 
टुकड़े-टुकड़े करवा लेता हैं तो क्या यह उसकी क्षमाशीलता है ? किन्तु मैं 
भारत को या अपने को असहाय नहीं मानता |. . . . 

“आप मुझे गलत न समझिये । शक्ति शारीरिक सामर्थ्य से नहीं 
प्राप्त होती, वह एक अजेय संकल्प से उत्पन्न होती हैं । 

“में स्वप्न नहीं देखा करता में एक व्यावहारिक आदर्शवादी होने 
का दावा करता हूँ । अहिसा का धर्म केवल ऋषियों और महात्माओं के 
लिए नहीं हे । वह जनसाधारण के लिए भी हैं । जिस तरह से हिंसा 
पशुओं का जीवन-सिद्धांत है, उसी तरह अहिंसा हम मानवों का । पशु में 
आत्मा सुप्त पड़ी रहती हैं और पशु शारीरिक बल के अतिरिक्त और 
कोई नियम नहीं जानता । मनुष्य की मर्यादा के लिए एक उच्च नियम--- 


तलवार का सिद्धांत 

आत्मिक शक्ति--के प्रति आज्ञाकारिता आवश्यक हैं । 

“इसीलिए मैने भारत के सामने आत्म-त्याग का पुराना सिद्धांत रखने 
का साहस किया है । सत्याग्रह और उसकी शाखाएं--असहयोग व सवि- 
नय अवज्ञा--और कुछ नहीं, बल्कि कष्ट-सहन के नये नाम हैं । जिन 
ऋषियों ने हिसा के बीच अहिसा सिद्धांत का पता लगाया वे न्यूटन से 
भी अधिक प्रतिभा-संपन्न थे; वे वेलिगटन से भी बड़े योद्धा थे। शस्त्रों 
के प्रयोग को स्वयं जान कर भी उन्होंने उनकी निरर्थकता को समझा 
और इस थके हुए संसार को सिखाया कि मुक्ति हिसा नहीं, बल्कि अहिंसा 
के द्वारा ही मिल सकती है । 

“गतिमान अवस्था में अहिंसा का अर्थ स्वेच्छित कष्टसहन हैं । उसका 
अर्थ दुप्ट के सामने नम्रतापूर्वक घुटने टेकना नहीं । बल्कि अत्याचारी की 
इच्छा के विरुद्ध अपना तन-मन लगा देना हैं । जीवन के इस नियम के 
अनसार कार करते हुए अकेला एक व्यक्ति अपने सम्मान, अपने धर्म और 
अपनी आत्मा की रक्षा के लिए एक अन्यायपूर्ण साम्राज्य की पूरी शक्ति 
का सामना कर सकता हैं और उस साम्राज्य के पतन या पुनरुद्धार की 
नींव रख सकता है । 

“अतः में भारतवासियों से अहिसा का अभ्यास करने की प्रार्थना इस- 
लिए नहीं करता कि वे दुर्बल हैं। में चाहता हूँ कि वे अपने बल और 
अधिकार की पूर्ण चेतनता के साथ अहिसा का अभ्यास करें ।. . . . . में 
चाहता हूं कि भारत इस बात को समझ ले कि उसके पास एक आत्मा है 
जो मर नहीं सकती, जो सब तरह की शारीरिक दुर्बलताओं पर विजयी 
हो सकती हैँ और पूरे संसार के शारीरिक संगठन का विरोध कर 
सकती हैं ।. . . 

“में इस असहयोग को शिन फैनवाद से अलग समझता हुं, क्‍योंकि 
इसको कल्पना कुछ इस ढंग से की गई हैँ कि यह हिसा के साथ-साथ 
प्रयोग में नहीं छाई जा सकती। कितु में तो हिंसावादियों को भी एक 
बार अहिसात्मक असहयोग की परीक्षा करने का निमन्त्रण देता हुं। 
अहिसात्मक असहयोग अपनी किसी आंतरिक दुर्बलता के कारण असफल 
नहीं हो सकता, वह केवल लोगों का समर्थन न प्राप्त होने के कारण 

असफल हो सकता है । असली खतरे का समय वही होगा । उच्च आत्मा 
वाले लोग, जो राष्ट्रीय अपमान को अब और सहने में असमर्थ हैं, अपना 
क्रोध निकालना चाहेंगे । वे हिसा का अनुगमन करेंगे। जहां तक 
जानता हूँ ऐसे लोग अपने को या अपने देश को अन्याय से मुक्त कराये 
बिना ही नष्ट हो जायंगे । संभव है कि भारत तलवार के सिद्धांत को 
अपना कर क्षणिक विजय प्राप्त कर सके। कितु तब भारत वह भारत 
नहीं रह जायगा जिस पर में गवे कर सकूं। भारत से मेरा सम्बन्ध इस- 
लिए हैँ कि मुझे सब कुछ उसीसे मिला हैं। मुझे यह पूर्ण विश्वास है 
कि उसे सारे संसार को एक संदेश देना है ।” 

इन तर्कों ने हमें प्रभावित तो किया, कितु अहिसा हमारे लिए और 
सपूर्ण रूप से कांग्रेस के लिए कोई धर्म या कोई निविवाद मत या सिद्धांत 
नहीं थी और न हो सकती थी । वह हमारे 
लिए एक नीति, एक तरीका, भर हो सकती 
थी, जिससे हम कुछ परिणामों की आशा रख 
सकते थे। इन्हीं परिणामों की कसौटी पर उसे अंतिम रूप से कसना भी 
होगा । अलग-अलग लोग इसे धर्म या अविवादित मत का रूप दे सकते 
हैं, किन्तु कोई भी राजनंतिक संस्था, जब तक कि उसका रूप राजनंतिक 
रहता है, ऐसा नहीं कर सकती । 

चौरीचौरा की घटना और उसके परिणामों ने हमें अहिसा पर एक 
प्रणाली के रूप में सोचने के लिए विवश किया और हमने महसूस किया 
कि सविनय अवज्ञा आंदोलन को स्थगित करने के लिए गांधीजी ने जो 
तक किया है वह अगर ठीक हैं तो हमारे विरोधियों के हाथ में सदा ऐसी 
स्थिति उत्पन्न करने की शक्ति बनी रहेगी जिससे कि वे हमें अपने संघर्ष 
को स्थगित करने के लिए बाध्य कर सकें । यह दोष अहिसात्मक प्रणाली 
का था या गांधीजी द्वारा की गई उसकी व्याख्या का ? आखिर वही तो 
इसके जन्मदाता थे ! फिर उनसे ज्यादा कौन इस बात को समझ सकता 
था कि यह आंदोलन क्या है और क्या नहीं ? और उनके बिना हमारे 
आंदोलन में रखा ही क्‍या था ! 

में हड़ताल के लिए पर्चे बांदने के अपराध में गिरफ्तार किया गया 


अहिसा एक प्रणाली 
के रूप में 

था । उस समय यह कोई कानूनी अपराध नहीं था । मुझे कद की 
सजा मिली । तीन महीने बाद जेल में, जहाँ मेरे पिताजी और दूसरे 
लोग भी थे, मुझे बताया गया कि मेरे दण्ड पर पुनः विचार करनेवाला 
कोई अधिकारी इस निष्कर्ष पर पहुँचा कि में गलती से गिरफ्तार कर 
लिया गया था, अत: छोड़ दिया जाऊँगा। इस पर मुझे आदचर्य हुआ, 
क्योंकि मेरी ओर से किसी ने कोई पैरवी नहीं की थी। साफ मालम होता 
था कि सविनय अवज्ञा आंदोलन के स्थगित होने से जज लोग एकाएक 
क्रियाशील हो उठे हे । अपने पिताजी को वहीं जेल में छोड़कर जाने में 
मुझे बड़ा दुःख हुआ । 


मैने फौरन ही गांधीजी के पास अहमदाबाद जाने का निश्चय किया, 
किन्तु मेरे वहाँ पहुँचने से पहले ही वे गिरफ्तार कर लिये गए थे और 
मेरी उनकी मुलाकात साबरमती जेल में हुईं। जिस समय उन पर मुक- 
दमा चल रहा था, में भी वहाँ मौजूद था | वह एक स्मरणीय अवसर था । 
और हममें से जो छोग वहाँ उपस्थित थे वे उसे कदापि नहीं भूल सकते । 
जज ने, जो कि एक अंग्रेज था, बड़ी मर्यादा और सहानुभूति के साथ 
व्यवहार किया । गांधीजी ने अदालत में जो बयान दिया उसने सबको 
हिला दिया और जब हम वहाँ से लौटे तो हमारे हृदय का एक-एक तार 
कंपित हो रहा था। हमारे कानों में उनके स्पष्ट और सजीव शब्द गूंज 
रहे थे और हमारी आँखों के सामने वहाँ के दृश्य के अनेक उल्लेखनीय 
चित्र नाच रहे थे । 


सन १९२४ के आरम्भ में एकाएक खबर मिली कि गांधीजी जेल में 
सख्त बीमार हो गए हैं। बाद में मालम हुआ कि वह अस्पताल भेज दिये 
बीमारी और रिहाई. हैं और वहाँ उनका आपरेशन हुआ हैँ हे 
सारा भारत चिता में डब गया और हम भय- 

भीत-से सांस रोके प्रतीक्षा करते रहे । अंत में संकट टल गया और देश 
के कोने-कोने से लोग गांधीजी को देखने के लिए पूना की ओर टूट पड़े । 
उस समय भी वह अस्पताल में ही थे और उन पर पहरा बैठा हुआ था, 
किन्तु उन्हें थोड़े-बहुत मित्रों से मिलने की अनुमति मिल गई थी। पिताजी 

ने और मैने उनसे वहीं अस्पताल में भेंट की । 

अस्पताल से वह जेल वापस नहीं भेजे गये । अभी वह अच्छे हो ही 
रहे थे कि सरकार ने उनकी कंद की बची हुई मियाद रह कर दी और वह 
रिहा कर दिये गए। उस समय तक वह छः वर्ष में से लगभग दो वर्ष की 
सजा काट चुके थे। स्वास्थ्य-लाभ के लिए वह बम्बई के पास समुद्र किनारे 
पर जुह चले गये । 

हमारा परिवार भी जुह जा धमका और वहाँ हम समुद्र के किनारे 
एक छोटे-से तम्बू में जम गये । वहाँ कई सप्ताह तक रहे और एक हरुूम्बे 
असे के बाद मनमाने ढंग से छुट्टी मनाने का अवसर मिला, क्योंकि वहां 
में समुद्र में तेर सकता था और तट पर दौड़ सकता था तथा सवारी कर 
सकता था। किन्तु हमारे वहाँ ठहरने का मुख्य अभिप्राय छटटी मनाना 
नही, बल्कि गांधीजी से विचार-विनिमय करना था। पिताजी ने उन्हें 
स्वराज पार्टी का दृष्टिकोण समझाना चाहा और उसके लिए अगर उनकी 
सक्रिय सहानुभूति नहीं तो कम-से-कम विरोधहीन सहयोग अवश्य प्राप्त 
करना चाहा । में भी अपने को परेशान करनेवाली कुछ समस्याओं पर 
प्रकाश डलवाने के लिए चितित था । में यह जानना चाहता था कि 
गांधीजी का भावी कार्यक्रम क्या होगा ? 

जुह की वार्ता गांधीजी को स्वराजवादियों के पक्ष में खीचने या उन्हें 
उस दिशा में कण मात्र भी आकर्षित करने में सफल न हो सका | मंत्री- 
पूर्ण वार्ता और भद्रतापुर्णं सदभावना-प्रदर्शन के बाद भी असलियत यही 
रही कि समझौता नहीं हो सका । उनमें मतभेद बना रहा और इस संबंध 
में समाचार पत्रों में वक्‍तव्य भी प्रकाशित करा दिये गए । 

जुह से में भी कुछ निराश होकर ही लौटा, क्योंकि गांधीजी ने मेरी 
एक भी शंका का समाधान नहीं किया । जैसा कि वह साधारणतः किया 
करते हैं, उन्होंने भविष्य की चिता करने या कोई दूरस्थ कार्यक्रम बनाने 
से इन्कार कर दिया । 

गांधीजी जब से भारत के राजनैतिक क्षेत्र में अवतरित हुए, जनता की 
दृष्टि में उनकी लोकप्रियता कभी घटी नहीं । इसके विपरीत वह दिन- 
पर-दिन बढ़ती ही रही हैं। हो सकता हैं कि जनता उनकी इच्छाओं के 


तनातनी का वर्ष ५३ 


अनुसार कार्य न करती हो, क्योंकि मनुष्य अक्सर दुर्बल स्वभाव का होता 
है; फिर भी उसका हृदय उनके प्रति सदभावना से ओतप्रोत रहा है । 
जब कभी उसकी निजी अवस्था अनुकूल होती हैँ तभी वह बड़े-बड़े सामू- 
हिक आंदोलन ले खड़ी होती हैँ, नहीं तो चुपचाप दबी पड़ी रहती है । 
कोई भी नेता जादूगर का डंडा घ॒ुमाकर शून्य मे से जन-आंदोलन की 
उत्पत्ति नही कर सकता । जब जनता जाग्रत हो तभी नेता भी उसकी 
अवस्था से लाभ उठा सकता हैं । वह उसे तैयार कर सकता हैं, उत्पन्न 
नहीं कर सकता । 

. पढ़े-लिखे लोगो में गांधीजी की लोकप्रियता घटती-बढ़ती रहती थी । 
आगे बढ़ने का उत्साह जागने पर वे उनके पीछे-पीछे चल पड़ते हैं, किन्तु 
जब इस उत्साह की अनिवाय प्रतिक्रिया होती है तो वे टीका-टिप्पणी 
करने लगते हैं । इतने पर भी उनमें से अधिकांश लोग उनके आगे सिर 
झुकाते हैं । इसका एक कारण यह हैँ कि उनके सामने कोई दूसरा कार- 
गर कार्यक्रम नही हैं। उदार दलवालों और उनसे मिलते-जुलते दूसरे दलों 
की कोई बिसात नहीं; आधुनिक यूग में आतंकवादी हिसा में विश्वास 
करनेवालों का भी कोई स्थान नही; वे बेकार ओर पिछड़े हुए समझे जाते 
है । जहाँ तक समाजवाद का सवाल हें, उसे अभी बहुत कम लोग जानते 
हैं, और उसमें कांग्रेस के उच्च श्रेणी के सदस्य भय खाते हैं । 

सन १९२४ के मध्य में, कुछ दिनों के राजनैतिक मतभंद के बाद, मेरे 
पिताजी और गांधीजी में फिर पुराने सम्बन्ध स्थापित हो गए और बढ़ते- 
पिताजी और गांधीजी बढ़ते पहले से भी अधिक घनिष्ठ हो गए । उनमे 
चाहे कितना भी मतभेद क्‍यों न रहा हो, उनके 

मन में एक-दूसरे के लिए अधिक-से-अधिक आदर था। आखिर वह कौन- 
सी बात थी, जिसका वे इतना आदर करते थे ? विचारधाराए' शीर्षक 
पुस्तक में, जो गांधीजी के कुछ चुने हुए लेखों का संग्रह है, मेरे पिताजी 
ने एक छोटी-सी भूमिका लिखते हुए अपने मन की बातों का थोड़ा-सा 
आभास दिया है। उन्होंने लिखा है-- साधुसंतो और देवी पुरुषों की बात 
तो मैने सुनी है, किन्तु उनसे मिलने का सौभाग्य कभी नही मिला। में 
यह स्वीकार करना चाहता हूं कि मुझे इस प्रकार के प्राणियों की वास्त- 

विक विद्यमानता में शंका हैं । में मनुष्यों और मानवोचित बातों में 
विश्वास करता हूँ । जो विचारधाराए इस पुस्तक में सुरक्षित की गई हूँ 
वे एक मनुष्य से प्रवाहित हुई हैं और मनुष्योचित हैं । उनमें मानुषिक 
स्वभाव के दो महान्‌ गुण दिखाई देते हें--विश्वास और बल. . . 

“आखिर इस सबका क्या नतीजा निकलेगा ? यह एक ऐसे व्यक्ति 
का प्रश्न हैं जिसमें न विश्वास है, न बल । विजय या मृत्यु--यह उत्तर 
उसके मन को नहीं भाता ।. . . इधर वह विनीत और क्ृशकाय व्यक्ति दृढ़ 
विश्वास और अजेय बल के शक्तिशाली आधार पर डटकर खड़ा होकर 
अब भी अपने देशवासियों को मातृभूमि के लिए त्याग करने और कष्ट सहने 
का संदेश दे रहा हैं। वह संदेश लाखों के हृदयों में गज उठता है।. . . “ 

और अंत में उन्होंने स्विनबने की ये पंक्तियां उद्धृत की हैं-- 

“क्या हमारे साथ कोई राजसी आदमी नहीं--ऐसे आदमी, जिनका 
परिस्थिति पर काबू हो ? 

स्पष्ट हैं कि पिताजी इस बात पर जोर देना चाहते थे कि वह गांधीजी 
का, सन्त या महात्मा नही, बल्कि मनुष्य के रूप में आदर करते हैं । स्वयं 
दृढ़-संकल्पी होने के कारण वह गांधीजी के आत्मिक बल की प्रशंसा करते 
थे। स्पष्ट दिखाई देता है कि कृश शरीरवाले उस छोटे-से आदमी के भीतर 
कोई चीज इस्पात की बनी हुई है, कोई चीज चट्टान-जैसी है, जो प्रबल- 
से-प्रबल शारीरिक शक्ति के सामने नहीं झुकती । अपनी प्रभावहीन आकृति, 
अपनी छोटी धोती और अपने नंगे शरीर के बावजूद उसमें एक राजसीपन 
था जिसके सामने सभी लोग स्वेच्छा से सिर झुकाते थे। वह जानबूझ कर 
नम्प्र और विनीत बना रहता था, फिर भी उसमें बल और अधिकार था । 
इस स्थिति से वह पूर्णतः भिज्ञ था और कभी-कभी तो एक सम्राट की 
तरह आदेश भी दिया करता था जिसका पालन करना अनिवार्य था । 
उसकी शांत गहरी आंखें लोगों को अपनी ओर खींच लेती थीं और धीरे- 
धीरे उनके अन्त:प्रदेश में प्रवेश कर जाती थीं। उसकी साफ और निर्मल 
वाणी लोगों के हृदय को छू जाती थी और उनमें भावुकतापूर्ण समर्थन 
की भावना जाग्रत कर देती थी । उसके श्रोताओं की संख्या एक हो चाहे 
असंख्य, उसका आकंण उन तक पहुँच ही जाता था और प्रत्येक के हृदय 

में उसके प्रति आत्मिक सम्पर्क की भावना जाग्रत हो जाती थी । इस 
भावना का मस्तिष्क से बहुत ही कम सम्बन्ध था, क्‍योंकि गांधीजी लोगों 
के मस्तिष्क को भी आकर्षित करने की आवश्यकता की बिलकुल अवहेलना 
नहीं करते थे । किन्तु निश्चय ही उनकी दृष्टि में मस्तिष्क और तर्क का 
स्थान गौण था । लोगों फो मुग्ध करने का यह काम किसी वाकपट॒ता 
अथवा लछबच्छेदार शब्दों द्वारा नहीं होता था। गांधीजी की भाषा सदा 
सरल और विषय-संगत होती थी । किसी अनावश्यक शब्द का प्रयोग वह 
शायद ही कभी करते हों । लोगों को जो वस्तु जकड़ लेती थी वह थी 
गांधीजी की अतिशय सचाई और उनका व्यक्तित्व । उन्हें देख और सुन 
कर ऐसा लगता था जैसे उनके भीतर प्रबल शक्ति का एक अनन्त सागर 
लहरा रहा हैं । शायद उनके चारों तरफ एक ऐसी परम्परा खड़ी हो गई 
थी जो अनुकूल वातावरण को जन्म देने में सहायक होती थी । सम्भव 
था कि इस परम्परा से अनभिज्ञ और वातावरण से सामंजस्य न रखने 
वाले किसी अजनबी पर उनकी मोहनी का बिलकुल या इतना प्रभाव न 
पड़ता । फिर भी गांधीजी का एक बहुत बड़ा गुण यह था और हैं कि वह 
अपने विरोधियों को जीत लेते हैं या कम-से-कम उन्हें निश्शस्त्र कर देते 
हे। 

गांधीजी को मनृष्य द्वारा बनाई गई चीजों में बहुत ही कम सुन्दरता 
या कला दिखाई देती थी । उनकी दृष्टि में ताजमहल और कुछ नहीं, 
बल्कि जबरदस्ती कराई गई मेहनत का प्रतीक मात्र था। उनकी सूंधने 
की शक्ति भी दुर्बल थी। फिर भी उन्होंने अपने ढंग पर जीवन की कला 
का पता लगा लिया था और अपने जीवन को कलामय बना लिया था । 
उनके प्रत्येक इंगित में एक अर्थ और शोभा थी और असत्य तो उसे छ 
भी नहीं गया था । उनके व्यवहार में कोई खुरदरापन या तीक्ष्णता नहीं 
थी । उनमें उस भहेपन का भी अभाव था जो दुर्भाग्यवश हमारे मध्यम 
श्रेणी के लोगों का एक विशेष गुण हैँ । स्वयं आंतरिक शांति प्राप्त कर 
लेने के बाद उसे उन्होंने औरों तक पहुँचाया और जीवन के कष्टजनित 
मार्गों पर वह दृढ़ता और निर्भयता के साथ बढ़ते रहे । 

उनमें और मेरे पिताजी में कितना अंतर था ! किन्तु भेरे पिताजी 

में भी व्यक्तित्व का बल और एक प्रकार का राजसीपन था । स्विनबर्न 
की जो पंक्तियां उन्होंने गांधीजी के लिए उद्धत की थी उनका प्रयोग स्वयं 
उनके लिए भी हो सकता था । जिस किसी सभा में वह भाग लेते थे, 
जनता के आकषंण के केन्द्र बन जाते थे । टेबल पर जिस जगह भी वह 
बैठते थे वही जगह, जेसा कि बाद मे एक प्रसिद्ध अग्रेज जज ने कहा था 
ख्य अतिथि की जगह बन जाती थी। वह न तो विनीत थे, न नम्प्र, और 
न ही गांधीजी की तरह अपने से मतभेद रखनेवाला को छोड़ देते थे । 
उनकी यह राजसी प्रव॒त्ति ऐसी नही थी कि जिसका उन्हे स्वय ज्ञान हो । 
बहत-से लोग उनके कट्टर आज्ञाकारी और बहत-से कटटर विरोची थे । 
उनके प्रति तटस्थ रहना असंभव था। उन्हें या तो पसन्द किया जा सकता 
था, या नापसन्द । उनका माथा चौड़ा, हाठ कसे हुए और ठोड़ी दृढ़ता 
की सूचक थी । इटली के अजायबघरों में रोमन सम्राटों की जो ऊपरी 
धड़ की मतियां रखी हैं, उनसे वह बहुत मिलते-जुलते थे । इटली के बहुत 
से मित्रों ने, जिन्होंने हमारे पास उनका चित्र देखा, इस सादृश्य का उल्लेख 
किया । खास तौर से बाद की उम्र में जब उनके बाल सफेद हो गये थे-- 
मेरी तरह उन्होंने अपने बाल कटवाये नही थे--उनमे एक तेज और शाही 
ढंग था जो आजकल के संसार में ढूढ़े नही मिलता । में समझता हूँ कि में 
उनके साथ पक्षपात कर रहा हूँ, किन्तु क्षुद्रता और दुबंलता से भरे हुए 
इस संसार में मुझे उनकी उत्कर्षकारी उपस्थिति का अभाव बड़ा अखरता 
है । आज में उनके उस शाही ढंग और अपूर्व बल को निरर्थक ही ढढ़ने 
का प्रयत्न करता हूं । 
मझे याद हूं कि कभी सन १९२४ म॑ मेने पिताजी की एक तस्वीर 
गांधीजी को दिखाई थी। उन दिनों उनकी स्व्रराज्य पार्टी से खीचा-तानी 
चल रही थी । इस चित्र में पिताजी के मूछ नही थी और उस समय तक 
गांधीजी ने उन्हें सदा शानदार मूछ के साथ देखा था । उस चित्र को 
देखकर बह जसे चौंक-से पड़े और उसे बड़ी देर तक आंख गड़ाये देखते रहे, 
क्योंकि मूछ के हट जाने से पिताजी के मुंह और ठोड़ी की कठोरता 
दिखाई देने लगी थी । गांधीजी ने कुछ-कुछ रूखी हँसी के साथ कहा कि 
अब पता चला कि मझे किससे लोहा लेना हैँ । फिर भी आंखों और बरा- 

बर हँसने से पड़ी हुई रेखाओं के कारण उनका चेहरा कुछ मुलायम दिखाई 
देता था। किन्तु कभी-कभी वे आंखें चमक उठती थीं । 

दिसम्बर, १९२४ में कांग्रेस का अधिवेशन बेलगांव में हुआ, जिसके 
अध्यक्ष गांधीजी थे | गांधीजी का कांग्रेस का अध्यक्ष बनना एक प्रकार से 
उच्चतम स्वर पर पहुंचकर नीचे उतरना था, क्‍योंकि वह तो स्थायी 
रूप से उसके महाध्यक्ष थे । 

कुछ वर्ष के लिए खादी का प्रचार ही गांधीजी का मुख्य कार्य रहा था 
और इस उद्देश्य रे उन्होंने सारे देश में दूर-दूर तक दौरा किया था। उन्होंने 
हर प्रांत को एक-एक करके लिया था और वह हर जिले के हर शहर और 
दूर-दूर के देहातों तक में गये थे । सब जगह उन्हें देखने और सुनने के लिए 
विशाल जन-समुदाय उमड़ पड़ता था और उनके कार्यक्रम को पुरा करने 
के लिए कार्यकर्ताओं को पहले से ही बहुत काम करना पड़ता था | इस 
तरह उन्होंने भारत का कई बार दौरा किया हैँ और इस विद्याल देश के 
कोने-कोने को उत्तर से लेकर सुदूर दक्षिण तक और पूर्वी पर्वतों से लेकर 
परद्चिमी सागर तक जान लिया है । में समझता हूँ कि भारत में जितना 
भ्रमण उन्होंने किया हैं उतना किसी और ने कभी नही किया । 

पुरव काल में बहुत बड़े-बड़े यात्री होते थे, जो सदा चलते ही रहते थे। 
उनमें यात्रा की एक प्रकार की लालसा-सी लगी रहती थी; कितु उनके 
आवागमन का साधन वड़ा धीमा था और जितना रेल और मोटर से एक 
साल में म्रमण किया जा सकता है उतना वे जीवन भर में भी शायद ही 
कर पाते थे । गांधीजी रेल और मोटर से भ्रमण किया करते थे, कितु 
उनकी यात्रा इन्हीं तक सीमित नहीं थी । वह पैदल भी चला करते थे। 
इस रीति से उन्होंने भारत और भारतीय जनता के संबंध में अनोखा ज्ञान 
प्राप्त कर लिया और इसी रीति से भारत के करोड़ों लोग उनसे मिले ओर 
उनके सम्पक में आये । 

सन १९२९ में गांधीजी अपनी खादी-यात्रा पर युवतप्रांत आये और 
साल के उस सबसे गरम मौसम में वहां कई हफ्ते ठहरे । थोड़े-थोड़े दिनों 
के लिए में उनके साथ कई बार रहा और यद्यपि 
मेरे लिए यह कोई नया अनुभव नहीं था तथापि 
में उन बड़ी-बड़ी भीड़ों को देखकर चकित रह जाता था, जो उन्हें सुनने 
के लिए सब जगह उमड़ पड़ती थीं। यह बात विशेषरूप से गोरखपुर 


खादी-पात्रा 

आदि पूर्वी जिलों में दिखाई देती थी, जहां विशाल जनसमूहों को देखकर 
टिड्डी-दल का स्मरण हो आता था। देहातों में मोटर से जाते समय हमें 
रास्ते में हर पांच मील पर दस से लेकर पच्चीस हजार आदमियों तक की 
भीड़ मिलती थी और उस दिन की मुख्य सभा में तो उनकी गिनती लाख 
से भी ऊपर चली जाती थी। उन दिनों लाउडस्पीकरों की सुविधा नहीं थी, 
सिवा इसके कि कभी-कभी किसी बड़े शहर में इनका प्रबन्ध हो जाता था । 
इसलिए इतनी बड़ी-बड़ी भीड़ में प्रत्येक व्यक्ति के पास तक आवाज का 
पहुंचना बिल्कुल असंभव था | शायद जनता कुछ सुनने की आज्ञा भी नहीं 
रखती थी; वह महात्माजी को देखकर ही संतुष्ट हो जाती थी। अक्सर 
गांधीजी बहुत ही संक्षेप में बोला करते थे और अपनेको अनावश्यक श्रम 
से बचाते थे, नहीं तो हर दिन और हर घंटे इस तरह काम करना कैसे 
सम्भव हो सकता था ? 

में गांधीजी के साथ सब जगह नही गया, क्योंकि न तो मैं उनके कुछ 
विशेष उपयोगी सिद्ध हो सकता था और न उनके साथ चलनेवाले लोगों 
की संख्या को बढ़ाने में ही कोई तथ्य था । वैसे में भीड़ से घवराता नही 
था, लेकिन काई ऐसी बात नहीं थी जिसके लिए में अपनेको धक्‍कम- 
धक्का में फंसाता और अपने पैरों को कुचछवाता जैसा कि गाधीजी के साथ 
चलनेवाले लोगों के भाग्य में बदा होता है । मुझे बहुत-सा दूसरा काम भी 
करना था और में अपनेकों खादी-प्रचार के ही काम तक सीमित नही 
रखना चाहता था, क्योंकि देश को बढ़ती हुई राजनतिक स्थिति को देखते हुए 
वह अपेक्षाकृत गोण माल्म पड़ता था। कुछ हृद तक मुझे गांधीजी का अपने 
को अराजनेतिक समस्याओं में उलझाये रखना बुरा मालम देता था और 
मैं उनके विचारों की पृष्ठभूमि को कभी नहीं समझ पाता था। उन दिनों 
वह खादी के काम के लिए रुपया इकट्ठा कर रहे थे और अक्सर कहा 
करते थे कि मुझे दरिद्रनारायण के लिए रुपया चाहिए । दरिद्रनारायण' 
का अर्थ है दरिद्रों का नारायण अर्थात्‌ वह नारायण जो दरिद्वों में बसता 
हैं । शायद इससे उनका मतलब यह था कि वह गरीबों को घरेल उद्योग- 
धन्धों में लगाकर उनकी बेकारी को दूर करने में सहायता देना चाहते थे। 
कितु उनके दरिद्वनारायण' शब्द के प्रयोग में एक प्रकार से दरिद्रता की 

महत्ता झलका करती थी । वह कहा करते थे कि ईश्वर विशेषरूप से 
दरिद्रों का नारायण है, दरिद्र उसके प्रिय व्यक्ति हैं । में समझता हूं कि 
इस संबंध में सब जगह यही धामिक भावना हैं । मुझे यह अच्छा नहीं 
लगता था, क्योंकि दरिद्रता मुझे एक घणित वस्तु मालम होती थी, जिसे 
किसीके रूप में प्रोत्साहन देने की नहीं, बल्कि लड़कर जड़ से उखाड़ फेंकने 
की आवश्यकता थी । इसके लिए स्वभावत: उस सामाजिक पद्धति पर 
कुठाराघात करना आवश्यक था, जो न केवल गरीबी को सहन करती हैं, 
बल्कि उसे उत्पन्न भी करती है । जो लोग इस काम से बचते थे वे किसी- 
न-किसी रूप में निर्धनता का समर्थन अवश्य करते थे। वे केवल अभाव 
की बात सोच सकते थे और जीवन के समस्त आवश्यक पदार्थों से सम्पन्न 
संसार की कल्पना कर सकते थे | शायद उनके मत के अनुसार इस संसार 
में गरीब और अमीर सदा रहेंगे । 

जब कभी इस विषय पर मेरी गांधीजी से बातचीत होती थी वह इस 
बात पर ज़ोर देते थे कि धनवानों को अपने धन को गरीबों की थाती 
समझना चाहिए। यह एक बहुत ही पुराना दृष्टिकोण था और हम इसे 
अक्सर भारत में और मध्यकालीन यूरोप में भी पाते हैं । 

२६ जनवरी, १९३० को स्वतन्त्रता-दिवस मनाया गया और उसने 
बिजली की चमक की तरह हमें देश की सचाई और उत्साहपूर्ण मनो- 
स्थिति का दशेन करा दिया । जगह-जगह बड़ी- 
बड़ी भीड़ों का जमा होना और उनमें भाषण 
या जनता के उदबोधन के बजाय शांत और सौम्यता के साथ स्वतन्त्रता 
की प्रतिज्ञा का लिया जाना--यह सब अधिक प्रभावोत्पादक था | इससे 
गांधीजी को आवद्यक प्रोत्साहन मिला और उन्होंने जनता की नब्ज पर 
हाथ रखने की अपनी चतुरता से समझ लिया कि अब काम करने का 
समय आ गया हैं । इसके पश्चात्‌ एक के बाद दूसरी घटना बड़ी तेजी 
से घटी--ठीक वैसे ही जैसे एक नाटक की घटनाएं चरमांत की ओर 
बढ़ती हैं । 

जैसे-जैसे सविनय अबज्ञा के दिन पास आते गये और वातावरण में 
एक बिचली-सी व्याप्त होती गई वैसे-बैसे हमारा ध्यान सन्‌ १९२१-२२ 


स्वतन्त्रता-दिवस 

के आंदोलन और चौरीचौरा की घटना के बाद उसके सहसा स्थगित होने 
की ओर जाता रहा । देशवासी अब पहले से अधिक अनुशासन सीख गये 
थे और संघर्ष की रूपरेखा को अधिक स्पष्ट रूप से समझने लगे थे । 
उसकी कला भी अब कुछ-कुछ समझ में आने लगी थी, कितु गांधीजी के 
दृष्टिकोण से इससे भी बड़ी बात यह थी कि हर आदमी पूरी तरह से 
समझ गया था कि अहिंसा के लिए गांधीजी के हृदय में एक जबर्दस्त 
सचाई और लरूगन हैं। इस संबंध में अब किसीको सन्देह नहीं रह गया 
जैसा कि दस साल पहले कुछ लोगों को था; इतने पर भी हमें यह निश्चय 
कंसे हो सकता था कि कहीं एकाएक या किसी षड़्यन्त्र के फलस्वरूप 
हिसा नहीं फूट पड़ेगी ”? और यदि ऐसी कोई घटना हुई तो उसका हमारे 
आंदोलन पर क्या प्रभाव पड़ेगा ? क्‍या पहले की तरह वह इस बार भी 
सहसा बंद कर दिया जायगा ? यह संभावना सबसे ज्यादा घबराहट पैदा 
कर रही थी । 

गांधीजी ने शायद इस प्रइन पर भी अपने ढंग से विचार कर लिया था; 
लेकिन जिस समस्या से उन्हें परेशानी थी--जैसाकि में उनसे इधर-उधर 
की बातों में समझ पाया था--उसे उन्होंने कुछ और ही रूप में रखा । 

उनकी समझ में देश की स्थिति को सुधारने का एकमात्र ठीक तरीका 
अहिसा का तरीका था और यदि उसका उचित रूप से पालन किया जाय 
तो वह एक अचूक तरीका था । यह बताने की आवश्यकता नहीं कि इस 
पद्धति की क्रिया और सफलता के लिए विशेष अनुकूल परिस्थिति प्रयोजनीय 
है और बाहरी स्थितियों के अनुकूल न होने पर उसकी परीक्षा नहीं करनी 
चाहिए । इससे निष्कर्ष यह निकला कि अहिसात्मक पद्धति सब परिस्थितियों 
के लिए नहीं है और इसलिए न तो विश्वव्यापी हैं न अचूक । यह निष्कर्ष 
गांधीजी के लिए असह्य था, क्योंकि उन्हें इस बात का दृढ़ विश्वास था 
कि अहिंसा की पद्धति एक सर्वव्यापी और अचूक पद्धति है और इसलिए 
बाह्य परिस्थितियों के प्रतिकूल होने पर भी, यहांतक झगड़े और हिसा 
के समय भी, उसका अवश्य प्रयोग होना चाहिए । भिन्न-भिन्न परिस्थि- 
तियों के अनुसार उसकी कार्य-रीति में तो परिवर्तन किया जा सकता है, 
कितु उसे बंद करना उसकी असफलता को स्वीकार करना है। , 

शायद वह कुछ ऐसे ही ढंग पर विचार किया करते थे, कितु मैं उनके 
विचारों के संबंध में कुछ निश्चित रूप से नहीं कह सकता । उनकी बातों से 
हमें लगता तो यही था कि उनकी विचारधारा में कुछ-कुछ परिवर्तेन आ 
गया हैं और सविनय अवज्ञा के आरम्भ हो जाने पर किसी आकस्मिक हिंसा- 
वृत्ति के कारण बंद करने की आवश्यकता नहीं पड़ेगी; कितु अगर हिसा 
किसी रूप में आंदोलन का ही अंग बन जाय तो निस्संदेह वह आंदोलन 
एक शांतिपूर्ण आंदोलन नहीं रह जायगा और उसकी कारंबाइयों को कम 
करना या बदलना होगा । गांधीजी के इस आश्वासन ने हममें से बहुतों 
को काफी संतुष्ट कर दिया । 

अब जो बड़ा सवाल हमारे सामने रह गया था, वह था आरम्भ 
कैसे किया जाय ? सविनय अवज्ञा को किस रूप में ग्रहण किया जाय कि 
वह कारगर, परिस्थितियों के अनुकूल और जनता को प्रिय सिद्ध हो । 
और तब महात्माजी ने संकेत किया । 

एकाएक नमक एक रहस्यपूर्ण, एक बलवान शब्द बन गया । नमक- 
कर पर आघात करने और नमक-कानून तोड़ने का निश्चय किया गया । 
इससे हम चकित रह गये और एक राष्ट्रीय आंदोलन का साधारण नमक 
से ठीक-ठीक मेल नहीं बैठा सके | दूसरी आइचर्यंजनक घटना गांधीजी की 
जयारह सूत्रों की घोषणा थी । जब हम स्वतन्त्रता की बातें कर रहे थे तो 
थोड़े-से राजनैतिक और सामाजिक सुधारों की सूची बनाने का क्‍या मत- 
लब था, चाहे वे सुधार अच्छे ही क्‍यों न थे ? क्‍या इस शब्द का प्रयोग 
करते समय गांधीजी का भी वही मतलब हुआ करता था जो हमारा ? या 
हमारा कुछ और अभिप्राय था ? बहस करने के लिए समय नहीं था, क्योंकि 
घटनाओं का क्रम आरम्भ हो गया था, भारत में तो वे हमारी आंखों के 
सामने ही राजनैतिक रूप धारण कर दिन-पर-दिन आगे बढ़ रही थीं 
और भारत से बाहर संसार के अन्य देशों में भी तेज़ी से बढ़ रही थीं और 
उसे एक भयंकर आर्थिक संकट के जाल में कसती जा रही थीं, यद्यपि इस 
बात को हम उस समय समझ नहीं पाये थे। कीमतें गिर रही थीं, शहर- 
वाले अतिशय लाभ का संकेत समझकर प्रसन्न हो रहे थे, कितु किसान 
और आसामी उसे घबराहट के साथ देख रहे थे। 

इसके बाद गांधीजी की वाइसराय से लिखा-पढ़ी हुई और नमक का 
कानून भंग करने के लिए साबरमती-आश्रम से डांडी की तरफ कच आरम्भ 
हुआ । जैसे-जैसे आगे बढ़ते हुए इस यात्री-दलू 
के रोज-रोज के समाचार आते रहे वैसे-वसे देश 
में उत्तेजना फैलती गई । संघर्ष अब बिल्कुल समीप आ गया था और 
उसके अन्तिम प्रबन्ध करने के लिए अहमदाबाद में कांग्रेस महासमिति 
की एक बैठक की गई । संघर्ष का नेता उसमें मौजूद नहीं था, क्योंकि 
उस समय वह यात्रियों के एक जत्थे के साथ समुद्र की ओर बढ़ रहा था । 

अन्तिम तैयारी करने के बाद कांग्रेस-महासमिति के सदस्यों ने अह- 
मदाबाद में एक दूसरे से अलविदा की, क्योंकि किसीको पता नहीं था कि 
आगे हम कब और कैसे मिलेंगे और कभी मिर्लंगे भी या नहीं। कांग्रेस 
महासमिति के नये निर्देशों के अनुसार स्थानीय तैयारियों को अन्तिम रूप 
देने के लिए और, जैसा कि सरोजिनी नायड़ ने कहा, जेलू-यात्रा के निमित्त 
अपने दांत साफ करने के ब्लुशों को तैयार रखने के लिए हम जल्दी-जल्दी 
अपने-अपने ठिकानों को भागे । 

लौटते समय में और पिताजी गांधीजी से मिलने गये । उस समय 
वह अपने जत्थे के साथ जम्बूसर में थे | वहां हम उनके साथ कुछ घण्टे 
रहे, जिसके बाद वह दलूबल सहित खारे समुद्र की यात्रा के अगले पड़ाव 
की ओर चल दिये । उस रूप में मेरे लिए उनकी वह अंतिम झलक थी-- 
हाथ में डंडा लिये वह अपने अनुयायियों के आगे-आगे मजबूत कदम और 
शांतिपूर्ण किन्तु निश्चल दृष्टि से चल रहे थे। निश्चय ही वह हृदय को 
हिला देनेवाला दृद्य था । 

सन्‌ १९१९ की घटनाओं की याद में हर साल (सत्याग्रह-दिवस 
से जलियांवाला बाग दिवस तक का) जो राष्ट्रीय सप्ताह मनाया जाता 
है, उसकी पहली तारीख छ: अप्रैल थी । उसी दिन गांधीजी ने डांडी के 
समुद्र-तट पर नमक-कानून को भंग करना आरम्भ किया और तीन या 
चार दिन बाद सभी कांग्रेसी संस्थाओं को ऐसा ही करने और अपने-अपने 
क्षेत्र में सविनय अवज्ञा आरम्भ करने की अनुमति दे दी गई। 

ऐसा मालम होता था मानो सहुसा बसनन्‍्त छा गया । देश के शहर- 


डांडी-यात्रा 

शहर और गांव-गांव में नमक बनाने की चर्चा थी और नमक तैयार करने 
के लिए बड़े-बड़े विचित्र तरीके काम में लाये जा रहे थे | इस सम्बन्ध 
में हम जानते तो बहुत कम थे, इसलिए जहां से सम्भव होता था वहीं से 
कुछ पढ़-पढ़ाकर, पर्चे बांट-बांटकर हिदायतें देते थे । हम बर्तन और 
कड़ाहे इकट्ठा करते थे और अन्त में थोड़ा-बहुत नमक तैयार कर ही छेते 
थे। उसीको हम विजय के उन्माद में उठाये फिरते थे और ऊंचे-ऊंचे 
दामों पर नीलाम कर देते थे । चीज अच्छी तैयार होती या बुरी, इसका 
कोई सवाल नहीं था । असली काम मनहूस नमक-कर को तोड़ना था और 
इस कार्य में हमें सफलता मिली, चाहे हमारे द्वारा तैयार किया गया 
नमक निम्न कोटि का ही क्‍यों न भ्रा । जब हमने देखा कि जनता में 
अगाध उत्साह है और नमक बनाने का काम घास की आग की तरह फैलता 
जा रहा है तो हमें इस बात पर लज्जा आई कि जब गांधीजी ने पहले- 
पहल नमक बनाकर नमक-कानृन को भंग करने का प्रस्ताव रखा था तो 
हमने उनकी कार्य-क्षमता पर शंका प्रकट की थी । आज हम उनके जनता 
को प्रभावित करने और उससे संगठित रूप से काम कराने के आश्चर्यजनक 
कोशल को देखकर स्तम्भित रह गये । 

सन्‌ १९३० का वह साल नाटकीय स्थितियों और जोश दिलानेवाली 
घटनाओं से भरा हुआ था । हमें सबसे अधिक आइचर्य गांधीजी की समस्त 
जनता में प्रेरणा और उत्साह भरने की विस्मयकारी शक्ति पर हुआ । 
उनमें मानों एक मोहिनी थी और हमें गोखले के उन शब्दों का स्मरण हो 
आया, जिनका उन्होंने एक बार गांधीजी के लिए प्रयोग किया था। उन्होंने 
कहा था-- इनमें मिट्टी के धोंधे से बड़े-बड़े बहादुरों का निर्माण करने 
की शक्ति है ।” राष्ट्रीय उद्देश्यों की पति के लिए एक कार्य-प्रणाली के 
रूप में शांत सविनय अवज्ञा आंदोलन अपनी उपयोगिता सिद्ध कर चुका 
था ओर देश भर में--मित्रों और शत्रुओं दोनों के हृदय में--यहः मौन 
विश्वास उत्पन्न हो गया कि हम विजय की ओर बढ़ रहे हैं। जो लोग 
आंदोलन में सक्रिय भाग ले रहे थे उनमें एक विचित्र उत्तेजना भरी हुई 
थी ओर यह उत्तेजना कुछ-कुछ जेलों तक में पहुंच गई थी । साधारण 
कैदी कहते थे--स्वराज्य आ रहा है” और इस आशा में कि इससे उन्हें 

कुछ लाभ होगा वे उसकी बेचैनी के साथ प्रतीक्षा करते रहे। जेलवाले 
भी बाजार की चर्चाओं को सुनकर यह उम्मीद करने लगे थे कि स्वराज्य 
निकट है । जेल के छोटे-छोटे अधिकारी कुछ ज्यादा परेशान दिखाई देने 
लगेथे । 

६ फरवरी, १९३१, को--ठीक उसी दिन और शायद ठीक उसी 
समय जब मेरे पिताजी की मृत्यु हुई--गोलमेज कान्फ्रेस के भारतीय 
सदस्यों का एक दल बम्बई लौटा । श्रीनिवास 
शास्त्री, सर तेज बहादुर सप्र्‌ और शायद कुछ 
और लोग, जिनकी मुझे याद नहीं है, सीधे इलाहाबाद आये । गांधीजी 
और कांग्रेस-कार्यसमिति के कुछ सदस्य पहले से ही वहां थे । हमारे घर 
पर कुछ प्राइवेट बैठकें हुईं, जिनमें गोलमेज कांफ्रेंस में किये गए कामों का 
ब्योरा दिया गया । | 

गोलमेज कांफ्रेंस के निर्णयों का कोई महत्व नहीं, यह मत हमारा 
पहले भी था और अब उसीकी पुष्टि हुई। उस समय किसीने--मुझे 
याद नहीं किसने--यह सुझाव रखा कि गांधीजी वाइसराय को पत्र लिख- 
कर उनसे मुलाकात की अनमति मांगें और साफ-साफ बातें करें | गांधीजी 
ऐसा करने के लिए तेयार होगये, यद्यपि में समझता हूं कि इस मामले 
में उन्हें कोई ज्यादा उम्मीद नहीं थी । 

जो लोग गांधीजी से सहमत नहीं होते थे उनसे मिलना गांधीजी 
हमेशा पसन्द करते थे; लेकिन किसी एक आदमी से निजी मामलों पर या 
छोटे-छोटे सवालों पर बात-चीत करना और बात थी और विजयी साम्रा- 
ज्यवाद का प्रतिनिधित्व करनेवाली ब्रिटिश सरकार जैसी अव्यक्तिगत 
संस्था से लोहा लेना और बात । गांधीजी इस बात को जानते थे और 
इसलिए वह लाड्ड इविन से मिलने कोई ऊंची उम्मीद लेकर नहीं गये । 
सविनय अवज्ञा आंदोलन तब भी चल रहा था, किन्तु सरकार से विचार- 
बिनिमय होने की अधिक चर्चा होने के कारण उसकी उम्रता कुछ कम हो 
गई थी । 

मुलाकात की व्यवस्था फौरन हो गई और गांधीजी यह कहकर दिल्‍ली 
के लिए रवाना हो गये कि अगर अस्थायी समझौते के लायक कोई गम्भीर 


गोलमेज कान्फ्रेंस के बाद 

बातचीत हुईं तो कार्यसमिति के सदस्यों को बुला लंगा । कुछ दिनों बाद 
हम सब दिल्‍ली बुलाये गये । वहां हम तीन हफ्ते रहे । इस बीच हमारी 
हर रोज बेठक होती थी, जिसमें हम देर तक विस्तार के साथ विचार- 
विनिमय करते थे । लार्ड इविन के साथ गांधीजी की जल्दी-जल्दी मुला- 
कातें होती थीं, लेकिन कभी-कभी तीन-तीन चार-चार दिन का अन्तर पड़ 
जाता था, इसका कारण शायद यह था कि इस बीच भारत सरकार 
लंदन-स्थित इंडिया आफिस से परामर्श करती थी । कभी-कभी छोटी-छोटी 
बातों--यहांतक कुछ शब्दों--के कारण प्रगति रुक जाती थी । इनमें से 
एक शब्द सविनय अवज्ञा आन्दोलन का स्थगित किया जाना था। 
गांधीजी यह बात हमेशा साफ-साफ कहते आये थे कि सविनय अवज्ञा का 
आन्दोलन सदा के लिए बन्द या छोड़ा नहीं जा सकता, क्योंकि जनता के 
हाथ में वही एकमात्र दास्त्र हैं । फिर भी वह स्थगित किया जा सकता 
था । लार्ड इविन को इस शब्द पर आपत्ति थी। और वह उसे एक 
निश्चित रूप देना चाहते थे, जिसके लिए गांधीजी तैयार नहीं होते थे । 
अंत में सिलसिला बंद कर देना शब्द का प्रयोग हुआ । 
उन दिनों दिल्‍ली सभी तरह के लोगों का आकषंण बनी हुई थी । 
वहां बहुत-से विदेशी--विशेष रूप से अमरीकी--पत्रकार थे । वे हमारी 
बधीजी के अल सेल चुप्पी से कुछ-कुछ तंग आ गये थे कि कहते थे 
कि गांधी-इविन-वार्त्ता के सम्बन्ध में हमें आपकी 
बनिस्बत नई दिल्‍ली के सेक्रेटेरियेट से ज्यादा खबरें मिल जाती हैं । 
यह एक सही बात थी । उन्हीं दिनों दिल्‍ली में बहुत-से उच्च श्रेणी 
के ऐसे लोग थे, जो गांधीजी को प्रणाम करने आते थे । इसका 
कारण शायद यह था कि उन दिनों गांधीजी के नक्षत्र ऊचे हो 
रहे थे । इन लोगों को देखकर बड़ी हँसी आती थी; क्योंकि अबतक तो 
वे गांधीजी और कांग्रेस से बिल्कुल अलग रहे थे और अक्सर उनकी 
निन्‍दा भी करते आये थे और अब जल्दी-जल्दी अपनी भूल सुधारने चले 
थे। कांग्रेस ने अच्छी प्रतिष्ठा प्राप्त कर ली थी और किसीको पता नहीं 
था कि भविष्य के गरभे में क्या छिपा हैं। फिर भी कांग्रेस और उसके 
नेताओं से बनाये रखने में ही अधिक बुद्धिमानी थी। एक साल बाद इन 


भारत की जनता से संबंध ६७ 


लोगों में फिर परिवतंत हुआ और वे चिल्ला-चिल्लाकर कांग्रेस तथा 
उसके सारे काय के प्रति अपनी प्रगाढ़ घृणा प्रकट करने लगे और कहने 
लगे कि उनका कांग्रेस से कोई सम्बन्ध नहीं । 

घटनाओं ने सम्प्रदायवादियों तक को विचलित कर दिया और उन्हें 
कुछ-कुछ शंका होने लगी कि भावी व्यवस्था में शायद उन्हें अधिक प्रमुख 
स्थान न मिले । इसलिए उनमें से बहुत-से लोगों ने महात्मा गांधी के पास 
आकर विश्वास दिलाया कि साम्प्रदायिक प्रश्न पर वे समझौता करने को 

बिल्कुल तैयार हैं और अगर गांधीजी पहल करें तो समझौता होने में 

कोई कठिनाई नहीं पड़ेगी । 

गांधीजी से मिलने के लिए बड़े-बड़े समुद्धशाली लोग भी आये। 
उन्होंने मनुष्य-स्वभाव का एक दूसरा पहल दिखलाया । यह पहल अपने 
को परिस्थिति के अनुकूल बना लेने का पहल था । इन लोगों को जिस 
ओर से भी शक्ति और सफलता की सुगंध आती थी वे उसी ओर मुड़ 
जाते थे और उसका मुस्कराते हुए स्वागत करते थे । उनमें से बहुत-से 
तो भारत-स्थित ब्रिटिश सरकार के दृढ़ स्तम्भ थे। लेकिन यह जानकर 
संतोष होता था कि भारत में जो कोई भी सरकार फले-फूलेगी वे उसी- 
के दृढ़ स्तम्भ बन जायंगे। 

उन दिनों नई दिल्ली में में अक्सर गांधीजी के साथ सवेरे टहलने 
जाया करता था । अक्सर वही एक ऐसा समय होता था जब कोई उनसे 
बातचीत कर सकता था, क्योंकि दिन का शेष भाग तो छोटे-छोटे टुकड़ों 
में बंट जाता था और हर मिनट किसी आदमी या किसी काम के लिए 
निश्चित होता था । कभी-कभी सवेरे का टहलने का समय भी किसी 
मुलाकाती--विशेषकर विदेशी मुलाकाती--को या किसी ऐसे मित्र को 
दे दिया जाता था जो उनसे व्यक्तिगत परामश करने के लिए आता था। 
हम भूत, वतंमान और विशेष रूप से भविष्य के सम्बन्ध में बहुत-सी बातें 
करते थे । मुझे याद है कि एक दिन उन्होंने कांग्रेस के भविष्य के सम्बन्ध 
में अपना विचार बताकर मुझे चकित कर दिया था। मैं सोचा करता 
था कि स्वतन्त्रता मिल जाने पर कांग्रेस का कांग्रेस के रूप में आप-से- 
आप अंत हो जायगा । किन्तु उनका विचार यह था कि कांग्रेस को रहना 

चाहिए, लेकिन एक शर्ते पर--वह यह कि कांग्रेस अपने लिए एक आत्म- 
त्याग का कानून बना ले और यह निश्चय कर ले कि उसका एक भी 
सदस्य राज्य की अधीनता में कोई घैेतनिक पद स्वीकार नहीं करेगा और 
यदि कोई व्यक्ति राज्य में किसी अधिकारी का पद ग्रहण करना चाहेगा 
तो उसे कांग्रेस से अलग हो जाना पड़ेगा । इस समय मुझे ठीक स्रे याद 
नहीं कि उन्होंने यह बात किस-किस तरह से समझाई, किन्तु उनका असली 
मन्तव्य यह था कि कांग्रेस अपने आत्म-त्याग के बल पर और चिन्ताहीन 
रहकर सरकार के कार्यकारी और अन्य विभागों पर बड़ा जबरदस्त नैतिक 
दबाव डाल सकती हैं और उन्हें ठीक मार्ग पर रख सकती है । 

यह एक असाधारण विचारधारा है, जिसे ग्रहण करना मेरे लिए 
मुहिकल है और जिससे अनेक कठिनाइयां उत्पन्न हो सकती हैं । मुझे ऐसा 
लगता है कि इस तरह की संस्था का (यदि उसकी कल्पना की जाय तो) 
किसी-न-किसी विशेष स्वार्थवाले व्यक्ति द्वारा दुरुपयोग अवश्य होगा । 
किन्तु यदि हम इसकी व्यावहारिकता के प्रइन को छोड़ भी दें तब भी हमें 
इससे गांधीजी की विचारधारा की पृष्ठभूमि को कुछ-क्रुछ समझने में 
सहायता अवद्य मिलती है । 

गांधीजी के जनतन्त्र-विषयक विचार का जनसंख्या, बहुमत अथवा 
साधारण अर्थ में प्रतिनिधित्व से कोई सम्बन्ध नहीं हैं । उसका आधार 
सेवा और त्याग हैं और उसमें नैतिक दबाव का 
प्रयोग होता है । गांधीजी का दावा हैं कि मैं 
“जन्म से ही जनतन्त्री हूं ।/ अगर यह दावा अपनेको गरीब-से-गरीब 
जनता के साथ पूरी तरह से मिला देने, उससे अच्छा जीवन बिताने की 
आकांक्षा न रखने और साथ-ही-साथ उसके स्तर तक पहुंचने की भरसक 
चेष्टा करने के बल पर कर सकता हैं तो मैं भी वह दावा करता हूं । 
यही गांधीजी की जनतन्त्रवादी की परिभाषा है । वह आगे कहते हैं : 

“हमें यह बात समझ लेनी चाहिए कि कांग्रेस को जनतन्त्रीय रूप 
ओर प्रभाव प्राप्त करने का सौभाग्य इसलिए नहीं मिला हैँ कि उसके 
वाधिक अधिवेशनों में बहुत-से प्रतिनिधि और दर्शक आते हैं, बल्कि इस- 
लिए कि वह जनता की दिन-पर-दिन अधिक सेवा करती रही हूँ । पश्चिमी 


जनतन्‍त्र 

जनतनन्‍्त्र यदि असफल सिद्ध नहीं हो चुका है तो इसमें सन्देह नहीं कि उसकी 
अग्नि-परीक्षा हो रही है । ईश्वर करे कि जनतनन्‍्त्र के सच्चे विज्ञान को 
जन्म देने का श्रेय भारत को मिले और वह उसकी सफलता का खुला 
प्रदर्शन कर सके ।” 

“भ्रष्टाचार और पाखंड जनतन्त्र के अनिवार्य परिणाम नहीं होने 
चाहिए, जैसे कि निस्संदेह वे आजकल हैं । जनतन्त्र का सच्चा प्रमाण 
संख्या से नहीं मिलता । सच्चे जनतन्त्र में ऐसे व्यक्तियों को कम संख्या 
का होना असंगत नहीं है, जो जनता की अन्तर्भावना, आशा और महत्वा- 
कांक्षाओं का प्रतिनिधित्व करते हों । मेरा मत है कि जनतंत्र का विकास 
जोर-जबदंस्ती से नहीं हो सकता । जनतंत्र की भावना ऊपर से नहीं 
लादी जा सकती | उसका उद्गम अन्तर से ही होता है ।” 

निश्चय ही यह जनतंत्र पश्चिमी जनतंत्र नहीं हैं, जैसा कि गांधीजी 
स्वयं कहते हैं । फिर भी इसमें और साम्यवादी विचारधारा में कुछ समा- 
नता अवश्य है । ऐसे साम्यवादी बहुत ही कम हैं, जो जनसाधारण की 
असली जरूरतों और इच्छाओं का प्रतिनिधित्व करने का दावा कर सकते 
हों, चाहे जनसाधारण स्वयं भी उनसे अनभिज्ञ क्‍यों न हो । फिर भी यह 
समानता नाममात्र को ही हैं । सच पूछिये तो दोनों के दृष्टिकोण में जो 
अन्तर हैं वह इस समानता से कहीं अधिक है--विशेषत: कार्य-पद्धतियों 
और हहिसा के प्रयोग के संबंध में। 

गांधीजी जनतंत्रवादी हों या न हों, इसमें संदेह नहीं कि वह भारत 
की किसान जनता का प्रतिनिधित्व करते हैं। वह इन लाखों किसानों की 
चेतनापुर्"ण और अद्ध चेतनापूर्ण आकांक्षा के सार हैं । यह शायद प्रति- 
निधित्व से भी कुछ अधिक ही है, क्‍योंकि गांधीजी उनकी आदण्शपुर्ण 
प्रतिमूत्ति हैं । फिर भी वह एक साधारण किसान नहीं हैं । कुशाग्रतम 
बुद्धि, सुन्दर भाव, उत्तम पसंद और विस्तृत दृष्टिकोण, अतिशय मानुषिक ; 
फिर भी एक ऐसा संत जिसने अपनी लालसाओं और भावनाओं को कुचल 
दिया हैं, उन्हें अपना दास बनाकर आत्तमिक प्रवाह में डाल दिया हैं; एक 
जबर्दस्त व्यक्तित्व जो लोगों को चुम्बक की तरह अपनी ओर खींच लेता 
है और उनमें वफादारी व प्रेम की उत्कट भावनाएं जाग्रत कर देता हैं-- 

ये हैं उसके गुण जो एक किसान से बिल्कुल भिन्न और परे हैं । लेकिन 
इन सब बातों के होते हुए भी वह सबसे बड़ा किसान है; उसका जीवन- 
संबंधी दृष्टिकोण किसानों जैसा है और वह किसानों जैसे ही अपनी आंखें 
जीवन के कुछ पहलओं की ओर से बद रखता है । लेकिन भारत किसानों 
का भारत है और इसलिए वह अपने भारत को खूब अच्छी तरह से जानता 
है, उसके हलके-से-हलके स्पन्दन को अनुभव करता है, स्थिति को ठीक- 
ठीक और अन्‍न्त:प्रेरणा से ही समझ लेता हैं | उसमें अनुकूल मनोवैज्ञानिक 
अवसर पर काये करने का अद्भत कौशल है । 

ब्रिटिश सरकार ही नहीं, बल्कि भारतीय जनता और अपने निकट- 
तम साथियों तक के लिए गांधीजी एक समस्या और एक पहेली थे । 
शायद दूसरे सभी देशों में आज वह असंगत मालम दे, कितु भारत आज 
भी पाप, मोक्ष और अहिसा की बात करनेवाले इस भविष्यवक्ता और 
धामिक व्यक्ति को समझता या पसंद करता है । भारत की पौराणिक 
गाथाएं ऐसे साधु-संन्यासियों की कहानियों से भरी पड़ी हैं, जिन्होंने अपने 
त्याग और अपनी तपस्या के बल पर इतनी सामर्थ्य प्राप्त कर ली कि 
उससे छोटे-छोटे देवताओं के सिहासन हिल उठे और स्थापित व्यवस्था 
अस्त-व्यस्त हो गई। गांधीजी की आइचय जनक स्फति और आन्तरिक शक्ति 
को मानों किसी अनन्त आध्यात्मिक स्त्रोत से प्रवाहित होते देखकर मुझे 
अक्सर इन गाथाओं का स्मरण हो आया हैं । निश्चय ही वह इस संसार 
के एक साधारण व्यक्ति नहीं थे, वह एक बिल्कुल भिन्न और दुर्लभ सांचे 
में ढले हुए मानव थे और अक्सर उनकी आंखों में से कोई अज्ञात वस्तु 
हमें घूरती प्रतीत होती थी । 

भारत--देहाती भारत नहीं बल्कि शहरी और औद्योगिक भारत-- 
पर भी किसानों की छाप है । अतः यह स्वाभाविक ही था कि भारतमाता 
अपने उस पुत्र को, जो उससे इतना मिलता-जुलता 
है कितु फिर भी भिन्न है, अपना आराध्य और 
प्यारा नेता बनाती । उसने पुरानी और अद्धंविस्मृत स्मृतियां जाग्रत कर 
दीं और भारतमाता को उसकी आत्मा का दर्शन करा दिया । वर्तमान की 
अंधकारपूर्ण विपदाओं में दबकर उसने विवशतापूर्ण वाणी और भूत तथा 


किसानों की छाप 

भविष्य के अनिश्चित-से-स्वप्न बनाने में ही अपनी आत्मा को संतोष 
देना चाहा । कितु गांधी ने आकर उसके मस्तिष्क को आशाओं से भर 
दिया, उसके क्षत-विक्षत शरीर को बल प्रदान किया और भविष्य एक 
आकर्षक दृश्य बन गया । जानस* की तरह ट्विमुखी बनकर उसने पीछे 
अतीत की तरफ और आगे भविष्य की ओर भी देखा और दोनों का एकी- 
करण करने का प्रयत्न किया । 

हममें से बहुत-से लोग इस कृषक दृष्टिकोण से अलग हट गये थे 
और पुराने ढंग के विचारों, रीति-रिवाज तथा धर्म को अपने लिए विदेशी 
समझने लगे थे। हम अपनेको आधनिक कहा करते थे और सब बातों 
को उन्नति और औद्योगीकरण, उच्चतर जीवन-मान तथा समहवाद के 
दृष्टिकोण से देखा करते थे । हम किसानों के दृष्टिकोण को प्रतिगामी सम- 
झते थे और हममें से कुछ लोग, जिनकी कि संख्या बढ़ रही है, समाज- 
वाद ओर साम्यवाद का पक्ष लेने लगे । तो फिर हमने गांधीजी के साथ 
अपना राजनैतिक संबंध कैसे जोड़ा और किस तरह हममें से बहुत-से लोग 
उनके कट्टर अनुयायी बन गये । इसका उत्तर आसान नही हैं और जो 
आदमी गांधीजी को नही जानता वह तो किसीके भी उत्तर से संतुष्ट नहीं 
हो सकता । व्यक्तित्व की परिभाषा नहीं की जा सकती । यह एक थिचित्र 
शक्ति हैं, जिसका मनुष्य की आत्मा पर प्रभुत्व होता है । इस शक्ति की 
गांधीजी में बहुलता है और जो लोग उनसे मिलने आते है उन्हें वह एक 
बिल्कुल भिन्न रूप में दिखाई पड़ते हैं । वह लोगों को अपनी ओर आक- 
षित कर लेते थे, कितु अंततः यह इन लोगों का बौद्धिक विश्वास ही था 
जो उन्हें गांधीजी के पास ले आता था और वहां बनाये रखता था । वे 
उनके जीवन-संबंधी दर्शन या कितने ही आदशों से भी सहमत नहीं होते 
थे। अक्सर वे उन्हें समझते भी नहीं थे | कितु गांधीजी ने जो काम बताया 
वह ऐसा था जो समझ में आ सकता था और पसन्द भी किया जा सकता 
था । इतने दिनों की लम्बी निष्क्रितता के बाद, जिसका हमारी राजनीति 

१ जानस ग्रोक का एक देवता हे, जिसके दो मुख होते हें। एक आगे 
और दूसरा पीछे देखता हे । “--संपादक 

ने पोषण किया था, किसी भी प्रकार की क्रियाशीलता प्रिय हो सकती 
थी । ऐसी दशा में नेतिक प्रभा से चमकते हुए वीरतापुर्ण और उपयोगी 
कार्य में मस्तिष्क और हृदय को छनेवाली एक दुर्देमनीय अपील का होना 
स्वाभाविक था । धीरे-धीरे उन्होंने विश्वास दिला दिया कि यह एक ठीक 
कार्य है और यद्यपि हमने उनके अध्यात्म को स्वीकार नहीं किया तथापि 
हम उनके साथ-साथ चले । कार्य को उसकी अंतर्भूत भावना से पृथक 
रखना शायद एक मुनासिब तरीका नहीं था और बाद में उससे मानसिक 
संघर्ष तथा कष्ट का होना अनिवार्य था । कुछ अनिश्चित रूप से हम यह 
आशा करते रहे कि गांधीजी, जो प्रधानत: एक कर्मशील व्यक्ति थे, जिन- 
पर बदलती हुई स्थितियों का बड़ा प्रभाव पड़ता था, उसी मार्ग पर बढ़ेंगे 
जिसे हम ठीक समझते हैँ । कुछ भी हो, वह जिस मार्ग का अनुसरण कर 
रहे थे वह उस समय तक ठीक था और यदि भविष्य में मतभेद हो भी 
तो उसकी पहले से ही आशंका करना मूर्खता होती । 
इन सब बातों से सिद्ध हो जाता है कि हमारे विचार साफ और 
निश्चित नहीं थे । हमारी भावना सदा यही थी कि अगर हम अधिक तर्क- 
संगत है तब भी गांधीजी भारत को हमसे ज्यादा जानते हैं और जो आदमी 
जनता" की इतनी जबदंस्त श्रद्धा और वफादारी हासिल कर सकता है उसमें 
अवश्य ही उस जनता की आवश्यकताओं और आगकांक्षाओं से सामंजस्य 
रखने की कोई बात होगी । हम सोचते थे कि यदि हम उनको विश्वास 
दिला सकते है तो जनता को भी बदल सकते हैं और उन्हें विश्वास दिलाना 
संभव मालम होता था, क्योंकि अपने क्ृषक-दृष्टिकोण के बावजूद वह जन्म 
से ही विद्रोही थे । वह एक क्रान्तिकारी थे, उन्होंने महान्‌ परिवतेनों के 
लिए कमर कस रखी थी और वह परिणाम से भयभीत होकर कभी रुकते 
नहीं थे । 
गांधीजी ने आलसी और भ्रष्ट जनता को अनुशासित और कर्मण्य 
बनाया--किसी प्रकार का दबाव डालकर या आर्थिक प्रछोभन दिखाकर 
/ नहीं, बल्कि अपनी नम्र दृष्टि, अपने कोमल 
वचन, और इससे भी अधिक अपने व्यक्तिगत 
दुष्टांत से । मुझे याद है कि सन्‌ १९१९ में अर्थात्‌ सत्याग्रह के आरम्भिक 


“दासों के प्यारे कर्णधार 

दिनों में बंबई के उमर सोबानी ने उन्हें दासों के प्यारे कर्णधार' कहकर 
पुकारा था। तबसे १२ साल बाद के समय में बड़ी-बड़ी बातें हो गई थीं । 
उमर इन परिवतेनों को देखने के लिए जीवित नहीं रहे थे कितु हम, 
जो कि उनसे अधिक सौभाग्यशाली थे, १९३१ के उन आरंभिक महीनों 
से अतीत की ओर हर्ष और अभिमान से देख रहे थे । १९३० का साल 
सचमुच ही एक बड़ा आइचर्यजनक सार था और ऐसा मालम होता था 
जैसे गांधीजी ने अपने जादू के डंडे से देश का रूप ही बदल दिया है । हममें 
कोई भी आदमी यह सोचने की मूखेता नहीं करता था कि हमने ब्रिटिश 
सरकार पर अंतिम विजय प्राप्त कर ली है। हमारे हें की भावना का 
सरकार से कोई संबंध नहीं था । हमें अपनी जनता पर अभिमान था--- 
अपनी महिलाओं पर, अपने नौजवानों पर, और अपने बच्चों पर उन 
कार्यों के लिए जो उन्होंने आंदोलन के दिनों में किये थे । वह एक ऐसा 
आत्मिक छाभ था जो किसी भी समय और किसीके लिए भी बहुमूल्य 
हो सकता था । हम गुलामों और पददलितों के लिए तो उसका दुगुना 
मूल्य था और हम इस बात के लिए प्रयत्नशील थे कि कोई ऐसी बात न 
होने पाये जिससे यह लाभ हमसे छिन जाय। 

जहांतक मेरा अपना सवाल है, गांधीजी की मुझपर सदा बड़ी क्ृपा 
रहती थी ओर मेरे पिताजी की मृत्यु ने तो उन्हें विशेष रूप से मेरे निकट 
ला दिया था। मुझे जो कुछ भी कहना होता था उसे उन्होंने बड़े धये से 
सुना था और मेरी इच्छाओं को पुरा करने का भरसक चेष्टा की थी। इससे 
में यह सोचने लगा था कि शायद में और कुछ अन्य साथी उन्हें लगातार 
प्रभावित कर समाजवादी दिशा में खींचकर ले जा सकें । उन्होंने खुद कहा 
था कि जैसे-जेसे उनकी समझ में आता जायगा वैसे-वैसे वह धीरे-धीरे 
बढ़ते जायंगे । उस समय मुझे यह बात प्रायः अनिवार्य-सी मालम होती 
थी कि वह समाजवाद के बुनियादी सिद्धांतों को अंगीकार कर लेंगे; क्‍योंकि 
मुझे उस समय की हिंसा, अन्याय, बर्बादी और विपदा से बचने की कोई 
सूरत नहीं दिखाई देती थी | समाजवाद की कार्य-पद्धति से वह असहमत 
हो सकते थे, किप्तु उसके आदर्श से नहीं । उन दिनों में ऐसा सोचा करता 
था, कितु अब समझ गया हूं कि गांधीजी के विचारों और समाजवादी 

दृष्टिकोण में बुनियादी भेद है। 

४ मार्च की रात को हम लोग आधी रात तक गांधीजी के वाइस- 
राय भवन से लौटने की प्रतीक्षा करते रहे । वह दो बजे लौटे और हमें 
जगाकर बताया कि समझौता हो गया है । 
हमने उस समझौते का मसविदा देखा । में उसकी 
अधिकांश धाराओं को जानता था, क्‍योंकि उनपर अक्सर वादविवाद 
हुआ था, कितु ऊपर ही धारा २१ को देखकर मुझे जबदेस्त धक्का लगा । 
उसमें संरक्षण आदि का उल्लेख था। में उसके लिए बिल्कुल तैयार नहीं 
था। उस समय मैने कुछ नहीं कहा और हम सब सो गये । 

कुछ और कहने-सुनने का सवाल ही नहीं था । काम हो चुका था 
और हमारा नेता अपना वचन दे चुका था | यदि हम उनसे असहमत भी 
थे तो कर क्‍या सकते थे ? उन्हें हटा देते ? उनसे संबंध तोड़ लेते ? 
अपने मतभेद की घोषणा करते ? ऐसा करने से किसी व्यक्ति विशेष को 
कुछ वेयक्तिक संतोष हो सकता था, कितु उसका अंतिम निर्णय पर कुछ 
असर नहीं पड़ता । कम-से-कम उस समय के लिए तो सविनय अवज्ञा 
आंदोलन समाप्त कर ही दिया गया था और जबकि सरकार यह कह 
सकती थी कि गांधीजी ने समझौता कर लिया हूँ तो कार्यसमिति उस 
आंदोलन को आगे नहीं बढ़ा सकती थी । अपने दूसरे साथियों की तरह 
में भी इस आंदोलन को स्थगित कर सरकार से अस्थायी समझौता करने 


दिल्‍ली का समझौता 


किकनमननाओ ननजीन-ज>>५०क-- 


१ ५ साउ्च, १९३१ के दिल्ली-समझौते की धारा २ इस प्रकार हँ-- 
“जहांतक वेधानिक प्रन्‍॥नों का सवाल है, ब्रिटिश सरकार की अनुमति से 
भावी विचार-विनिमय के क्षेत्र का इसलिए उल्लेख किया जा रहा हे कि 
गोलमेज कांफ्रेंस में वैधानिक भारत सरकार की जिस योजना पर विचार 
किया गया था, उसपर आगे विचार किया जा सके । उसमें जो योजना 
दी गई हैं, संघ! उसका अनिवार्य अंग हें । यही बात भारतीय उत्तर- 
दायित्व और भारत के हित में ऐसी बातों के संरक्षण के सम्बन्ध में हे 
जेसे सुरक्षा, विदेशी मामले, अल्पसंख्यकों की स्थिति, भारत की आर्थिक 
मर्यादा और उत्तरदायित्वों की पूति । 

के लिए तैयार था। हमारे लिए यह काम आसान नहीं था कि हम अपने 
साथियों को फिर जेल भेज दें या जो हजारों लोग जेल में थे उनके वहीं 
रह जाने का कारण बनें १ कैद कोई ऐसी सुन्दर जगह नहीं है जहां 
जिंदगी बिताई जाय, यद्यपि हममें से कुछ लोग अपनेकों उसके लिए 
तैयार कर सकते है और उसकी घातक दिनचर्या की ओर से लापरवाही 
व्यक्त कर सकते हैं । इसके अलावा गांधीजी और लाड इंविस के बीच 
तीन सप्ताह या उससे भी अधिक दिनों तक बातचीत चलते रहने से देश 
भर को यह आशा होने लगी थी कि समझौता होने ही वाला हैं। इस 
अवस्था पर आकर अगर समझौते की वार्त्ता टूट जाती तो सबको बड़ी 
निराशा होती । इसलिए कार्यसमिति के सभी सदस्य निश्चय ही एक 
अस्थायी समझौते के पक्ष में थे--अस्थायी समझौते से अधिक वह हो 
भी क्‍या सकता था--बशर्ते कि उससे हमारी कोई महत्वपूर्ण पराजय न 
होती । 

दो बातें ऐसी थीं, जिनमें मुझे सबसे ज्यादा दिलचस्पी थी । उनमें से 
.एक यह थी कि हमारी स्वतन्त्रता की मांग किसी तरह भी ढीली न की 
जाय ओर दूसरी यह कि समझौते का युक्त प्रांत के गांवों पर क्या असर 
पड़ेगा । गांधीजी ने यह बात लाडे इविन से बिल्कुल साफ कर दी थी । 
सरकार जो कर मांगती थी उसे देने में किसान असमर्थ थे । गांधीजी ने 
कह दिया था कि यद्यपि कर-विरोधी-आंदोलन बन्द कर दिया जायगा 
तथापि हम किसानों को अपनी सामथ्य से अधिक देने की सलाह नहीं दे 
सकते । 

हमारे लक्ष्य--अर्थात्‌ स्वतन्त्रता का भी प्रशइन था । मेने देखा कि 
समझौते की धारा २ के कारण यह उद्देश्य भी संकट में पड़ गया हैं । 
क्या यही चीज थी जिसके लिए हमारी जनता ने एक साल तक इतनी 
बहादुरी के साथ काम किया था ? क्‍या वीरता से भरी हुई हमारी सारी 
बातों और हमारे सारे कार्यो का यही अंत होनेवाला था ? क्‍या इसके 
लिए कांग्रेस का स्वतन्त्रता-दिवस-प्रस्ताव पास किया गया था और क्‍या 
इसीके लिए २६ जनवरी की प्रतिज्ञा इतनी बार दृहराई गई थी ? उस 
रात में लेटा-लेटा इन्हीं बातों पर विचार करता रहा और मुझे अपने 

हृदय में एक बहुत बड़े सूनेपन का अनुभव होता रहा, मानो कोई बहु- 
मूल्य वस्तु खो गई है और उसके वापस मिलने की आशा नहीं रह 
गई है । + 
संसार का अंत इसी ढंग से होता है । 
धमाके के साथ नहीं बल्कि मंद रुदन के साथ ! 

किसी और के जरिये से गांधीजी को मेरे क्षोभ का पता लग गया और 
उन्होंने मुझे अगले दिन टहलने के समय अपने साथ चलने को कहा । उस 
दिन हमारी उनकी बड़ी देर तक बातें हुई और उन्होंने मुझे यह विश्वास 
दिलाने का प्रयत्न किया कि हमने कोई भी महत्वपूर्ण चीज नहीं खोई है 
ओर न हमारी कोई सैद्धान्तिक पराजय ही हुई है । उन्होंने समझौते की 
धारा २ की व्याख्या एक ऐसे विशेष ढंग से की जिससे वह हमारी स्वतन्त्रता 
की मांग के अनुकूल प्रतीत होने लगे । उनका तक मुख्यतः: भारत के हित 
में' शब्दों पर आधारित था। मुझे उनकी व्याख्या एक जबरदस्ती की व्या- 
ख्या मालूम हुई और मुझे संतोष नहीं हुआ, यद्यपि उनकी बातों ने मुझे 
शांत अवश्य कर दिया । समझौते की अच्छाइयों की बात तो अलग रही 
मेने उनसे कहा कि हम लोगों को एकाएक अचम्भे में डाल देने की आपकी 
जो रीति है उससे मुझे भय लगता है । उनमें कोई ऐसी अज्ञात वस्तु थी 
जिसे १४ साल के निकटतम संपर्क के बाद भी में बिल्कुल नहीं समझ 
पाया था और जो मुझे भयभीत कर दिया करती थी । उन्होंने स्वीकार 
किया कि उनमें कोई ऐसी वस्तु है, कितु कहा कि मैं खुद इसका कोई 
जवाब नही दे सकता और न यह भविष्यवाणी ही कर सकता हूं कि उसका 
क्या परिणाम निकलेगा । 

एक-दो दिन तक में इसी तरह विचलित रहा और समझ में नहीं 
आता था कि क्‍या करू। उस समय समझौते का विरोध करने या उसे 
रोकने का कोई प्रइन नहीं था । वह अवस्था तो बीत चुकी थी और में 
इतना ही कर सकता था कि व्यवहार में उसे स्वीकार करते हुए सैद्धांतिक 
रूप से उससे अपनेको अलग कर लू। उससे मेरा अपना अहुंकार तो शांत 
हो जाता, कितु देश के बड़े प्रश्न के समाधान में कोई सहायता नहीं 
मिलती । इसलिए मैने सोचा कि क्या यह अच्छा नहीं होगा कि जो कुछ 

हो चुका है उसे मैं शिष्टतापुर्वक स्वीकार कर लू और उसकी अधिक-से- 
अधिक अनुकूल व्याख्या करूं जेसा कि गांधीजी ने किया था ? समझौते के 
फौरन बाद ही उन्होंने अखबारनवीसों से मुलाकात करते हुए इसी व्याख्या 
पर ज्ञोर दिया था और कहा था कि हम अब भी अपनी स्वतन्त्रता की 
मांग पर दढ़ है । ला इविन के पास जाकर उन्होंने इस बात का स्पष्टी- 
करण भी कर लिया ताकि उस समय और भविष्य में कोई गलतफहमी न 
होने पाये । उन्होंने छार्ड इविन से यह भी कह दिया कि अगर कांग्रेस गोल- 
मेज कांफ्रेंस में अपना कोई प्रतिनिधि भेजेगी तो इसी आधार पर इसी मांग को 
प्रस्तुत करने के अभिप्राय भेजेगी । लार्ड इविन इस दावे को स्वीकार तो 
नहीं कर सके, लेकिन उन्होंने यह मान लिया कि कांग्रेस को उसे प्रस्तुत 
करने का अधिकार हू । 

इसलिए मैने समझौते को स्वीकार करने और उसके लिए पूरी रूगन 
के साथ काम करने का निश्चय किया, यद्यपि ऐसा करने में मुझे काफी 
मानसिक संघर्ष और शारीरिक क्षोभ का सामना करना पड़ा । मुझे कोई 
बीच का रास्ता ही नहीं दिखाई देता था। 

समझौते से पहले और उसके बाद भी गांधीजी की छार्ड इविन से 
जो मुलाकातें हुई थीं उनमें उन्होंने सविनय अवज्ञा से संबंध न रखनेवाले 
सभी राजनैतिक कैदियों को छोड़ देने पर ज्ोर दिया था | सविनय अवज्ञा 
के कंदी तो समझौते की शर्ते के अनुसार रिहा होनेवाले थे ही, लेकिन 
उनके सिवा हजारों और कंदी भी थे जिनमें से कुछकों तो अदालती कारेंवाई 
के बाद कद की सजा मिली थी और कुछ ऐसे थे जो बिना किसी आरोप, 
अदालती कारंवाई या सजा के ही नजरबन्द थे। इनमें से अनेक तो कई 
वर्षो से ऐसे ही नजरबन्द चले आ रहे थे और इस तरह बिना मुकदमा चलाये 
ही कद में रखने की प्रणाली पर सारे भारतवर्ष--और खास तौर से 
बंगाल में जहां कि इसका सबसे ज्यादा असर पड़ा था--अतिशय क्रोध की 
भावना फैली हुई थी । गांधीजी ने इनकी रिहाई की १रवी की थी और कहा 
था कि समझौते की शर्तो के मुताबिक न सही, कम-से-कम बंगाल में राजने- 
तिक तनाव को कम करने और वहां अधिक शांतिपुर्ण वातावरण स्थापित 
करने के लिए इन कंदियों की रिहाई अत्यंत अपेक्षणीय है । कितु सरकार 

इसे मानने को तंयार नहीं थी । 

कराची की कांग्रेस गांधीजी के लिए पहले की सभी कांग्रेसों से बड़ी 
व्यक्तिगत विजय थी । उसके अध्यक्ष, सरदार वललभभाई पटेल, भारत के 
सबसे अधिक लोकप्रिय और शक्तिशाली व्य- 
क्तियों में से थे और उन्हें गजरात में सफल 
नेतृत्व की प्रतिष्ठा भी प्राप्त हो चुकी थी; फिर भी उस अधिवेशन के 
प्रधान व्यक्ति महात्माजी ही थे। 

इस अधिवेशन का मुख्य प्रस्ताव दिल्‍ली-समझौते और गोलमेज कांफ्रेंस 
के संबंध में था । चूंकि यह प्रस्ताव कार्यसमिति की ओर से रखा गया 
था, इसलिए मैंने उसे स्वीकार कर लिया, कितु जब गांधीजी ने मुझसे उसे 
कांग्रेस के खुले अधिवेशन में उपस्थित करने को कहा तो मेने आनाकानी 
की । यह मेरे स्वभाव के विरुद्ध था, इसलिए मैने मना कर दिया । पर 
बाद में मैंने सोचा कि यह स्थिति तो एक दुर्बेल और असंतोषजनक स्थिति 
है । मुझे या तो इसके पक्ष में रहना है या इसके विरुद्ध; इस मामले में 
जनता को अनिश्चय में छोड़ना उचित नहीं । अत: बिल्कुल अन्तिम समय 
पर प्रस्ताव के खुले अधिवेशन में प्रस्तुत किये जाने से कुछ मिनट पहले, 
मेने उसे उपस्थित करने का निश्चय किया । अपने भाषण में मेने उस 
विशाल जन-समुदाय के सामने अपने मन की बात साफ-साफ रख देने की 
कोशिश की । यह बताते हुए कि मैंने उस प्रस्ताव को क्‍यों स्वीकार किया हैं, 
जनता से भी उसे स्वीकार करने की प्रार्थना की । वह भाषण, जो कि तात्का- 
लिक आवेश में दिया गया था और जिसमें बहुत ही कम अलंकार और शब्दा- 
डम्बर था, मेरे पहले के उन सभी भाषणों से अधिक सफल था जिन्‍हें मैंने 
ज्यादा सावधानी से तैयार करने के बाद दिया था । में दूसरे प्रस्तावों पर 
भी बोला--विशेष रूप से भगतसिह-संबंधी प्रस्ताव और बुनियादी अधि- 
कारों तथा आ्थिक नीति के प्रस्ताव पर। 

किवदंती यह है कि इस प्रस्ताव को--या कम-से-कम उसके एक बड़े 
भाग को साम्यवाद से सहानुभूति रखनेवाले किसी रहस्यपूर्ण व्यक्ति ने 
तैयार किया था और कराची में उसे मुझपर डाल दिया था, जिसके बाद 
मेंने गांधीजी को चुनौती दी थी कि या तो इसे स्वीकार कीजिये या दिल्ली 


कराची-कांग्रेस 

समझौते के प्रइन १र मेरे विरोध का सामना कीजिये और इसपर गांधी- 
जी ने मुझे शांत करने के लिए प्रस्ताव को स्वीकार कर लिया था तथा 
उसे विषय-समिति के थके-मांदे सदस्यों के गले उतारकर आखिरी दिन 
कांग्रेस पर लाद दिया था । 

जहांतक गांधीजी का सवाल हैं, मुझे उन्हें काफी घनिष्टता के साथ 
जानने का सौभाग्य मिला है और उन्हें चुनौती देने या उनसे सौदा करने 
का विचार मुझे पैशाचिक मालूम होता है । हम एक दूसरे के लिए अपने 
हृदय में स्थान निकाल सकते हैं या किसी विशेष मामले में एक दूसरे से 
पृथक भी हो सकते हैं, कितु हमारे पारस्परिक व्यवहार में कभी बजारू 
तरीकों का प्रयोग नहीं हो सकता | 


हु; 
जेल-जीवन में बम-विस्फोट 


सितम्बर १९३२ के मध्य में हमारे शांत और नीरस जेल-जीवन में 
सहसा बम-विस्फोट हुआ । समाचार मिला कि रैमजे मैक्डोनैल्ड ने अपने 
सांप्रदायिक निर्णय में दलित जातियों को पृथक निर्वाचन का जो अधिकार 
दिया है उसके विरोध में गांधीजी ने आमरण अनशन करने का निश्चय 
किया हैं । जनता के हृदय को एकाएक धक्का पहुंचाने की उनमें कैसी 
अपूर्व क्षमता थी । सहसा मेरे मस्तिष्क में सभी प्रकार के विचार दोड़ 
गये । मेरी आंखों के सामने सभी तरह की संभावनाएं और संकटकालीन 
आवश्यकताएं नाच उठीं और उनसे मेरे चित्त का संतुलन बिल्कुल नष्ट हो 
गया । दो दिन तक में पूर्ण अन्त्रकार में रहा और उससे बाहर निकलने के 
लिए मुझे कहीं प्रकाश नहीं दिखाई दिया । गांधीजी के इस कार्य के परि- 
णामों को सोचकर तो मेरा दिल अंठने लगता था । व्यक्तिगत रूप से भी 
चिता कुछ कम नहीं थी । मुझे यह सोचकर बड़ी मानसिक बेदना होती 
थी कि शायद अब में उन्हें न देख सकूं। आखिरी बार मैंने उन्हें इंगलेंड 
जाते समय जहाज पर देखा था और उसको एक वर्ष हो गया था । क्या 
वही उनका अंतिम दर्शन सिद्ध होनेवाला था ? 

और तब मुझे इस बात पर बड़ी झुंझलाहट हुई कि उन्होंने अपने 
अंतिम उत्सग के लिए एक गौण समस्या चुनी हैं । इसका हमारे स्वतन्त्रता 
संग्राम में कया असर पड़ेगा ? क्‍या इसके कारण, कम-से-कम कुछ समय 
के लिए, बड़े-बड़े प्ररन पृष्ठ-भूमि में नहीं पड़ जायंगे ” और यदि वह तत्का- 
लीन उद्देश्य में सफल भी हो गये और दलित जातियों के लिए संयुक्त 
निर्वाचन प्रणाली स्वीकार भी करा ली तो क्‍या उसकी प्रतिक्रिया नहीं होगी 
और लोगों में यह भावना जड़ नहीं पकड़ लेगी कि थोड़ा-बहुत मिल ही 
गया है, अब कुछ समय के लिए कुछ और करने की आवश्यकता नहीं ?' 

और क्या उनका यह काम सरकार द्वारा समर्पित सांप्रदायिक निर्णय और 
दूसरी आम योजनाओं को नियमित मानने या अंशत: स्वीकार करने के 
बराबर नहीं होगा ? क्या उनका यह कार्य असहयोग और सविनय अवज्ञा 
आंदोलन से सामंजस्य रखता हैं? इतने त्याग और बरीरतापूर्ण प्रयत्नों के 
बाद क्या हमारा आंदोलन किसी अज्ञात वस्तु में विलीन हो जानेवाला है ? 

गांधीजी के इस प्रकार एक राजनैतिक प्रश्न पर धार्मिकता और भावु- 
कता के धरातल से विचार करने और उस संबंध में बार-बार ईश्वर का 
उल्लेख करने पर मुझे क्राध आया । उन्होंने तो यहांतक कहा कि ईव्वर 
ने उनके उपवास की वास्तविक तिथि तक का संकेत कर दिया हैं । वह 
लोगों के सामने कैसा भयंकर दृष्टांत रख रहे थे । 

अगर बापु मर गये तो भारत का क्‍या रूप होगा ? और उसकी राज- 
नीति कैसे चलेगी ? हमें अपने सामने एक भयावना और अंधकारपृर्ण 
भविष्य दिखाई दिया और जब मैंने उसपर विचार किया तो गेरा मन 
निराशा से भर गया। 

इस प्रकार जब मेरे मस्तिष्क में हलचल मची हुई थी, में क्राथ और 
निरोशा लिये और जिस व्यक्ति ने यह उथरू-पुथल मचायी थी उसके लिए 
मन में प्रेम छिपाये बराबर सोचता रहा । मेरी समझ में नही आता था कि 
क्या करूं और में सबके साथ--सबसे अधिक अपने साथ---निड़चिड़ा बन 
गया था । 

और तब मेरे साथ एक अजीब बात हुई । जिस मानसिक संकट ने 
एकाएक मुझे घेर लिया था उसका शमन हो जाने पर मुझे अपेक्षाकृत 
शांति का अनुभव हुआ और भविष्य मुझे उतना 
अंधकारपूर्ण नहीं दिखाई दिया । बापु में परि- 
पकव मनोवैज्ञानिक अवसर पर समयोचित काये करने की अद्भुत कुशलता 
थी और संभव था कि मैं उनके उपवास का--जिसका कि में उस रूप में 
अपने दृष्टिकोण से समर्थन नहीं कर सकता था--केवल उसके सीमित और 
संकुचित क्षेत्र में नहीं, बल्कि हमारे राष्ट्रीय संघर्ष के व्यापक क्षेत्र में ही 
बड़ा महत्त्वपूर्ण परिणाम निकलता । और, अगर बापू भी जाते तो हमारा 
स्वतन्त्रता-संग्राम आखिर चलता ही रहता । इसलिए जो भी हो हमें अपने 


उपवास का जादू 

को तैयार और स्वस्थ रखना था । गांधीजी की मृत्यु तक का अविचलित 
रूप से सामना करने का निव्चय कर मैंने अपनेको शांत, सुस्थिर और 
संसार तथा समय के गर्भ में छिपी हुई सम्भावनाओं का सामना करने को 
तैयार पाया । 

और तब देशभर में भयंकर उथल-पुथल मचने का समाचार मिला; 
हन्दू समाज में उत्साह की एक जादू-जैसी लहर दौड़ गई और अस्पश्यता 
का अंत निकट दिखाई दिया। मेने सोचा कि यरवदा-जेल में बैठा हुआ 
यह सूक्ष्म-सा व्यक्ति कितना बड़ा जादूगर हैं और वह उस डोरी को 
खींचने में कितना प्रवीण है, जो जनसाधारण के हृदय को हिला देती है। 

मेरे पास गांधीजी का एक तार आया । जेल की सजा मिलने के बाद 
उनका यह पहला संदेश था और इतने दिनों बाद उनके पास से समाचार 
पाकर मुझे बड़ा सहारा मिला । तार में लिखा था-- 

“इन यातनापूर्ण दिनों में तुम सदा मेरी आंखों के सामने रहे हो । 
में तुम्हारी राय जानने को बड़ा उत्सुक हूं । तुम जानते हो कि में तुम्हारी 
राय को कितना मूल्यवान समझता हूं । स्वरूप के बच्चों और इन्दू से 
मिला था। इन्दू प्रसन्न और कुछ मोटी दिखाई देती थी । मैं भी ठीक 
हूं। तार से उत्तर दो। स्नेह 

यह एक असाधारण कितु गांधीजी के स्वभाव के बिल्कुल अनुकूल 
बात थी कि उपवास का कष्ट उठाते समय और अपने-अपने कार्यों में व्यस्त 
रहते हुए भी उन्होंने मेरी लड़की का और मेरी बहन के बच्चों का अपने 
यहां आने का उल्लेख क्रिया और यहांतक लिखा कि इन्दिरा मोटी हो 
गई हैं। (मेरी बहन भी उन दिनों जेल में थी और ये सब बच्चे पूना में 
एक स्कूल में थे) । वह जीवन की उन बातों को कदापि नहीं भूलते, जो 
देखने में तो छोटी लगती हूँ, कितु वास्तव में जिनका अर्थ बहुत बड़ा 
होता है । ॥ 

उसी समय मुझे यह भी समाचार मिला कि निर्वाचन-प्रणाली के 
संबंध में कुछ समझौता हो गया हैँ । जेल के सुर्परिटेंडेंट ने क्रपा करके 
मुझे गांधीजी को उत्तर भेजने की अनुमति दे दी और मैंने उन्हें यह तार 
दिया-- 

“आपके तार और साथ ही इस संक्षिप्त समाचार से कि किसी तरह 
का समझौता हो गया है, मुझे बडी राहत और खुशी हासिल हुई है । 
आपके उपवास के समाचार से पहले मुझे बड़ी मानसिक पीड़ा और उल- 
झन हुई, कितु अंत में आशा की विजय हुई ओर मेरे चित्त की शांति लौट 
आई । दमन के शिकार पददलितों के लिए जो भी त्याग किया जाय थोड़ा 
है । स्वतन्त्रता की परीक्षा तो निम्नतम श्रेणी के लोगों की ही स्वतन्त्रता के 
आधार पर होनी चाहिए, कितु भय हैं कि कहीं दूसरे प्रश्न हमारे एकमात्र 
लक्ष्य को आच्छादित न कर लें। में इस प्रश्न पर धार्मिक दृष्टिकोण से 
निर्णय करने में असमर्थ हुं । खतरा है कि कहीं दूसरे लोग आपके तरीकों 
से फायदा न उठावें, कितु में एक जादूगर को सलाह देने की कल्पना भी 
कंसे कर सकता हुं । प्रेम ।” 

पूना में जमा हुए विभिन्न लोगों ने एक पेक्ट (समझौते ) पर हस्ताक्षर 
किये, जिसे ब्रिटिश प्रधात मंत्री ने असाधारण स्फूरति के साथ स्वीकार 
कर अपने पहले निर्णय को पैक्ट के अनुसार 
बदल दिया और गांधीजी का उपवास भंग हो 
गया । ऐसे पैक्ट और समझौते मझे बहुत नापसन्द थे, कितु मेने पुना-पैक्ट 
का हादिक स्वागत किया । 

उत्तेजना कम हुई और हम एक बार फिर जेल के क्रम के अनुसार 
जीवन बिताने लगे । हरिजन-आंदोलन के समाचार मिलते रहे और 
गांधीजी जेल ही में बैठे-बैंठ जो काम किया करते थे उनका भी पता 
चलता रहा, कितु इनसे मुझे ज्यादा खुशी नहीं होती थी। यह तो क 
हैं कि छआछत को दूर करने और दु:ःखी पददलित जातियों को ऊपर 
उठाने के आंदोलन को अदभुत गति प्राप्त हो गई थी--पूना-पैक्ट से 
उतनी नहीं जितनी कि सारे देश में व्याप्त एक धामिक युद्ध की लहर से । 
इस स्थिति का हमें स्वागत करना चाहिए था । कितु यह भी स्पष्ट हो 
गया था कि सविनय अवज्ञा आंदोलन को क्षति पहुंची है । देश का ध्यान 
अन्य समस्याओं की ओर बंट गया था और कांग्रेसी कार्यकर्ता हरिजन- 
आंदोलन में लग गये थे । शायद उनमें से ज्यादातर लोग इस तरह के 
अधिक संरक्षित्र कामों में लगने का बहाना चाहते थे, जिनमें जेल जाने 


हरिजन-आंदोलन 

या (जो कि इससे भी बुरा था ) लाठिया खाने और जायदाद के जब्त 
होने का भय न हो । यह स्वाभाविक भी था और यह सोचना उचित नहीं 
था कि हमारे हजारों कार्यकर्ता हर समय जबदंस्त तकलीफें उठाने और 
अपने घरों के तोड़-फोड़ तथा नष्ट किये जाने के लिए तैयार रहेंगे । फिर 
भी अपने महान आंदोलन को इस प्रकार धीरे-धीरे विनष्ट होते देखना 
हमारे लिए कप्टदायक था । सविनय अवज्ञा का आंदोलन अब भी चल 
रहा था और कभी-कभी सामूहिक प्रदर्शन भी होते रहते थे; उदाहरण के 
लिए, कलकत्ता कांग्रेस, जो १९३३ के माचे-अप्रैल के महीने में हुई थी । 
गांधीजी यरवदा-जेल में थे, कितु उन्हें कुछ लोगों से मिलने और हरिजन- 
आंदोलन के लिए हिदायतें देने की कुछ विश्येष रियायतें मिली हुई थी । 
इससे उनका जेल मे होना उतना ही अखरता था, कितु इन सब बातों 
से मुझे खिन्‍नता होती थी । 

कई महीनों बाद, मई १९३३ के आरंभ में गांधीजी ने अपने इकक्‍्कीस 
दिनों का उपवास आरंभ किया । इस घटना के प्रथम समाचार से मुझे 
फिर धक्का लगा था, कितु मेने इसे एक अनि- 
वाय घटना के रूप में स्वीकार कर लिया और 
अपनेको उसके लिए तैयार किया । मुझे इस बात पर भुंभलाहट भाल्‌म 
होती थी कि गांधीजी एक बार उपवास करने का निश्चय कर चके 
है और सार्वजनिक रूप से उसकी घोषणा भी कर चुके हैं तो लोग उन- 
पर उससे त्यागने का जोर क्यों डालते हैं। उपवास की बात मेरी समझ में 
नही आया करती थी और यदि निश्चय करने से पहले मुझसे पूछा गया 
होता तो निशत्तय ही मैंने उसका जोरों से विरोध किया होता । कितु में 
गांधीजी के संकल्प को बड़ा महत्त्व दिया करता था और एक ऐसे निजी 
मामले में जिसका कि उनकी दृष्टि में बड़ा महत्त्व था, किसीका उनसे 
उस संकल्प को तोड़ने के लिए कहना मुझे वडा गलत मालम होता था । 
इसलिए दु:खी होते हुए भी मेने उसे सहन कर लिया । 

उपवास आरम्भ करने से कुछ दिन पहले गाधीजी ने मुझे एक पत्र 
लिखा था, जिसे पढ़कर मेरा जी भर आया । चूंकि उन्होंने उत्तर मांगा 
था, इसलिए मैंने उन्हें निम्नलिखित तार भेजा-- 


इक्‍्कीस दिनों का उपवास 

“आपका पत्र मिला । जिन मामलों को में नहीं समझता उनके संबंध 
में क्या कह सकता हूं । इस विचित्र देश में, जहां आप ही एकमात्र परि- 
चित मार्गदशशक हैं, में अपनेको खोया-बोया-सा पाता हुं। में अंवकार में 
अपने भागे को ढढने का प्रयत्न करता हूँ, कितु लोकर खाकर गिर पड़ता 
हुँ । जो हो, मेरा प्रेम और मेरे विचार आपके साथ होंगे । 

मुझे उनका काम बिल्कुल पसन्द नहीं था, कितु मैंने अपनी इस 
भावना को भरसक दबाने का प्रयत्न किगा । में उन्हें ठेस नहीं पहुंचाना 
चाहता था, फिर भी मेने महसूस किया कि मेरा सदेश हर्पयक्त नहीं हें 
और अब जबकि उन्होंने इस भयंक्रर अग्नि-परीक्षा म॑ से होकर गुजरने 
का संकल्प कर लिया हैं और सम्भव हैं कि इसमें उनकी जान तक चली 
जाय, मुझे भरसक उन्हें ढाढ्स दथाना चाहिए । में जानता था कि छोटी- 
छोटी बातों से मनोवैज्ञानिक परिवर्तन होता हैं और जिंदा रहने के लिए 
गांधीजी को अपने एक-एक स्नायु पर जोर डालना होगा । मेने यह भी 
महसूस किया कि चाहे कोई भी घटना घप्रटं--यहांतक कि यदि द्र॒र्भास्य- 
वश मत्यु तक हो जाय-नो भी हमें उसका दिलेरी के साथ सामना 
करना चाहिए । इसलिए मेने उन्हें एक दूसरा तार भेजा-- 

“अब चुंकि आपने अपने महान्‌ कार्य को आरंभ कर दिया हैं, मैं 
आपको एक बार फिर अपना प्रेम और अपनी बधाइया भंजता हूं ओर 
इस बात का विश्वास दिलाता हूं कि यह अनुभूति अब मझे पहले से अधिक 
स्पष्ट हो गई कि जो कुछ भी होगा अच्छा ही होगा ओर उसमें आपकी 
विजय होगी ।” 

गांधीजी उपवास को पार कर गये । वह पहले ही दिन जल से छोड़ 
दिये गये थे और उनकी सलाह पर सविनय अवज्ञा आंदोलन छह सप्ताह 
के लिए स्थगित कर दिया गया । 

यह बात एक तरफ साफ-साफ दिखाई दे रही थी कि लोगीं में जांच- 
पड़ताल करने, सवाल पूछने और वर्तमान संस्थाओं को चनौती देने की 
एक नई भावना आती जा रही है। इस मान- 
सिक हवा की आम दिया स्पष्ट थी, कितु अभी 
वह एक धीमी बयार के ही रूप में थी और उसे अभी अपनी शक्ति में 


एक नई चुनोतो 

प्रा-प्रा विश्वास नहीं था । कुछ लोग फासिस्ट भावनाओं के साथ खेल 
रहे थे। निर्मल और निरचत सूझबझ की कमी दिखाई दे रही थी। 
राष्ट्रीयवा अब भी प्रधान विचारधारा थी । 

यह बात मुझे स्पष्ट रूप में समझ में आ गई कि जबतक थोड़ी-बहुत 
राजनैतिक स्वतन्त्रता नहीं मिल जायगी तबतक राष्द्रीणता ही सब लोगों 
की प्रधान प्रेरणा बनी रहेगी । यही कारण था कि कांग्रेस भारत की 
सबसे उन्‍नत और शक्तिशाली संस्था बनी रही थी (और कुछ मजदूर- 
क्षेत्रों को छोड़कर) अब भी थी । पिछले १३ वर्षो में गांधीजी के नेतृत्व 
में उसने जनता में एक आइचयंजनक जागृति उत्पन्न की थी और अपनी 
अनिश्चित मध्यमवर्गीय विचारधारा के बावजूद उसने एक क्रांतिकारी 
उद्देश्य की पूति की थी । उसकी उपयोगिता अभी भी कम नहीं हुई थी और 
जबतक राजनैतिक प्रेरणा का स्थान सामाजिक प्रेरणा न ले-ले तबतक 
उसके कम होने की सम्भावना भी नहीं थी । इसलिए देश की भावी 
उन्नित---सँद्धांतिक और व्यावहारिक दोनों--अधिकतः कांग्रेस से ही 
संबद्ध मानी जानी चाहिए, यद्यपि इसके लिए अन्य मार्गों का भी प्रयोग 
किया जा सकता हैं । 

कितु उन दिनो कांग्रेस का अर्थ गांधीजी से था । वह क्‍या करेंगे ? 
उनके विचार कभी-कभी बड़े ही पुराने जमाने के होते थे, फिर भी व्याव- 
हारिक दृष्टि से वह भारत में आधुनिक यूग के सबसे बड़े क्रांतिकारी थे । 
उनका व्यक्तित्व एक विचित्र व्यक्तित्व था और उनका मूल्य साधारण 
मापदण्ड से नहीं आंका जा सकता था, यहांतक कि उनपर तकंशास्त्र 
के साधारण नियम भी लागू नहीं किये जा सकते थे कितु चूंकि वह 
हृदय से क्रांतिकारी थे और उन्होंने भारत की स्वतन्त्रता का संकल्प ले 
रखा था, इसलिए स्वतन्त्रता की प्राप्ति तक उनका इस प्रकार दढ़ता- 
पूर्वक कार्य करते रहना अनिवार्य था। मुझे आशा थी कि इसी क्रिया से 
वह जनता में महान्‌ शक्ति उत्पन्न कर देंगे और धीरे-धीरे स्वयं भी 
सामाज़िक लक्ष्य की ओर अग्रसर होंगे । 

पिछले कितने ही से भारत के और भारत से बाहर के कट्टर 
साम्यवादी गांधीजी तथा कांग्रेस पर कटु आक्षेप करते रहे और कांग्रेसी 

नेताओं पर हर तरह के नीच भन्तव्यों, का आरोप लगाते रहे हैं । उन्होंने 
कांग्रेस-विचारधारा की जो सैद्धांतिक आलोचनाएं की हैं उनमें से कितनी 
ही योग्यतापूर्ण और संगत थी और समय ने अंशतः उनका समर्थन भी 
किया है । भारत की आम राजनैतिक “ स्थति के उनके कितने ही प्रार- 
म्भिक विश्लेषण बाद में आश्चर्यजनक रीति से सत्य सिद्ध हुए । कितु 
जब वे अपने सिद्धांतों को छोड़कर विस्तार की बातों में प्रवेश करते 
हँ--और विशेष रूप से जब वे कांग्रेस के कार्ये पर विचार करने बैठते 
हैं तो बुरी तरह से पथश्रष्ट हो जाते हैं । भारत में साम्यवादियों की 
कम संख्या और कम प्रभाव का एक कारण यह हैं कि यहां के साम्य- 
वादियों ने साम्यवाद की वैज्ञानिक जानकारी फंलाने और जनता की 
विचारधारा को उसके पक्ष में बदलने की चेष्टा करने के बजाय अपना 
ध्यान जयादातर दूसरों को गाली देने पर केन्द्रित रखा हैं। इसकी उनपर 
प्रतिक्रिया हुई हैं और उन्हें बड़ी क्षति पहुंची है । उनमें से अधिकांश लोगों 
को मजदूरों के बीच काम करने की आदत है, जिन्हें जीतने के लिए अक्सर 
दो-चार नारे ही काफी होते हैं । कितु पढ़े-लिखे आदमियों पर केवल नारे 
काम नहीं करते । साम्यवादी लोग इस बात को समझ नहीं पाये हैं कि 
आज भारत में मध्यम वर्ग के पढ़े-लिखे लोग ही सबसे अधिक क्रांतिकारी 
हैं ।॥ फिर भी साम्यवादियों की इन कट्टरताओं के बावजूद बहुत-से सुझि- 
क्षित लोग साम्यवाद की ओर आकर्षित हुए हूँ, कितु तब भी दोनों के 
बीच एक खाई हैं । | 
साम्यवादियों का कहना है कि कांग्रेसी नेताओं का लक्ष्य सरकार पर 
जनता का दबाव डालकर भारतीय पृजीपतियों और जमींदारों के हित में 
औद्योगिक और व्यावसायिक रियायतें प्राप्त करना रहा हैं । उनकी राय 
में कांग्रेस का काम “किसानों, मध्यम वर्ग के नीची श्रेणी के लोगों और 
औद्योगिक मजदूरों के आथिक और राजनंतिक असंतोष पर साज डाल 
उसे बंबई, अहमदाबाद और कलकत्ते के मिल-मालिकों पर और पूंजीपतियों 
के रथ में जोतना रहा हैं ।/ उनका खयाल है कि भारतीय पूंजीपति परदे 
के पीछे बैठे-बैठे कांग्रेस-कार्यसमिति को पहले तो एक सार्वजनिक आदो- 
लन चलाने का आदेश देते हैं और जब वह आन्दोलन विशाल तथा संकट- 

जनक रूप धारण कर लेता है तो वे उसे स्थापित करने या मौण बना देने 
को कहते हैं । इसके अछावा, साम्यवादियों का कहना है कि कांग्रेसी नेता 
वस्तुतः अंग्रेजों का भारत से जाना नहीं चाहते; क्योंकि भारत की भूखों 
मरती जनता को नियन्त्रण में रखने ओर उनका पोषण करने के लिए 
उनकी जरूरत हैं और भारत के मध्यम श्रेणी के लोग अपनेको इस योग्य 
नहीं समझते । 

ताज्जुब की बात है कि योग्य साम्यवादी भी ऐसे भद्दे विश्लेषणों पर 
विश्वास करते हैं, कितु स्पष्ट हैं कि वे इनमें विश्वास करते हैं, इसलिए 
उनका भारत में इतना असफल होना कोई आश्चर्य की बात नहीं । उनकी 
बुनियादी गलती यह है कि वे भारत के राष्ट्रीय आंदोलन को यूरोपीय 
मजदूरों के मापदंड से नापते हैं और चूंकि मजदूर-नेताओं का मजदूर- 
आंदोलन के साथ बराबर धोखा करना उनके लिए कोई नई बात नहीं हैं, 
इसलिए वे यही उपमा भारत पर भी लागू करते है ।... 

यह खयाल भी बिल्कुल गछत हैँ कि सन १९२१ और १९३० में 
जनता के दबाव के कारण गांधीजी को ऐसे आंदोलन प्रारंभ करने पड़े 
थे, जो बाहर से देखने में आक्रमणकारी मालम होते थे। यह तो ठीक है 
कि जनता में उथल-पुथल मची हुई थी; कितु दोनों बार कदम गांधीजी ने 
ही बढ़ाये । सन १९२१ में उन्होंने प्रायः अकेले अपने बते पर कांग्रेस का 
संचालन किया और उसे असहयोग-आंदोलन में संलग्न कर दिया । सन्‌ 
१९३० में अगर गांधीजी ने ज़रा भी विरोध किया होता तो सीधी कारं- 
वाई का कोई आक्रमणात्मक या कारगर आंदोलन कभी संभव न होता । 

यह बड़े दुर्भाग्य की बात है कि वैयक्तिक ढंग की मूर्खतापुर्ण और 
अल्प जानकारी पर आधारित आलोचनाएं की जाती हैं। ऐसा करने से 
ध्यान असली समस्याओं पर से हट जाता हैं । गांधीजी की सचाई पर 
आधात करना अपने-आपको और अपने हित को नुकसान पहुंचाना हैं, 
क्योंकि भारत के लाखों सपूतों की आंखों में वह सत्य की प्रतिमूर्ति हैं । 
जो आदमी उन्हें ज़रा भी जानता है वह उनकी उस तीव्र रूगन से परि- 
चित है, जिसके साथ वह सदा सत्य कार्य करने की चेष्टा करते रहते है । 
गांधीजी के नेतृत्व में कांग्रेस बहुत दिनों से ग्राम-उद्योगों के पुनरुद्धार का 

समर्थन करती आई व्री--विशेषकर हाथ की .कताई और बुनाई का । 
"उलोग ओर कम कितु कांग्रेस ह कभी बड़े उद्योगों के विकास 
का विरोध नहीं किया था और जब कभी उसे 
व्यवस्थापिका-सभाओं में या कहीं और मौका मिला तभी उसने उनकी वृद्धि 
को प्रोत्साहन दिया था । 
तो क्‍या इन दोनों दृष्टिकोणों में कोई विरोध हैं ? शायद अन्तर केवल 
जोर देने में हँ--कुछ उन मानवी और आशिक तथ्यों को समझने में हैं 
जिनकी पहले भारत में अपेक्षा की जाती थी । भारत के जिन उद्योग- 
पतियों और राजनीतिज्ञों ने उनका समर्थन किया था वे १९वीं सदी के 
यूरोप के पूंजीवादी उद्योगों के विकास से अधिक प्रेरित हुए थे और उसके 
उन अनेक कुपरिणामों को भल गये थे जो २०वीं सदी में साफ-साफ 
दिखाई देते थे । भारतवर्ष में पिछले सौ वर्ष से साधारण उन्नति के मार्ग 
के अवरुद्ध रहने के कारण इन परिणामों का अधिक व्यापक होना अनि- 
वां था । प्रचलित आ्थिक प्रणाली के अन्तगगंत भारतवर्ष में जिस तरह 
के मध्यम कोटि के उद्योग-वन्धे आरंभ किये जा रहे थे, वे मजदूरों को 
अपने में खपा नहीं सके, बल्कि उनसे बेकारी और बढ़ गई । जहां एक 
छोर पर पूंजी जमा होती रही । वहां दूसरे छोर पर गरीबी और बेकारी 
बढ़ती रही । सभव था कि यदि किसी दूसरी प्रणाली को अपनाया जाता, 
मजदूरों को खपा सकनेवाले बड़े उद्योगों पर ज़ोर दिया जाता और एक 
निश्चित योजना के अनुसार काये किया जाता तो ऐसा न हो पाता । 
जनता का इस बढ़ती हुईं निर्भनता का गांधीजी पर बड़ा जबरदस्त 
प्रभाव पड़ा । मेरी समझ में यह बात ठीक है कि जीवन के संबंध में 
गांधीजी के दृष्टिकोण में, जिसे हम आधुनिक दृष्टिकोण कह सकते हैं, 
बुनियादी अंतर हैं। आध्यात्मिक और नैतिक तत्त्वों के विकास के स्थान 
पर दिन-पर-दिन जीवन-मान में वृद्धि होना और शोकीनी का बढ़ना 
गांधीजी को मुग्ध नहीं करता । वह कोमल जीवन के पक्षपाती नहीं । 
उनके लिए सीधा मा्ग ही कछोर मागगे हैं । उनकी समझ में शौकीनी के 
प्रेम के फलस्वरूप जीवन. में कुरूपता आ जाती हैं और सदगुणों का नाश 
होता हैं । सबसे बड़ी बात तो यह है कि गरीबों और धनियों के बीच जो 

लंबी-चौड़ी खाई हैं, उनके रहन-सहन और विकास प्राप्त करने के अव- 
सरों में जो अंतर हैं उससे उनके हृदय को आघात लगता है। अपने 
व्यवितगत और मनोवैज्ञानिक संतोष के लिए वह इस खाई को पारकर 
गरीबों की ओर चले गये और थोड़े-बहुत सुधार के साथ, जो कि उन 
निर्धनों की सामर्थ्य की सीमा में था, उन्होंने उनके रहन-सहन और वेश- 
भूषा ( या यों कहिये कि वेशभूषा के अभाव ) को अपना लिया । कुछ 
गिने-चुने धनियों और असख्य निर्धन जनता में यह जो महान अंतर था, 
उसके उनकी समझ में दो प्रधान कारण थे--- (१) विदेशी राज और 
उसके साथ का झोपण, और (२) परिचमी देशों की पंजीवादी औद्यो- 
गिक सभ्यता, जिसकी प्रतिमूरति बड़ी-बड़ी मशीने थी । उनकी प्रतिक्रिया 
दोनों के विरुद्ध थी। उन्होंने लालसापूर्ण दृष्टि से उस अतीत की ओर 
देखा जब कि गांव स्वतन्त्र और कम या अधिक मात्रा में स्वावलम्बी थे 
और जहां उत्पादन, विभाजन और उपभोग में स्वाभाविक संतुलून था, 
जहां राजनैतिक और आर्थिक शक्ति आज की तरह किसी एक स्थल पर 
केन्द्रीभूत न होकर सर्वत्र फंली हुई थी, जहां एक प्रकार का सरल जन- 
तन्‍्त्र प्रचलित था, जहां अमीरों और गरीबों में इतना अधिक अंतर नहीं 
था, जहां बड़े-बड़े शहरों के दुर्गुग अनुपस्थित थे, जहां लोग जीवन- 
दायिनी भूमि के संपर्क में रहते थे और खुले मैदान की खुली हवा में सांस 
लेते थे । 

अत. जीवन के अर्थ के संत्रंध में गांधीजी और बहुत-से दूसरे लोगों 
के विचारों में बुनियादी अन्तर था और इस अंतर का गांधीजी की भाषा 
और क्रियाओं पर प्रभाव पड़ा । उनकी भाश, जो कि स्पष्ट और जोरदार 
होती थी, मुख्यतः: भारत के कितु साथ ही अन्य देशों के भी यूगों से चले 
आये धार्मिक व नैतिक सिद्धांतों से प्रेरित होती थी । नेतिक तत्त्वों का 
होना अनिवार्य हैं, साथ्य के लिए कभी अयोग्य साधनों का समर्थन नहीं 
किया जा सकता, नहीं तो व्यक्ति और जाति का सर्वनाश हो जायगा । 

फिर भी वह जीवन और उसकी समस्याओं से अलग किसी स्वनिर्मित 
स्वप्न-संसार में नहीं बसते थे । उनका जन्म गजरात में हुआ था, जो दृढ़ 
विचारवाले व्यापारियों की निवास-भूमि हैँ । इसके अलावा, उन्हें भार- 

तीय गांवों और वहां की जीवन-स्थिति का अद्वितीय ज्ञान था। इसी 
व्यक्तिगत अनुभव के आधार पर उन्होंने चरखा और ग्राम-उद्योगों की 
योजना बनाई थी । अगर देश के अनगिनत बेकारों और अद्ँ-बेकारों को 
फौरन राहत पहुंचानी थी, अगर उस सड़न को, जो सारे देश में फंलती 
जा रही थी और जन-साधारण को पंगु बनाती जा रही थी, दूर करना 
था, अगर गांववालों के जीवन-मान को सामूहिक रूप से थोड़ा-बहुत भी 
ऊपर उठाना था, अगर उन्हें परित्यक्तों की भांति दूसरों से राहत पाने 
की असहाय प्रतीक्षा में न रखकर आत्मनिर्भरता का पाठ पढ़ाना था और 
अगर यह सब काम बिना पूजी के होना था ठो कोई दूसरा रास्ता नहीं 
दिखाई देता था । विदेशी राज और शोषण में जो बुराईयां निहित थी वे 
तो थीं ही और बड़ी सूधार-योजनाओं को आरम्भ व संचालित करने की 
स्वतंत्रता का भी अभाव था, कितु इनके अलावा, भारत की और एक 
समस्या भी थी--वह थी पूजी की कमी और मजदूरों की बहुतायत । 
प्रशन यह था कि बर्वाद जानेवाले श्रम को अर्थात्‌ उस मनुष्य-शक्ति को, 
जो कुछ भी उत्पन्न नहीं कर रही थी, कंसे प्रयोग में छाया जाय ? मनुष्य- 
बल और मशीनों के बल मे मूखेतापूर्ण तुलनाएं की जाती हैं । इसमें तो 
संदेह नही कि अकेली मशीन एक हजार या दस हजार आदमियों का काम 
कर सकती है । कितु यदि वे दस हजार व्यक्ति खाली बैठे रहें या भूखों 
मरे तो उस मशीन की स्थापना से कोई सामाजिक लाभ नहीं हो सकता, 
सिवा किसी ऐसी दीर्घकालीन योजना में जिसके लिए सामाजिक अव- 
स्थाओं में परिवर्तत आवश्यक हैँ । यदि बड़ी मशीनें न हों तो तुलना का 
प्रशन ही नही उठता । यह मनुष्य-बल को उत्पादन के काम में लगाने के 
लिए व्यक्तिगत और राष्ट्रीय दोनों दृष्टिकोणों से लाभप्रद होता हैं। इस 
व्यवस्था में और बडे-से बडे पैमाने पर मशीनों की स्थापना मैं कोई विरोध 
नहीं, वशर्तें कि मशीन मुख्य रूप से मजदूरों को काम में लगाने के उप- 
योग में आये, न कि नई बेकारी पैदा करने के काम में | 

जिस समय मे जेल से छटने की प्रतीक्षा में था, बाहर व्यक्तिगत 
सविनय अवज्ञा के रूप में एक नये ढंग का आंदोलन आरम्भ हो रहा था । 
इसमें भी गांधीजी ने ही पहल करने की टानी और अधिकारियों को 

नोटिस देने के बाद वह १ अगस्त को गुजरात के किसानों को सविनय 
अवज्ञा सिखाने के अभिप्राय से रवाना हुए । वह फौरन कद कर लिये गए, 
उन्हें एक साल की सजा हुई और वह यरवदा-जेल 
की अपनी कोठरी में भेज दिये गए । मुझे इससे 
खुशी हुई, कितु जल्दी ही एक नई जटिलता उठ खड़ी हुई । गांधीजी ने 
पहले की ही तरह इस बार भी जेल से हरिजन-कार्य करते रहने के लिए 
सुविधाएं मांगी, कितु सरकार ने ऐसा करने से इन्कार कर दिया । एका- 
एक हमें सूचना मिली कि इस प्रश्न पर गांधीजी ने अनशन आरम्भ कर 
दिया हैं । इतना बड़ा कदम उठाने के लिए यह एक बहुत ही साधारण- 
सी बात मालम होती थी । सरकार से उनका तक चाहे पूरी तरह से सही 
क्यों न हो, उनकी अनशन करने की बात मेरी समझ में बिल्कुल नहीं 
आई । पर हम कुछ कर नहीं सकते थे और भौचवके बने केवल प्रतीक्षा 
करते रहे । 

अनशन के एक सप्ताह बाद उनकी अवस्था बड़ी तेजी से गिरने लगी । 
वह अस्पताल में भेज दिये गए थे, कितु थे वह तब भी कैदी ही और हरि- 
जन-कार्य के लिए सुविधा देने के प्रश्न पर सरकार झुक नहीं रही थी । 
जीवित रहने की जो आकांक्षा उनमें पहले के उपवासों में थी वह इस बार 
नहीं रह गई थी और उन्होंने अपनेको बिल्कुल ढीला छोड़ दिया था । 
उनका अंत समीप दिखाई देता था ; उन्होंने सबसे अंतिम विदा कही और 
आस-पास पड़ी हुई अपनी निजी चीजें लोगों में बांट दीं और कुछ नर्सों को 
दे दीं। किन्तु सरकार उन्हें अपने हाथों मरने देना नहीं चाहती थी और 
उसी शाम को वह रिहा कर दिये गए । यह बात ऐन मौके पर आकर 
हुई । अगर एक दिन की ओर देर हो गई होती तो शायद उन्हें न बचाया 
जा सकता । उनकी प्राणरक्षा का बहुत-कुछ श्रेय श्री सी. एफ. ऐन्ड्र ज 
को मिलना चाहिए, जो गांधीजी के मना करने पर भी भागते हुए भारत 
आये थे। 

जेल से छुटने पर जब मैंने भारत की राजनैतिक और आर्थिक स्थिति 
का सिहावलोकन किया तो मुझे बहुत ही कम उत्साह हुआ । माताजी के 
स्वास्थ्य में सुधार होते ही में गांधीजी से मिलने पूना गया । उनसे फिर 

से मिलकर और यह देखकर कि कमजोरी के बावजूद उनकी अवस्था में 
संतोषजनक सुधार हो रहा है मुझे बड़ा सुख मिला । मेरी उनकी लरूम्बी- 
चोड़ी बातें हुई । जीवन, राजनीति और अर्थ-संबंधी विचारों में मेरा 
उनसे काफी मतभेद था, कितु मेरे दृष्टिकोण को यथासाध्य स्वीकार करने 
में उन्होंने जो उदारता दिखाई उसके लिए में उनका बड़ा कृतज्ञ हुआ । 
मेरे मस्तिष्क में बड़ी-बड़ी समस्याएं उथल-पुथल मचा रही थीं। उनके 
संबंध में मेरा उनका पत्र-व्यवहार भी हुआ था, जो बाद में प्रकाशित कर 
दिया था । उनमें इन समस्याओं का उल्लेख हुआ तो बड़ी ही अनिश्चित 
भाषा में, कितु आम दिशा स्पष्ट थी । मुझे गांधीजी की इस घोषणा से 
खुशी हुई कि स्वार्थरत हितों को समाप्त करना चाहिए । कितु यह काम 
जबरद॑स्ती से नहीं, बल्कि हृदय-परिवतेन द्वारा होना चाहिए, चुंकि में जानता 
था कि उनके हृदय-परिवतेन के अनेक तरीकों में एक प्रकार की विनीत 
और नम्न जबरदस्ती ही होती है, मुझे अपने और उनके दृष्टिकोण में कुछ 
विशेष अन्तर नहीं दिखाई दिया । उस समय भी उनके प्रति यहो भावना 
थी कि अनिश्चित सिद्धांतों पर विचार करने के वह चाहे कितने ही (वसरुद्ध 
क्यों न हों, वास्तविकता उन्हें धीरे-धीरे अनिवार्य रूप से आधारभूत 
सामाजिक परिवर्तेन की ओर ले जायगी । 

उस समय मेने सोचा कि अभी तो इसका सवाल ही नहीं उठता । 
हमारा राष्ट्रीय संघर्ष मंझदार में था और सैद्धांतिक रूप से सविनय अवज्ञा 
अब भी कांग्रेस का कार्यक्रम था, यद्यपि अब वह व्यक्तियों तक ही सीमित 
कर दिया गया था । हमें उसी तरह चलते रहकर जनता में---विशेष रूप 
से कांग्रेस के कुछ अधिक राजनतिक जाग्रतिवाले कार्यकर्ताओं में--- 
समाजवादी विचारधारा का प्रचार करना था, ताकि दूसरी नीति की 
घोषणा का समय आने पर हम एक उल्लेखनीय प्रगति के लिए तैयार 
रहें । इस बीच कांग्रेस एक अवेध संस्था घोषित कर दी गई थी और 
ब्िटिश सरकार उसे कुचलने का प्रयत्न कर रही थी । हमें उस प्रहार का 
सामना करना था । 

गांधीजी के सामने जो सबसे बड़ी समस्या थी वह एक व्यक्तिगत 
समस्या थी । वह सोच रहे थे कि खुद उन्हें क्या करना है ? वह उलझन 

में थे। वह सोचते थे कि अगर मैं जेल-यात्रा गया तो हरिजन-कार्य के लिए 
सुविधा का प्रइन फिर उठेगा, जिसपर शायद 
सरकार फिर झुकेगी नहीं और मुझे फिर से 
उपवास करना पड़ेगा | तो क्‍या ये सब बातें ही फिर से दुहराई जाय॑ ? 
उन्होंने ऐसी शिथिल नोति को स्वीकार करने से इन्कार कर दिया और 
कहा कि अगर मैंने इस प्रश्न पर फिर से उपवास किया तो वह रिहाई 
के बाद भी जारी रहेगा । इसका मतलब था आमरण अनशन । 

गांधीजी के सामने दूसरा सम्भव रास्ता यह था कि जबतक सजा 
की अवधि स॑माप्त न हो जाय--अभी उसे साढ़े दस महीने और बाकी 
थे---तबतक वह अपनेको फिर से गिरफ्तार न करावें और हरिजन-कार्य 
में संलग्न रहें । लेकिन साथ ही कांग्रेस-कार्यकर्ताओं से मिलते रहें व 
आवश्यकता पड़ने पर उन्हें सलाह भी दें । 

उन्होंने मेरे सामने जो तीसरा सुझाव रखा वह यह था कि वह कुछ 
समय के लिए कांग्रेस से बिल्कुल अलग हो जायं और उसे “नौजवानों” 
के हाथों में छोड़ दें । 

पहला रास्ता, जिसका अंत अनशन द्वारा गांधीजी की मृत्यु में दिखाई 
देता था, हमारे लिए कदापि ग्राहयय नहीं हो सकता था । तीसरा रास्ता भी 
ऐसे समय में जब कांग्रेस स्वयं एक अवध संस्था थी, बड़ा अनुचित प्रतीत 
होता था । उसका नतीजा यह होता कि या तो सविनय अवज्ञा आंदोलन 
और .,सब तरह की सीधी कारंवाइयां फौरन बन्द हो जातीं और कांग्रेस 
को फिर से अपनी पुरानी कानूनी और वैधानिक कारंवाइयों का सहारा 
लेना पड़ता, या एक अवैध और परित्यक्त संस्था बनकर--यहांतक कि 
गांधीजी द्वारा भी त्यागी जाकर--सरकार द्वारा और भी अधिक कुचली 
जाती । इसके अलावा यह कब संभव था कि कोई एक दल एक ऐसी अवैध 
संस्था को संभालने का भार वहन करता जिसकी न बैठकें हो सकती थीं 
और न जो किसी नीति पर वादविवाद ही कर सकती थी । इस प्रकार 
पहले और तीसरे रास्तों को अलग हटाकर हम गांधीजी द्वारा बताये गए 
दूसरे रास्ते पर पहुंचे । हममें से अधिकांग लोग उसे नापसन्द करते थे और 
जानते थे कि उससे सविनय अवज्ञा आंदोलन के शेष अंद् को बड़ा जबर- 


कांग्रेस से अवकाश 

दस्त धक्का लगेगा । युद्ध के मैदान से सेनापति के हट जाने १२ दूसरे उत्साही 
कांग्रेसी कार्यकर्ताओं के आगे बढ़कर आग में कूदने की बहुत ही कम 
संभावना थी; कितु इस झमेले से बाहर निकलने का और कोई रास्ता 
दिखाई नहीं देता था, इसलिए गांधीजी ने उसीके अनुसार अपनी घोषणा 
कर दी । 
बंबई में में कितने ही मित्रों और साथियों से मिला । इनमें से कुछ 
हाल ही में जेल से छटकर आये थे । वहां समाजवादी भावना का बोल- 
अलावा हियी बाला था और पिछले दिनों जो घटनाएं घटी 
समाजवादियों की थीं, उनके प्रति कांग्रेस के उच्चवर्ग में बड़ा क्रोध 
आलचिना फेला हुआ था । राजनीति को आध्यात्मिक दृष्टि 
से देखने के लिए गांधोजी की बड़ी तीत्र आलोचना की जाती थी.। इनमें 
से अनेक बातों से में सहमत था; कितु में यह साफ-साफ समझता था कि 
उस समय की स्थिति में हमारे लिए और कोई विकल्प ही नहीं थ्ग और 
हमें उसी तरह से काम करते रहना था । सविनय अवज्ञा आंदोलन को 
वापस लेने से हमें कोई राहत नहीं मिल मिल सकती थी, क्योंकि सरकार के 
प्रहार जारी रहते और कोई भी कारंबाई करने पर जेल जाना पड़ता । 
हमारा राष्ट्रीय आंदोलन एक ऐसी स्थिति पर पहुंच गया था जब सरकार 
द्वारा उसका दबाया जाना लाजिमी हो गया था, नहीं तो वह उसपर 
अपना अंकुश जमा लेता । इसका मतलब यह था कि हमारा आंदोलन 
उस अवस्था को प्राप्त कर चुका था, जबकि उसके हर समय अवेध घोषित 
किये जाने की संभावना थी और एक आंदोलन के रूप में उसका, सविनय 
अवज्ञा को बन्द करने पर भी वापस लिया जाना असम्भव था । अवज्ञा 
आंदोलन को जारी रखने से कोई व्यावहारिक अंतर नहीं पड़ता । असली 
महत्त्व तो नैतिक विरोध का था । नये विचारों के प्रचार में जितनी 
आसानी संघर्ष के समय पड़ सकती थी उतनी संघषे के स्थगित कर देने 
पर और पतन आरम्भ हो जाने पर नहीं । इसलिए संघर्ष का एकमात्र 
दूसरा विकल्‍प यह था कि ब्रिटिश सरकार से समझौता कर लिया जाता 
और कौसिलों में वैधानिक ढंग से कार्य किया जाता । 
स्थिति बड़ी कठिन थी और विकल्प का निदचय करना आसान नहीं 

था । अपने साथियों का यह मानसिक संघर्ष में खूब समझता था; क्‍योंकि 
मुझे स्वयं उनका सामना करना था । कितु मैंने वहां देखा--जैसा कि 
भारतवर्ष के अन्य स्थानों में देखा था--कि कुछ लोग उच्च समाजवादी 
सिद्धांतों को अपनी निष्क्रियता को आड़ बनाना चाहते थे । यह देखकर 
झुंझलाहट होती थी कि जो लोग स्वयं कुछ नहीं करते थे, वे दूसरे लोगों 
को, जिन्होंने आंधी और तृफान के समय संघर्ष का बोझ अपने कंधों पर 
वहन किया था, प्रतिगामी कहकर पुकारते हैं । घर में बैठे-बैठे बातें बनाने- 
वाले ये समाजवादी गांधीजी से विशेष रूप से क्र॒द्ध हैं और उन्हें वे सबसे 
बड़ा प्रतिक्रियावादी मानते हैं । वे जो तक॑ देते हैं, वे तर्क की दृष्टि से 
अचक होते हैँ; कितु असलियत यह है कि जिसे वे प्रतिक्रियावादी कहते हैं 
वह देश को जानता हैं, समभता है, स्वयं क्षक भारत का प्रतीक हैं और 
उसने भारत को इतना हिला दिया है, जितना क्रांतिकारी कहे जानेवाले 
किसी व्यक्ति ने नहीं हिलाया होगा । उनकी हरिजन-संबंधी कार्रवाइयों 
तक ने कट्टर हिंदूधर्म पर कोमलता के साथ कितु दृढ़तापूर्वक आघात 
किया है और उसकी जड़ तक को हिला दिया हैं। सभी सनातनियों ने 
उनका मिलकर विरोध किया है और वे उन्हें अपना सबसे खतरनाक 
दुश्मन मानते हैं, यद्यपि गांधीजी उनके साथ अब भी बड़ी नम्रता और 
शिष्टता के साथ व्यवहार करते हैं। अपने ढंग पर वह ऐसे शक्तिशाली 
तत्त्वों का प्रसार करने में निपुण हैं जो पानी की लहरों की तरह फैल 
जाते हें और लाखों को प्रभावित करते हैं । वह प्रतिक्रियावादी हों चाहे 
क्रांतिकारी, उन्होंने देश के रूप को बदरू दिया है, भ्रष्ट और चापलस 
जनता को गवे और चरित्र प्रदान किया हैं, उसमें बल और चेतना 
फूंकी हैं और भारतीय समस्या को एक विश्वसमस्या का रूप दिया हैं । 
अहिसात्मक असहयोग या सविनय अवज्ञा आंदोलन के उद्देश्य और आध्या- 
त्मिक परिणामों को तो छोड़ दीजिये, एक पद्धति के रूप में ये दोनों 
आंदोलन भारत और संसार को गांधीजी की अनोखी तथा शक्तिशाली 
देन हैं और इसमें सन्देह नहीं कि यह पद्धति भारत की स्थितियों के विशेष 
अनुकल रही है । 

फिर भी गांधीजी कितने अदभुत व्यक्ति थे ! उनमें कितना विस्मय- 

कारी और प्रबल आकर्षण था और जनता पर कितना विलक्षण 
आारत को परलिसिलि अधिकार था उनका ! लेखों और भाषणों से 
उनके भीतर छिपे हुए मानव का बहुत ही कम 
परिचय मिलता था । इन्हें पढ़ और सुनकर मनुष्य जितना सोच सकता 
है, उससे कहीं विशाल उनका व्यक्तित्व था । और जहांतक भारत के 
लिए उनकी सेवाओं का सवाल है, वे कितनी महान्‌ रही हें ! उन्होंने देश 
की जनता में साहस और पौरुष भरा था, अनुशासन और सहिष्णुता का 
पाठ पढ़ाया था, एक हित के लिए हँसते-मुंह त्याग करने की शक्ति प्रदान 
की थी और अपनी समस्त नम्रता के बावजूद उसमें गर्व का प्रादुर्भाव 
किया था । वह कहा करते थे कि साहस चरित्र का एकमात्र निश्चित 
आधार है, साहस के बिना न कोई नैतिकता है, न धर्म और न प्रेम । 
'जबतक हम भय के पात्र बने हुए हैं तबतक सत्य या प्रेम का अनुस- 
रण नहीं कर सकते ।” हिंसा के लिए अतिशय घृणा होते हुए भी वह 
हमसे कहा करते थे कि कायरता हिंसा से भी अधिक घृणास्पद हैं। और 
अनुशासन इस बात का संकल्प और इस बात की गारंटी है कि मनुष्य 
में कार्य करने की लगन हैं । त्याग, अनुशासन और संयम के बिना कोई 
मुक्ति नहीं, कोई आशा नहीं । अनुशासन बिना कोरा त्याग निरर्थक हैं ।” 
आप कह सकते हैं कि ये केवल पवित्र दब्द थे, कितु इन शब्दों में एक 
शक्ति थी ओर भारत इस बात को अच्छी तरह से जानता था कि यह 
सूक्ष्म-सा व्यक्ति वास्तविक कार्य करना चाहता है । 
गांधीजी भारत का प्रतिनिधित्व एक आइचयंजनक सीमा तक करने 
लगे थे। वह इस पुरातन और संतप्त भूमि की अन्तरात्मा की आवाज बन 
गये थे । एक प्रकार से वह स्वयं भारत थे और उनकी दुबंलताएं भारतीय 
दुबंछताएं थीं। उनकी उपेक्षा स्वयं उनके लिए तो शायद ही कोई महत्त्व 
रखती हो; कितु राष्ट्र के लिए वह अपमानस्वरूप होती थी | जो वाइस- 
राय और दूसरे लोग ऐसे घृणित कार्य करते थे वे यह नहीं समझते थे 
कि वे कितनी खतरनाक आग से खेल रहे हैं । मुझे याद है कि दिसम्बर 
१९३१ में जब गांधीजी गोलमेज कान्फ्रेंस से लौट रहे थे और पोप ने उनसे 
मिलने से इन्कार कर दिया था तो इस समाचार से मुझे बड़ी चोट रूगी 

थी। मुझे ऐसा लगा था जैसे वह इन्कार भारत को एक चुनौती है । 
इसमें कोई सन्देह नहीं कि पोप ने जान-बूझकर इन्कार किया था, यद्यपि 
शायद उसने भारत को चुनौती देने की बात नहीं सोची थी। कैथोलिक 
मतवाले किसी दूसरे धर्म के साधु या महात्मा को नहीं मानते और चूंकि 
कुछ प्रोटेस्टेंट मतावलम्बियों ने गांधीजी को एक महान्‌ धामिक और एक 
'सच्चा ईसाई कहकर पुकारा था, इसलिए पोप के लिए यह और भी 
आवश्यक हो गया था कि वह अपनेको इस पाखण्ड से अहूग रखते । 
आांधीजी से इतने वर्षों के घनिष्टतम संपर्क के बाद भी में उनके लक्ष्य 
को बिल्कुल स्पष्ट रूप से नहीं समझ पाया हूं | वह स्वयं भी इसे समझते 
हैं, इसमें मझे संदेह हैं। वह कहते हैं कि मेरे लिए तो बस एक कदम काफी 
हैं । वह न तो भविष्य में ही झांकने का प्रयत्न करते हैँ, न अपने सामने 
एक स्पष्ट लक्ष्य ही रखते हैं । वह यह कहते-कहते कभी नहीं थकते कि 
साधन की चिता रखो, साध्य अपनी चिता आप कर लेगा। अपने वैय- 
क्तिक जीवन में अच्छे बने रहो; शेष बातें तो आपसे-आप हो जायंगी। 
यह कोई राजनैतिक या वैज्ञानिक सिद्धांत नहीं है और न शायद कोई 
आचार-तीति ही है। उसमें अगर थोड़ी-बहुत पुट हैं तो वह नैतिकता की 
हैं । नेकी क्या है ? यह एक वैयक्तिक वस्तु है या सामाजिक ? गांधीजी 
सारा बल चरित्र पर देते हैं और बौद्धिक शिक्षण तथा विकास को बहुत 
ही कम महत्त्व प्रदान करते हैँ । चरित्र के बिना बुद्धि के खतरनाक होने 
की संभावना है, कितु चरित्रहीन बुद्धि क्या है ? आखिर चरित्र का विकास 
कंसे होता है ? गांधीजी की तुलना मध्यकालीन ईसाई सन्‍तों से की गई 
हैं और उनकी बहुत-सी बातें इस तुलना में ठीक भी बैठती हैं । आधुनिक 
मनोवैज्ञानिक अनुभव और पद्धति के साथ वे बिल्कुल मेल नहीं खातीं । 

'. में समझता हुं कि गांधीजी अपने लक्ष्य के संबंध में उतने अनिश्चित 
नहीं हैं जितने कि वह कभी-कभी दिखाई पड़ते हैं। उनमें एक विशेष 
दिशा में चलने की उत्कट अभिलाषा है; कितु 
वह आधुनिक विचारों और अबवस्थाओं से 
बिल्कुल भिन्न है और अभी तक गांधीजी इन दोनों का मेल मिलाने या 
अपने लक्ष्य तक पहुंचने की समस्त मध्यवर्ती सीढ़ियों की निश्चित रूप- 


पाप और मोक्ष 

रेखा बनाने में सफल नहीं हो पाये हैं । इसीलिए उसमें स्पष्टता का अभाव 
और अनिश्चितता का आभास मिलता है। फिर भी पिछले २५ वर्षो से अर्थात्‌ 
उस समय से जबकि उन्होंने दक्षिण अफ्रीका में अपने जीवन-दर्शन की 
रूपरेखा तैयार करनी आरंभ की, उनकी विचारधारा की आम दिशा 
काफी स्पष्ट रही है । मैं यह नहीं कह सकता कि उनके प्रारंभिक लेख 
उनके विचारों का अब भी प्रतिनिधित्व करते हैं । वस्तुतः मझे इसमें 
संदेह है कि वे ऐसा पूर्णरूप से करते हैं। फिर भी वे हमें उनके विचारों 
की पृष्ठभूमि को समझने में सहायता अवश्य देते हैं । 

गांधीजी ने सन्‌ १९०९ में लिखा था-- भारत की मुक्ति इसीमें है 
कि पिछले ५० साल में उसने जो सीखा है उसे भुला दे। रेलवे, तार, 
अस्पताल, वकील, डाक्टर और ऐसे ही अन्य तत्त्वों को नहीं रहना है 
और तथाकथित उच्चवर्ग के लोगों को जान-बूझकर और धामिक पवि- 
त्रता के साथ सरल कृषक जीवन सीखना है और यह जानना है कि यही 
जीवन सच्चे सुख का देनेवाला है।” उन्होंने यह भी लिखा है, “जब- 
जब में रेल के डिब्बे या मोटर-बस में बैठता हूं तब-तब यह अनुभव करता 
हूं कि जिस वस्तु को में ठीक समझता हूं उसके प्रति हिंसा कर रहा हूं ।” 
संसार को अत्यधिक कृत्रिम और तीज साधनों से सुधारने का प्रयत्न 
करना एक असंभव बात के लिए प्रयत्न करना है ।” 

जहां हममें से अधिकांश लोगों को सामाजिक कल्याण का सबसे 
अधिक ध्यान रहता है, वहां गांधीजी सदा व्यक्तिगत मोक्ष और पाप की 
बात सोचते हैं। पाप की भावना का मेरी समझ में आना बड़ा मुश्किल 
है और शायद यही कारण है कि में उनके आम दृष्टिकोण को पसन्द नहीं 
कर पाता । वह समाज या सामाजिक ढांचे को बदलता नहीं चाहते । वह 
अपना सारा ध्यान व्यक्ति में से पाप को निकाल बाहर करने में लगाते 
हैं। उन्होंने लिखा है--- स्वदेशी का अनुयायी अपने सिर पर सारे प्ंसार 
का सुधार करने का निरर्थंक कार्य नहीं लेना चाहता, क्योंकि उसे यह 
विश्वास है कि यह संसार सदा ईश्वर द्वारा बनाये गए नियमों से संचा- 
लित होता है और होगा । वह जो सुधार करना चाहता है वह वैयक्तिक 
सुधार है । वह अपनी इन्द्रियों पर बिजय प्राप्त करना चाहता है और 

अपनेको इन इन्द्रियों के भोग में लिप्त होने से, जो कि पाप हैँ, बचाना 
चाहता हैं । शायद वह स्वतन्त्रता की उस परिभाषा से सहमत होगा जो 
एक सुयोग्य रोमन कैथोलिक लेखक ने फासिज्म पर अपने एक लेख में 
की है--“'स्वतन्त्रता और कुछ नहीं, बल्कि पाप के बंधन से मुक्त होना 
है ।” ये शब्द उन शब्दों से मिलते-जुलते हैं जो कि लन्दन के बिशप 
(बड़े पादरी ) ने आज से २०० वर्ष पहले लिखे थे---/ईसाई धर्म हमें जो 
स्वतन्त्रता देता है वह पाप व शैतान के बंधन से और मनुष्य की लछाल- 
साओं, विषयाकांक्षाओं और अमर्य्यादित इच्छाओं से मुक्ति है ।” 

गांधीजी ने कहीं लिखा है कि 'कोई भी आदमी धर्म के बिना नहीं 
रह सकता । कुछ आदमी ऐसे होते हूँ, जो अपने तक के अहंकार में यह 
घोषणा करते हैं कि उनका धर्म से कोई संबंध 
नहीं, लेकिन यह बात तो उस आदमी के समान 
हुई जो कहता है कि में सांस लेता हूं; लेकिन जिसके नाक नहीं है ।” 
गांधीजी ने यह भी कहा है-- मेरे सत्य-प्रेम ने ही मुझे राजनीति के क्षेत्र 
में खींचा है और में बिना किसी संकोच के, कितु पूर्ण नम्रता के साथ कह 
सकता हूं कि जो लोग यह कहते हैँ कि राजनीति का धमम से कोई संबंध 
नहीं वे धर्मं का मतलब ही नहीं जानते ।” शायद ज्यादा सही होता, अगर 
गांधीजी यह कहते हैं कि जो लोग जीवन और राजनीति से धर्म को दूर 
रखना चाहते हैं उनमें से अधिकांश 'धर्म' शब्द का वह अर्थ लगाते हैं जो 
उनके ( गांधीजी के ) अर्थ से बहुत भिन्न है । स्पष्ट है कि गांधीजी 
'धमं' शब्द का जिस अर्थ में प्रयोग कर रहे हैं उनका संबंध और बातों 
से अधिक नीति तथा सदाचार से हैं | और वह धर्मालोचकों के अर्थ से 
भिन्न हैं । 

जो लोग गांधीजी को स्वयं नहीं जानते और जिन्होंने केवल उनके 
लेख पढ़े हैं, वे साधारणतः यह सोचा करते हैं कि गांधीजी एक पादरी 
जैसे हँ---अतिशय सनातनी, लंबे चेहरेवाली कॉल्विनवादी' और उदा- 


धर्म का क्या अर्थ हे ? 


१इंगलेंड के सुप्रसिद्ध प्रोटेस्टेट सुधारक कॉल्विन (१५०९-६४) के 
मतावरूस्यी । ह 

सीन-- कुछ-कुछ उन पादरियों की तरह जो काले लबादे पहने अपनी 
ड्यूटी पर घूमा करते हैं ।” कितु उनके लेख उनके प्रति अन्याय करते 
हैं। जो कुछ भी वह लिखते हैँ उससे वह कहीं महान्‌ हैं और उनके लेखों 
का उल्लेख करके उनकी आलोचना करना उचित नहीं है । वह कॉल्विन- 
वादी पादरी-जैसे नहीं, बल्कि उसके बिल्कुल विरोधी हैं । उनकी मुस्क- 
राहट मनोरम और उनकी हँसी दूसरों को भी हँसानेवाली होती है और 
वह अपने चारों ओर विनोद का वातावरण फैला देते हैं । उनमें कुछ 
बच्चों जैसी बात हैं जो आकर्षक से परिपूर्ण होती है । जब वह किसी 
कमरे में प्रवेश करते है तो अपने साथ ताजी हवा का एक झोंका लेते 
आते हैं और वहां एक प्रकाश-सा फैला देते हैं । 

गांधीजी में एक जबरदस्त आत्मविरोध्र है । मैं समझता हूं कि सभी 
विख्यात व्यक्ति कुछ सीमा तक ऐसे ही होते हैं। वर्षों तक मैं इस समस्या 
में उलझा' रहा हूं कि क्या कारण हैं कि पददलितों के लिए इतना प्रेम और 
अपनी सहानुभूति रखते हुए भी वह एक ऐसी प्रणाली का समर्थन करते 
हैं, जो उनको जन्म देती है और पैरों तले कुचलती हैं ? क्‍या कारण हैं 
कि अहिसा के लिए इतनी तीव्र लगन होने के बावजूद वह ऐसे राज- 
नेतिक और सामाजिक ढांचे का समर्थन करते हैं कि जो पूरी तरह से 
हिंसा और जोर-जबरदस्ती पर अवलुम्बित हैं ? शायद यह कहना ठीक 
नहीं होगा कि वह ऐसी प्रणाली के पक्ष में हें । न्यूनाधिक मात्रा में वह 
एक दार्शनिक अराजकतावादी हैं । कितु चूंकि आदर्श अराजकता की 
स्थिति अभी बहुत दूर है और उसकी आसानी से कल्पना नहीं की जा 
सकती, इसलिए वह वत्तंमान अवस्था को स्वीकार कर लेते हैं| मैं सम- 
झता हूं कि परिवर्तन के लिए हिसा के प्रयोग का विरोध वह साधन के 
दुष्टिकोण से नहीं करते । वत्तमान स्थिति को बदजने के लिए प्रयोग में 
लाई जानेवाली प्रणालियों की बात अगर छोड़ दी जाय तो भी एक ऐसे 
आदशों लक्ष्य का निग्चय किया जाना संभव है, जिसकी उपलब्धि निकट 
भविष्य में ही हो जाय । 

कभी-कभी वह अपनेको समाजवादी कहते हैं, कितु इस शब्द का 

प्रयोग वह बिल्कुल वैयक्तिक रूप में करते हें जिसका समाज की उस आर्थिक 
रूपरेखा से जो अक्सर समाजवाद के नाम 
से पुकारी जाती है, कोई सम्बन्ध नहीं या बहुत 
ही कम संबंध है । उनका अनुकरण करते हुए बहुत-से प्रमुख कांग्रेस-जन 
भी इस शब्द का प्रयोग करने लगे हैं, जिससे उनका अर्थ शायद एक तरह 
की अस्त-व्यस्त मानवीयता से है । मैं जानता हूं कि गांधीजी इस विषय 
से अनभिज्ञ नहीं, क्योंकि उन्होंने अर्थशास्त्र और समाजवाद पर यहांतक 
कि मार्क्सवाद पर भी अनेक पुस्तकें पढ़ी हें और इस विषय पर दूसरों से 
विचार-विनिमय भी किया है । कितु मुझे इस बात का दिन-पर-दिन 
अधिक विश्वास होता जा रहा है कि महत्त्वपूर्ण बातों में केवल मस्तिष्क 
हमारी अधिक सहायता नहीं करता । 

गांधीजी में, दक्षिण अफ्रीका के आरम्भिक जीवन में, एक महान्‌ परि- 
बर्तन हुआ, जिसने उन्हें बुरी तरह से झकझोर दिया और उनके जीवन- 
संबंधी दृष्टिकोण को बिल्कुल बदल दिया । उसके बाद से उनके समस्त 
विचारों का एक निश्चित आधार रहा है | कितु उनके मन की बातें लोगों 
को आसानी से नहीं मालूम होतीं। नये सुझाव देनेवाले लोगों को वह 
अधिक-से-अधिक धैययें और ध्यान के साथ सुनते हैं, कितु उनकी इस 
शिष्टतापूर्ण दिलचस्पी के बावजद सुझाव देनेवालों को ऐसा मालूम होता 
है कि मानो वे एक ऐसे व्यक्ति से बातें कर रहे हैं, जिसपर कुछ असर 
ही नहीं होता । कुछ भावनाओं ने उनमें इतनी गहरी जड़ जमा रखी है 
कि शेष बातें उन्हें महत्त्वहीन प्रतीत होती हैं। उनकी समझ में दूसरी या 
गोण बातों पर ज़ोर देना प्रमुख योजना पर से ध्यान बंदाना और उसे 
विक्ृत करना है । इसके विपरीत असलछी मुद्दे का सहारा लेने से सभी बातें 
आप-से-आप ठीक हो जाती हें । यदि साधन ठीक हैं तो साध्य का ठीक 
होना अनिवाये है । 

में समझता हूं कि उनकी विचारधारा की यही प्रधान पृष्ठभूमि है । 
वह समाजवाद---विश्येष रूप से मार्सवाद---पर शंका भी करते हैं, क्योंकि 
उसका हिंसा से साथ है । वर्गयुद्ध णब्द में ही संघषँ और हिसा की 
दुर्गन्ध आती है, इसलिए वह उनके लिए घुणास्पद हैं । इसके अलावा वह 


गांधीजी का समाजवाद 

जनता के जीवन-मान को एक अत्यन्त साधारण क्षमता से आगे बढ़ाना 
नहीं चाहते, क्योंकि उच्च जीवनमान और अवकाश से वासना तथा पाप 
की उत्पत्ति हो सकती हैं। कुछ थोड़े-से सम्पन्न लोगों का ही वासना में 
फंसना काफी बुरा है, उनकी संस्था को बढ़ाना तो और भी बुरा होगा ॥ 

यह दृष्टिकोण समाजवादी या पूंजीवादी दृष्टिकोण से उतना ही भिन्न 
हैं जितना किसी अन्य दृष्टिकोण से हमारा यह कहना कि अगर विशेष 
हितवाले लोग हस्तक्षेप न करे तो हम आज विज्ञान और ओद्योगिक 
कला की सहायता से सभी लोगों को अन्न, वस्त्र और शरण दे सकते हैं 
और उनका जीवन-मान बहुत ऊंचा उठा सकते हैं, गांधीजी को अधिक 
नहीं रुचता, क्योंकि एक निश्चित सीमा से आगे उन्हें इन बातों की चिता 
ही नहीं । इसलिए समाजवाद में दिये जानेवाले आश्वासन उन्हें आक- 
षित नहीं करते और पूंजीवाद भी उन्हें केवल अंशत: सहय है, क्योंकि वह 
बुराई को एक स्थान में केन्द्रित कर देता हैं। वह दोनों प्रणालियों को 
नापसन्द करते हैं, कितु पूंजीवाद को इन दोनों में कम बुरा मानकर उसे 
अस्थायी रूप से सहन कर लेते हैं । वह एक ऐसी वस्तु है, जो आज विद्य- 
मान है और जिसकी विद्यमानता उन्हें स्वीकार करनी ही है । 

हो सकता हैं कि गांधीजी पर इस प्रकार के मन्तव्यों का आरोप करने 
में में भूल कर हूं, कितु मैं समझता रहा हूं कि वह निश्चय ही इसी ढंग से 
विचार करते हैं और उनके भाषणों में जो आत्म-विरोध और 'म्रमजाल 
हमें कष्ट देते हैं उनका असली कारण यह हैं कि वह एक बिल्कुल ही भिन्न 
सूत्र से विचार करना आरम्भ करते हैं । वह यह नहीं चाहते कि लोग 
सदा बढ़ते हुए आराम को और फुर्सत को अपना आदशं मान लें, बल्कि 
वह यह चाहते हैं कि लोग नैतिक जीवन की बातें सोचें, बुरी आदतें छोड़ें, 
अपनेको वासनाओं में कम-से-कम फंसावें और इस प्रकार अपना वैथक्तिक 
तथा आत्मिक विकास करें। जो लोग जनता की सेवा करना नाहते हैं 
उन्हें जनता को ऊपर उठाने की उतनी आवश्यकता नहीं जितनी स्वयं 
अपनेको । उनके स्तर तक उतारने और उनके समान आधार पर मिलने- 
जुलने की । ऐसा करने में वे उन्हें अनायास थोड़ा-बहुत ऊपर उठा लेंगे ॥ 
यही उनकी समझ में सच्चा जनतन्त्र है। उन्होंने १७ दिसम्बर १९३४ 

को दिये गए अपने एक वक्तव्य में लिखा-- बहुत-से लोगों ने मेरा विरोध 
करने में मायूसी प्रकट की है; मेरे लिए यह एक अपमानजनक जानकारी 
है, क्योंकि मैं जन्म से ही जनतन्त्रवादी हूं ।” 

गांधीजी सदा सामंतशाही, राजाओं, बड़े जमींदारों और पूंजीपतियों, 
की संरक्षकता पर ज़ोर देते रहते हैं । ऐसा करने में वह पुर्ववर्ती धामिक 
व्यक्तियों का अनुकरण करते हैं । पोप ने कहा है--धनिकों को चाहिए 
कि वे अपनेको प्रभु के नोकर और साथ ही उसकी दौलत के अभिभावक 
तथा वितरणकर्ता समझें । ईसा ने उन्हींके हाथों में गरीबों का भाग्य 
सौंपा है । लोकप्रिय हिन्दू-धर्मं और इस्लाम भी इसी सिद्धांत को दुहराते 
हैं और धनिकों से दानी बनने की प्रार्थना करते हैं । धनी लोग इसके 
बदले में मन्दिर, मस्जिद या धर्मशाला बनवा देते हैं या अपनी बहुल 
सम्पत्ति में से गरीबों को तांबे और चांदी के सिक्‍के दे देते हैं और इनके 
कारण अपनेको बड़ा धर्मात्मा मानते हैं । 


$ जी ६ 
गांधीजी का जीवन-आधार 


पर्ल॑ बन्दरगाह और उसके बाद की आकस्मिक घटनाओं ने देश में 
एक नई तनातनी पैदा कर दी और एक नया दृश्य उपस्थित कर दिया । 
तनाव के इस नये वातावरण में कांग्रेस-कार्यसमिति की फौरन बैठक 
बुलाई गई। उस समय तक जापानी बहुत ज्यादा नहीं बढ़े थे, कितु अनेक 
बड़ी-बड़ी और विस्मयकारी दुर्घटनाएं घट चुकी थीं। युद्ध अब दूर का 
दृश्य नहीं रह गया था और भारत की ओर बढ़ता हुआ उसपर भी गहरा 
प्रभाव डालने लगा था। इस संकटजनक स्थिति में कुछ सार्थक कार्य करने 
की आकांक्षा कांग्रेसियों में तीव्र हो उठी और नई परिस्थिति में जेल जाने 
की बात निरय॑ंक प्रतोत हुई। कितु जबतक किसी सम्मानपूर्ण सहयोग 
का रास्ता न खुलता और जनता को क्रियाशील बनने के लिए किसी 
निश्चित प्रेरणा का अनुभव न कराया जाता तबतक हम क्या कर सकते 
थे ? केवल बढ़ते हुए संकट का नकारात्मक भय काफी नहीं था । 

पहले जो कुछ भी हो चुका था उसके बावजूद हम युद्ध, विशेष रूप 
से भारत के रक्षा-कार्य, में योग देने को उत्सुक थे, बशर्ते कि एक राष्ट्रीय 
सरकार की स्थापना हो जाय, जिसकी सहायता से हम देश के दूसरे तत्वों 
का सहयोग प्राप्त कर सकें और जनता को यह अनुभव करा सकें कि 
हमारा कार्य एक राष्ट्रीय काये है और हमपर हमें दास बनानेवालों 
द्वारा नहीं लादा गया है । इस व्यापक मसले पर कांग्रेसियों और अधि- 
कांश दूसरे लोगों में भी मतभेद नहीं था, कितु एकाएक एक महत्त्वपूर्ण 
सैद्धांतिक मतभेद उठ खड़ा हुआ। बाहरी युद्ध के सम्बन्ध में भी गांधीजी 
अहिसा के अपने बुनियादी सिद्धांत को त्यागने को तैयार नहीं थे । युद्ध 
की निकटता उनके लिए एक चुनौती और उनके विश्वास के लिए एक कसौटी 
बन गईं । इस अवसर पर असफल होने का अर्थ यह था कि या तो अहिंसा 

का सिद्धांत और कार्ये-क्रम उतना व्यापक और आधारभूत नहीं था जितना 
कि गांधीजी उसे समझते आये थे या उसका त्याग करने या उसके साथ 
समझौता कर लेने में वह भूल करते थे । वह अपने संपूर्ण जीवन के उस 
विश्वास को नहीं त्याग सकते थे जिसपर कि उनका सारा कार्य आधारित 
था। उन्होंने महसूस किया कि उन्हें अहिसा के आवश्यक परिणामों को 
अवश्य स्वीकार करना चाहिए। 

इसी तरह की कठिनाई और संघर्ष पहली बार सन्‌ १९३८ में म्यू- 
निक-संकट के समय उत्पन्न हुई थी, जब कि युद्ध सिर पर खड़ा था। उस 
समय में यूरोप में था और वादविवाद में भाग 
नहीं ले सका था । कितु संकट के हटने और 
युद्ध के स्थगित हो जाने से वह कठिनाई दूर हो गई थी । सितंबर १९३९ 
में जब युद्ध सचमुच छिड़ा तो ऐसा कोई सवाल नहीं उठा और न हमने 
उसपर विचार ही किया । कितु सन्‌ १९४० की गर्मी के अंतिम दिनों 
में महात्मा गांधी ने यह बात हमारे सामने फिर से स्पष्ट कर दी कि वह 
हिसात्मक युद्ध में भागीदार नहीं बनेंगे और कांग्रेस द्वारा भी ऐसी ही 
प्रवृत्ति का अपनाया जाना स्वीकार करेंगे । सशस्त्र और हिसात्मक युद्ध में 
व्यावहारिक सहायता देने के अलावा वह नैतिक या और दूसरी हर तरह 
फी सहायताएं देने के लिए तैयार थे। वह चाहते थे कि कांग्रेस यह घोषणा 
कर दे कि वह स्वतन्त्र भारत के लिए भी अहिसा के ही सिद्धान्त का समर्थन 
करती है । वह जानते थे कि देश में--यहांतक कि कांग्रेस में भी--ऐसे 
तत्त्व हैं जिनका अहिंसा पर विद्वास नहीं । उन्हें इस बात का भय था 
कि संभव हैं रक्षात्मक प्रदइनों के उठने पर स्वतन्त्र भारत की सरकार 
अहिसा के सिद्धांत को त्याग दे और सैनिक, समुद्री तथा हवाई शक्ति की 
वृद्धि करे। फिर भी वह चाहते थे कि यदि संभव हो तो कांग्रेस कम-से-कम 
अहिसा की पताका को ऊंचा उठाये रखे और जनता को शान्तिपूर्ण 
प्रणाली से सोचने तथा कार्य करने की शिक्षा दे । भारत का सैनीकरण होते 
देखना उन्हें भयावह प्रतीत होता था | वह स्वप्न देखा करते थे कि भारत 
अहिसा का प्रतीक और दृष्टांत बनेगा और अपने आदर से दूसरे देशों को 
भी युद्ध तथा हिसात्मक कार्यों से मुक्त रखेगा । इसलिए वह चाहते थे कि 


यरोप का युद्ध 


गांधीजी का जीवन-आधार १०७ 


अगर समस्त भारत ने उनके इस सिद्धान्त को स्वीकार नहीं भी किया है 
तब भी परीक्षा का समय आते पर कांग्रेस को उसका परित्याग नहीं करना 
चाहिए। ह 

जहांतक मुझे पता है, सेना या पुलिस के संबंध में अहिसा के प्रश्न 
पर कभी विचार नहीं किया गया था। यह एक मानी हुई बात थी कि 
अहिसा का प्रयोग हमारे स्वतन्त्रता-संग्राम तक ही सीमित था । यह सत्य 
हैं कि कई रीतियों से अहिसा ने हमारी विचारशक्ति पर बड़ा प्रबल 
प्रभाव डाला था और कांग्रेस को विश्व के नि३शस्त्रीकरण का तथा सभी 
राष्ट्रीय और अन्तर्राष्ट्रीय झगड़ों के शांतिपूर्ण समाधान का समर्थक बना 
दिया था । 

जिन दिनों प्रांतों में कांग्रेसी सरकारे थीं, कई प्रांतीय सरकारें विश्व- 
विद्यालयों और कालेजों में किसी-न-किसी रूप में सैनिक शिक्षा को प्रोत्सा- 
हन देने के लिए उत्सुक थीं, कितु केन्द्रीय सरकार ने इसे स्वीकार नहीं 
किया और रास्ते में रोड़े अटका दिये । 

निस्संदेह गांधीजी को ये प्रवृत्तियां मान्य नहीं थीं, कितु उन्होंने हस्त- 
क्षेप नहीं किया । वह तो दंगों को दबाने तक के लिए पुलिस का सकत्त्र 
प्रयोग पसन्द नहीं करते थे और ऐसी घटना 
घटने पर दुःख प्रकट किया करते थे | कितु वह 
उसे एक न्यूनतर बुराई समझकर सह लेते थे और आश्या करते थे कि 
क्रमशः उनके उपदेश भारतीय जनता के मस्तिष्क में जड़ जमा लेंगें । 
कांग्रेस की इन प्रवृत्तियों को नापसन्द करने के कारण ही वह सन्‌ १९३४ 
के आसपास कांग्रेस की साधारण सदस्यता से भी हट गये, यद्यपि उसके 
परचात्‌ भी वह कांग्रेस के असंदिग्ध नेता और सलाहकार बने रहे । हमारे 
लिए यह एक नियम-विरुद्ध और असंतोषजनक स्थिति थी, लेकिन जहां- 
तक गांधीजी का सवाल है उन्हें शायद यह अनुभूति होती थी कि कांग्रेस 
के सदस्य न रहने के कारण उनपर कांग्रेस द्वारा समय-समय पर किये 
जानेवाले उन विभिन्न निर्णयों का, जो उनके सिद्धांतों और विद्वासों में 
पूरी तरह मेल नहीं खाते थे, व्यक्तिगत उत्तरदायित्व नहीं रह गया । उनमें 
सदा एक राजनैतिक संघर्ष चलता रहा है और हमारी राष्ट्रीय राजनीति 


कम बुराई 

में भी नेता गांधी और मनुष्य गांधी में, जो भारत ही नहीं बल्कि समस्त 
मानव-जाति और सारे संसार के लिए दँवी संदेश लेकर अवतरित हुआ 
है, निरन्तर संघर्ष होता रहा है । इस सिद्धांत को स्वीकार करना आसान 
नहीं कि जीवन--विशेष रूप से राजनैतिक जीवन--की संकटकालीन 
आवश्यकताओं और तात्कालिक वांछनोयताओं के अवसर पर भी सत्य का 
कट्टरता के साथ पालन किया जा सकता है । साधारण रूप से तो लोग 
इसकी चिता ही नहीं करते । यदि वे सत्य को अपने जीवन में कोई स्थान 
देते भी हैं तो उसे मस्तिष्क के किसी कोने में पड़े रहने देते हैं और 
तात्कालिक वांछतवीयता को ही कार्य का आधार मानते हैं । राजनीति में 
सर्वत्र यही नियम रहा है । इसका एकमात्र कारण यही नहीं है कि राज- 
नीतिज्ञ दुर्भाग्यवश एक विचित्र ढंग के अवसरवादी होते हैं, बल्कि यह भी 
कि वे शुद्ध वैयक्तिक धरातल पर कार्य नहीं कर सकते । उन्हें दूसरों से 
काम कराना पड़ता हैं और इसलिए दूसरों की कमियों का ध्यान रखना 
पड़ता हैँ ओर यह भी देखना पड़ता है कि वे सत्य को कहांतक समझ 
और ग्रहण कर सकते हैं। इसके कारण उन्हें सत्य के साथ समझौता 
करना पड़ता है और उसे तत्कालीन परिस्थितियों के अनुकूल बनाना 
पड़ता हैं । यह क्रिया अनिवार्य हो जाती है, फिर भी इसके साथ खतरे 
लगे रहते हैं । सत्य की अवहेलना और परित्याग की प्रवृत्ति बढ़ जाती 
है और तात्कालिक वांछनीय कार्य की एकमात्र कसौटी बन जाती है। 

यद्यपि गांधीजी कुछ सिद्धांतों पर चट्टान की तरह अटल रहते हैं, 
तथापि उन्होंने अपनेको दूसरे व्यक्तियों और परिवर्तनशील परिस्थितियों 
के अनुकूल बनाने की अपूर्व क्षमता प्रदर्शित की है। वह दूसरों---विशेष 
रूप से जनसाधारण--की शक्ति और निर्बलता का ध्यान रखते हैं और 
यह भी देखते हैं कि उनमें सत्य के अनुसार कार्य करने की कितनी सामर्थ्यं 
हैं। लेकिन समय-समय पर वह सचेत हो उठते हैं मानों उन्हें इस बात का 
भय हो गया हो कि उन्होंने लोगों के साथ आवश्यकता से अधिक समझौता 
कर लिया है और तब वह फिर से अपने सिद्धोंतों पर दृढ़ हो जाते हैं। 
कार्य करते समय वह जनता की विचारधारा से सहमत प्रतीत होते हैं । 
उसकी सामथ्य का ध्यान रखते हैं और इसीलिए कुछ सीमा तक अपने 

को उसके अनुकूल बना लेते हैं । कितु कभी-कभी वह अधिक सैड्वांतिक 
बन जाते हैँ और उनकी अपनेको दूसरों के अनुकूल बनाने की प्रवृत्ति 
कम हो जाती हैं। यही अन्तर उनके कामों और लेखों में दिखाई देता 
हैं और इससे खुद उनके अनुयायी भ्रम में पड़ जाते हैं। जो लोग भारत 
की पृष्ठभूमि को नहीं जानते उनकी तो बात ही क्‍्या। 

एक अकेला आदमी जनसाधारण के सिद्धांतों और विचारों पर कहां- 
तक प्रभाव डाल सकता है, यह कहना कटिन है । इतिहास में कुछ लोग 
ऐसे हुए हैं, जिन्होंने जनता पर बड़ा जबरदस्त प्रभाव डाला हैं ; कितु 
संभवतः उन्होंने उन्हीं बातों पर ज्ञोर दिया है और उन्हीं तथ्यों का 
दिग्दशन कराया हैं जो जनता के मस्तिष्क में पहले से ही थे, या उन्होंने 
अपने ही यूग के अनिश्चित विचारों की स्पष्ट व्याख्या की हैं । वर्तमान 
युग को भारतीय विचारधारा पर गांधीजी का बड़ा गहरा प्रभाव पड़ा 
है । आगे वह कबतक और किस रूप में रहेगा, यह तो भविष्य बता 
सकता है । उनका प्रभाव उन लोगों तक ही सीमित नहीं है जो उनसे 
सहमत हें या उन्हें राष्ट्रीय नेता स्वीकार करते हैं। उनका प्रभाव उन 
लोगों पर भी पड़ता है जो उनसे असहमत होते हैं और उनकी आलोचना 
करते हैँ । भारत में ऐसे बहुत ही कम व्यवित हैं, जो गांधीजी के अहिंसा 
के सिद्धांत या उनके आर्थिक मतों को पूरी तरह से मानते हों, फिर भी 
ऐसे लोगों की संख्या बहुत बड़ी हे जिनपर इन सिद्धांतों और मतों का 
कुछ-न-कुछ प्रभाव अवश्य पड़ा है । साधारणत: धार्मिक दृष्टिकोण से यह 
कहा जा सकता है कि उन्होंने राजनैतिक और दैनिक जीवन की समस्याओं 
के नैतिक समाधान पर ज़ोर दिया हैं । धामिक पृष्ठभूमि का प्रभाव तो 
उन्हींपर पड़ा हैं, जिनकी उधर प्रवृत्ति थी, किन्तु नैतिक दृष्टिकोण ने 
दूसरों को भी प्रभावित किया है । कितने ही लोगों के नैतिक और सदा- 
चार-संबंधी कार्यों का स्तर ऊंचा उठ गया है और उनसे भी अधिक लोगों 
को कम-से-कम नीति और सदाचार के दृष्टिकोण से सोचने पर विवद् 
होना पड़ा है और यह मानना पड़ा है कि विचार का कार्यों और व्यवं- 
हारों पर कुछ-न-कुछ प्रभाव अवश्य पड़ता है । राजनीति अब केवल 
समयानुकूलता और अवसरवादिता नहीं रह गई है, जैसी कि वह साधारणतः 

सभी जगह रही है; बल्कि अब सोचने और काये करने से पहले लगातार 
एक नैतिक संघर्ष चलता रहता है । तात्कालिक वांछनीयता की उपेक्षा 
नहीं की जा सकती, अर्थात्‌ जो बात तत्काल संभव और उचित प्रतीत 
होती है, उसे आंखों से ओझल नहीं किया जा सकता । फिर भी दूसरे 
कारणों से और दूरवर्ती परिणामों के फलस्वरूप उसकी उमग्रता कम हो 
जाती है । 
इन विभिन्न दिशाओं में गांधीजी का प्रभाव सारे भारत में फैल गया 
है ओर अपनी छाप छोड़ गया है | कितु उनके भारत के सर्वप्रमुख और 
सर्वोच्च नेता बनने का कारण उनका अहिसात्मक या आथिक सिद्धांत नहीं 
है । भारत की बहुसंख्यक जनता के लिए वह उस भारत के प्रतीक है 
जिसने स्वतन्त्र होने का दृढ़ संकल्प कर रखा हैं । उसकी नजरों में बह 
युद्ध के लिए तत्पर राष्ट्रीयता के, अहंकारपुण बल के समक्ष सिर न 
झुकाने की दृढ़ प्रतिज्ञा के और राष्ट्रीय अपमान की किसी घटना को 
स्वीकार न करने के निश्चय के प्रतीक हैं। भारत के अनेकानेक लोग उनसे 
सैकड़ों बातों पर असहमत क्‍यों न हों, वे उसकी आलोचना क्‍यों न करते 
हों और कुछ मसलों पर उनसे जुदे भी क्‍यों न हो जाते हों, भारत की 
स्वतन्त्रता की बाजी लग जाने पर कायें और संघर्ष के समय सब लोग 
फिर से उन्हें घेर लेते हैं और उनकी ओर अपने अनिवार्य नेता के रूप में 
निहारते हैं । द 
. सन्‌ १९४० में जब गांधीजी ने युद्ध और स्वतन्त्र भारत के भविष्य 
के संबंध में अहिंसा का प्रश्न उठाया तो कांग्रेस-कार्यंसमिति ने उसका 
पूरी तरह से सामना किया। समिति के सदस्यों 
अहम का अका ने साफ कह दिया कि जितनी दूर आप हमें ले 
जाना चाहते हैं उतनी दूर जाने में हम समर्थ नहीं और न हम विदेशी 
मामलों में अहिसा के प्रयोग के लिए देश या कांग्रेस को वचनबद्ध ही कर 
सकते हैं । इसका नतीजा यह हुआ कि इस प्रदन पर गांधीजी और कार्य- 
समिति में एक निश्चित और स्पष्ट फूट पड़ गई । दो महीने बाद फिर से 
विचार-विनिमय करने पर एक सर्व-सम्मत युक्ति निकली जिसे बाद में 
कांग्रेस-महासमिति ने अपने एक प्रस्ताव का अंग बना लिया । यह युक्ति 

गांधीजी की प्रवृत्ति का पूर्ण रूप से प्रतिनिधित्व नहीं करती थी । वह तो 
केवल उस बात का प्रतिनिधित्व करती है, जिसका उन्होंने इस संबंध में 
कांग्रेस द्वारा कहा जाना बड़ी अनिच्छा के साथ स्वीकार कर लिया था। 
उस समय तक ब्रिटिश सरकार कांग्रेस के उस प्रस्ताव को ठकरा चुकी 
थी, जिसमें उसने राष्ट्रीय सरकार की स्थापना के आधार पर युद्ध-प्रयत्न 
में भाग लेने की तत्परता व्यक्त की थी । किसी-न-किसी तरह का संघर्ष 
होनेवाला था, जैसा कि स्वाभाविक था और गांधीजी और कांग्रेस ने एक- 
दूसरे की तरफ देखा और उनमें आपसी गतिरोध को दूर करने की आकांक्षा 
उत्पन्न हुई । जो युक्ति सर्वंसम्मति से स्वीकार की गई थी उसमें युद्ध का 
उल्लेख नहीं था; क्योंकि उसी समय कांग्रेस का सहयोग-प्रस्ताव असम्मान 
के साथ ओर पूरी तरह से ठुकरा दिया गया था । उसमें सैद्धांतिक रूप 
में अहिसा के संबंध में कांग्रेस-नीति का उल्लेख किया गया था और पहली 
बार बताया गया था कि किस प्रकार कांग्रेस की राय में स्वतन्त्र भारत 
को अपने विदेशी संबंधों में अहिसा का प्रयोग करना चाहिए | प्रस्ताव 
का वह भाग इस प्रकार था--- 

“न केवल स्वराज्य के संघर्ष के लिए बल्कि जहांतक अमल में आ 
सकने की संभावना हो, स्वतन्त्र भारत के लिए भी कांग्रेस-महासमिति 
अहिसा की ही नीति और व्यवहार में दृढ़ विश्वास करती है । समिति 
को इस बात का विश्वास हैं, और हाल की अन्तर्राष्ट्रीय घटनाओं 
ने प्रदशित कर दिया हैं कि यदि संसार अपनेको विनष्ट करना 
नहीं चाहता और फिर से पाशविकता की ओर नहीं. जाना चाहता 
तो पूर्ण निश्शस्त्रीक*्ण और एक नई तथा अधिक न्यायपूर्ण 
राजनैतिक व आथिक व्यवस्था की स्थापना आवश्यक हैं। इसलिए 
स्वतन्त्र भारत अपना सारा ज़ोर निर्शस्त्रीकरण के पक्ष में लगायेगा और 
इस दिद्या में उसे संसार का स्वयं नेतृत्व करने के लिए तैयार रहना 
चाहिए । निश्चय ही यह नेतृत्व देश की आन्तरिक अवस्था ओर बाहरी 
तत्त्वों पर निर्भर होगा, किन्तु राज्य निरशस्त्रीकरण की इस नीति को 
क्रियात्मक रूप देने के लिए भरसक प्रयत्न करेगा। सफल निदशस्त्रीकरण 
के लिए और राष्ट्रीय युद्धों का अन्त करके विद्वशांति की स्थापना करने 

के लिए युद्ध और राष्ट्रीय संघर्षों के कारणों का दूर दिया जाना आवदयक 
है । एक देश पर दूसरे देश के प्रभुत्त और एक जाति या दल द्वारा दूसरी 
जाति या दल के शोषण का अन्त करके इन कारणों को निर्मूल कर देना 
चाहिए । इस उद्देश्य की पू्ि के लिए भारत शांतिपूर्वक प्रयत्न करेगा और 
इसी उद्देश्य को दृष्टि में रखकर भारतीय जनता एक स्वतनन्‍्त्र राष्ट्र का 
अस्तित्व प्राप्त करना चाहती हैँ । यह स्वतन्त्रता विश्वशांति और विद्व- 
उन्नति के लिए दूसरे स्वतन्त्र देशों के साथ निकट संपर्क की भूमिका होगी ।” 
आप देखेंगे कि इस घोषणा में जहां एक ओर शांतिपूर्ण कार्ये और 
निदशस्त्रीकरण के लिए कांग्रेस की आकांक्षा का दढ़तापूर्वक समर्थन किया 
गया है वहां दूसरी ओर कितनी ही शर्तों पर भी ज़ोर डाला गया है । 
कांग्रेस का भीतरी संकट सन्‌ १९४० में दूर हो गया और उसके बाद 
जो साल आया उसमें कांग्रेसियों की धड़ाधड़ गिरफ्तारियां हुईं । कितु 
दूसरी फूट जब दिसम्बर, १९४१ में गांधीजी ने पूर्ण 
अहिसा का आग्रह किया तो फिर वही संकट 
उत्पन्न हो गया । एक बार फिर लोगों में फूट और मतभेद उत्पन्न हो 
गया और कांग्रेस के अध्यक्ष मौलाना अबुल कलाम आजाद तथा कितने 
हीं दूसरे लोगों ने गांधीजी के दृष्टिकोण को स्वीकार करने में असमर्थंता 
प्रकट की । स्पष्ट था कि इस मामले में कांग्रेस सामूहिक रूप में गांधीजी 
से असहमत थी । उसमें गांधीजी के कुछ कट्टर अनुयायी भी शामिल थे । 
परिस्थितियों और तेज़ी से घटनेवाली नाटकीय घटनाओं ने हम सब- 
पर--यहांतक कि गांधीजी पर भी--प्रभाव डाछा और यद्यपि उन्होंने 
कांग्रेस के मत को स्वीकार नहीं किया तथापि उससे अपनी बात मनवाने 
का आग्रह छोड़ दिया । 
इसके बाद गांधीजी ने इस प्रश्न को कांग्रेस म कभी नहीं उठाया । 
बाद में जब सर स्टैफडं क्रिप्स अपने प्रस्ताव लेकर भारत आये तो अहिसा 
का कोई सवाल ही नहीं था । उनके प्रस्तावों पर शुद्ध राजनैतिक दृष्टि- 
कोण से विचार किया गया । इसके बाद के महीनों में--अगरत, १९४२ 
तक--गांधीजी देशप्रेम और स्वतन्त्रता की उत्कट अभिलाषा से प्रेरित 
होकर कांग्रेस के युद्ध में शामिल तक होने के लिए तैयार हो गये, बशर्ते 

कि भारत को स्वतन्त्र बना दिया जाय | उनके लिए यह एक अद्भुत और 
आदचयंजनक परिवर्तन था, जिसके कारण उनके मस्तिष्क और उनकी 
आत्मा दोनों को पीड़ा हुई । उनकी अन्तरात्मा में अहिसा के सिद्धांत और 
भारत की स्वतन्त्रता के बीच जो संघर्ष चल रहा था उसमें स्वतन्त्रता 
का पक्ष भारी रहा । अहिसा उनकी जीवनी-शक्ति थी, उनके जीवन-यापन 
का अर्थ थी और स्वतन्त्रता उनकी सबसे बड़ी, सबसे उत्कट आकांक्षा थी । 
कितु स्वतन्त्रता की ओर अधिक झुकाव का यह अर्थ नहीं था कि अहिसा 
में उनका विश्वास कम हो गया था । हां, इसका यह अर्थ अवश्य था कि 
वह इस बात के लिए तैयार हो गये थे कि युद्ध में कांग्रेस अहिसा का प्रयोग 
न करे। व्यावहारिक राजनीतित्न ने दृढ़-प्रतिज्ञ देवदूत पर विजय पाई । 

युद्ध के भारत के निकट आ जाने से गांधीजी बड़े विचलित हुए । 
इस नई स्थिति के साथ अहिंसा की नीति और कार्यक्रम का मेल मिलाना 
आसान नहीं था। आक्रमण के लिए आती हुई 
किसी सेना के सामने या दो विरोधी सेनाओं के 
'बीच सविनय अवज्ञा का कोई सवाल ही क्‍या हो सकता था ? चुप बेठे 
रहना या आक्रमण को स्वीकार करने का भी कोई प्रश्न नहीं था| तो 
फिर क्‍या किया जाय ? ऐसे अवसर के लिए कांग्रेस और गांधीजी के 
अपने साथियों ने भी अहिसा को अस्वीकार कर दिया था और उसे आक्रमण 
के सहस्त्र विरोध का संकल्प नहीं माना था । स्वयं गांधीजी ने भी इतना 
तो मान लिया था कि इन्हें ऐसा करने का अधिकार हैं । फिर भी वह 
दुःखी थे और व्यक्तिगत रूप से किसी हिसात्मक कार्यक्रम में भाग नहीं 
ले सकते थे। कितु वह एक व्यक्ति से कहीं अधिक थे। राष्ट्रीय आंदोलन 
में उन्हें किसी अधिकारी का पद प्राप्त रहा हो या न रहा हो, उसमें उनका 
स्थान निश्चय ही अद्वितीय और सर्वेप्रमुख था और उनके वचनों का बहुत 
बड़ी जनसंख्या पर प्रभाव पड़ता था। 

भारत को--विशेषतः भारत के जनसाधारण को--जितना गांधीजी 
जानते थे उतना शायद ही किसीने जाना हो या न जानता हो । उन्होंने न 
केवल भारत के कोने-कोने की यात्रा की थी और वह न' केवल लाखों के 
संपर्क में आये थे, बल्कि उनमें कोई और भी ऐसी वस्तु थी जिसने उन्हें 


युद्ध भारत के निकटतर 

जनसाधारण के भावपूर्ण संपर्क में आने में समर्थ बनाया था । वह अपने 
को जनता में बिलीन कर सकते थे और उसके ही समान अनुभव भी कर 
सकते थे और चूंकि जनता इससे अनभिज्ञ नहीं थी इसलिए वह उनके प्रति 
श्रद्धा और भक्ति दिखलाती थी । फिर भी उनके भारत-संबंधी विचार 
कुछ सीमा तक उनके उस दृष्टिकोण के रंग में रंगे हुए थे, जो उन्होंने गुज- 
दत में अपने जीवन के प्रारम्भिक काल में बना लिये थे । गुजराती शांति- 
प्रिय व्यापारी और सौदागर थे और उनपर जैनधर्म के अहिसा के सिद्धांत 
का प्रभाव था । भारत के दूसरे भागों पर इस सिद्धान्त का बहुत कम 
असर पड़ा था और कुछ पर तो बिल्कुल ही नहीं । दूर-दूर तक फैली 
हुई योद्धा क्षत्रिय जाति ने इस सिद्धांत को युद्ध या जंगली जानवरों के 
शिकार के क्षेत्र में हस्तक्षेप नहीं करने दिया था । दूसरी जातियां, जिनमें 
ब्राह्मण भी शामिल थे, इससे बहुत ही कम प्रभावित हुई थीं । कितु भार- 
तीय विचारधारा और इतिहास के विकास के संबंध में गांधीजी के विचार 
स्वतन्त्र और अनेक सूत्रों पर आधारित थे । उन्हें इस बात का विश्वास 
था कि अहिसा ही इस विकास का आधारभूत सिद्धांत थी, यद्यपि कितनी 
ही बार उसका अतिक्रमण अवश्य हुआ था । यह दृष्टिकोण एक दूरवर्ती 
दृष्टिकोण था और कितने ही भारतीय विचारक तथा इतिहासकार इससे 
सहमत नहीं थे । इसका मानव-जीवन की वर्तमान अवस्था में अहिंसा की 
उपयोगिता से कोई संबंध नहीं था, फिर भी इससे गांधीजी के चितन 
की ऐतिहासिक प्रवृत्ति का पता लगता था। 

भूगोल का अब भी महत्त्व-हैं और भविष्य में भी रहेगा, किन्तु अब 
दूसरे तत्त्वों की उससे भी अधिक महत्ता हो गई हैं । पंत और समुद्र अब 
बाधक नहीं रह गये हैं किन्तु वे अब भी मनुष्य के चरित्र ओर देश की 
राजनैतिक तथा आर्थिक स्थिति की रूपरेखा निर्धारित करते हैं | विभा-' 
जन, पृथक्‍्करण या विलय की नई योजनाओं पर विचार करते समय 
इनकी अवहेलना नहीं की जा सकती, सिवा उस अवस्था में जब ये योज- 
ताएं किसी विश्वव्यापी आधार पर बनाई गई हों । 

गांधीजी का भारत और भारतीय जनता का ज्ञान बड़ा गहरा है । 
यद्यपि उन्हें इतिहास में इतनी रुचि नहीं हैं और यद्यपि उनमें उस ऐति- 

हासिक चेतना का अभाव है जो कुछ लोगों में होती हैं तथापि वह भारतीय 
जनता के ऐतिहासिक उद्गमों के प्रति पूर्णतः: सचेत हैं और उन्हें उनकी 
निकट जानकारी भी हैं। सामयिक घटनाओं का उन्हें अच्छा ज्ञान है और 
उनका वह सावधानी के साथ अनुशीलन करते हैं, गद्यपि अनिवार्य रूप से 
अपना ध्यान आजकल की भारतीय समस्याओं पर ही केन्द्रित रखकर 
निस्सार बातों को छोड़ किसी समस्या या स्थिति के सार को समझ लेने 
की उनमें अपूर्व क्षमता हैं। वह सभी चीजों को उनके नैतिक पहल से 
जांचते हैँ, इसलिए उन्हें ये चीजें विस्तृत रूप में दिखाई दे जाती हैं और 
वह उन्हें निश्चयपूर्वक ग्रहण कर लेते हैं। बर्नार्ड शॉ ने कहा है कि 
गांधीजी ने युक्ति-सम्बन्धी चाहे कितनी भी भूलें की हों, उनकी आधार- 
भूत युद्धनीति अब भी ठीक ही होती है । किन्तु अधिकांश लोग दूर की 
बातें नहीं सोचते । वे उपस्थित क्षण से कुशलतापूर्वक लाभ उठाने में ही 
ज्यादा दिलचस्पी लेते हैं । 

भारत में कुछ ऐसे लोग भी थे जो युद्ध को विभिन्न युद्धरत देशों के 
राजनीतिज्ञों की लघु महत्त्वाकांक्षाओं से कहीं बड़ा और व्यापक समझते 
थे। वे उसकी क्रांतिकारी महत्ता का अनुभव 
करते थे और इस बात को समझते थे कि युद्ध 
और उसके परिणाम इस संसार की अन्ततः सैनिक विजयों और राज- 
नीतिज्ञों के समझोतों व कथनों से कहीं आगे ले जायंगे । कितु निश्चय ही 
ऐसे आदमियों की संख्या बहुत कम थी और जैसा कि दूसरे देशों में भी 
होता है, अधिकांश लोग इस प्रश्न पर संकीण्ण दृष्टिकोण से विचार करते 
थे (जिसे वे यथार्थवादी दृष्टिकोण कहते थे) और केवल वर्तमान को दृष्टि 
में रखकर काम करते थे । अवसरवादी प्रवृत्ति के कुछ लोगों ने अपनेको 
ब्रिटिश-नीति के अनुकूल बना लिया, जैसा कि वे किसी भी दूसरे अधि- 
कारी या नीति के साथ करते । कुछ लोगों में इस नीति के विरुद्ध प्रबल 
प्रतिक्रिया हुई और उन्होंने अनुभव किया कि ऐसी नीति के आगे सिर झुकाना 
भारत ही नहीं, बल्कि समस्त संसार के हित के साथ धोखा करना हैं। अधि- 
कांश लोग निरचेष्ट, निष्क्रिय और मौन पड़े रहे । ये ही भारतीय जनता की 
वे पुरानी कमियां थीं, जिनके विरुद्ध हम इतने दिनों से लड़ते आ रहे थे । 


आजादी की पुकार 

जब कि भारतवासियों के मस्तिष्क में यह संघर्ष चल रहा था और 
निराशा की भावना बढ़ती जा रही थी, गांधीजी ने कई लेख लिखे जिनसे 
लोगों की विचारधारा को एकाएक नई दिद्या मिली या, जैसा कि अक्सर 
होता है, इन लेखों से उनके अनिद्दिवत विचारों को एक निद्चित रूप 
मिला । उस संकटजनक स्थिति में निष्क्रिय रहना या जो कुछ भी हो 
रहा था उसके आगे सिर झुकाना गांधीजी को असह्य हो गया था| उस 
स्थिति का सामना करने का एकमात्र उपाय यह था कि भारत की स्वत- 
न्त्रता स्वीकार कर ली जाय और मित्रराष्ट्रों के सहयोग से आक्रमण 
और युद्ध का मुकाबला किया जाय । इस स्वीकृति के न मिलने पर प्रच- 
लित प्रणाली को चुनौती देने और जिस तन्द्रा में पड़कर जनता अशक्त व 
हर तरह के आक्रमण का आसान शिकार बन गई थी उससे उसे उठाने 
के लिए कुछ-न-कुछ करना जरूरी था। 

यह मांग कोई नई मांग नहीं थी, क्‍योंकि इसमें वे ही बातें दुहराई 
गई थीं, जो हम सदा से कहते आये थे । कितु गांधीजी के भाषणों और 
लेखों में एक नई प्रेरणा और एक नया आग्रह था और था कार्य करने 
की ओर इशारा । उस समय वह जो कह या लिख रहे थे वही निस्संदेह 
सारे भारत की भावना थी । राष्ट्रीयता और अन्तर्राष्ट्रीयता के संघर्ष में 
विजय राष्ट्रीयता की हुई थी और गांधीजी के नये लेखों ने सारे भारत में 
हलचल मचा दी । फिर भी वह राष्ट्रीयता कभी अन्तर्राष्ट्रीयता के विरुद्ध 
नहीं रही और सच पुछिये तो अपने में और अन्तर्राष्ट्रीयता में किसी प्रकार 
मेल-मिलाप का रास्ता ढूंढने का अधिक-से-अधिक प्रयत्न कर रही थी, 
बछतें कि उसे यह काम सम्मानपूवंक और कारगर तरीके से करने का 
अवसर दिया जाता । दोनों में कीई आवश्यक अंतर नहीं थ्ग, क्योंकि यूरोप 
की राष्ट्रीयताओं की तरह उसका ध्येय दूसरों के काम में हस्तक्षेप करना 
नहीं, बल्कि समान हित के लिए सहयोग करना था । राष्ट्रीय स्वतंत्रता 
सच्ची अन्तर्राष्ट्रीयवी का आवश्यक आधार मानी जाती थी और इसलिए 
वह अन्तर्राष्ट्रीयता तक पहुंचने का मार्ग तथा फासिस्टवाद व नात्सीवाद 
के विरुद्ध समान संघर्ष में सहयोग देने की वास्तविक नींव समझी जाती 
थी । इधर जिस अनन्‍्तर्राष्ट्रीयवा की इतनी चर्चा थी वह साम्राज्यवादियों 

की पुरानी नीति की भांति एक नये वेष में (बहुत ज्यादा नये नहीं) 
संदिग्ध दिखाई देने लगी थी । सच पूछिये तो वह स्वयं आक्रमणकारी 
राष्ट्रीयता थी, जो साम्राज्य या राष्ट्रसमूह या शासनादिष्ट प्रदेश के नाम 
में दूसरों पर अपनी सत्ता लाद 'रही थी। 
इस नई स्थिति से हममें से कुछ लोग चिंतित और विचलित हुए, क्योंकि 
काम जबतक कारगर न हो तबतक उसका होना न होना बराबर था; 
और जो काम कारगर होता उसका--एक ऐसे 
अन्तर्राष्ट्रीय विचार समय में जब स्वयं भारत पर आक्रमण का 
खतरा था--युद्ध-प्रयत्न में बाधक होना अनिवार्य था । गांधीजी की विचार- 
धारा में भी महत्त्वपूर्ण अन्तर्राष्ट्रीय तत्त्तों की अवहेलना की गई दिखाई 
दिती थी और वह राष्ट्रीयता के संकीर्ण दृष्टिकोण पर आधारित मालम 
होती थी । युद्ध के पिछले तीन साल में हमने जानबूझकर तंग न करने की 
नीति का अनुसरण किया था और अगर वैसा कुछ किया भी था तो केवल 
सांकेतिक विरोध के रूप में । सन्‌ १९४०-४१ में जब हमारे देश के ३० 
हजार प्रमुख स्त्री-पुरुष जेलों में ठंस दिये गये तो इस सांकेतिक विरोध 
ने विशाल रूप साधारण कर लिया । यह जेल-यात्रा भी कुछ चुने हुए 
व्यक्तियों ने ही की। सामूहिक हलचलें और सरकारी व्यवस्था में प्रत्यक्ष 
रूप से हस्तक्षेप करने की चेष्टा नहीं की गई। हम इन बातों को दुहरा 
नहीं सकते थे और इनके अलावा जो कुछ भी करते उसका भिन्न ढंग का 
ओर अधिक कारगर होना अनिवार्य था | क्‍या इससे भारत के सीमांत 
पर होनेवाले युद्ध में बाधा नहीं पड़ती और दुश्मन को प्रोत्साहन नहीं 
मिलता ? 
हमारे सामने यह स्पष्ट कठिनाइयां थीं और उनपर हमने गांधीजी के 
साथ विस्तारपूर्वक विचार-विनिमय किया, कितु न हम उन्हें अपने मत के 
अनुकूल बना सके, न वह हमें अपने मत की ओर खींच सके । कठिना- 
इयां बनी रहीं और हम कुछ करते या न करते हमें हर स्थिति में संकट 
दिखाई दे रहा था। अतः हमें उनका संतुलन करना और उनमें से कम 
बुरे मागे को अपनाना था। हमारे पारस्परिक विचार-विनिमय से बहुत- 
सी बातें, जो पहले अनिद्चित और धुंधली थीं, स्पष्ट हो गई और जिन 

अन्तर्राष्ट्रीय तत्त्वों की ओर गांधीजी का ध्यान आकर्षित किया गया उनमें 
से अनेक को उन्होंने स्वीकार कर लिया । इसके बाद उन्होंने जो कुछ 
लिखा उसमें परिवर्तेन दिखाई दिया । उन्होंने स्वयं इन अन्तर्राष्ट्रीय तत्त्वों 
पर जोर दिया और भारत की समस्या पर एक अधिक विस्तृत दृष्टिकोण - 
से विचार किया | फिर भी उनकी बुनियादी प्रवृत्ति बदली नहीं । अंग्रेजों 
की स्वेच्छाचारी और दमनकारी नीति के सामने निरचेष्ट. भाव से आत्म- 
समपंण करने की भावना का विरोध करने तथा उसे चुनौती देने के लिए 
कुछ करने की उनकी उत्कट अभिलाषा बनी रही । उनका कहना था कि 
इस समय घुटने टेकने का अर्थ यह होगा कि भारत का आत्मिक बल टूट 
जायगा और युद्ध चाहे कोई भी रूप धारण करे और उसका चाहे कुछ 
भी अन्त हो, लोग दासों जैसा व्यवहार करने लगेंगे और स्वतन्त्रता बहुत 
समय तक अलम्य हो जायगी । इसका एक अर्थ यह भी होगा कि आक्र- 
मणकारी के सामने सिर झुकाना पड़ेगा और अस्थायी रूप से उसकी 
सैनिक हार होने या उसके पीछे हटने पर.भी हम विरोध जारी नहीं रख 
सकेंगे । इसका अर्थ जनता का पूर्ण नैतिक पतन और उसके उस बल का 
ह्वास होगा जो उसने एक-चौथाई सदी तक लगातार स्वतन्‍्त्रता-संग्राम 
लड़ते रहने के बाद अर्जित किया हैँ । इसका यह भी अर्थ होगा कि दुनिया 
भारत की आजादी की मांग को भूल जायगी और युद्ध के बाद जो सम- 
झौता होगा वह पुरानी साम्राज्यवादी प्रेरणाओं और महत्त्वाकांक्षाओं से 
प्रभावित होगा । चूंकि गांध्तीजी की भारत को स्वतन्त्र देखने की अभि- 
लाषा बड़ी उत्कट थी, इसलिए भारत उनके लिए केवल एक प्रिय मातृ- 
भूमि ही नहीं था; वह संसार के सभी उपनिवेश-निवासियों और पददलितों 
का प्रतीक था और थी वह कसौटी जिसपर कसकर ही किसी भी विश्व- 
नीति की जांच की जा सकती थी | यदि भारत परतन्त्र रहता तो दूसरे 
उपनिवेश और दास राष्ट्र भी गुलामी की अपनी वर्तमान अवस्था में पड़े 
रहते और युद्ध निरर्थक सिद्ध होता । युद्ध के नैतिक आधार को बदलना 
आवश्यक था । यह संभव था कि जल, थर और आकाश-सेनाएं 
अपने-अपने क्षेत्र में कायें करती हुई अधिक श्रेष्ठ हिसात्मक युकतियों का 
प्रयोग कर विजयी बनतीं, लेकिन आखिर उनकी इस विजय का उद्देश्य 

क्या था ? और सशस्त्र युद्ध के लिए भी तो नैतिक समर्थन की आवश्यकता 
है । क्‍या नैपोलियन ने यह नहीं कहा था कि युद्ध में नैतिक शक्ति! और 
शारीरिक शक्ति का वही अनुपात हैं जो तीन और एक का ?' संसार 
भर के जो करोड़ों गुलाम और शोषित नर-नारी यह समझते थे कि यह 
युद्ध वस्तुत: उनकी आजादी के लिए लड़ा जा रहा है, उनका नैतिक विश्वास 
युद्ध के संकीर्णतर दृष्टिकोण से भी बड़े महत्त्व का था। आनेवाली शांति 
के लिए तो उसका अधिक महत्त्वपूर्ण होना स्वाभाविक था ही। युद्ध के 
अंत का अनिश्चित हो जाना ही एक ऐसी घटना थी, जिसके कारण दृष्टि 
कोण और नीति में परिवर्तेन आवश्यक हो गया था और जो लाखों व्यक्ति 
उसकी ओर से उदासीन और सशंक हो गये थे उनमें उत्साह भरकर युद्ध 
का समर्थक बनाना जरूरी था | अगर यह जादू चल सकता तो धुरी 
राष्ट्रों की सारी सैनिक शक्ति निरर्थक हो जाती और उनका पतन निश्चित 
हो जाता । इतना ही नहीं, बल्कि धुरी राष्ट्रों में से ही बहुतों की जनता 
इस विश्वव्यापी शक्तिशाली भावना से अनुप्राणित हो उठती । 

भारत में जनता की उदासीन निरचेष्टता को विरोध और आत्म-सम- 
पंण न करने की भावना में परिवर्तित करना ही ज्यादा अच्छा था । 
यद्यपि आरम्भ में आत्मसमर्पण न करने की इस 
भावना का लक्ष्य ब्रिटिश अधिकारियों के स्वेच्छा- 
चारितापूर्ण आदेश ही होते, तथापि बाद में उसका प्रयोग आक्रमणकारी 
के विरोध में किया जा सकता था | किसी एक के सामने सिर झुकाने 
और गुलामी स्वीकार करने का परिणाम यह होता कि दूसरों के सामने 
भी ऐसा ही करना पड़ता और इस प्रकार अपना अपमान और पतन 
होता । 

हम इस प्रकार के सभी तर्कों से परिचित थे । हम उनमें विश्वास 
करते थे और स्वयं हमने उनका अक्सर "प्रयोग भी किया था । कितु दुःख 
की बात यह थी कि ब्रिटिश सरकार की नीति ने इस जादू को पूरा होने 
से रोक दिया था और भारतीय समस्या को अस्थायी रूप से युद्धधाल तक 
के लिए सुलझाने की हमारी सारी चेष्टाएं असफल हो चुकी थीं और 
बराबर कहने पर भी ब्रिटिश सरकार ने अपने युद्ध-उहेश्यों की घोषणा 

नहीं की थी । यह निश्चित था कि आगे भी हम इस प्रकार के जो प्रयत्न 
करेंगे वे निष्फल रहेंगे । तो फिर क्या करना था ? अगर हमारे आंदोलन 
को संघर्ष का रूप लेना था तो नैतिक और दूसरी दृष्टियों से वह चाहे 
कितना ही उचित क्‍यों न होता इसमें संदेह नहीं था कि ऐसे समय में जब 
कि भारत पर आक्रमण का काफी खतरा था उस संघषे से भारत के युद्ध- 
प्रयत्न में काफी हस्तक्षेप होता । हम लोग इस सत्य से बच नहीं सकते 
थे । फिर भी कितनी अजीब बात थी कि इसी खतरे के कारण हमारे 
मस्तिष्क में उथल-पुथल हुई थी ! हम इन बातों के मौन दर्शक नहीं बन 
सकते थे और अपने देश को ऐसे व्यक्तियों द्वारा कुप्रबन्धित या नष्ट होते 
नहीं देख सकते थे जो हमारी दृष्टि में अयोग्य और जनता के विरोध के 
बोझ को वहन कर सकने में बिल्कुल असमर्थ थे | हमारी सारी अवरुद्ध 
शक्ति और स्फूरति बाहर निकलने-कुछ कार्य करने--का मार्ग चाहती थी । 
गांधीजी बूढ़े होते जा रहे थे । वह सत्तर को पार कर चुके थे और 
निरन्तर कार्य तथा कड़े मानसिक एवं शारीरिक श्रम ने उनकी काया को 
दुबेल बना दिया था । कितु उनमें अब भी पोरुष था और वह महसूस 
करते थे कि अगर इस समय मैंने परिस्थितियों के सामने सिर झुका दिया 
और जिस वस्तु को में सबसे बहुमूल्य समझता हूं उसे प्रकाश में लाने के 
लिए कुछ नहीं करता तो उनके जीवन का सारा कार्य ही निरर्थक हो 
जायगा । भारत और सभी दूसरे शोषित देशों की स्वतन्त्रता के लिए 
उनके हृदय में जो प्रेम था उसने उनके कट्टर अहिसावाद तक पर विजय 
पाई । पहले जब कांग्रेस ने देश की रक्षा और राज्य के संकटकालीन कार्यों 
में अहिसा की नीति का पालन न करने का निश्चय किया था तो गांधीजी 
ने उसे बड़े अनिच्छा और असंतोष के साथ स्वीकृति दी थी और उससे वह 
अपनेको सदा अलरूग रखते आये थे । उन्होंने देखा कि इस मामले में इस 
तरह की विविधपूर्ण नीति से पब्लिटेन और अमरीका से समझौता करने 
में बाधा पड़ेगी । इसलिए उन्होंने और आगे कदम बढ़ाया और कांग्रेस 
की ओर से खुद एक प्रस्ताव रखा, जिसमें इस बात की घोषणा की गई 
कि स्वतन्त्र भारत की अस्थायी सरकार का पहला काम स्वतन्त्रता के पक्ष 
में और आक्रमणकारी कार्यों के विरोध में अपने समस्त महान्‌ साधनों को 

जुटा देना होगा और अपनी सहास्त्र तथा दूसरी तरह की समस्त शक्तियों 
से भारत की रक्षा में संयुक्त राष्ट्रों के साथ सहयोग करना होगा । इस 
प्रकार अपनेको वचनबद्ध कर लेना उनके लिए आसान नहीं था, कितु 
भारत को एक स्वतनत्र राष्ट्र के रूप में आक्रमणकारी का विरोध करने 
में समर्थ बनाने के लिए किसी-न-किसी प्रकार का समझौता कर लेने की 
उनकी आकांक्षा इतनी प्रबल थी कि उन्होंने यह कड़वी घूंट पी ही ली थी । 

जो सैद्धांतिक और अन्य भेद हममें से कुछ लोगों को अक्सर गांधीजी 
से अलग रखते आये थे, उनमें से अधिकांश अदृश्य हो गये | कितु अब भी 
यह बड़ी कठिनाई रह ही गई कि हम कोई भी काम करें उससे युद्ध-प्रयत्न 
में बाधा अवश्य पड़ेगी | हमें यह जानकर आइचर्य हुआ कि गांधीजी तब 
भी अपने इसी विश्वास पर अटल थे कि ब्रिटिश सरकार से समझौता 
संभव है और उन्होंने कहा कि इसे पूर्ण करने के लिए वह भरसक प्रयत्न 
करेंगे । इसलिए यद्यपि वह कार्य करो' कार्य करो' की रट लगाते रहे 
तथापि उन्होंने उसकी व्याख्या नहीं की और न यही संकेत किया कि वह 
क्या करना चाहते थे । 

इस प्रकार जब हम शंका और तकं-वितर्क कर रहे थे, देश की मन:ः- 
स्थिति बदल गई और उदासीन निशचेष्टता के गत से निकलकर वह उत्ते- 
जना और आशा के क्षेत्र में पहुंच गई। घटनाएं 
कांग्रेस के निर्णय या प्रस्ताव की प्रतीक्षा में नहीं 
रहीं, गांधीजी के वक्‍तव्यों और भाषणों ने उन्हें 
आगे बढ़ा दिया था और वे अपने ही बल पर आगे बढ़ रही थीं | यह 
बात स्पष्ट थी कि गांधीजी ठीक हों या गलत, उन्होंने जनता की तत्का- 
लीन मनोदशा को पाषाण जैसा बना दिया था । उसमें एक प्रकार की 
व्यग्रता थी--एक प्रकार की भावुकतापूर्ण प्रेरणा, जिसने तक॑ और विचार- 
शक्ति को तथा परिणामों पर शांत रूप से विचार करने की आवश्यकता 
को गौण बना दिया था । इन परिणामों की अवहेलना नहीं की गई और 
यह बात हमने समझ ली थी कि किसी काम में सफलता मिले या न मिले, 
मानवीय यातना के रूप में जो कीमत चुकाई जायगी वह बहुत बड़ी होगी । 
कितु मानसिक पीड़ा के रूप में जो कीमत चुकाई जा रही थी वह कम 

बड़ी नहीं थी और उससे बचने की कोई सूरत नहीं दिखाई दे रही थी । 
ज्यादा अच्छा यही था कि दुर्भाग्य का कमजोर शिकार बनने की बजाय हम 
कार्य के अथाह सागर में कूद पड़ें । यह किसी राजनीतिज्ञ का समाधान 
नहीं था, कितु एक ऐसे राष्ट्र का समाधान था जो निराशा और परि- 
णामों की ओर से लापरवाह हो गया था । फिर भी विवेक से कार्य किया 
जा रहा था, संघषंशीरू भावनाओं को तकंसंगत बनाने की चेष्टा की 
जा रही थी और मानव-चरित्र की बुनियादी असंगतियों में एक 
प्रकार की संगति ढूंढ़ने का प्रयत्न किया जा रहा था | लड़ाई 
लग्बी दिखाई देती थी, वह कई सालों तक चलनेवाली थी । कितनी 
ही बर्बादियां हो चुकी थीं और कितनी ही होनेवाली थीं; कितु इन सब 
बातों के बावजूद युद्ध का उस समय तक चलता रहना अनिवार्य था जब- 
तक कि वे दुर्वासनाएं, जिन्होंने उस युद्ध को जन्म दिया था और जिन्हें 
स्वयं उस युद्ध ने प्रोत्साहन दिया था, काबू में न आ जातीं । इस बार 
अद्धं-सफलताएं नहीं मिलनी चाहिए थीं, जो अक्सर असफलता से भी 
अधिक कष्टदायक होती हैँ । युद्ध ने सैनिक क्रिया के ही क्षेत्र में नहीं, 
बल्कि उन अधिक बुनियादी लक्ष्यों के क्षेत्र में भी, जिनके लिए कि युद्ध 
लड़ा जा रहा था, गलत दिशा ग्रहण कर ली थी । हम जैसा भी कार्य 
करते उससे शायद बुनियादी लक्ष्यों की असफलता की ओर जबरदस्ती 
ध्यान आकर्षित हो जाता और वह कार्य उस असफलता को एक नया 
तथा आशाप्रद रूप प्रदान करने में सहायता देता। और अगर इस समय 
सफलता न भी मिलती तो उससे आगे चलकर बचाने का ध्येय पूरा होता 
और इस प्रकार भविष्य में सैनिक कारंवाई को शक्तिशाली समर्थन प्रदान 
करने में भी सहायता मिलती । 

जनता के साथ-साथ सरकार की भी सरगर्मी बढ़ी । इसके लिए 
किसी प्रकार की प्रेरणा की आवश्यकता नहीं थी; क्योंकि यह तो सरकार 
की स्वाभाविक सरगर्मी थी, उसके कार्य करने का आम तरीका था-- 
एक गुलाम मुल्क पर सत्ता जमाये बैठी एक विदेशी सरकार का ढंग था । 
ऐसा मालूम होता था जैसे वह अपनी इच्छा का विरोध करनेवाले इस 
देश के सभी तत्त्वों को सदा के लिए कुचल देने के इस अवसर का 

स्वागत कर रही हो और तदनुसार उसने अपनेको इसके लिए तैयार 
कर लिया । 

घटनाचक्र तेजी से चलता रहा । फिर भी ताज्जुब है कि जो गांधीजी 
इतना कहा करते थे कि हमें कुछ-न-कुछ करना चाहिए, जिससे भारत की 
मर्यादा की रक्षा हो और उसे स्वतन्त्र बनाने 
तथा एक स्वतन्त्र राष्ट्र के रूप में आक्रमण के 
विरुद्ध लड़ी जानेवाली लड़ाई में सहयोग देने का अधिकार मिले, वही 
इस कार्य की रूपरेखा के संबंध में कुछ नहीं बोले ! कार्य का शांतिपूर्ण 
होना तो जरूरी था ही, कितु इसके अलावा ? गांधीजी ब्रिटिश सरकार 
के साथ समझौते की संभावना पर ज्यादा जोर देने लगे और उनसे लिखा- 
पढ़ी करके समझौते का रास्ता निकालने के लिए अधिक-से-अधिक प्रयत्न 
करने की अपनी इच्छा प्रकट करने लगे । कांग्रेस-महासमिति के सामने 
उन्होंने जो अंतिम भाषण दिया था, उसमें उन्होंने समझौते के लिए हादिक 
अपील की थी और इस संबंध में वाइसराय से लिखा-पढ़ी करने के संकल्प 
की घोषणा की थी । एक बार को छोड़कर उन्होंने न तो सार्वजनिक रूप 
से, और न कांग्रेस-कार्यसमिति की बैठकों के भीतर खानगी तौर पर ही 
इस बात का संकेत किया कि वह जो कार्य सोच रहे हैं उसकी रूपरेखा 
क्या होगी । निजी तौर पर उन्होंने यह सुझाव रखा था कि अगर समझौते 
के सभी प्रयत्न निष्फल रहे तो वह किसी किस्म के असहयोग और एक 
दिन की विरोधात्मक हड़ताल या एक दिन की आम हड़ताल के रूप में 
सारे देश में काम बन्द करने की अपील करेंगे जो कि राष्ट्र के विरोध 
का संकेत होगा । यह भी एक अनिश्चित-सा ही सुझाव था, जिसकी 
विस्तृत बात उन्होंने नहीं बताई; क्योंकि समझौते के लिए चेष्टा किये 
बगैर वह कोई नई योजना नहीं बनाना चाहते थे । इसलिए न तो उन्होंने 
और न कांग्रेस ने ही निजी या सावंजनिक रूप से किसी प्रकार का निर्देश 
दिया, सिवा यह कहने के कि जनता को हर तरह की स्थिति के लिए 
तैयार रहना चाहिए और शांतिपूर्ण तथा अहिसात्मक कार्य की नीति का 
पालन करना चाहिए। 

यद्यपि गांधीजी को अब भी गतिरोध के दूर होने की कोई सूरत 


समझौते के लिए अपील 

निकल आने की आशा थी, तथापि औरों में यह आशावादिता बहुत ही कम 
थी । इस बीच में जो घटनाएं हुई थीं, वे भी अनिवार्य रूप से संघर्ष की 
ओर ही इशारा कर रही थीं । ऐसी स्थिति में बीच की बातों का महत्व 
जाता रहता है और प्रत्येक व्यक्ति को यह निश्चय कर लेना पढ़ता हैं 
कि उसको इधर रहना हैँ या उधर | जहांतक कांग्रेस का सवाल हैं, 
उसके जो सदस्य इस दृष्टिकोण से सोचते थे उनके लिए और कोई चारा 
ही नहीं था । यह बात अकल्पनीय थी कि एक शक्तिशाली सरकार अपने 
पुरे बल के साथ जनता को चलाने का प्रयत्न करे और हम लोग, उस 
संघर्ष को, जिसमें भारत की स्वतन्त्रता निहित थी, चुपचाप निदचेष्ट बने 
देखते रहें । यह तो सच है कि बहुत-से लोग सहानुभूति रखते हुए भी 
निरचेष्ट ही बने रहे, लेकिन अपने पहले के कामों के परिणामों से इस 
प्रकार बचने का प्रयत्न करना किसी भी प्रमुख कांग्रेसी के लिए लज्जा 
और अपमान की बात होती । इतने पर भी उनके सामने और दूसरा 
रास्ता नहीं था । भारत का सारा विगत इतिहास उनकी आंखों के सामने 
था और वतंमान की पीड़ाएं तथा भविष्य की आशाएं भी < प्रत्यक्ष थीं। 
ये सब बातें उन्हें भविष्य की ओर ढकेल रही थीं तथा उनके कामों को 
प्रभावित कर रही थीं । बग्गंसां ने अपनी क्रियेटिव इवोल्यूडन' (रचनात्मक 
विंकास) नामक पुस्तक में लिखा है--“अतीत का अतीत पर जमा होते 
रहने का क्रम निरन्तर चलता रहता हैँ । संच पुछिये तो अतीत अपने-आप 
और अनायास ही संचित होता रहता हैँ । अपने संपूर्ण रूप में वह शायद 
हमारा हर कदम पर पीछा करता है । . . .यह तो ठीक हैँ कि विचार करते 
समय अतीत का एक छोटा भाग ही सामने रहता है, किन्तु इच्छा करते 
समय, संकल्प करते समय और कार्य करते समय हमारा सारा भूत-- 
जिसमें हमारी आत्मा की मौलिक प्रवृत्ति भी शामिल है--हमारे सामने 
रहता है ।" 
७ और ८ अगस्त १९४२ को बंबई में कांग्रेस-महासमिति ने सावे- 
जनिक रूप से उस प्रस्ताव पर विचार किया, जो भारत छोड़ो आंदोलन' 
छोड़ो' के नाम से पुकारा जाता हू । वह एक लम्बा 
भरत छोडी मत ब और विस्तृत प्रस्ताव था, जिसमें भारत की 

स्वतन्त्रता को फौरन स्वीकार करने और केवल भारत के ही हित में नहीं, 
बल्कि संयुक्त राष्ट्रों के हित की सफलता के लिए भी भारत से ब्रिटिश 
राज उठा लेने के लिए विचारपूर्ण तक दिये गए थे। उसमें कहा गया था 
कि भारत में ब्रिटिश राज के जारी रहने से भारत का पतन हो रहा हैं, 
वह कमजोर बनता जा रहा है और उसकी अपनी रक्षा करने तथा विश्व- 
स्वतन्त्रता के पक्ष में योग देने' की शक्ति दिन-पर-दिन घटती जा रही 
हैं। . . . साम्राज्य का स्वामी बनना शासकों की शक्ति को बढ़ाने के बजाय 
उनके लिए एक बोझ और एक शाप बन गया हैं। आधुनिक साम्राज्य- 
वाद का आदर्श उदाहरण भारत ही सारी समस्या का केन्द्र बन गया हैं; 
क्योंकि भारत की स्प्वतन्त्रता की ही कसौटी पर ब्रिटेन और अमरीका 
परखे जायंगे और उसीसे एशिया तथा अफ्रीका की जनता को आज्ञा तथा 
उत्साह प्राप्त होगा । प्रस्ताव में विभिन्न दलों के सहयोग से निर्मित एक 
ऐसी अस्थायी सरकार की स्थापना का सुझाव रखा गया था जो जनता 
के सभी प्रमुख वर्गों का प्रतिनिधित्व करे और जिसका मुख्य कार्य अपनी 
समस्त सशस्त्र और अहिसात्मक शक्तियों और मित्रराष्ट्रों के सहयोग से 
भारत की रक्षा करना तथा आक्रमण का विरोध करना होगा। यह सर- 
कार विधान-परिषद्‌ की योजना तैयार करेगी और वह विधान-परिषद्‌ 
भारत के सभी वर्गों द्वारा स्वीकृत किये जाने योग्य विधान बनायेगी । 
यह विधान एक संघीय विधान होगा, जिसकी विभिन्न इकाइयों को अधिक- 
से-अधिक स्वराज्य और अवधशिष्ट अधिकार प्राप्त होंगे। स्वतन्त्रता भारत 
को इस योग्य बना देगी कि वह जनता की संयुक्त इच्छा, शक्ति और बल 
की सहायता से आक्रमण का सफलतापूर्वक विरोध कर सके ।” 

प्रस्ताव में कहा गया था कि भारत की यह स्वतन्त्रता एशिया के सभी 
दूसरे देशों की स्वतन्त्रता की प्रतीक और भूमिका होनी चाहिए। इसके 
अलावा सभी स्वतन्त्र राष्ट्रों का एक विश्व-संघ बनाने का प्रस्ताव रखा 
गया था और कहा गया था कि इसका सूत्रपात संयुक्त राष्ट्र करें । 

महासमिति ने अपने प्रस्ताव में यह आश्वासन दिया था कि वह चीन 
और रूस की रक्षा के मार्ग में किसी प्रकार की रुकावट डालना नहीं 
चाहती; क्योंकि उनकी स्वतन्त्रता कीमती हैं और उनकी रक्षा अवदय 

होनी चाहिए (उस समय सबसे अधिक खतरा चीन और रूस को ही था) 
महासमिति ने संयुक्त राष्ट्रों की रक्षात्मक शक्ति को भी आघात न पहुं- 
चाने का आश्वासन दिया था, कितु कहा था--'लिकिन खतरा इन दोनों 
देशों के साथ-ही-साथ भारत के लिए भी बढ़ता जा रहा है और इस अव- 
सर पर किसी विदेशी शासक के आगे घुटने टेकने और निश्चेष्ट बने रहने 
से न केवल भारत का पतन हो रहा हैं और उसकी अपनी रक्षा करने व 
आक्रमण का विरोध करने की शक्ति कम होती जा रही है, बल्कि निदचे- 
ष्टता से बढ़ते हुए संकट का सामना करने में कोई भी मदद नहीं मिल 
सकती ओर न संयुक्त राष्ट्रों की ही कोई सेवा हो सकती है ।” 

विश्व-स्वतन्त्रता के हित में समिति ने एक बार फिर ब्रिटेन और 
संयुक्त राष्ट्रों से अपील की, कितु उसने कहा कि “जो साम्राज्यवादी सर- 
कार भारतीय जनता पर प्रभुत्व जमाये बैठी है और उस जनता को अपने 
तथा मानवता के हित में कार्य करने से रोकती है, उसके खिलाफ आत्म- 
बल लगाने से राष्ट्र को रोकना महासमिति अब उचित नहीं समझती । 
इसलिए यह महासमिति भारत के स्वतन्त्र होने के अभिन्न अधिकार को 
प्रकाश में लाने के लिए गांधीजी के अनिवाय नेतृत्व में अहिसात्मक प्रणाली 
पर जन-संग्राम आरंभ करने की अनुमति देने का निश्चय करती हैं ।” 
इस कार्य के आरंभ करने का समय गांधीजी के निर्णय पर छोड़ दिया 
गया था ओर अंत में यह भी बताया गया था कि “महासमिति कांग्रेस के 
लिए शक्ति प्राप्त करना नहीं चाहती । वह शक्ति जब आयगी तो वह 
भारत की समस्त जनता की शक्ति होगी ।” 

अपने अंतिम भाषणों में कांग्रेस के अध्यक्ष मौलाना अबुल कलाम 
आजाद ने तथा गांधीजी ने यह स्पष्ट कर दिया कि उनका अगला कदम 
ब्िटिश सरकार के प्रतिनिधि वाइसराय से मिलना और संयुक्त राष्ट्रों के 
प्रमुख अधिकारियों से एक ऐसे सम्मानपुर्ण समझौते के लिए अपील करना 
होगा, जिसमें भारत की स्वतन्त्रता स्वीकार की गई होगी और जो आक्र- 
मणकारी धुरी-राष्ट्रों के विरुद्ध संयुक्तरराष्ट्रों के प्रयत्न की हित-वृद्धि 
करेगा ॥ 

यह प्रस्ताव अंतिम रूप से ८ अगस्त, १९४२, को काफी रात गए 

पास हुआ । कुछ ही घंटों बाद, अर्थात्‌ ९ अगस्त को, बड़े तड़के बम्बई में 
और देशभर में बहुत-सी गिरफ्तारियां की गईं ।१ 

हमारी चिर-आकांक्षित स्वतन्त्रता हमें मिल गई और कम-से-कम 
हिसा के साथ मिल गई; कितु उसके फौरन बाद ही हमें लहु और आंसुओं 
के पारावार में से होकर गुजरना पड़ा । उस 
लह और उन आंसुओं से भी बुरी वह शर्म थी 
और अपमान था, जिनकी अनुभूति हमें उनके कारण हुई । 

हमारे नैतिक सिद्धांत और मापदण्ड उस समय कहां चले गये थे ? 
उस समय हमारी पुरानी संस्कृति, हमारी मानवीयता और हमारी वह 
आध्यात्मिकता कहां चली गई थी, जिसका समर्थन भारत इतने दिनों से 
करता आया था ? एकाएक देश पर अंधकार छा गया और लोग पागल 
हो उठे । भय और घृणा ने हमें अंधा बना दिया और संस्कृति हमें जितने 
भी संयम के पाठ पढ़ाती हैं वे सब भुला दिये गए । भयंकरता पर भयं- 
करता की तह लगती गई और मानव की क्रूर पाशविकता ने हमें एक 
आकस्मिक शून्यता से भर दिया । सारा प्रकाश बुझता हुआ प्रतीत हुआ-- 
नहीं; सारा नहीं--क्योंकि उस तूफान के हाहाकार में भी कुछ ज्योतियां 
टिमटिमाती हुई दिखाई दीं। जो मर चुके थे और मर रहे थे और जिनकी 
यातना मृत्यु से भी अधिक कष्टकारी थी, उनके लिए हम शोक कर रहे थे। 
इससे भी अधिक हम शोक कर रहे थे भारत के लिए, जो सबकी माता 
थी और जिसकी स्वतन्त्रता के लिए हम इतने वर्षों से अपना खून और 
पसीना एक करते आये थे । 

सारे प्रकाश बुझते हुए दिखाई दिये; कितु एक उज्ज्वल ज्योति तब भी 
जलती रही और चारों ओर फैले हुए अंधकार में अपना प्रकाश फैलाती 
रही । उस पवित्र ज्योति को देखकर हममें शक्ति और आशा का फिर से 
संचार हुआ और हमने महसूस किया कि हमपर कितनी ही क्षणिक विप- 
दाए क्‍यों न पड़ें, भारत की शक्तिमय और अविचलित आत्मा वत्तंमान 


आजादी के बाद 


$ गांधीजी ६ मई, १९४४ तक नजरबन्द रखे गये। उसके बाद 
सख्त बोसार हो जाने पर वह रिहा कर विये गए। 

उपद्रवों से ऊपर उठकर दिन-प्रति-दिन के छोटे-छोटे संकटों की अवहेलना 
करती रहेगी । 
इस बात को कितने लोग समझते हैं कि इन दिनों महात्मा गांधी की 
उपस्थिति का भारत के लिए कितना महत्त्व रहा हैं ? पिछले पचास साल 
या इससे भी ज्यादा से वह देश और स्वतन्त्रता के लिए जो महान सेवाएं 
करते आये हैं उनसे हम सब परिचित हैं; कितु जो सेवाएं उन्होंने पिछले 
चार महीनों में कीं, वे निस्संदेह अतुलनीय हैँ । इस विनष्ट होते हुए संसार 
में वह संकल्प की चट्टान और सत्य के आकाशदीप की भांति खड़े रहे हैं 
और उनकी मन्द कितु दृढ़ आवाज भीड़ के हो-हल्ले से ऊपर उठकर 
सत्काय का मार्ग दिखाती रही हैं । 
यह इसी दिव्य-प्रकाश का प्रभाव था कि भारत और भारतीय जनता 
में हमारा विश्वास नष्ट नहीं होने पाया । फिर भी चारों तरफ छाया हुआ 
अंधकार स्वयं एक संकट था । जब स्वतन्त्रता के सूर्य का उदय हो चुका 
था तो उस अंधकार ने हमें फिर क्‍यों ग्रसित किया ? 
इसलिए यह आवश्यक है कि हम कुछ रुककर इन आधारभूत तत्त्वों 
पर थोड़ी देर विचार करें, क्योंकि इस समय भारत के भविष्य का निर्माण 
हो रहा हैं और यह भविष्य वैसा ही होगा जैसा हमारे लाखों नौजवान 
स्त्री और पुरुष बनाना चाहते हैं । 
आज हममें संकी्णता और असहिष्णुता आ गई हैं और साथ ही 
चेतनता तथा सावधानी का अभाव दिखाई देता है । इन बातों से मुझे 
भय होता हैं । अभी-अभी हम एक विद्वव्यापी 
युद्ध से शिक्षा महासमर में से होकर गुजर रहे हैं। वह युद्ध 
हमें शांति और स्वतन्त्रता तो नहीं दे सका है; कितु उससे हम कितनी ही 
शिक्षाएं ग्रहण कर सकते हैँ । जो वस्तु फासिस्तवाद और नात्सीवाद कह- 
कर पुकारी जाती थी उसका उसने संहार किया । ये दोनों ही सिद्धांत 
संकीर्ण और कर थे और घृणा तथा हिंसा पर आधारित थे। मैंने उनके 
विकास का उनके जन्मदाता देशों में और बाहर भी अध्ययन किया । कुछ 
समय के लिए तो उन्होंने जनता की प्रतिष्ठा बढ़ाई; कितु साथ ही उनकी 
आत्मा का हनन भी कर दिया और विचार तथा आचार-व्यवहार के 

समस्त मल्य और मापदण्ड को नष्ट कर दिया । जिन देशों का वे उत्कर्ष 
करना चाहते थे उनका अन्त में सवंनाश कर डाला । 

आज में भारत में भी कुछ ऐसे ही तत्त्वों को फलते-फूलते देख रहा 
हूं । बातें तो वह तत्त्व राष्ट्रीयता के नाम में करता है--कभी-कभी धर्म 
और संस्कृति की भी दुहाई देता है, कितु करता है वह राष्ट्रीयता, सच्ची 
नैतिकता और सच्ची संस्क्ृति के विपरीत । इस संबंध में यदि किसीको 
कुछ संदेह था तो पिछले महीनों की घटनाओं ने हमें नग्न सत्य का दिग्द- 
शेन करा दिया हैँ । कुछ वर्षो से हमें अपने देश के एक संप्रदाय की घृणा, 
हिसा और संकीर्ण सांप्रदायिकता की इस नीति के विरुद्ध लड़ते रहना 
पड़ा हैं । अब उस संप्रदाय को भारत के ही कुछ हिस्सों में से अपना 
अलग राज्य बनाने में सफलता मिल गई है । 

मुस्लिम सांप्रदायिकता, जो भारत की स्वतन्त्रता के लिए एक संकट 
और एक बाधा रही हैं, अब अपनेको एक राज्य कहकर पुकारती है । 
भारत में एक जीवित प्रेरणा के रूप में आज उसका अस्तित्व समाप्त हो 
गया है; क्योंकि उसकी शक्ति अब दूसरे स्थानों में केन्द्रित हो गई हैं । 
कितु उसने हमारे देश के अन्य वर्गों को पतित बना दिया है, वे उसकी 
नकल करना चाहते है और उसमें सुधार तक करने की चेष्टा करते हैं । 

भारत में अब हमें इस प्रतिक्रिया का सामना करना हैँ । आज यहां 
भी सांप्रदायिक राज्य की पुकार उठाई जाती है, यद्यपि उसके लिए दूसरे 
दब्द का प्रयोग किया जाता हैँ । और केवल सांप्रदायिक राज्य की ही 
मांग नहीं उठाई जाती, बल्कि सभी राजनैतिक और सांस्कृतिक क्षेत्रों में 
इसी प्रकार की संकीर्ण और घातक मांग उपस्थित की जाती हैं । 

यदि हम भारत के लंबे इतिहास पर दृष्टिपात करें तो देखेंगे कि जब 
कभी हमारे पूर्वजों ने इस संसार की ओर निर्मल और निर्भेय दृष्टि से देखा 
और अपने मस्तिष्क की खिड़कियों को आदान-प्रदान के लिए खूला रखा 
तभी उन्होंने आश्चर्यजनक उन्नति की । बाद में जब उनका दृष्टिकोण 
संकीर्ण हो गया और वे अपनेकों बाहरी प्रभावों से अलग रखने लगे तो 
भारत की राजनैतिक और सांस्कृतिक अवनति हुई । जिस परम्परा को 
आज हमने उत्तराधिकार में प्राप्त किया है, वंह सचमुच कितनी महान्‌ 

थी, यद्यपि हमने अक्सर उसका तिरस्कार किया हैं | बावजूद अपनी विप- 
दाओं और यातनाओं के भारत सदा एक महत्त्वपूर्ण राष्ट्र रहा है और 
अब भी हैँ । रचनात्मक और निर्माणात्मक क्षेत्रों की उसकी यह महत्ता 
एशिया के कितने ही भागों में तथा अन्यत्र फल गई और सर्वेत्र 
उसकी शानदार विजय हुई। ये विजयें तलवार की नहीं, बल्कि मस्तिष्क 
और हृदय की थीं जो शांतिदायक और चिरस्मरणीय होती हैं, जब कि 
तलवार का सहारा लेनेवाले आदमी और उनके काम विस्मृत हो जाते हैं । 
कितु यदि उसी महत्ता का उचित और रचनात्मक ढंग से प्रयोग न हो तो 
वह घुन की तरह भीतर-ही-भीतर देश को खा जाती हैँ और उसे नष्ट 
तथा पतित कर देती हैं । 

अपने संक्षिप्त जीवन में भी हम इन दिनों--रचनात्मक और विना- 
शात्मक--शक्तियों को केवल भारत में ही नहीं बल्कि सारे संसार में क्रिया- 
शील रूप में देख चुके हैं । अंत में किसकी विजय होगी ? और हम किस 
ओर हैं ? यह प्रश्न हममें से प्रत्येक व्यक्ति के लिए और विशेष रूप से उन 
व्यक्तियों के लिए--जिनमें से हम अपने नेता चुनते हैं और जिनपर भविष्य 
का भार निर्भर होता है--एक महत्त्वपूर्ण प्रश्न हैं । यह संभव नहीं कि हम 
सामने बेठे रहें और समस्या का मुकाबला करने से इन्कार कर दें । यह भी 
संभव नहीं कि आज जब कि स्पष्ट विचार और प्रभावशाली कार्य की आव- 
श्यकता है, हम अपने मस्तिष्क को दुर्वासना और घृणा के पंक में फंसने दें । 

हम किस तरह के भारत और किस तरह के संसार के लिए प्रयत्न 
कर रहे हैं ? क्‍या हमारे भविष्य का निर्माण, घ॒णा, हिसा, भय, सांप्रदा- 
यिकता और संकीर्ण प्रांतीयता द्वारा होगा ? 
यदि हममें और हमारे पेशे में कणमात्र भी सचाई 
हैँ तो ऐसा कदापि नहीं हो सकता । इलाहाबाद के इस शहर में, जो मुझे 
केवल इसलिए प्यारा नहीं कि उसके साथ मेरा घनिष्ट संबंध रहा हैँ, बल्कि 
इसलिए भी कि उसका भारत के इतिहास में बड़ा महत्त्व है, मेरा बचपन 
और युवावस्था भावी भारत के स्वप्न देखने तथा कल्पना करने में ही 
बीते हैं। इन स्वप्नों में कोई तथ्य था या वे केवल एक उत्तेजित मस्तिष्क 
की कोरी कल्पनाएं ही थीं ? इन स्वप्नों से कुछ तो सत्य सिद्ध हो चुके 


कंसा भारत ? 

हैं; कितु उस रूप में नहीं जिस रूप में मैंने कल्पना की थी + कितने ही 
स्वप्न अभी अधूरे हैं और अभी अपनी सफलताओं पर विजय की अनुभूति 
के बजाय हम अपने चारों ओर फंले हुए शोक पर एक बुन्यता और निराशा 
का अनुभव कर रहे हैं| हमें लाखों की आंखों के आंसू पोंछने हैं । 

इसलिए हमें अपने राष्ट्रीय लक्ष्य के संबंध में कोई भ्रांति नहीं रहनी 
चाहिए । हमारा उद्देश्य एक शक्तिशाली, स्वतन्त्र और जनतम्त्रीय भारत 
है, जिसमें प्रत्येक नागरिक को समान स्थान और बिकास व सेवा के लिए 
समान अवसर प्राप्त होगा, जिसमें आजकल की धन और सामाजिक मर्यादा- 
संबंधी असमानताएं नहीं रह जायंगी और जहां हमारी प्रमुख प्रेरणाएं 
रचनात्मक एवं सहयोगात्मक प्रयत्नों में लगी रहेंगी । ऐसे भारत में सांप्र- 
दायिकता, पृथकवाद, अलग रहने की नीति, छुआछुत, हठधर्मी और मनुष्य 
द्वारा मनृष्य के शोषण को कोई स्थान नहीं होगा, उसमें पुर्ण धामिक स्वत- 
न्त्रता होगी और धर्म को राष्ट्रीय जीवन के राजनतिक और आश्थिक पह- 
लओं में हस्तक्षेप नहीं करने दिया जायगा । 

यदि बात ऐसी है तो कम-से-कम राजनैतिक जीवन में हिंदू और 
मुसलमान और ईसाई और सिख की चर्चाएं बंद होनी चाहिए और हमें 
. एक ऐसे संयुक्त तथा सम्मिलित राष्ट्र का निर्माण करना चाहिए, जिसमें 
व्यक्तिगत और राष्ट्रीय स्वतन्त्रता दोनों ही सुरक्षित होंगी । 

हम बड़ी जबरदस्त अग्नि-परीक्षाओं में से होकर गुजरे हैँ । हम उन्हें 
पार तो कर गये हैं, कितु इसके लिए हमने बहुत बड़ी कीमत चुकाई है । इन 
परीक्षाओं ने हमारे उत्पीड़ित मस्तिष्कों और हमारी पंगु आत्माओं पर जो 
छाप छोड़ी है वह बहुत समय तक नहीं मिटेगी । ये परीक्षाएं अभी समाप्त 
नहीं हुई हैं । स्वतन्त्र और अनुशासनशील व्यक्तियों की तरह हमें इनका 
मजबूत हृदय और दृढ़ संकल्प के साथ सामना. करना चाहिए और न सत्य 
मार्ग से विचलित होना चाहिए, न अपने आद््शों और लक्षों को ही भूलना 
चाहिए । हमें जरूम भरने का यह कार्य आरंभ करना है और रचना तथा 
निर्माण कार्य करना हैं। भारत की घायऊूू काया और घायल आत्मा पुकार- 
पुकारकर हमें अपनेको इस महान कार्य में संलग्न कर देने को कह रही 
है । ईश्वर करे, हम इस कार्य और भारत के योग्य बनें ! 


प्‌ 


“चिराग ग्रुल हो गया! | 
१ 

प्यारे भाईयो और बहनों, 

किस तरह से में आपसे कुछ कहूं और क्‍या कहूं ? एक अंधेरा-सा 
छा गया है और दिल मेरा और देश में करोड़ों का ट्ट गया है । हमारे 
प्यारे बापु देश के, राष्ट्र के, पिता का देहान्त हो गया । एक पागल 
आदमी के हाथ से यह बात हुई हैं। और हमारी जो बड़ी-बड़ी उम्मीदें 
थीं एकदम से वे खतम-सी हो गई और हम निराश-से हो गये । देश 
भर में जबरदस्त दुःख होगा, तकलीफ होगी और हमें गुस्सा भी चढ़ेगा । 
इस समय हमें क्या करना चाहिए ? हम सोचेगे, विचार करेंगे क्या करना 
हैं क्या नहीं ? लेकिन पहली बात जो मैं आपसे इस समय कहना चाहता 
हूं और मेरा दिल दुःख से और अफसोस से भरा हुआ है, वह यह है कि 
ऐसे ही मौके पर हमारा और देश का इम्तहान होता हैं । ऐसे मौके पर 
हमें क्या करना है ? जाहिर हैं, हमें ऐसी बात करनी हूँ जो प्यारे बापु 
पसन्द करते, जाहिर है, इस समय और भी, बनिस्बत और मौकों के, 
उनकी हिदायतें, जो उन्होंने हमें सिखलाया हैं उसको याद रखना है और 
कोई ऐसी बात नहीं करनी हैँ जो कि अनुचित हो, जो बेजा हो, जिसको 
वह नापसन्द करते । आखिर में वह गये, देहान्त उनका हुआ, लेकिन कभी 
न हिन्दुस्तान उन्हें छोड़ सकता है और न वह हिन्दुस्तान को छोड़ेंगे । मुझे 
उम्मीद है, मुझे यकीन हैं कि फिर भी कहीं से उनकी आत्मा हमारी तरफ 
देखेगी, हमें बचायेगी जैसे कि सारी उम्र उन्होंने गुजारी जिस काम में, 
उस काम में निगाहें उनकी लगी रहेंगी, इसलिए इस वक्‍त आपसे मैं यह 
कहना चाहता हूं कि कितना ही आपको दु:ख हो, कितनी ही आपको 
तकलीफ हो और गुस्सा चढ़े, फिर भी हमें इस वक्‍त सम्हल के चलना है । मुल्क 
को सम्हालना है और कोई गलत बात, अनुचित बात, नहीं करनी हैं । याद 
है आपको क्या उन्होंने अपंने ७८ वर्ष की उम्र में जो सबक सिखाये ? किस 


चिराग गुल हो गया ! १३३ 


तरह से हजार मुसीबतों से हमारे देश को उन्होंने निकालकर आजादी के 
दरवाजे तक पहुंचाया और अब यह मुसीबत हमारे सामने आई कि जिसने 
हमें रास्ता दिखाया, कित्ते अंधेरे से रोशनी में पहुंचाया; वह नज़र नहीं 
आता, वह चला-सा गया। मैंने आपसे कहा कि रोशनी गायब हो गई, अन्धेरा 
छाया है लेकिन गलत मैंने कहा। कभी, कभी भी वह रोशनी खतम हो सकती 
है जो कि महात्मा गांधी ने इस देश में और दुनिया पे डाली ? आज से हजार 
वर्ष बाद वह रोशनी चमकेगी और इस देश को और दुनिया को चमका- 
येगी । आज से हजार वर्ष बाद वह याद किये जायंगे कि एक जमाना था 
जब एक इन्सान, इतने ऊंचे दरजे का, आया और उसने फिर से दुनिया को 
सही रास्ता दिखाया और उसने इस मुल्क को, पुराने मुल्क को, आजाद 
किया । वह रोशनी कभी खतम नहीं हो सकती । खाली सवाल यह है कि 
हम कहांतक उनके कदमों पर चल सकते हैं, कहांतक जो हजार बार 
उनके सामने जो प्रतिज्ञाएं हमने ली हैं, उनको पुरा कर सकते हैं । 
खैर, इस समय मैं ज्यादा आपसे कुछ नहीं कहना चाहता । सिर्फ यह दर- 
र्वास्त है कि आप मरदों की तरह इसका मुकाबला करें जो इस समय 
मुसीबत हमारे ऊपर आई हैं । मिलकर आप मुकाबला करें आपस में, 
आप अपने छोटे-मोटे झगड़े खतम करके । यह जो एक पागल ने हाथ 
उठाया, वह एक पागल था; लेकिन हम जानते हैं कि पिछले जमाने में, 
पिछले दिनों से कितना जहर फैल रहा हैं। क्या-क्या जहर कहा गया है, 
किस तरह से उत्तेजना लोगों को दी गई है। गलत बातें करने की । 
और आखिर उसका फल यह हुआ । हमें तो अपने रास्ते से नहीं हटना 
है । उसको काबू में लाना है। और उसको खतम करना है, लेकिन अपने 
रास्ते पर चलकर, गलत रास्ते पर चलकर नहीं । इसलिए आपसे यह 
दरसख्वास्त हैं कि आप इस वक्‍त पूरी तौर से याद रखिये कि हमारा मुल्क 
एक शानदार मुल्क हैं और एक शानदार और बड़ा जबरदस्त नेता उसका 
था, था नहीं, हमारे दिलों में हमेशा रहेगा, और हमारे बाद, औरों के 
दिलों में रहेगा । तो उसके रास्ते पे चलना हैं और कोई बात ऐसी नहीं 
होने देनी हैं जो कि गलत हो, जो कि उनकी शान के खिलाफ हो । अब 
में आपसे कहा चाहता हूं कि क्या कल का कार्यक्रम हैं। कल करीब ११॥ 


१४ राष्ट्रपिता 


बजे के, उनका शरीर, बापूजी का शरीर, बिरला हाउस से निकाला जायगा 
और एक हरूब्बे रास्ते से होता हुआ, जमुना नदी के किनारे पहुंचाया 
जायगा + और वहां करीब चार बजे के, तीसरे पहर, दाह-क्रिया होगी। जो 
लोग चाहते-हैं. यह अंतिम दर्शन उनके शरीर के करना, उनको चाहिए कि वे 
सारे रास्ते में, ज़मुनाजी तक, इधर या उधर खड़े हो सकते हैं। क्‍या रास्ता 
है, किस' तरह दाह-क्रिया होगी, यह सब रेडियो से और अखबारों से कल 
सुबह आपको बता दिया जायगा | कृपा करके बहुत लोग बिरला हाउस में न 
पहुंचे, बल्कि झस्ते में जमा हों और रास्ते में और कहीं और शांति से 
चुपचाप खड़े रहें ॥ कोई गलत झोरगुल न मचायें और न कोई दंगा-फसाद 
होना चाहिए कहीं शहर दिल्ली में । यह तो दिल्ली का मैंने आपको प्रोग्राम 
बताया । कल का दिन उपवास करके और प्रार्थना करके बिताना चाहिएँ 
और जो मुझे सुन रहे हैं हिन्दुस्तान के और हिस्सों में, उनसे कहता 
हूं कि कल के दिन उपवास जो चाहते हैं करें और प्रार्थना करें कि हमें 
जो महात्माजी ने रास्ता दिखाया हैं उसपर कायम रहें और हम सच्चाई 
के रास्ते से न हटे । उसी समय चार बजे, जो कि दाह-क्रिया का समय हैं, 
दिल्‍ली में, जहां-जहां यह खबर पहुंचे उन्हें चाहिए कि वे अगर कोई नदी हो 
और समुद्र हो. तो समुद्र में पहुँचे। आज वहां यह प्रार्थना करें .और उप- 
वास करें। यह एक छोटा-सा प्रोग्राम कल का हैं कि आप खुद अपने दिल 
को देखें, दिल के अन्दर और क्या-क्या खराबियां हैं उनको निकालें और 
जो सबक' हमें महात्माजी ने सिखाये हैं उनको पुरा करें । यह सबमें अच्छी 
याद उनकी होगी । यह सबमें अच्छा तरीका होगा कि देखकर वह भी 
खश हों कि आखिर सारी जिन्दगी हिन्दुस्तान की खिदमत उन्होंने की। 
मरकर'भी उन्होंने खििमत की और मरने के बाद भी उनकी खिदमत 
हजारों वर्ष तक जारी रहेगी । 
गा २ 
अपनी व्यक्तिगत हैसियत से और भारत सरकार का प्रधान होने के 
नाते मुझे इस बात पर घोर लज्जा आती हैं कि हम अपने सबसे बड़े 
* खजाने को बचाने में असफल रहे । निश्चय ही 

विमत मौरव यह हमारी असफलता है, वैसी ही, जैसी पिछले 


चिराग गल हो गया! ! १३५ 


कई महीनों में हमें अनगिनत निर्दोष पुरुषों, स्त्रियों और बच्चों की रक्षा 
करने में मिली है । हो सकता हैं कि वह भार और वह काम हमारे लिए 
या किसी भी सरकार के लिए बहुत बड़ा रहा हो, फिर भी यह एक अस- 
फलता हैं और आज यह बात कि जिस महान्‌ व्यक्ति के लिए हमारे हृदब 
में अगाध प्रेम था और सम्मान था, वह हमारे बीच से इसलिए उठ गया 
कि हम उसकी पुरी-पुरी रक्षा नहीं कर सके, ह॒म्त सबके लिए एक लज्जा 
की बात हैं । एक भारलीय होने के नाते में इस बात से लज्जित हूं कि 
एक भारतीय ने उनपर अपना हाथ उठाया; एक हिंदू होने के नाते में 
दर्मिदा हुं कि यह काम एक हिंदू ने किया और एक ऐसे व्यक्ति के साथ 
किया जो आज का सबसे बड़ा भारतीय और सबसे बड़ा हिंदू था । 

हम लोगों की प्रशंसा चुने हुए शब्दों में किया करते हैं और महानता 
को परखने के लिए हमारे पास कोई-न-कोई कसौटी होती है, कितु न हम 
ग्रांघीजी की प्रशंसा कर सकते हैं, न उन्हें परख ही सकते हैं, क्योंकि वह उस 
साधारण मिट्टी के नहीं बने थे, जिसके हम सब बने हैं। वह आये, काफी लंबी 
आयु तक जीवित रहे, और चले गये। इस सभा में उनके लिए प्रशंसा के शब्दों 
की आवश्यकता नहीं, क्‍योंकि उन्हें अपने जीवन में जितनी प्रशंसा मिली उतनी 
इतिहास के किसी भी व्यक्ति को अपने जीवन में नहीं मिल्ली होगी और 
उनकी मृत्यु के बाद के इन दो-तीन दिनों में तो उन्हें सारे संसार ने श्रद्धां- 
जलि अपित की हैँ, उसमें हम और क्या जोड़ सकते हैं ? हम उनकी 
किस तरह प्रशंसा कर सकते हैं ?---हम, जो उनके बच्चे बने रहे हैं, हम, 
जो शायद उनके दारीर से उत्पन्न बच्चों से भी अधिक उनके निकट संपर्क 
में रहे हैं, क्योंकि हम सभी लोग कम या अधिक मात्रा में उनकी आत्मा 
के अच्चे हैं, और हम जो उनके अयोग्य बच्चे साबित हुए हैं । 

एक गौरव था जो कि अब नहीं रहा और वह सूर्य जो हमारे जीवन 
को गरमी और रोशनी पहुंचाता था, अस्त हो गया ओर हम ठंड तथा 
अंधकार में कांप रहे हैं । कितु गांधीजी कभी नहीं चाहते थे कि इतने 
गौरव को देख चुकने के बाद हम अपने हृदय में ऐसी अनुभूति को स्थान 
दें । देवी ज्योतिवाला वह महापुरुष हमें लगातार बदलता रहा और आज 
हम जैसे हैं उसीके ढाले हुए हैं । उस देबी ज्योति में से हममें से भी 


१३६ राष्ट्रपिता 


बहुतों ने एक चिनगारी ले ली, जिसने हमारी झुकी हुई पीठ सीधी कर 
दी और हमें कुछ सीमा तक उनके द्वारा निभित मार्ग पर चलने के योग्य 
बनाया । इसलिए यदि हम उनकी प्रशंसा करते हैं तो हमारी प्रशंसा के 
शब्द उनके लिए बहुत छोटे मालम देते हैँ और उनकी प्रशंसा करने में 
कुछ-कुछ अपनी ही प्रशंसा कर बैठते हें । बड़े-बड़े और प्रसिद्ध लोगों की 
स्मृति में कांसे या संगमरमर की मूत्तियां बनती हैं; कितु देवी ज्योतिवाले 
इस व्यक्ति ने अपने जीवन-काल में ही लाखों और करोड़ों के हृदय में 
स्थान पा लिया, जिसके फलस्वरूप हम सब भी कुछ-कुछ उसी धातु के बन 
गये हैं जिस धातु के वह बने, यद्यपि उनसे बहुत ही कम मात्रा में । 
उनका विस्तार सारे भारतवर्ष में था--केवल महलों या चुनी हुई जगहों 
या असेम्बलियों में ही नहीं, बल्कि नीचों और पीड़ितों की हर झोपड़ी 
और हर कुटिया में । वह लाखों के हृदय में बसते हैं और अनन्त युगों 
तक बसे रहेंगे । 

अतः इस अवसर पर सिर झुकाने के सिवा हम और क्या कर सकते 
हैं ? जिनका हम पूरी तरह से अनुकरण नहीं कर सके, हम उनकी प्रशंसा 
करने के योग्य नहीं ह । जब कि वह हमसे अत्यधिक कायें, श्रम और त्याग 
करने को कहा करते थे, हमारा उनके लिए कुछ शब्दों भर का प्रयोग 
करना उनके प्रति अन्याय करना होगा । पिछले तीस साल या उससे कुछ 
अधिक में उन्होंने भारत को त्याग के उच्च शिखर पर पहुंचा दिया जिसकी 
बराबरी आज तक कहीं भी नहीं हो सकी हैँ । इस कार्य में उन्हें सफलता 
मिली, फिर भी अंत में ऐसी घटनाएं घटीं जिनके .कारण उन्हें बड़ी तक- 
लीफ हुई, यद्यपि उनके चेहरे पर से मुस्कराहट की एक भी रेखा नहीं 
मिटने पाई और उन्होंने किसीके प्रति एक भी कठोर दाब्द का प्रयोग 
नहीं किया । फिर भी जिन लोगों को उन्होंने सिखाया-पढ़ाया था उनकी 
ही कमियों के कारण उन्हें कष्ट अवश्य हुआ होगा । उन्हें यह कष्ट इस- 
लिए सहना पड़ा कि जो मार्ग उन्होंने हमें सिखाया था, उससे हम हट गये 
और अंत में उनके ही एक बच्चे ने उनका अन्त कर दिया--निश्चय ही 
वह भी उनका उतना ही बच्चा हैं जितने कि हम । 

जिस युग में हम रहते हैँ उसका मूल्यांकन इतिहास युगों बाद करेगा। 

वह इस युग की सफलताओं और असफलताओं का निर्णय करेगा । हम 
इस यूग के इतने निकट हैं कि क्या ठीक हैं और क्‍या ठीक नहीं, इसको न 
हम समझ सकते हैं न उसके उचित पारखी ही बन सकते हैं । हम केवल 
इतना जानते हैं कि एक गौरव था जो अब नहीं रहा । हम केवल इतना 
जानते हैं कि इस समय अंधकार हँ--फिर भी अधिक गहरा अंधेरा नहीं, 
क्योंकि जब कभी हम अपने हृदय में झांककर देखते हैं तो हमें वह ज्योति 
दिखाई देती है जो हमने वहां जलाई थी । यदि ये जीवित ज्योतियां 
अक्षण्ण रहीं तो इस भूमि में कभी अंधकार नहीं होगा और हम गांधीजी 
के साथ प्रार्थना करते हुए और उनके मार्ग का अनुकरण करते हुए अपने 
प्रयत्त से इस उनकी भूमि को फिर से” आलोकित कर सकेंगे---हम, जो 
छोटे तो हैं, कितु जिनमें जलाई हुई ज्योतियां आज भी जल रही हैं । 
अतीत भारत के वह शायद सबसे बड़े प्रतीक थे | में तो यह कहना चाहता 
हूं कि वह भावी भारत के भी सबसे बड़े प्रतीक थे । आज हम उसी अतीत 
और भविष्य के बीच वत्तमान के संकटजनक युग में खड़े-खड़े सभी तरह 
के संकटों का सामना कर रहे हैं । इनमें सबसे बड़ा संकट विश्वास का 
अभाव, निराशा की भावना और हृदय तथा आत्मा का वह पतन हैं जो 
हममें उस समय उत्पन्न होता हैं जब हम आदर्शों को ठुकराये जाते देखते 
हैं, जब हम उन बड़ी-बड़ी बातों को, जिनकी हम चर्चा किया करते थे, 
शुन्य शब्दों का रूप लेते देखते हैं और जब हम जीवन को एक दूसरा 
मार्ग ग्रहण करते पाते हैं । फिर भी में विश्वास करता हूं कि यह समय 
शीघ्र ही बीत जायगा । 

..प्रभू का यह प्यारा जितना महान अपने जीवन में था उससे महत्तर 
उनकी मृत्यु थी और मुझे इसमें रत्ती भर भी संदेह नहीं कि जिस महान 
हित की वह अपने जीवन में सेवा करता आया था, उसकी उसने अपनी 
मृत्यु से भी सेवा की हैं । आज हम उस महापुरुष के लिए शोक मनाते हैं; 

हम उसके लिए सदा शोक मनायेंगे, क्योंकि हम मनुष्य हैं और अपने 
सम्माननीय गुरु को नहीं भूल सकते; कितु हम जानते हैँ कि वह यह नहीं 
चाहते थे कि हम उनके लिए शोक मनावें । अपने निकट-से-निकट और प्रिय- 
से-प्रिय व्यक्ति के भी इस संसार के चले जाने पर उन्होंने आंखों से आंसू 

नहीं बहाये । उनके सामने बस एक दृढ़ संकल्प था--काम करते रहना 
और जिस हित को उन्होंने चुना था उसकी सेवा में संलरूग्न रहना ॥ 
इसलिए यदि हम केवल शोक मनायेंगे तो वह हमसे खुश नहीं होंगे । उन्हें 
श्रद्धांजलि अपित करने का यह एक बहुत ही घटिया तरीका है। उसका 
एकमात्र तरीका यह है कि हम अपनी दृढ़ प्रतिज्ञा की घोषणा करें, नये 
सिरे से संकल्प लें, इसी तरह से व्यवहार करते रहें ओर जिस महान्‌ 
कार्य को उन्होंने अपने कंधों पर लिया था और जिसे उन्होंने बड़ी मात्रा 
में पूरा कर लिया था उनकी सेवा में अपना जीवन समपित कर दें। हमें 
काम करना है, हमें मेहनत करनी हैं, हमें त्याग करना हैं और कम-से- 
कम कुछ सीमा तक अपनेको उनका योग्य अनुयायी सिद्ध करना हैँ।*** 
यह घटना, यह दुःखद घटना, किसी एक पागल का काम नहीं हैं । 
हिंसा और घृणा के उस वातावरण का फल हैं जो पिछले कितने ही वर्षों 
से, और विशेष रूप से पिछले कुछ महीनों से, देश में फैला हुआ है । वह 
वातावरण आज हमें घेरे हुए है और यदि हमें उस हित की सेवा करनी 
हैं जो उन्होंने हमारे सामने रखा था तो हमें इस वातावरण का सामना 
करना है, इसे रोकना है, इससे युद्ध करना हैं और घृणा तथा हिसा के 
दुर्गुण को निर्मल करना हैं । जहांतक इस सरकार का सवाल हैं, मैं 
समझता हूं कि वह इसे दूर करने के लिए कोई भी कसर नहीं उठा रखेगी, 
क्योंकि यदि हम ऐसा नहीं करेंगे, यदि हम अपनी कमजोरी के कारण या 
किसी दूसरे ऐसे कारण से जिसे हम पर्याप्त समझते हैं, इस अहिसा को 
रोकने और वचन, लेख या कम द्वारा प्रसारित की जानेवाली घणा की 
वृद्धि को नहीं रोकेंगे तो इसका मतलब यह हैं कि हम इस सरकार में 
रहने के योग्य नहीं हैं, हम उनके अनुयायी बनने के योग्य नहीं हें और 
जो महान्‌ आत्मा चली गई हैँ उसकी प्रशंसा में दो शब्द कहने के योग्य 
नहीं हैं । इसलिए इस अवसर पर या जब कभी हमें यह याद आये कि 
हमारा वह महान्‌ गुरु नहीं रहा, तब हमें काये, मेहनत और त्याग के 
आधार पर उनका स्मरण करना चाहिए। हमें यह सोचकर उनका स्मरण 
करना चाहिए कि जहां कहीं भी बुराई दिखाई देगी वहीं हम उससे संघर्ष 
करेंगे, सत्य का उसी रूप में अनुगमन करेंगे जिस रूप में उन्होंने उसे 

हमारे सामने रखा था। यदि हम ऐसा करेंगे तो हम चाहे कितने ही 
अयोग्य क्‍यों न हों, कम-सें-कम अपने कत्तंब्य का पालन कर चुके होंगे और 
उनकी आत्मा को उचित श्रद्धांजलि अपित कर चुके होंगे । 

वह चले गये है और आज सारे भारत में ऐसा लग रहा है जैसे हम 
अकेले और अनाथ रह गये हैं। यह भावना हम सबमें हैँ और मैं कह 
नहीं सकता कि हम उससे कबतक मुक्त हो पायेंगे । इसके अलावा हम 
परमात्मा के कृतज्ञ भी हैं कि इस महान्‌ व्यक्ति के संपक्क में रहने का 
सौभाग्य वत्तेमान पीढ़ी के हम लोगों को ही मिला है । आगे के युगों में--- 
हो सकता हैँ कि सदियों और हजारों वर्ष के बाद--लोग इस पीढ़ी की बातें 
सोचा करेंगे कि जब प्रभु का यह प्यारा पृथ्वी पर अवतरित हुआ था ।के 
हमारी भी याद किया करेंगे---हम जो छोटे होते हुए भी उनके मार्ग का 
अनुगमन कर सके और जिस पवित्र भमि पर उनके पग पड़े उसपर 
शायद हम भी चले । हमें उनके योग्य होना चाहिए, सदा उनके योग्य रहना 
चाहिए । 

रे 

सन्‌ १९१६ की बात हँ---आज से ३१ साल से भी पहले की, जबकि 
मैंने बापु को पहली बार देखा था । तबसे अबतक एक युग बीत गया ॥ 
स्वभावत: हम अतीत की ओर देखते हैं और 
स्मृतियां एक के बाद एक चली आती हैं। भारत 
के इतिहास में यह भी एक कैसा आश्चयंजनक काल रहा हैं ! इस युग 
की कहानी अपनी जय और पराजय के साथ एक कविता और रोमांच- 
कारी कथा-सी लगती हैं । हमारे नगण्य जीवन में भी उस रोमांच का 
स्पशं हुआ है, क्योंकि हम इस काल में रहे हैं, और छोटे या बड़े रूप में 
भारत के महान्‌ नाटक के अभिनेता हैं । 

इस काल में सारे संसार में लड़ाइयां, उपद्रव और रोमांचकारी घट- 
नाएं हुईं । फिर भी भारत की घटनाएं इन सबसे विशेष ओर भिन्न हैं, 
क्योंकि उनका आधार ही बिल्कुल अलग हैं । यदि कोई व्यक्ति बापु के 
संबंध में अधिक जाने बिना ही इस काल का अध्ययन करे तो वह ताज्जुब 
करेगा कि भारत में यह सब कंसे और क्‍यों हुआ ? इसकी व्याख्या करना 


बापू 

कठिन है, तर्क के आधार पर यह समझना भी मुश्िकल है कि हममें से 
प्रत्येक आदमी ने ऐसा क्‍यों किया । कभी-कभी ऐसा होता हैं कि एक 
व्यक्ति और एक पूरा-का-पुरा राष्ट्र तक किसी भावना या अनुभूति के 
बहाव में पड़कर एक विद्येष ढंग के कार्य के पास जा पहुंचता है--कभी- 
. कभी वह कार्य श्रेष्ठ कितु अधिकत: निम्न कोटि का होता हैं। पर धीरे- 
धीरे वह भावना और वह अनुभूति समाप्त हो जाती हैं और वह व्यक्ति 
जल्दी ही कमंण्यता और अकमंण्यता के अपने पुराने स्तर पर आ 
जाता हैं । 

इस काल में भारत की आइचर्यजनक घटना केवल यही नहीं थी कि 
सामूहिक रूप से देश का कार्य एक उच्च स्तर पर होता रहा, बल्कि यह 
भी कि वह कार्य उस स्तर पर प्रायः लगातार बहुत लंबे समय तक चलता 
रहा । निस्संदेह यह एक बहुत बड़ी सफलता थी । जबतक हम उस 
आइचरयंजनक व्यक्ति की ओर नहीं देखेंगे, जिसने इस युग को सांचे में 
ढाला, तबतक हम न तो इसे साफ-साफ समझ सकेंगे और न इसकी 
व्याख्या ही कर सकेंगे। एक महान मूत्ति की तरह वह भारतीय इतिहास 
से पचास वर्ष आगे खड़े हं--शरीर से ही महान नहीं बल्कि मस्तिष्क 
और आत्मा से भी महान्‌ । 

हम बापू के लिए शोक करते हैं और ऐसा महसूस करते हैं जेसे हम 
अनाथ हो गये हों । यदि हम उनके भव्य जीवन पर दृष्टिपात करें तो हमें 
उसमें शोक करने की बात ही क्‍या दिखाई देगी ? इतिहास में निस्संदेह 
ऐसे बहुत ही कम लोग मिलेंगे, जिन्हें अपने जीवन में इतनी सफलता का 
सौभाग्य मिला हो । उन्हें हमारी असफलता पर ग्लानि होती थी और 
वह इस बात से दुःखी थे कि भारत को अधिक ऊंचा नहीं उठा सके । 
वह ग्लानि और वह दुःख बड़ी ही आसानी से समझ में आ जाते हैं । 
फिर भी किसे यह कहने का साहस हैं कि उनका जीवन असफल था ? 
जिस वस्तु को भी उन्होंने स्पर्श किया उसे ग्रहण करने योग्य और बहु- 
मूल्य बना दिया । उन्होंने जो कुछ भी किया उसका ठोस परिणाम निकला, 
यद्यपि उतना बड़ा परिणाम नहीं जितना कि वह आशा करते थे। उन्हें 
देखकर यह भावना होती थी कि ऐसा कोई कायें नहीं जिसके लिए वह 

प्रयत्न करें और सफल न हों । गीता के उपदेश के अनुसार उन्होंने फ्ले 
की चिता किये बिना ही निलिप्त भाव से कार्य किया और इसीलिए 
उनके कार्य फलीभूत हुए । 

उनके लंबे जीवन में, जो कि कठोर श्रम और क्रियाशीलता तथा 
साधारण क्षेत्र में ही की गई नतन साहिसिकताओं से परिपूर्ण था, एक भी 
बेसुरी तान नहीं । उनकी सारी बहिर्मुखी क्रियाएं धीरे-धीरे एक मिश्रित 
स्वर का रूप धारण करती गई और उनका एक-एक शब्द, एक-एक 
इशारा उससे मेल खाता गया और इस प्रकार अनजाने ही वह एक निर्मल 
कलाकार बन गये । उन्होंने जीने की कला सीख ली थी, यद्यपि जिस 
तरह का जीवन उन्होंने अपनाया था वह संसार के साधारण जीवन से 
बहुत भिन्न था। यह बात स्पष्ट हो गई कि सत्य और अच्छाई का अनु- 
शीलन करने से और बातों के साथ-साथ जीवन-यापन की यह कला भी 
मिल जाती हैं । 

जैसे-जैसे वह बढ़े होते गये वेसे-वैंसे उनका शरीर उनके भीतर की 
महान्‌ आत्मा का एक वाहक मात्र बनता गया । उन्हें सुनते या उन्हें 
देखते समय लोग उनके शरीर को एक प्रकार से भूल जाते थे। इसलिए 
वह जहां बैठते थे वह मंदिर बन, जाता था और वह जहां चलते थे वह 
भूमि पवित्र हो जाती थी । 

उनकी मृत्यु तक में एक भव्य और पूर्ण कला थी | वह हर तरह की 
एक उपयुक्त पराकाष्ठा थी । सच पूछियें ता उससे उनके जीवन की शिक्षा 
और भी श्रेष्ठ बन गई । उनकी मृत्यु उस समय हुई जब कि उनकी 
शक्तियां अपनी पूर्ण अवस्था में थीं और जब वह प्रार्थना के लिए जा रहे 
थे--निस्संदेह इसी समय वह स्वयं मरना पसंद करते थे । वह उस एकता 
के लिए शहीद बन गये, जिसके लिए उन्होंने अपना जीवन अपित कर दिया 
था और जिसके लिए वह निरन्तर श्रम करते आये थे--विशेषतः पिछले 
एक साल या उससे कुछ पहले से । उनकी मृत्यु एकाएक हुई जैसे कि सभी 
लोग मरना चाहते हैँ । उनके शरीर का कोई ह्वास नहीं हुआ था, उन्हें 
कोई लंबी बीमारी नहीं भोगनी पड़ी थी और न उनके मस्तिष्क की चेतना 
ही मिटी थी जेसा कि अक्सर आयु के साथ हो जाता है। इसलिए हम 

उनके लिए क्‍यों शोक मनावें ? हम उन्हें एक ऐसे गृरु के रूप में याद 
करेंगे, जिसका कदम अंत तक कोमल था, जिसकी मुस्कराहट दूसरों में भी 
मुस्कराहट जगा देती थी और जिसकी आंखें सदा हँसती ही रहती थीं । 
हम यह कभी नहीं कह सकेंगे कि उनके शरीर या मस्तिष्क ने काम करना 
बन्द कर दिया । वह अपनी शक्ति और अपने अधिकारों की पराकाष्ठा 
पर पहुंचकर जिये और मरे और हमारे तथा युग के सामने एक ऐसा चित्र 
छोड़ गये जो कभी मिट नहीं सकता । 

वह चित्र कभी धुंधला नहीं पड़ेगा । कितु उन्होंने इससे भी अधिक 
किया । वह हमारे मस्तिष्क और हमारी आत्मा के तत्त्व में ही प्रवेश कर 
गये और उसे बदलकर नये सांचे में ढाल दिया । गांधी-युग तो बीत 
जायेगा; कितु वह तत्त्व अक्षण्ण रहेगा और बाद की प्रत्येक पीढ़ी पर 
असर करता रहेगा; क्योंकि वह भारत की आत्मा का एक अंग बन गया 
हैं । ठीक ऐसे समय में जब इस देश में हममें आत्मिके दुबंलता आती जा 
रही थी बापु हमें बलवान बनाने आये और उन्होंने हमें जो शक्ति दी वह 
एक क्षण या एक दिन या एक वर्ष के लिए नहीं थी, बल्कि वह एक ऐसी 
वस्तु थी जो हमारे राष्ट्र की परम्परागत संपत्ति में जुड़ गई । 

बापू ने भारत ही नहीं बल्कि सारे संसार और हम गरीबों के लिए 
भी एक देव के समान--और वह भी बड़ी सुचारुता के साथ--कार्य किया 
हैं । अब हमारी बारी है कि हम उनके साथ और उनकी स्मृति के साथ 
धोखा न करें, उनके कार्य को अपनी पूरी योग्यता के साथ जारी रखें और 
जो प्रतिज्ञाएं हमने बारबार ली हैं उन्हें पूरा करें। 


है. 


आखिरी सफर खतम हुआ, अंतिम यात्रा समाप्त हो गई । ५० वर्ष 
से ऊपर हुआ, महात्मा गांधी ने हमारे इस देश में बहुत चक्‍कर लगाये । 
हिमालय से, सीमा-प्रांत से, ब्रह्मपुत्र से लेकर 
। गांधी ! सालो कक 
महाता गाना: शो जब कन्याकुमारी तक सारे प्रांतों में, सारे देश के 
हिस्सों में घमे । खाली तमाशा देखने के लिए नहीं जाते थे, बल्कि जनता 


की सेवा करने के लिए, जनता को पहचानने के लिए। और शायद कोई 

भो हिंदुस्तानी नहीं होगा जिसने इतना, इस भारत देश में, श्रमण किया 
हो, इतना यहां की जनता को पहचाना हो, और जनता की इतनी सेवा 
की हो । तो उनकी इस दुनिया की यात्रा खत्म हुई । हमारी और आपकी 
यात्राएं अभी जारी हैं । 

कुछ लोग शोक करते हैं । और शोक करना कुछ मुनासिब भी हैं, 
उचित भी हैँ । लेकिन शोक किस बात का ? गांधीजी के गुजरने का--- 
महात्माजी के लिए या किसी और के लिए ? महात्माजी का जीवन 
और महात्माजी कीश्मृत्यु ऐसी हुई हैं, दोनों कि, हमेशा के लिए हमारा 
देश उनकी वजह से चमकता रहेगा । 

शोक किस बात का ! हां, शोक हैं; शोक अपने पर, महात्माजी के 
ऊपर नहीं । अपने ऊपर, अपनी दुबेलता पर, हमारे दिल में जो द्वेष हें, 
जो अदावतें, यह जो हम आपस में लड़ाइयां लड़ते हैं उनपर । याद रखो, 
महात्माजी ने किस बात पर अपनी जान दी ? याद रखिये क्‍या बात 
पिछले चन्द महीनों से उन्होंने विशेषकर पकड़ी थी ? अब हम जो उनका 
आदर करते हैं, तो फिर आदर खाली नाम का तो नहीं, उनकी बातों का, 
उनके उपदेश का और विशेषकर उस बात का जिसके लिए उन्होंने अपना 
जीवन अपैण कर दिया । और फिर हम और आप यहां इस त्रिवेणी से, 
गंगा-तट से, घर जाकर ज़रा अपने-अपने दिलों से पूछें कि हमने अपना कत्तेंव्य 
कितना किया । हमें जो महात्माजी ने रास्ता बतलाया था उसमें कहांतक 
हम चले, कहांतक हमने आपस में मेल रखने की कोशिश की, . कहांतक़ 
लड़ाई की । अगर इन बातों पर हम विचार करें और फिर सही रास्ते 
पर चले तभी हमारे लिए भला हैं और हमारे देश के लिए भला हैं । एक 
महापुरुष हमारे देश में आये, दुनिया भर को उन्होंने चमकाया, हमारे 
देश को चमकाया और फिर हमारे देश के और हमारे एक भाई के हाथ 
से उनकी हत्या हुई । क्या बात हैं ? आप सोचें, एक आदमी पागल होता 
है या न हो; लेकिन क्या बात है कि इस आदमी ने हत्या की । इसलिए 
कि इस देश में इतना विष फैलाया गया है, ऐसा जहर फैंलाया गया हैं, 
एक-दूसरे के दिलों में, एक-दूसरे के विरुद्ध, खिलाफ, दुश्मनी, लड़ाई-झगड़े 
का । उस विष में से यह सब जहरीले पौधे निकल रहे हैं। अब आपका 


१४४ राष्ट्रपिता 


हमारा काम हँ कि उस जहर को खत्म करें । हमने अगर महात्माजी से 
कुछ सबक सीखा हैं तो किसी एक व्यक्ति से, एक शख्स से, दुश्मनी 
का सवाल नहीं है । हम किसीसे दुश्मनी नहीं करेंगे; लेकिन जो बुरा 
काम है, जो जहरीली बात है, उससे दुश्मनी करेंगे, उसका मुकाबला 
करेंगे और उसको हरायेंगे । यह सबक हमने सीखा महात्माजी से । हम 
तो कमजोर लोग हैं, फिर भी उनके साथ रहकर कुछ बड़प्पन हममें 
भी आ गया । उनकी साया में हम भी कुछ लोगों को लम्बे-चौड़े 
मालूम होने लगे । लेकिन असल में तेज उनका था १4 प्रताप उनका था, 
शक्ति उनकी थी और रास्ता उनका था । कुछ लड़खड़ाते, ठोकर 
खाते हम भी उस रास्ते पर चले, इसलिए कि हम भी कुछ सेवा कर 
सकें । देश का अब वह सहारा गया;. लेकिन कंसे में कहता हूं कि वह 
सहारा गया ? क्‍योंकि जो यहां आज लाखों आदमी मौजूद हैं उनके 
अन्दर से और देश के करोड़ों आदमियों के दिल में से क्या गांधीजी की 
तस्वीर हटेगी ? आज नहीं, क्योंकि आज जिन करोड़ों छोगों ने उनको 
देखा है वे याद रखेंगे । आगे और नल्‍्लें आयेंगी पौधे आयेंगे, जिन्होंने 
अपनी आंखों से उन्हें नहीं देखा; लेकिन फिर भी उनके दिल में यह 
तस्वीर जमी रहेगी; क्योंकि देश के इतिहास में वह जम गई है। आज 
गांधी-युग एक तरह से कहा जाता हैं खत्म हुआ, जो ३०-४० वर्ष हुए 
भारत में शुरू हुआ था । लेकिन खत्म कैसे हुआ, समाप्त कैसे हुआ ? वह 
तो एक. तरह से, दूसरे ढंग से अब शुरू हुआ हैँ । अबतक उनकी साया 
में हम उनका सहारा लेते थे, बहुत उनसे मदद मिलती थी । अब हमें 
और आपको अपनी टांगों पर चलना है । हां, उनके उपदेश का सहारा 
लेना है, उनकी याद का सहारा लेना है, उनसे थोड़ा-बहुत जो कुछ सीखा 
है उसको सामने रखकर सहारा लेना है । और सहारा तो उनका काफी 
हैं; लेकिन अब अपनी टांगों पर चलना है और विशेषकर जो उनका 
आखिरी उपदेश है, संदेश है, उसको याद रखना हैँ और वह यह कि हमें 
डरना नहीं चाहिए | हमेशा वह सिखाते थे कि अपने दिल में से डर 
निकालना, अपने दिल में से द्वेष निकालना, लड़ाई-झगड़ा एक दूसरे से 
बन्द करना, अपने देश को आजाद करना । और उउ्होंने हमारे देश को 

आजाद कराया, स्वराज्य लिया । स्वराज्य लिया और उन्होंने ऐसे तरीके 
से लिया कि सारी दुनिया में आइचय हुआ । वह हमें मिला तो, लेकिन 
मिलते वक्‍त पर हम उनका सबक भूल गये, बहक गये और लड़ाई-झगड़ा 
किया और देश का नाम बदनाम किया । आजकल कितने नौजवान' हमारे 
यहां हैं जो बहके हुए रास्ते से न जाने क्या-क्या नारे उठाते हैं । गलत 
बातें करते हैं। तो वे नौजवान तो हमारे हैं, इस देश के, उन्हें हमें बनाना 
है । लेकिन में आपसे कहना चाहता हूं कि यह जो जहर द्वेष का फैला 
हुआ है, लोगों के दिलों में, जो कहता है कि हिन्दू को मुसलमान से 
लड़ना, मुसलमान को हिन्दू से लड़ना, या सिख को और किसीसे, जो 
हममें धामिक झगड़े पैदा करता है या धर्म के नाम पर राजनैतिक 
झगड़ा पैदा करता है, जो कुछ हो, वह चीज बुरी है, वह जहर बुरा हैं । 
उसने हमारे देश को नीचा दिखाया है और हमारे देश को और आगे देद्य 
की आजादी को तबाह करेगा अगर हम होशियार नहीं होते । इसलिए 
हिंदुस्तान को होशियार करने के लिए महात्माजी ने अभी कितने दिन 
हुए, दो-तीन सप्ताह ही तो हुए, उपवास किया कि जनता जागे, जिधर 
देश जा रहा है, उधर रुके | कुछ जनता जागी, कुछ हम लोगों ने और 
जनता के प्रतिनिधियों ने जाकर उनसे इकरार किया, प्रतिज्ञा की कि हां, 
हम इस गलत रास्ते पर नहीं चलेंगे । उन्होंने अपना व्रत, उपवास खत्म 
किया । किसको मालम था उस समय कि थोड़े ही दिन में यह एक ज्यादा 
लंबा सिलसिला शुरू होगा उपवास का, मौन का । एक दिन वह मौन 
रखते थे सप्ताह में, पर आज हमेशा के लिए हमारे और आपके लिए वह 
मौन होगये । तो आखिरी सबक उनका यह था इस लड़ाई-झगड़े को 
रोकना । और बहुत-कुछ लोग उस सबक को समझे, आप ओर हम भी 
सब समझे और देश भी समझा; क्‍योंकि आप यह याद रखिये कि 
अगर ऐसा लड़ाई-झगड़ा जारी हुआ अगर ये बातें हमारे देश में हुईं, 
जिनका एक नमूना और बहुत ही खतरनाक नमूना महात्माजी की मौत 
है, यानी क्या कि हमारे देश में लोग हाथ उठायें, दूसरे की हत्या करें; 
दूसरे की, और कैसे की, ऐसे महापुरुष की, इसलिए कि उसकी राय से 
वह नहीं सहमत था, इसलिए कि वह राजनीति में उसको सही नहीं सम- 


१४६ राष्ट्रपिता 


झता था, तो यह बड़ा खतरनाक रास्ता है, अगर हमारा देश इसमें पड़ा, 
एक दूसरे को मारने के लिए | इसलिए क्योंकि हम कहते हैं कि हमारे 
देश में जनता का राज्य हो, उसके माने कया हैं ? हम एक-दूसरे को 
समझें, सारी जनता अपना प्रतिनिधि चुने और जो बात वे निश्चय करें 
वह बात की जाय । अगर इस तरह हम एक-दूसरे को समझकर नहीं 
करते और हर एक आदमी एक-दूसरे से लड़ता हैँ तो देश क्या ? वह 
देश तो तबाह हो जाता है । यहां बहुत सारे सिपाही बैठे हें, हमारे देश 
की फोज के सिपाही, हिन्दुस्तानी फौज के सिपाहियों को अपने देश की 
आजादी और देश के लिए गरूर करना उनका कत्तंव्य हैं । देश की सेवा 
करें, देश की रक्षा करें। अगर वह सिपाही एक-दूसरे से लड़ा करें तो 
फौज-की-फौज खत्म हो जायगी । फिर फौज की शक्ति तो नहीं रही, 
ताकत तो नहीं रही ।इस तरह से देश की ताकत और देश की शक्ति 
एक-दूसरे से लड़ने से गिरती हैँ । जो बातें हों उनका मिलकर फैसला 
करना, एक-दूसरे को समझाकर, यही ठीक स्वराज्य होता हैं । तो इस 
राय में जो लोग नहीं चलना चाहते हैं वे दूसरे रास्ते पर चलते हैं, किन्तु 
जब वे हमें और आपको नहीं समझा सकते तो फिर तलवार और 
बन्दूक लेकर लोगों को मारना शुरू कर देते हूँ, अपने भाइयों को, क्योंकि 
जनता उनके विरुद्ध है। अगर जनता उनके विरुद्ध न हो तो वे फिर 
जनता के बल पर हकमत की कुर्सी पर बेठ सकते हैं । लेकिन जब वे 
जानते हैं कि जनता इसके विरोध में है और जनता को इस तरफ नहीं 
ला सकते, तब ऐसी बातें करते हैं, झगड़ा-फसाद करके, ताकि उसमें उलट- 
फेर हो तो उससे वे कोई फायदा उठावें । लेकिन थह तो ऐसे बचपने 
की बात हैं कि कोई लोग इस तरीके से मारपीट करके यहां की 
हुकूमत को बदल सकते हैं या यहां भारत में उलट-फेर कर सकते 
हैं । यह तो कोई आदमी जो बिल्कुल समझता नहीं है, वह ऐसी, 
बात कह सकता है । फिर भी ऐसी बात हुई तो क्‍यों हुई ? इसलिए कि 
काफी लोग हमारे देश में और ऐसे लोग जो ऊची पदवियों पर हैं, नीचे 
हैँ और हर जगह हैं, उन्होंने इस फिजा को, जहरीले विष की फिजा 
को, देश में बढ़ाया । अब हमारा और आपका काम हैं कि इस जहर को 

पकड़ें और इस जहर को खत्म करें, नहीं तो याद रखिये यह देश इस 
जहर में डूब जायगा । मुझे विश्वास हैं कि हम इसका विरोध पुरी तरह 
करेंगे और अगर हमारे हाथ-पैर कमजोर थे, दिल कमजोर था तो 
यह देखकर कि महात्माजी की मृत्यु हुई है, आपमें और मुझमें से 
कितने ऐसे आदमी हैं जो इस बात की प्रतिज्ञा नहीं करते कि हम इस 
बात को नहीं होने देंगे, झगड़ेफसाद को, जिसके लिए महात्माजी मरे 
और जिससे हमारे देश का, दुनिया का महापुरुष मरा । इस बात को 
जहांतक हममें ताकत हैँ पुरा करेंगे। 

तो आप हम सब यहां इस गंगा के तट से वापस जायंगे । और दिल 
उदास है, अकेलापन है, विचार आता हैँ कि अब कभी हम गांधीजी को 
नहीं देखेंगे । दौड़-दोड़कर हम उनके पास आते थे जब कोई दिल में परे- 
दानी हो, जब कोई बड़ा प्रशन हो और समझ में न आये कि क्‍या करें, 
उनसे सलाह छेते थे। अब कोई सलाह देनेवाला नहीं है । न कोई हमारे 
बोझों को उठानेवाला है । मेरे नहीं, आपके और हम सबों के । हमारे 
देश में जाने कितने हजार या लाख पुरुष उनको अपना मित्र समझते थे, 
उनके पास दोड़-दौड़कर जाते थे। सभी उनके एक बच्चे-से हो गये थे । 
इसलिए उनका नाम हो गया राष्ट्रपिता'। और वह तो हमारे देश के 
पिता हैं और देश के घर-घर में, छाखों-करोड़ों घरों में, आज उतना ही 
शोक हैँ जितना कि पिता के जाने से होता है। तो हम यहां से जायंगे 
उदास होकर, अकेले होकर । लेकिन उसके साथ हम यहां से जायंगे एक 
गरूर लेकर---इस बात का कि हमारे देश में, हमारा नेता ऐसा एक महा- 
पुरुष था कि उसने संपुर्ण देश को कितनी दूर तक पहुंचाकर सच्चाई के 
रास्ते पर लगाया और हमें जो लड़ाई का तरीका बताया वह भी हमेशा 
सच्चाई का था । याद रखिये यह जो रास्ता उन्होंने हमें सिखाया वह 
लड़ाई का था, वह चुपचाप हिमालय की चोटी पर बैठनेवाले महात्मा 
का नहीं था। वह हमेशा अच्छे कामों के लिए लड़ाई करनेवाले थे; लेकिन 
लड़ाई उनकी सच्चाई, सत्य, अहिसा और श्ञांति की थी, जिसमें उन्होंने 
चालीस करोड़ आदमियों को आजाद कराया। तो हमें शांत नहीं रहना है, 
इस तरह से कि चुपचाप हम जाकर छिप जाय॑ । हमें अपना कतंव्य पुरा 

करना हैं और जो कुछ हमारा एक फर्ज हैं उसको अदा करना हैं। और 
फर्ज हमारा यह है कि जो हमने उनसे प्रतिज्ञा की है, जो हमारे देश में 
यह विष फंला है, खराबियां पैदा हुई हैं, उनको हटाकर हम सच्चाई के 
रास्ते पर, धर्म के रास्ते पर चलें । हम इस देश को ऐसा बनायें, स्वतन्त्र 
और आजाद हिदुस्तान, जिसमें हरएक आदमी, हरएक धर्म का, खुशी 
से रहे, मिलकर रहे और एक-दूसरे की सहायता करे और दुनिया को भी 
हम रास्ता दिखायें। यह प्रतिज्ञा करके हम यहां से जाय॑ं तो हमारे लिए 
भला हैं । हमने एक बड़ा सबक तो सीखा और अगर हम इस बात को 
नहीं कर सकते, दुबंलता में पड़ते हैं तो फिर यह कहा जायगा कि एक 
महापुरुष आया, लेकिन जनता उसके योग्य नहीं थी, बहकती थी, छोटी 
थी और उसके बड़ेपन को भी नहीं समझती थी। 

'महात्माजी की जय” आपने और हमने इस तीस-चालीस वर्ष में 
कितनी बार पुकारी । सारे देश में वह आवाज गूंजी । वह आवाज सुन- 
कर महात्माजी का दिल दुखता था। क्योंकि वह अपनी जय क्या चाहें ? 
वह तो विजयी पुरुष थे। उनकी जय आप क्या करेंगे ”? जय हमारी ओर 
आपकी होनेवाली है और इस देश, बदकिस्मत देश की, जो जय कहकर 
ऐसी बात करते हैं, जिससे देश कीचड़ में गिर जाता है, उनकी जय तो 
है, हमेशा के लिए, हजार दस हजार वर्ष तक उनका नाम लिया जायगा 
एक विजयी पुरुष की हैसियत से । जय हमारी और आपकी वह चाहते 
थे । इसलिए देश की, जनता की और विशेषकर देश की गरीब जनता 
की । किसान बेचारे, हमारे हरिजन भाई, जो कोई दरिद्र हों, जो कोई 
गरीब हों, उनकी वह सेवा करते थे, वह उनको जाकर उठाते थे । उनके 
ढंग से उन्होंने अपना रहन-सहन बनाया और कोशिश की कि देश में कोई 
नीचा न हो । दरिद्रनारायण की वह चर्चा करते थे । इस तरीके से उन्होंने 
आपकी और हमारी जय चाही थी | देश की जय चाही थी, लेकिन 
हमारी और आपकी, देश की जय और कोई तो नहीं कर सकता । वह 
तो हम अपने बाहुबल से कर सकते थे । तो उन्होंने हमें मन्त्र पढ़ाया, 
सिखाया कि क्‍या हम करें और क्या न करें । कैसी जय वह चाहते थे, 
खाली ऊपरी जय नहीं, जैसी कि और देशों में होती हैं कि ज़रा शोरगुल 

मचाकर, हुल्लड़, बेईमानी करके, या कुछ तलवार-बन्दूक भी चलाकर 
हमारी जीत ज़रा-सी हो जाय । वह जीत बहुत दिनों तक चलती नहीं 
और जिसे और देश भी हल्के-हल्के सीख रहे थे कि विजय एक देश की 
ऐसी बड़ी बुनियाद पर, सच्चाई पर अटल है, जिसके ऊपर हम आज 
बड़ी इमारत बनायें, तो वह कभी गिर नहीं सकती; क्योंकि बुनियाद मज- 
बूत है । आजकल की दुनिया में क्रांति होती है, इन्कलाब, उलट-पलट, कभी 
देश नीचे है, कभी ऊंचे, फरेब है, झूठ है, दगाबाजी है, यह आजकल की 
राजनीति है । उन्होंने हमें दूसरी राजनीति सिखाई, सच्चाई और अहिंसा 
की, एक-दूसरे से प्रेम करने की । उन्होंने हमें यह बतछाया कि यह जो 
भारत देश है, इसमें बहुत सारे धर्म, मजह॒ब हैं, बहुत दिनों से रहते हैं, 
वह सब भारत के हो गये हैं, विदेश के नहीं । ये सब हमारे हैं, ये सब 
हमारे भाई हैं, हमें मिलकर रहना है, किसीको अधिकार न हो कि वह 
दूसरे के अधिकार पर कब्जा करें; किसीको अधिकार न हो कि वह किसी 
दूसरे का हिस्सा ले । हमारी जनता का राज्य हो, उसमें सारे तीस-चालीस 
करोड़ हिंदुस्तानियों का बराबर का भाग हो । यह नहीं कि थोड़े-से अमीर 
लोग उसके बड़े हिस्सेदार हो जायं और सारी हमारी जनता गरीब हो । 
यह स्वराज्य महात्माजी का नहीं था । आम जनता का स्वराज्य एक 
कठिन बात हूैँ। लेकिन हल्के-हल्के हम इस तरफ जा रहे हैं और उनका 
सबक सीखकर और उनकी दक्ति और तेज़ लेकर हम भी हल्के-हल्के 
बढ़ते हैं । लेकिन अब उनका यह आखीरी सबक देखकर समय आ गया 
हैं कि हम ज्यादा चस्ती से आगे बढ़ें और समझें और उनकी खराबियों 
को खत्म करें और फिर आगे बढ़ें | तब असल में हम और आप बहुत 
जोरों से और सच्चाई से कह सकेंगे कि महात्मा गांधी की जय ।' 
प्‌ 

मित्रो और साथियो ! 

दो सप्ताह हो गये जब हिन्दुस्तान और संसार को एक ऐसी दारुण 
घटना सुनाई दी जिससे हिन्दुस्तान अनेक युगों तक लज्जित रहेगा । इन 
दो हफ्तों में क्लेश रहा, हृदय की छान-बीन 


उनका योग्य स्मारक ६ प्रबल और दबी हुई भावनाएं प्रवाहित हुईं । 


१५० राष्ट्रपिता 


करोड़ों आंखों से आंसू गिरे । क्या अच्छा होता अगर इन आंसुओं से 
हमारी तुच्छता और कमजोरी धुल जाती, और हम उस महापुरुष के किसी 
कदर योग्य बन जाते, निसके लिए हम अफसोस कर रहे हैं। इन दो 
सप्ताहों में, संसार के कोने-कोने से बादशाहों, बड़े-बड़े राजाओं और अधि- 
कांश व्यक्तियों से लेकर साधारण आदमियों तक ने, जिन्होंने उस महा- 
पुरुष को अपना साथी, मित्र और नेता समझा था, अभिवादन और नम्र 
वन्दना अपित की । 

भावनाओं का यह जल-प्रवाह धीरे-धीरे मन्द हो जायगा, जैसे सब 
भावनाएं ठंडी पड़ जाती हैं । यद्यपि हम उस प्रकार के नहीं हो सकते जैसे 
पहले थे, फिर भी वह हम लोगों के मन और प्राणों में समा गया हैं । 

लोग कहते हैँ कि उसकी स्मृति में संगमरमर या धातु की मूत्तियां 
बनाई जाय॑ या स्तम्भ खड़े किये जायं । इस प्रकार वे उस महान पुरुष का 
तिरस्कार करते हैँ और उसके संदेश छल झुठलाते हैँ । हम उनका इस 
प्रकार आदर या अभिवादन करें जिसे वह पसन्द करते। उन्होंने हमें जिंदा 
रहने का रास्ता बताया और मरने का भी । अगर हमने यह सबक नहीं 
सीखा तो बेहतर है कि हम उनके लिए कोई स्मारक न बनायें; क्योंकि 
उनका उचित स्मारक यही हैं कि हम आदरपूर्वक उनके बताये हुए रास्ते 
पर चलें और जीवन और मरण में अपने कतंव्य का पालन करें । 

वह हिन्दू थे और भारतीय थे । इतने महान्‌ कि उनसे बड़ा कई 
पुशतों से इस देश में पैदा नहीं हुआ । उन्हें हिन्दू होनें और भारतीय होने 
का अभिमान था, उन्हें हिन्दुस्तान प्यारा था; क्योंकि हिन्दुस्तान युगयुगा- 
न्तर से कुछ अटल सत्यों का प्रतिनिधि रहा हैं । यद्यपि वह बहुत बड़े 
धामिक व्यक्ति थे और राष्ट्रपिता कहलाये--जिस राष्ट्र को उन्होंने बन्धनों 
से छुड़ाया--लेकिन किसी संकीर्ण धामिक या राष्ट्रीय बन्धन से उनकी 
आत्मा बंधी नहीं थी । इस प्रकार वह महान अन्तर्राष्ट्रीयतावादी हो गये, 
जो मनष्यमात्र की मौलिक एकता में विश्वास रखते और सब धर्मों के 
मूल में एकता देखते थे | वह मनुष्य की आवश्यकताओं को समझते थे और 
दीन-दुःखी और करोड़ों पद-दलित लोगों की सेवा में अपनेको लगाते थे। 

इतिहास में कोई दूसरा मनुष्य ऐसा नहीं हुआ, जिसके मरने पर इतने 


चिराग गुरू हो गया ! १५१ 


अभिवादन आये हों जितने इनके । उनके लिए तो वह शोक-सन्देश सबसे 
प्रिय होता जो पाकिस्तान के लोगों ने स्वतः भेजा हैँ । इस दारुण दुर्घटना 
के दूसरे दिन हम सब लोग थोड़ी देर के लिए उस कटुता को भूल गये 
जो पैदा हो गई थी और पिछले कुछ महीनों का खिचाव और संघर्ष भी 
जाता रहा । और गांधीजी इस जीवित कौम के दो टुकड़े होने के पहले- 
वाले भारत के प्रिय नेता के रूप में प्रकट हो गये । 

लोगों के दिल और दिमाग के ऊपर उनके इस प्रभाव का क्‍या कारण 
था ? आनेवाला युग इसका जवाब देगा । हम लोग उनके इतने निकट 
हैं कि उनके संपन्न और असाधारण व्यक्तित्व के अनेक पहलओं को नहीं 
समझते । लेकिन हम इतना समझते हैं कि सत्य उनका आराध्य था । 
इसी सत्य से प्रेरित होकर उन्होंने निरंतर इस बात की घोषणा की कि 
ब्रे साधनों से अच्छा लक्ष्य नहीं प्राप्त हो सकता । अगर साधन बुरे हैँ 
तो लक्ष्य बिगड़ जाता हैं । इसी सत्य से प्रेरित होकर उन्होंने जब कभी 
समझा कि उनसे गलती हो गई तो अपनी गलती वह खुल्लमखुल्ला जनता के 
सामने स्वीकार कर लेते । वह अपनी कुछ गलतियों को हिमालय की तरह 
महान्‌ कहते थे। इसी सत्य की प्रेरणा से प्रभावित होकर वह बुराई ओर 
असत्य से, जहां कहीं वे उनको मिलते, लड़ते । परिणाम की वह कोई पर- 
वाह नहीं करते थे | इसी सत्य से दीन और दुखियों की सेवा उनके जीवन 
की प्रबल प्रेरणा बन गई थी; क्योंकि जहां असमानता है, भेद-भाव है, 
दूसरों को दबाने की व्यवस्था है, वहीं अन्याय, पाप और असत्य हैं । इस 
तरह वह सामाजिक या राजनैतिक अत्याचारों से पीड़ित लोगों के प्रिय 
हो गये | वे आदर्श मनुष्यता के एक बड़े प्रतिनिधि बन गये । इसी सत्य 
के कारण जहां कहीं वह बैठते मन्दिर हो जाता और जिस जगह पदार्पण 
करते वह पवित्र स्थल बन जाता । 

उनका स्थूल शरीर चला गया । अब हम उसे नहीं देख सकते और 
न उनकी नम्मप्र वाणी सुन सकते हैं, न उनके पास सलाह-मशविरा के लिए 
ही दौड़कर जा सकते हैं । लेकिन उनकी अमिट स्मृति और अमर सन्देश 
हमारे पास अभी तक हैं । हम उनका आदर कंसे करें और उनके अनुसार 
अपना जीवन कंसे बनायें ? 


१५२ राष्ट्रपिता 


वह भारत में एकता पैदा करनेवाले महान्‌ पुरुष थे, जिन्होंने हमें 
केवल दूसरों के प्रति सहिष्णुता ही नहीं सिखाई, बल्कि यह भी बताया 
कि हम दूसरों को अपना मित्र और साथी मानें, जो एक ही लक्ष्य के लिए 
काम कर रहे हों। उन्होंने हमें यह समझाया कि हम अपनी तुच्छ आत्मा 
और पक्षपात से ऊंचे उठें और दूसरों में भलाई देखने का प्रयत्न करें। 
उनके जीवन के पिछले चन्द महीनों में और उनकी मृत्यु में, हम उनके 
एकता के सन्देश का, सहिष्णुता का और विशाल हृदय की स्मृति का 
दर्शन कर सकते हैं। उनकी मृत्यु के कुछ दिन पहले हम लोगों ने उनके 
सामने इसी बात की प्रतिज्ञा ली थी। हमको इस प्रतिज्ञा का पालन करना 
चाहिए और याद रखना चाहिए कि भारत उन सबका है जो इसमें रहते 
हैं, चाहे उनका मजहब कुछ भी क्‍यों न हो। हमारी महान्‌ थाती में सब 
बराबर के हिस्सेदार हैं और इनके कत्तंव्य और अधिकार भी बराबर हैं । 
हमारी कौम संयुक्त है, बड़ी कौमें अनिवार्य रूप से इसी प्रकार की होती 
हैं । अगर हमने अपनी दृष्टि संकुचित कर ली और इस महान्‌ राष्ट्र को 
एक हद तक सीमित करने की कोशिश की तो हम उनकी अंसिम सीख के 
प्रति विश्वासघात करेंगे और निस्संदेह भयंकर गड़ढे में जाकर गिरेंगे 
और उस आजादी को खो बंठेंगे, जिसके लिए उन्होंने परिश्रम किया था 
और बहुत हद तक प्राप्त कर लिया था। 

भारत में साधारण जन की सेवा बहुत महत्त्व की चीज है। इसने 
विगत काल में बहुत कष्ट सहा है । पहला स्थान साधारण जन का हैं और 
कोई भी चीज, जो इसकी भलाई के रास्ते में खड़ी होती है, दूसरा स्थान 
रखती हैं। केवल नैतिक या परोपकार की दृष्टि से नहीं; बल्कि राजनैतिक 
सूझबझ के आधार पर भी यह अत्यंत आवश्यक हो गया है कि साधारण 
जन का स्तर बढ़ाया जाय और उसे उन्नति करने का पुरा अवसर दिया 
जाय । कोई सामाजिक व्यवस्था, जिसमें साधारण जन को यह अवसर 
नहीं मिलता, स्वतः निकृष्ट हैं और उसे बदल देना चाहिए। 

गांधीजी तो गये; लेकिन उनकी देदीप्यमान आत्मा हमको आच्छा- 
दित किये हुए है । बोझ अब हमपर हैं । और हमारी तात्कालिक आव- 
हयकता यह हैं कि इस बोझ को हम अपनी पूरी ताकत और योग्यता 


“चिराग सु हो गया! ! परे 


लगाकर सम्हालने की कोशिश करें। हमें मिलकर रहना चाहिए और 
भीषण सांप्रदायिकता के उस विष का नाश कर देना चाहिए, जिसने 
हमारे इस युग के सबसे महान्‌ पुरुष को मार डाला । हमें इसको जड़ से 
खोदकर उखाड़ डालना चाहिए । बहके हुए व्यक्तियों के प्रति द्वेष की 
भावना से नहीं, बल्कि इस द्वेष के विरुद्ध प्रयत्तशील होकर । गांधीजी 
की हत्या से यह दोष समाप्त नहीं हुआ, इस हत्या पर कुछ छोगों का 
अनेक प्रकार से समारोह करना और भी लज्जा की बात थी । जिन्होंने 
ऐसा किया या जिनकी ऐसी भावना थी उन्हें भारतीय कहलाने का हक 
जाता रहा। 

मैंने अभी कहा है कि हमें इस राष्ट्रीय संकट के अवसर परं॑ संगठित 
रहना चाहिए और बहस-मुबाहसों से जहांतक संभव हो दूर रहना 
चाहिए । हमें उन मौलिक सिद्धान्तों पर ज़ोर देना चाहिए जिनपर हम 
सहमत हैं । में समाचारपत्रों से विशेष रूप से अपील करता हूं कि वे इस 
आवश्यक काम में मदद दें और व्यक्तिगत या दूसरे प्रकार के आशक्षेपों 
से दूर रहें, जिससे देश में फूट पैदा होनेवाली प्रेरणाएं पैदा होती हूँ । मैं 
विशेष रूप से अपने उन कांग्रेस के लाखों साथियों और सहयोगियों से भी 
अपील करूंगा, जिन्होंने महात्मा गांधी के नेतृत्व का अनुकरण किया हे-- 
चाहे उनकी गति मन्द ही क्‍यों न रही हो । 

मुझे अत्यन्त दुःख हुआ कि समाचारपत्रों में और काना-फूसी करके 
यह कहा जाता है कि मुझमें और सरदार पटेल में मतभेद है । इसमें 
शक नहीं कि अनेक समस्याओं के सम्बन्ध में हमारा और उनका बहुत 
दिनों से मतभेद रहा हँ-मिजाज में और दूसरी तरह का भी । लेकिन 
हमारे देशवासियों को यह समझना चाहिए कि सार्वजनिक जीवन के 
अनेक महत्त्वपूर्ण पहलुओं के संबंध में हम लोगों में मौलिक मतेक्‍्य इतना 
हैं कि जिसके सामने यह मतभेद दब गया और हम दोनों ने बड़े-बड़े काम 
चौथाई शताब्दी तक मिल-जुलकर किये हैं । सुख और दु:ख में हम बरा- 
बर के साथी रहे हैं । क्या यह मुमकिन हूँ कि अपने राष्ट्रीय भविष्य के 
इस संकट के अवसर पर हम दोनों में से कोई भी इतनी तुच्छता दिखाये 
कि राष्ट्रीय हित के अलावा किसी दूसरी बात का विचार करे ? राष्ट्र के 


१५४ राष्ट्रपिता 


प्रति आजीवन सेवा के लिए और उन महान कार्यों के लिए जो उन्होंने 
दरमियान में--जबसे हम दोनों भारत सरकार में हँ--संपादित किये हैं, 
में सरदार पटेल को सम्मान और प्रशंसा की भेंट पेश करता हूं । युद्ध 
ओर शान्ति दोनों में वह बहादुर सेनापति रहे हैं । जब दूसरे लड़खड़ाते 
थे तो उनका दिल मजबूत रहता था। वह बड़े संगठनकर्तता हैं। इसे मैं 
अपना सोभाग्य मानता हूं कि इतने सालों से मेरा और उनका सम्पके 
रहा और ज्यों-ज्यों समय बीता मेरा उनके प्रति सराहनीय भाव बढ़ता 
गया ॥ 
में सावंजनिक जीवन में सहिष्णुता और सहयोग के लिए तथा उन 
तमाम शक्तियों को एकत्रित करने के लिए, जो भारत को एक महान्‌ 
उन्नतिशील राष्ट्र बनाना चाहती हैं, प्रेरणा करता हूं और संकीर्ण सांप्र- 
दायिकता के विष के खिलाफ सर्वेव्यापी प्रयत्न की प्रेरणा करता हूं। में 
चाहता हूं कि व्यावसायिक संघर्ष बन्द हो और भारत के निर्माण में सब 
लोग, जिनका इससे संबंध है, मिल-जुलकर कोशिश करें । मैं इन महान्‌ 
कार्यों में दत्तचित्त रहने की प्रतिज्ञा करता हूं और मुझे विश्वास है कि 
इस युग के लोगों को यह सौभाग्य प्राप्त हो जायगा कि गांधीजी के 
सपनों को साकार रूप दे सकें । इसमें उनकी स्मृति का आदर है और 
यही उनका योग्य स्मारक हूँ। 
प्‌ 
मित्रो और साथियों ! 
आज के दिन जो विशेष रूप से उनकी स्मृति के लिए समपित है 
जिन्हें हम राष्ट्रपिता कहते हैं, में आपसे क्‍या कहूं ? मैं इस समय आपके 
गांधीजी ने हमें सामने प्रधान मन्त्री की 2 से नहीं बल्कि 
क्या सिखाया? “र्देस्‍लाल कौ हेसियत से बोलूंगा, जो आपके 
समान ही भारत की स्वतन्त्रता की लरम्बी यात्रा 
का मुसाफिर रहा हैं और जिसको महान्‌ सौभाग्य मिला था कि भारत 
की और सत्य की सेवा का सबक उस गृरु के चरणों में बैठकर सीखे । 
आजकल की समस्याओं के बारे में भी, जो हमारे मस्तिष्क में छाई हुई हैं 
और हमारे ध्यान को बराबर आकर्षित करती रहती है, म ज्यादा नहीं 

कहूंगा । पर मैं उन मौलिक बातों के संबंध में चर्चा करूंगा, जिन्हें 
गांधीजी ने हमें सिखाया और जिनके बिना जीवन खोखला और छिछला 
बन जाता है । 

उन्होंने हमें केवल व्यक्तिगत जीवन में ही नहीं बल्कि सार्वजनिक 
जीवन और अच्तर्राष्ट्रीय व्यवहार में भी सत्य से प्रेम व साफ और खरा 
व्यवहार रखना बताया । उन्होंने हमें मनुष्यता का और श्रम का गौरव 
सिखाया । हमारे सामने इस पुराने सबक को फिर से रखा कि घृणा और 
उहण्डता से सिवाय घृणा, उदृण्डता और विनाश के कुछ और नहीं निकल 
सकता । इस प्रकार उन्होंने हमें निर्भगता, एकता, सहिष्णुता, और शान्ति 
का रास्ता दिखाया । 

उनकी शिक्षा पर हम किस हद तक चल सकते हैं ? बहुत दूर तक 
नहीं--फिर भी उनके नेतृत्व में हमने बहुत-कुछ सीखा और शान्तिपूर्ण 
ढंग से अपने देश की स्वतन्त्रता प्राप्त की । लेकिन ठीक मुक्ति पाने के 
समय हम भल गये और बहककर गलत रास्ते पर चल दिये, जिससे उस 
विशाल हृदय को, जो सतत भारत के लिए और उन सच्चाइयों और 
सिद्धांतों के लिए जो प्राचीन काल से भारत के रहे हैं, फड़कता था, अगाध 
दुःख पहुंचा । 

आज क्या बात हैं ? जिस समय हम उनकी याद करते हैं, उन्हें सरा- 
हते हैँ और बच्चों की तरह उनकी मृत्तियां स्थापित करने की बात करते 
हैं, क्या उस समय हम यह सोचते हैँ कि उनके सिद्धांत क्या थे, जिनके लिए 
वह जीवित थे और जिनके लिए उन्होंने प्राण दिये ? मेरा ख्याल है कि 
उनके सन्देश के अनुसार जीवन बनाने के लक्ष्य से हम अभी काफी दूर 
हैं । लेकिन मेरा यह विश्वास है कि वे महान्‌ शक्तियां, जिन्हें उन्होंने (गांधी- 
जी ने) प्रचलित किया था, चुपचाप किन्तु जोरों के साथ काम कर रही हैं, 
और भारत को उस ओर ले जा रही हैं, जिधर ले जाने की उन्हें इच्छा 
थी । दूसरी शक्तियां भी हैं, जैसे असत्य की, विनाश की, उदृण्डता की; 
संकी्णता की, जो हमें विपरीत दिशा में ले जा रही हैं। जिस प्रकार सारे 
संसार में अच्छाई और बुराई के बीच संघर्ष चल रहा हैं उसी तरह इन 
दोनों शक्तियों में भी निरन्तर युद्ध जारी हैं । अगर हम गांधीजी की स्मृति 

का आदर करें तो हमें क्रियात्मक रूप से ऐसा करना होगा और उस 
लक्ष्य की प्राप्ति के लिए, जिसके कि वह प्रतिनिधि थे, निरन्तर प्रयत्नशील 
होना पड़ेगा । 

मुझे अपने देश पर, अपनी राष्ट्रीय थाती पर और अनेक बातों पर 
बड़ा गौरव है । लेकिन में यह अभिमानवश नहीं, नम्नतापूर्वक कह रहा हूं; 
क्योंकि घटनाओं ने मुझे अपमानित और अक्सर लज्जित किया है और 
भारत का वह स्वप्न, जो मेने बना रखा था, कभी-कभी धीमा पड़ गया है । 
मैंने भारत से प्रेम किया है, मैंने भारत की सेवा करने की कोशिश की । 
इसलिए नहीं कि यह भौगोलिक दृष्टि से विशाल है, या इसलिए कि इसका 
अतीत महान्‌ था, बल्कि इसलिए कि मुझे वर्तमान भारत में विश्वास है 
और यह मेरी अटल धारणा है कि भारत सत्य, स्वतन्त्रता और जीवन के 
ऊंचे आदर्शों पर कायम रहेगा । 

क्या आप चाहते हैं कि भारत उन्हीं महान उद्देश्यों और आदर्शों का 
अनुगामी हो, जिन्हें गांधीजी ने हमारे सामने रखा है ? यदि आप ऐसा ही 
चाहते हैं तो आपको भी उसी प्रकार सोचना और काम करना होगा । 
तब आप क्षणिक आवेशों के प्रवाह में बह नहीं सकते और न छोटे-छोटे 
प्रलोभनों के वशीभूत हो सकते हैं । आपको ऐसी सब प्रेरणाओं को जड़ से 
खोदकर फेंक देना होगा, जिससे राष्ट्र निर्बल होता हो, चाहे वह प्रेरणा 
सांप्रदायिकता की हो, भेदभावना की हो, मजहबी तास्सुब की हो, प्रान्तीयता 
की हो या वर्गं-भेद की हो । 

हम कई बार कह चुके हैं कि इस देश में हम सांप्रदायिकता बरदाश्त 
नहीं कर सकते। हम स्वतन्‍्त्र धर्म-निरपेक्ष राज्य बना रहे हैं, जहां हरएक 
मजहब और हर प्रकार के विश्वासों को बराबर की आजादी और इज्जत 
है, जहां प्रत्येक नागरिक को बराबर की स्वतन्त्रता और बराबर के अव- 
सर प्राप्त हैं । इसके होते हुए भी कुछ लोग अभी तक सांप्रदायिक और 
भेदभाव की भाषा का प्रयोग करते हैँ । में आपको बताना चाहता हूं कि 
मैं इसके बिल्कुल खिलाफ हूं और मुझे आशा है कि यदि आप गांधीजी 
के विचारों पर विश्वास रखते हैं तो आप लोग भी इसी तरह अपनी पूरी 
शक्ति से इसका विरोध करेंगे । 

दूसरी बुराई प्रान्तीयता है और आजकल यह बहुत दिखाई देती है 
और खूब ज़ोरों से है । बड़े-बड़े प्रश्न भुला दिये जाते हैं। इसका भी 
विरोध करना है और इसके खिलाफ लड़ाई करनी है । 

हाल में कुछ लोगों ने हिन्दुस्तान को आततायी कहा हैं । मैं केवल 
यही कह सकता हूं कि यह उनकी बे-समझी हे। अगर भारत किसी दूसरी 
कौम के खिलाफ जबरदस्ती का रास्ता लेने लगे तो भारत सरकार में मेरा 
या मेरे साथियों का कोई स्थान नहीं रह जाता । अगर हम जबरदस्ती करने 
लगें तो हम अपने सिद्धान्तों के और गांधीजी की शिक्षा के प्रति विश्वास- 
घात के अपराधी होंगे । 

चाहे जो कुछ भी हो, हमें शान्ति से रहना चाहिए और गांधीजी द्वारा 
बताये सत्य-पथ पर चलना चाहिए | अगर हम गांधीजी पर श्रद्धा और 
विश्वास रखें तो इसीमें भारत की सेवा हैं और आत्म-विश्वास भी और 
इसीमें इस देश का, जो हमें इतना प्रिय हैं, कल्याण भी है। जय हिन्द ! 

| 

दोस्तो और साथियो, 

एक साल पहले इसी जगह बोलते हुए मैंने कहा था कि जिस रोशनी 
ने हमारी जिदगी को रौशन किया था वह गुल हो गई है और ऐसा जान 
पड़ता हैं कि अंधेरा हमें चारों तरफ से घेर 
लेगा । मुसीबतों से भरे हुए उस साल के बोले 
को आपने और मैंने बड़ी हिम्मत के साथ उठाया और आज में फिर 
आपके सामने बोल रहा हूं । 

वह रोशनी बुझी नहीं है, क्योंकि वह पहले से कहीं ज्यादा तेजी से 
चमक रही हैं और हमारे प्यारे नेता का संदेश हमारे कानों में गूंज रहा 
हैं । फिर भी किस तरह हममें से बहुत-से लोग आपसी बेर की वजह से 
अक्सर उस रोशनी की तरफ से अपनी आंखें और उस संदेश की तरफ 
से अपने कान बन्द कर लेते हैं । आज हमें अपनी आंखें, अपने कान और 
अपने दिल खोलने चाहिएं और पूरी श्रद्धा के साथ गांधीजी की याद 
करनी चाहिए । सबसे ज्यादा हमें यह सोचना चाहिए कि वह किन-किन 
बातों के हामी थे और हमसे क्या-क्या करने को कहते थे । 


एक साल बाद 

आज शाम को हममें से बहुत-से लोगों ने--मुल्कभर के शहरों, 
कस्बों और गांवों में--गांधीजी के संदेश को दृहराये जाते सुना है और 
उसकी रोहानी में नये सिरे से काम करने का ब्रत लिया है । इस संदेश 
की जितनी जरूरत आज की पागल और बिखरी हुई दुनिया में है उतनी 
पहले कभी नहीं थी । बार-बार उसे नाकामयाबी और बरबादी का सामना 
करना पड़ा है । 

इसलिए अब हमें अपने कड़ वे अनुभव से सबक सीखना चाहिए । वह 
सबक यह है कि हम जिंदगी में नैतिक बातों को नहीं भुला सकते और 
अगर भुलायेंगे तो खुद ही जोखिम उठायेंगे। वह सबक यह है कि अपने मुल्क 
और दुनिया की बुराइयों को हम लड़ाई-झगड़े और नफरत से नहीं, बल्कि 
अमन के तरीकों से, एक-दूसरे के कंधे-से-कंधा भिड़ाकर और बिना किसी 
स्वार्थ के आजादी व सचाई की सेवा करके दूर कर सकते हैं । वह सबक 
यह है कि हमें अपने मुल्क के सभी लोगों में एकता और मुहब्बत बढ़ानी 
चाहिए. और जन्म, जाति या धर्म से पैदा होनेवाले सभी भेदभावों को 
मिटा देने की कोशिश करनी चाहिए, यहांतक कि लोग जो हमारी बुराई 
चाहते हैं उनके आगे भी हमें दोस्ती का हाथ बढ़ाना चाहिए और उनकी 
मुहब्बत जीतने की कोशिश करनी चाहिए। दुनिया के मुल्कों से हम कहते 
हैं कि दूसरों से हमारा कोई झगड़ा नहीं; हम तो दुनिया के सभी लोगों 
की आजादी और खुशहाली को मजबूत बनाने के बड़े काम में सिर्फ आपका 
दोस्ताना हाथ चाहते हैं । हम दूसरों पर हुक्म चलाना या उनपर से 
कोई फायदा उठाना नहीं चाहते, लेकिन हम अपनी आजादी की पूरी 
ताकत के साथ रक्षा करेंगे, चाहे उसके लिए हमें कितनी भी कीमत 
क्यों न चुकानी पड़े । हो सकता हैँ कि आज हमारी आवाज कमजोर हो, 
लेकिन वह जो संदेश सुनाती है वह कोई कमजोर संदेश नहीं है । उसमें 
सत्म की ताकत है और वह अमर रहेगा। 

आइये, इसी खयाल और इसी प्रण के साथ आज हम अपने गुरु और 
अपने उस प्यारे नेता को श्रद्धांजलि भेंट करें, जो हमें छोड़ तो गया हैं, 
लेकिन फिर भी हर वक्‍त हमारे साथ है । हमें चाहिए कि हम अपनेको 
उसके, अपने मुल्क के, अपनी प्यारी मातृभूमि के काबिल बनावें--वह 

मातृभूमि जिसकी सेवा का आज हमने फिर ब्रत लिया हैं । 
८ 

आप लोगों ने पहले भी नुमायशें देखी होंगी--बहुत बड़ी-बड़ी और 
शानदार नुमायशें । लेकिन आज जिस नुमायश को देखने के लिए आप 
लोगों को दावत दी गई हैं वह नुमायश के 
लिहाज से कोई बड़ी चीज नहीं है । इस नुमा- 
यश में आपको कोई अजीब चीज देखने को नहीं मिलेगी; कुछ तस्‍वीरें, 
कुछ किताबें और कुछ पत्र हैँ, जो आप लोग यहां देखेंगे । जरूरत है इस 
बात की कि हम इन चीजों को देखकर उनकी याद ताजा करें । गांधीजी 
ने कितना बड़ा असर किया था इस मुल्क पर, उसे देखकर हेरत होती 
है। चाहे जैसी अच्छी तस्‍वीरें हों, चाहे जैसे अच्छे चित्र हों, 
महात्माजी को क्या कोई चीज व्यक्त कर सकती है ? गांधीजी से 
मिलने के बाद, नजरों से उनका रूप ओझल हो जाने के बाद, एक 
खयाल रह जाता था । गांधीजी एक खयाल थे--कमजोर शरीर में एक 
जबरदस्त आत्मा थे । जिनकी नुमायश तो होगी करोड़ों दिलों की, 
दिमागों की । गांधीजी इतने महान्‌ थे कि उनकी शान का अन्दाजा नहीं 
लगाया जा सकता । उनकी महानता को हम किन गजों से नापें ? दुनिया 
में कुछ लोग होते हैं, जिनकी शान का अन्दाजा उनके जीवन से कूता जाता 
है--उनके ओहदों से और मरने के बाद उनकी मूत्तियों और तस्‍वीरों से । 
कम ऐसे होते हैं, जिनकी नाप-तौल मामूली गजों से नहीं होती---इसलिए 
उनकी शान का सवाल ही नहीं उठता । कहना पड़ेगा कि जो हुआ वही 
शानदार हैं । 

जब अन्दर आप नुमायश देखने जायंगे तो वहां आपको एक झोपड़ी 
का नमूना दिखाई देगा । यह झोपड़ी हर पहल से सेवाग्राम में बापू की 
झोपड़ी की तरह हैं । एक मामूली-सी झौपड़ी जहां वह रहते थे, लेकिन 
मुल्क के कोने-कोने से लोग वहां यात्रा के लिए जाते थे। तमाम दुनिया 
की निगाहें उसकी ओर हो गई थीं । इसकी वजह थी वह आत्मा जो उस्र- 
में निवास करती थी । आजकल के विज्ञान ने जो सहूलियतें इन्सान के 
लिए खोजी हैं, उनमें से वह वहां बहुत कम का इस्तेमाल करते थे । वह 

हमेशा ऐसी ही जगहों में रहना पसन्द करते थे । भंगियों के साथ रहना 
उन्हें अच्छा लगता था। कभी-कभी उनके दोस्त उन्हें अपने साथ रहने 
के लिए भी खींच ले जाते थे। उनके बड़े-बड़े महल होते थे, लेकिन झोपड़ी 
हो या महल, सेवाग्राम हो या लन्दन--गांधीजी का काम हमेशा एक-सा 
चलता था। कोई रुकावट, कोई बाधा उसमें उपस्थित नहीं होती थी । 

यह नुमायश एक घास-फूस की इमारत में रखी गई हे--ऐसी इमा- 
रत जो किसी भी गांव में बन सकती हैँ । लेकिन इसके अंदर जो खूब- 
सूरती है, जो कला है, वह हमें एक सबक देती है और वह यह कि खूब- 
सूरती सिर्फ ईंट-पत्थर से ही नहीं आती । आप लोग नुमायश देखेंगे तो 
कुछको खुशी होगी और कुछको रंज होगा । मुझे उम्मीद हैँ कि नुमा- 
यश देखकर उनका असली खयाल---वह खयाल जो असलियत में गांधी 
था---आपके सामने आयेगा । 


नोट---उपरोक्‍त अध्याय में दिये गए भाषणों का आधार निम्न प्रकार है--- 

१. गांधीजी की मृत्यु के बाद २० जनवरी १९४८ को ऑल इण्डिया रेडियो, 
दिल्ली से दिया गया भाषण । 

२. २ फरवरी १९४८ को विधान परिषद्‌ में दिया गया भाषण । 

३. हरिजन', २ फरवरी १९४८। 

४. १२ फरवरी १९४८ को गांधीजी के अस्थि-विसजन के बाद त्रिवेणी- 
संगम पर दिया गया भाषण । 

५. १४ फरवरी १९४८ को ऑल इण्डिया रेडियो से दिया भाषण । 

६. २ अक्तूबर १९४८ (गांधी-जयंती) के दिन ऑल इण्डिया रेडियो से 
दिया गया भाषण । 

७, ३० जनवरो १९४९ को गांधीजी की पहली बरसी पर ऑल इण्डिया 
रेडियो से दिया गया भाषण । 

८. ३१ जनवरी १९४९ फो दिल्‍ली में राजधाट पर सर्वोदय समिति द्वारा 
आयोजित 'ांधी-मंडप प्रदर्शनी! का उद्घाटन भाषण । 


